
J. L. Runeberg 
( 1804 - 1877 ) 

Suomen kansallisrunoilija ja mm. "Maam- 
me” -laulun sanat kirjoittanut Johan Lud- 
vig Runeberg asui perheineen vuodesta 
1837 lähtien 40 vuoden ajan Porvoossa, 
jossa työskenteli kymnaasin lehtorina ja 
asui useissa osoitteissa, joista viimeinen 
on ollut museona vuodesta 1 882 alkaen. 

Kansallisrunoilija nautti (punssin kera) 
aamiaiseksi paikallisen konditorian leivon- 
naisia, joita porvoolaiset alkoivat nimittää 
Runebergin tortuiksi. Runebergin torttu on 
verrattain kuiva ja sylinterinmuotoinen lei- 
vos, joka on valmistettu vehnäjauhoista, 
korppujauhoista ja manteleista. Päällä on 
hilloa, jota ympäröi sokerikuorrutus. 

Runebergin tortut 

(10-15 kpl) 

2 kananmunaa 

2Vi dl sokeria 

1 dl (hapanta) kermaa 

1 dl piimää 

225 g voita 

5 dl vehnäjauhoja 

1 dl pikkuleipämurskaa 

1 dl hapanleipäkorppujauhoja 

3/4 dl jauhettua mantelia 

1 tl soodaa 

(muutama tippa karvasmanteliöljyä) 
10-15 kpl leivosvuokia 
vadelmahilloa 

1 . Sekoita kuivat aineet yhteen. 

2. Sulata rasva. 

3. Vaahdota munat ja sokeri. 

4. Lisää nesteet, sulatettu rasva ja kuivat 
aineet. 

5. Täytä leivosvuoat puolilleen taikinal- 
la. 

6. Annostele taikinan päälle jokaiseen 
vuokaan n. Vi tl vadelmahilloa ennen 
paistamista. 

7. Paista 180 asteessa n. 30 minuuttia. 

8. Koristele jäähtyneet tortut hillosilmäl- 
lä ja sokerikuorrutuksella. 

Kuorrutus: 

2 dl tomusokeria 

4-5 tl sitruunamehua 

Lähde: 

http://www.niksula.cs.hut.fi/~msairane/ 

reseptit/leivon/runeberg.htm 


Kansikuva: Laskiaista odotellessa, 
kuva Juha-Pekka Einamo 


Numero 3/2006 ilmestyy viikolla 
11. Aineisto toimitukselle 16.2. 
mennessä. 

Numero 4/2006 ilmestyy viikolla 
15. Aineisto toimitukselle 24.3. 
mennessä. 

Toivo Iho , Suomen Inkeri- 
liitto ry:n puheenjohtaja 


2006 


Mitä tänä vuonna tapahtuu? Ennustajaksi 
en aio; sen työn jätän muille. 

Viime vuonna tuli kuluneeksi 60 vuot- 
ta siitä, kun pääosa Suomeen sotavuosi- 
na tulleista inkerinsuomalaisista palautet- 
tiin Neuvostoliittoon. Tänä vuonna taas 
on kuusi vuosikymmentä kulunut siitä, 
kun merkittävä osa tänne jääneistä in- 
kerinsuomalaisista siirtyi Ruotsiin. Yri- 
tämme hankkia kuvauksen noista siirty- 
misistä. 

Neuvostoliittoon siirtyneillä inkerin- 
suomalaisilla alkoi kuusikymmentä vuot- 
ta sitten ankea aika. aika, jonka ainoik- 
si todellisiksi merkkipaaluiksi voisi näin 
jälkikäteen kunkin vuoden maaliskuun 
toisen päivän kohdalle merkitä vuodesta 
1946 aloittaen: vielä 7 vuotta toveri Stali- 


nin kuolemaan. Ehkä muutakin neuvosto- 
ajan jäsentelyä olisi löydettävissä? 

Miten sitten alkoi Ruotsiin siirtyneiden 
arki juosta, entä Suomeen jääneiden? Sel- 
vitetään asiaa. 

Mirja Iho , joka uskollisesti on säilyt- 
tänyt isänsä Aapo Ihon kirjallista jäämis- 
töä, on luovuttanut tämän muistelmat 
toimituksen käyttöön. Julkaisemme tästä 
numerosta alkaen muistelmista ne osat, 
joilla voi katsoa olevan yleisempää mer- 
kitystä. 

Toivo Iho 

Inkeriläisten Viestin toimitus toivottaa 
lukijoilleen onnea ja menestystä vuo- 
delle 2006 . 

Kirkkopyhän juhlallisuudet Hyvinkäällä 


Hyvinkäällä toimii 230 hengen Karjala- 
seura ja 40 hengen Inkeri-kerho. Yhteiset 
retket, kirkkotilaisuudet ja juhlat on ha- 
vaittu erinomaisiksi toimintamuodoiksi ja 
yhteydenpidoksi. Muissa yhteyksissä on 
avoimuus nähty tärkeäksi. Se tekee seurat 
näkyviksi ja tutuiksi muille kansalaisille 
sekä kutsuu asiasta kiinnostuneita seuro- 
jen jäseniksi. 

6. 1 1 .2005 vietettiin yhteistä kirkkopyhää, 
ja messun jälkeen oli seurakuntakeskuk- 
sessa juhla, jossa oli pääpuhujana rovas- 
ti Kosti Laitinen , joka jo Haminan kirk- 
koherrana ollessaan toimi Inkerin kirkon 
asessorina kirkon ulkomaan avun pyyn- 
nöstä. 

Tässä rovasti Laitisen puhe, joka sai 
erittäin hyvän vastaanoton. 

Hyvä kirkkopyhäväki! 

Tänään on liputuspäivä. Siniristiliput lie- 
huvat saloissa. Sehän sopii meille, kun 
vietämme karjalaisten ja inkeriläisten 
kirkkopyhää. Tosin tämä ei ole valtakun- 
nallisen liputuspäivän aihe. Aihe on toi- 
saalla: tänään on ruotsalaisuuden päivä. 
Mutta ruotsalaisuudella ja Ruotsilla on 
oma merkityksensä sekä karjalaisten että 
inkeriläisten historiassa. Ruotsin usein 
varsin sotaisa toiminta Karjalan alueel- 
la jo varhaisesta keskiajasta lähtien mer- 
kitsi sitä, että huomattava osa Karjalaa, 
varsinkin niin sanottu Etelä-Karjala Laa- 
tokan länsirannalta Suomenlahteen jäi ns. 
läntiseen kulttuuripiiriin. Kaiken tämän 
symbolina on kautta vuosisatojen pidet- 
ty ruotsalaisten jo 1293 rakentamaa Vii- 
purin linnaa. 

Entä sitten Inkerinmaan suomalaisasu- 
tus, mikä oli sen muotoutumisessa Ruot- 
sin osuus? 1600-luvun alun pitkä ja moni- 


polvinen sodankäynti Venäjän ja Ruotsin 
välillä johti siihen, että Ruotsi sai Stol- 
bovan rauhassa 1617 haltuunsa koko ns. 
Inkerinmaan, Narvasta Laatokan rannoil- 
le. Ruotsi asetti tavoitteekseen koko In- 
kerinmaan luterilaistamisen. Tästä alkoi 
suomalaisten muuttaminen Inkerinmaal- 
le, jossa oli hyvää maaperää viljelysmaan 
raivaamiseen. 

Tämä lyhyt ja ylimalkainen vilkaisu 
historiaan osoittaa, että Ruotsilla ja ruot- 
salaisuudella on ollut keskeinen merki- 
tys sekä eteläkarjalaisten asuma-alueen 
säilymisessä läntisessä kulttuuripiisis- 
sä että Inkerinmaan suomalaisasutuksen 
muotoutumisessa. Tässä mielessä voim- 
me siis, sekä karjalaiset että inkeriläiset, 
suhtautua ruotsalaisuuden liputuspäivään 
täydellä kunnioituksella, vaikka saatam- 
me olettaakin, että yleensä suomalais- 
ten keskuudessa tämä liputuspäivä ei ole 
kaikkein merkittävimmällä sijalla. 

Tätä kirkkopyhää viettävät täällä Hy- 
vinkäällä asuvat karjalaiset ja inkeriläiset 
yhdessä. Tämä on mielestäni hyvä asia. 
Yhdistäähän karjalaisia ja inkeriläisiä ai- 
nakin kaksi asiaa: ensinnäkin suomalai- 
suus. Oikeastaan tuo nimitys inkeriläiset 
on mielestäni hieman harhaanjohtava. 
Olen usein huomannut, että suomensuo- 
malaisten mielessä nimitys inkeriläiset 
ymmärretään helposti niin kuin inkeri- 
läiset olisivat yksi suomalais-ugrilaiseen 
kansanryhmään kuuluva kansa samalla 
tavalla kuin esimerkiksi virolaiset, mord- 
valaiset, liiviläiset, suomalaiset jne. Tar- 
kasti ottaen, kuten historia osoittaa, täältä 
aikanaan Inkerinmaata asuttamaan lähte- 
neet ja heidän jälkeläisensä olivat ja ovat 
suomalaisia. Oikeampaa olisi siis puhua 
Inkerinmaan suomalaisista tai lyhyem- 
min inkerinsuomalaisista. Tällainen ni- 

mityskäytäntö osoittaisi selvästi, että me 
suomensuomalaiset hyväksymme Inke- 
rinmaalla asuvat tai sieltä tänne muutta- 
neet suomalaiset ikään kuin kotiperhee- 
seen kuuluviksi. 

Inkerinsuomalaisia ja karjalaisia yhdis- 
tää siis suomalaisuus. Mutta on eräs toi- 
nenkin yhdistävä tekijä: se on evakkouden 
kokemukset. Karjalaisten osalta tämä on 
meillä yleisesti tunnettua: kolme kertaa oli 
toisen maailmansodan aikana jätettävä ko- 
tiseutu. Inkerinsuomalaisten osalta tämä 
kaikki on ollut vieläkin karumpaa: ensin 
1930-luvun Stalinin ajan pakkokollektivi- 
sointi ja pakkosiirrot, toisen maailmanso- 
dan aikainen Pietarin ja sen lähiseutujen 
tyhjennys suomalaisista ja Länsi-Inkerin 
suomalaisten evakuointi saksalaismie- 
hityksen alta Suomeen. Tuolta ajalta on 
minulla henkilökohtaisia, alle 10-vuoti- 
aan pojan muistikuvia. Länsisuomalai- 
sen kartanon piirissä olivat majapaikkoja 
saaneet sekä muutamat karjalaisäidit lap- 
sineen että Viron kautta Suomeen evaku- 
oidut inkerinsuomalaiset perheet. Lasten 
leikit ja temmellykset olivat alusta lähtien 
yhteisiä. Kun vieläkin minulta silloin täl- 
löin kysytään, kuinka kauan minulla on ol- 
lut yhteyksiä inkerinsuomalaisiin, vastaan 
- mielestäni aivan rehellisesti - kuutisen- 
kymmentä vuotta! Sillä ehkä nuo yhtei- 
set evakkokokemukset inkerinsuomalais- 
ten lasten kanssa jättivät sielun syvyyksiin 
vahvan tunnepohjaisen muiston. Ehkä täs- 
tä johtuen minulle ei tuottanut vaikeuk- 
sia vastata myönteisesti kutsuun lähteä jo 
parikymmentä vuotta sitten eri tavoin ra- 
kentamaan yhteyksiä inkerinsuomalaisiin 
ja tukemaan vähäiseltä osin Inkerin kirk- 
koa sen jälleenrakennustyössä. Se on ol- 
lut hiljaista ja näkymätöntä puurtamista, 
jota en halua tässä yhteydessä käydä ku- 
vailemaan. 

Niille karjalaisille, joiden kotiseutu on 
itärajamme tuolla puolen, kotiseurakun- 


nan muistoa terävöittävät käynnit kirkon 
raunioilla tai rappeutumassa olevien kirk- 
korakennusten luona ja niiden ympärillä 
levittäytyvillä, usein tuskin havaittavil- 
la, mahdollisesti tuhotuilla hautausmail- 
la. Vain joitakin luovutetun alueen kirk- 
koja on voitu kunnostaa Inkerin kirkon 
seurakuntien käyttöön. Inkerinsuomalai- 
sille kirkko on ollut jo 1 600-luvulta lähti- 
en voimakkain kansallista yhteyttä säilyt- 
tävä organisaatio. Karjalaiset ovat, kuten 
sanotaan, integroituneet uusille asuin- 
sijoille ja niiden seurakunnalliseen elä- 
mään. Luulen, että monet inkerinsuoma- 
laiset paluumuuttajat tuntevat olevansa 
vielä ikään kuin vieraalla maalla. Ehkäpä 
karjalaiset voisivat, inkerinsuomalaisten 
kanssa yhteisiä historiallisia kokemuksia 
mielessään kantavina, toimia ikään kuin 
rohkaisijoina ja opastajina, että mahdol- 
lisimman moni paluumuuttaja löytäisi 
luontevan, turvallisen ja luotettavan seu- 
rakuntayhteyden uusilla asuinsijoilla. 

Sortavalassa aikoinaan toiminut ja nyt 
Haminassa kotipaikkaansa pitävä Kar- 
jalan Evankelinen Seura toimittaa pien- 
tä kirjasta. Päivän Tunnussanaa, joka on 
varmaan monille tuttu. Tämä pieni kir- 
janen on tänä vuonna viettänyt 100-vuo- 
tissyntymäpäiväänsä. Tämän päivän tun- 
nussana kuuluu näin: "Täyttääksesi sanasi 
olet omasta tahdostasi tehnyt kaikki nämä 
suuret teot.” (2. Sam.7:21). Hyvä Jumala 
on sittenkin, kaikista karjalaisten ja inke- 
rinsuomalaisten ankarista kokemuksista 
huolimatta, näyttänyt rakkauden tahton- 
sa ja tehnyt ne teot, joiden kannattelemina 
saamme tätäkin yhteistä kirkkopyhääm- 
me viettää. Hän tehköön meidän kaikki- 
en parhaaksi myös tulevaisuudessa teko- 
ja, jotka ovat meille siunaukseksi. 

Irja Pelkonen ja Inkeri Keinänen 
Hyvinkään Inkeri-kerhon ja 
Karjala-seuran puheenjohtajat 

Matka Sepänämmän saunasta 
Räyringin Peipposeen 


Omaelämäkerta 
Aapo Iho 

Alkutiedot ovat lähtöisin Hietamäen seu- 
rakunnan kirkonkirjoista. Vanhempani 
olivat maanviljelijä Andreas Pietarin- 
poika Iho ja vaimonsa Anna, o. s. Rappu 
Noiselan kylästä. Nimekseni oli merkitty 
Abram ja syntymäajakseni vanhan luvun 
mukaan 1.2.1891. 

Vielä kansakoulussa opettajani, seura- 
kunnan kanttori J. Rikkinen kutsui minua 
Abram Ihoksi, mutta nuorukaisiässä aloin 
nimekseni merkitä kotoisesta käytös- 
tä hieman poikkeavan muodon Aapo. Ja 
Noisela oli kylän nimenä vain kirkonkir- 
joissa. Arkikäytössä oli Heimosi ja venä- 
läisissä naapurikylissä mainittiin kylääm- 
me Tahkolaksi, venäjäksi Totsjilkka, he 
kun tylsiä kirveskulujansa kävivät meil- 
läkin tahkoamassa. 

Nimitys Sepänämmä johtui siitä, että 
isäni oli maanviljelyksen ohella alkanut 
harrastaa sepän töitä, mikä kätevältä ja uut- 
teralta mieheltä kävi siinä kuin puutyökin, 
sillä monien maatalouskalujen puuosatkin 
hän kyhäili itse aina siihen asti, kun vanhin 
veljeni Paavo otti osallensa puutyöt. 

Täältä kaukaa katsellen oli lapsuuden 
kotini sellainen köyhähkö noin yleisku- 
vassa, mutta kuitenkin rikas henkisesti. 
Elettiin siinä niin sanotussa kristillises- 
sä jumalanpelossa, työtä tehtiin ja aher- 
rettiin pitkin rupeamin. Lasten kronologi- 
sessa tulojärjestyksessä minä lienen ollut 
kahdeksas, vaikka edelleni ehtineitä oli 
ja pysyi elossa kolme. Vain yhden nimen 
muistan, joka oli kuolinvuoteellaan mi- 
nun kehdossa ollessani. Hän oli hyvin 
viisas ja hyvin hyvä vanhin veli Juhana , 
joka tiesi menevänsä taivaalliseen aka- 


temiaan. Toiset nukahtivat nuorempina. 
Heistä ja heidän kaltaisistaan oli tapana 
sanoa: "Tallel on. poissa maailman pah- 
huuvest!” Meitä kuului olleen täysi tusi- 
na, joista aikuisiksi ehti seitsemän. Se oli 
olosuhteiden suorittamaa karsintaa... 

Vielä nimestäni ja siihen liittyneis- 
tä enkelitoiveista. Oli ennen minua ol- 
lut Paavali - sedälläni Abram - niminen 
poika, joka oli päässyt ”tallelle” jo var- 
sin varhain. Ja minä perin hänen nimen- 
sä siinä toivossa, että saisin samanlaisen 
osan... Mutta toisin kävi. 

Sama oli asiain kulku myös minua seu- 
raavan; Anna- Mari -siskon kohdalla. 5- 
6-vuotiaana hän sairastui ja kuoli kurk- 
kumätään. Itkin ja surin, kaipasin häntä 
kovasti. Hän oli minulle läheisin kaikis- 
ta. Kohta hänen kuoltuaan meille annettiin 
uusi tyttö, ja hänelle annettiin sama nimi 
toivossa, että saisi samanlaisen osan, pää- 
sisi jo varhain ”tallelle”. Vaan ei päässyt, 
hänen osakseen tuli kuolla syöpään Ruot- 
sissa 73-vuotiaana. - Sanotaan, että ni- 
messä on taikaa. - Milloin on, milloin ei. 

Heimosin kylän kartassa löytyy se sau- 
na, jossa meitä, sisarusparveen kuuluneita 
vastaanotettiin, ja elossa säilyneistä olen 
minä ollut viimeinen. Toiset saapuivat 
seuraan toisilla otsinoilla. 

1 900 oli vuosi, jolloin perheen kuopus, 
O/ga-sisko, liittyi joukkoon. Silloinkin 
oli nimenvalinnassa lystikäs piirre: piti 
antaa tyttärelle ”kuninkaan tytön nimi” 
ts. keisari Nikolain Olga-tytär sai Heimo- 
sin sepän kuopuksesta kaiman. (Keisaris- 
ta puhuttiin meillä ani harvoin keisarina, 
yleensä puhuttiin kuninkaasta!) Tällöin 

oli perheen kokoonpano vakiintunut: 4 
tytärtä ja 3 poikaa. Vanhukset työkykyi- 
siä, elämä näytti hymyilevän. 

Lapsuudenaikaisiin kotielämän piir- 
teisiin mennen: lapsia kaikkia kutsuttiin 
omilla niinillään, paitsi vanhin Sohvi-si- 
sar oli Siso. Isä muuttui äijäksi silloin, 
kun alkoi kolmas sukupolvi ilmestyä 
muonavahvuuteen. Ja huomattakoon äy- 
rämöisyys: meillä ei ollut äitiä, vaan emo. 
Ja emo muuttui ämmäksi samalla kertaa 
kun isä äijäksi. 

Meidän, lasten kohdalla aamu alkoi sii- 
tä hetkestä lähtien, kun herättiin, sillä, että 
emo käski ensin pesemään silmät ja sitten 
tulemaan luokseen uunin ääreen, jossa hän 
varhaisaamiaista valmisteli. Samovaari 
oli täytetty vedellä, sen keskustorveen oli 
pantu hiiliä, sen jatkeena ollut peltinen, 
mutkalle muotoiltu torvi, johti savun sa- 
vupiippuun, "trupaan". Ja siinä me kädet 
ristissä luimme aamurukouksemme emon 
sanelun mukaan. Vähitellenhän ne opittiin 
ulkoa sitten ja niiden esitys tapahtui not- 
keammin. Mutta aina ne luettiin. Tavalli- 
seen järjestykseen kuuluivat I sameita ja 
Herran siunaus. Mutta joskus emo sane- 
li pitkän, monta säkeistöä käsittäneen ru- 
non, jossa kuvailtiin autuaitten eloa siellä 
ylhäällä. Eräs sellainen tässä: 

Vaik teäl, kurja keärsin kovvaa. 

Ei siel sit suremaa jouva: 

Siel on taivaan musikantit 
Soittain käyvvyyt kultakattuu. 

Siel on monta marjasoatuu 
Syövät granadin omenii, 

Viinamarjoi maisteloot. 

Ilovirsiä lauleloot, 

Toinentoistaan kauleloot 
Rampa karkaa, niin kuin peura - 
Ilost liikkuu koko seura. 

Isänsä äitiä , Ämmää Aapo Iho muis- 
telee näin: Ämmä oli sellainen luon- 
taislahjakkuus, jonkin kaukaisemman 


esivanhemman perijä, siirtäen taas vuo- 
rollaan eteenpäin hengen antia. Koska 
kolmas polvi oli lähinnä hänen perijän- 
sä, tiedän sen piiristä olevani eräs, joka 
enimmän peri... Ämmääni saan kiittää, 
no, sanotaan vaikkapa... laulannastani. 
Hän oli nuorempana vaikuttanut esim. 
häälaulujen esityksessä esilaulajana. 
Hän oli kooltaan melko jykevä, ei liha- 
va, vaan järeäluinen ja iästänsä huoli- 
matta hyvin säilynyt. Ei ole tiedossa- 
ni, kuinka monen äidin apulaisena hän 
ehti lapsenpäästäjänä olla, mutta tus- 
kinpa ne kymmeniin jäivät. Tuollaise- 
na hätäapuparantajana hän oli aina au- 
lis auttamaan, luki monenmonet kerrat 
omalle väellekin milloin "niukkaluvut", 
milloin "vihaluvut". Saattoivat olla ky- 
seessä rauvanvihat, tulenvihat yms. Niil- 
le hän luki omat lukunsa ja kipu loitto- 
ni. Itse hän naurahtaen sanoi: "Koha hyö 
uskoot, ni paranooha se vaiva, vaik mie 
lukisin ''hiiri metsään menevi”, - usko- 
ha siin auttaa eikä luku! 

Matkalta kotiin tullessaan hän tervehti 
kalevalaisittain: 'Terve maa, terve man- 
ner, terve koti, terve tanner, terve miul 
itsellein!" Omaa nuoruuttaan muistel- 
lessaan sanoi hän tulkitsevansa sen lau- 
lamalla: "Jos miun emmoin eläis, moata 
miun verkain vetäis, silkkihelma siipsah- 
tais. — Nyt vettää viitan helma, siipsahtaa 
sinellin helma." 

Ämmä ei tietenkään ollut käynyt kou- 
luista muuta kuin rippikoulun aikanansa. 
Kirjoittaa hän ei osannut, mutta lukutai- 
to oli suomenkielessä niin hyvä, kuin se 
saattoi niissä oloissa vain olla. Tarkkaa 
musiikkikorvaa me lapset ihmettelim- 
me, kun hän oli virsikirjan virret oppinut 
nuoruudessaan veisaamaan mielestämme 
kovin mutkikkailla säveleillä, niin ei hän 
niistä luopunut. 

Ja Pietarissa liikkuessaan niillä joka- 
viikkoisilla kauppamatkoillaan Ämmä 
oppi kauppaliikkeiden kylteistä luke- 

maan venäjää. Siihen eivät kylläkään mo- 
net pystyneet. 

Omia ensi askeliaan opin tiellä Aapo 
Iho kuvaa näin: Ennen pitkää oli minul- 
la talvikauteen siirryttäessä kotoistakin 
seuraa: Annamari-sxsko alkoi kehittyä ri- 
peästi ja me emme eripuraisiin väleihin 
joutuneet lainkaan, vaan viihdyimme kes- 
kenämme sekä sisällä että ulkona. Elettiin 
kaiketi v. 1896 jouluaattoa. Naisväellä oli 
se tavanomainen siivousrieha parhaillaan 
menossa. Meidät oli karkotettu pois ja- 
loista, pöydän taaja käsiimme oli osunut 
virsikirja, jota siinä lehteilimme. Kirjai- 
met eli "puustaavit" jo tunsimme kumpi- 
kin. Miten ollakaan, innostuimme siinä 
tutkimaan ensimmäistä virttä, ja saimme 
kuin saimmekin kokoon ensimmäisen sä- 
keen: "Iloitse morsian!" Ja niin meille 
siinä aukeni lukemisen salaisuuus. Koh- 
ta julistimme toisillekin tuvassa olijoille, 
että "myö ossaamma lukkee!" 

Ja myöhemmin koulussa: Vaikka olim- 
me muuttaneet oikeastaan kansakoulupii- 
rimme ulkopuolelle, kävin kuitenkin siel- 
lä, missä vanhemmat veljenikin olivat 
käyneet, ts. Törölän koulussa. Opettajana 
siellä oli seurakunnan kanttori J. Rikkinen , 
pitkänhuiskea sekä huuli- että leukapartai- 
nen, totinen mies, joka ei montakaan kertaa 
vuodessa nauranut... Mutta hän oli hyvä 
opettaja, vaikka pitkäaikainen opetustyö 
oli maneerinomaista jo paikoitellen. Esim. 
uskontotunnin pito alkoi sanoilla: "Viime 
kerralla me siis jäimme siihen, että. . . " Us- 
konnonopetus noudatteli muistaakseni leh- 
tori Sundsvallin Raamatunhistoriaa. 

Suomenkieltä hän opetti oikeastaan lu- 
vattomasti, omalla vastuullaan, ja se ta- 
pahtui juuri uskonnonopetuksen yhtey- 
dessä, koska oppikirja oli suomalainen. 
Maantieto, laskento, historia - ne nou- 
dattelivat venäläisten oppikirjojen linjoja. 
Mutta kaikki venäläinen tekstiaines tulkit- 
tiin suomeksi. Tavallisesti opettaja kyse- 
li, tiesikö kukaan, mitä se ja se sana oli 


suomeksi. Ellei kukaan tiennyt, sanoi hän 
sen itse ja niin jatkettiin eteenpäin. Esim. 
laskutehtävissä oli suurin osa sanallisia, 
asialaskuja kaupalliselta alalta, jotka vaa- 
tivat suomennoksen. Viinakauppiaat, pei- 
jakkaat, sekoittelivat eri lajeja sekä erihin- 
taisia samalla keskenään, ja oli laskettava 
niiden kauppahinta, huomioiden myös 
kauppiaan haluama voitto, "pribyl"... 

No niin. Muistan ensimmäisen koulu- 
päiväni. Minua jännitti kovasti, kun olin jo 
kauan lukenut suoraan enkä osannut siis ta- 
vata enää; pelkäsin nolaavani itseni pahan 
kerran. Mutta eihän tarvinnutkaan tavata, 
jos kerran suoraan osasi lukea. Meidän ky- 
län kouluväki oli opettajan suosiossa, sil- 
lä olimme järjestään parempia lukijoita, 
kuin opettajan oman kylän lapset, töröläi- 
set. Niitä hän aina morkkasi. Tämä suosio 
kyläläisiämme kohtaan jatkui rippikouluun 
asti. Siellä hän asetti meikäläiset koko seu- 
rakunnan kärkeen, painottaen kirkkoherral- 
le: "Nämä ovat minun oppilaitani!" 

Toistasataa liuskaa käsittävien Aapo Ihon 
muistelmien viimeinen versio on kirjoi- 
tettu vuonna 1972. Varhaisin versio on 
syntynyt v. 1946. Muistelija on siis ollut 
varhaisimman version syntysikana 54- 
vuotias ja viimeistä versiota työstäes- 
sään 81-vuotias. Muistelmat on kokonai- 
suudessaan kirjoitettu ilman ulkopuolisia 
lähteitä , omaan muistiin tukeutuen. Ensi 
version kirjoitus aikoihin, ja myöhemmin- 
kin tekijällä on ollut mahdollisuus tarkis- 
taa muistikuviaan sisaruksiltaan: van- 
hemmalta veljeltään Matti Iholta , sekä 
nuoremmilta sisariltaan Anna- Mari Sc- 
hultzilta ja Olga Parrilta , ja ehkä myös 
muilta sukulaisilta. 

Aapo Iho on vuosikymmenten ajan 
toiminut mm. Inkeriläisten Viestin ja sen 
edeltäjien tuotteliaana avustajana. 

Toimitus 

Milloin ja miksi länsieurooppalaisia 
muutti Venäjälle? 


Kun ruotsalaiset viikingit etsivät lyhintä 
vesireittiä Välimerelle, he päätyivät Suo- 
menlahden, Nevan ja Olhovanjoen kaut- 
ta llmenjärvelle, jonka tuntumaan syn- 
tyi Novgorod (Uusikaupunki) - niminen 
kauppapaikka. Perimätiedon mukaan il- 
meniläiset olivat pyytäneet Rurikia hallit- 
sijakseen. Novgorodin hallitsijan Rurikin 
jälkeläisistä polveutuivat Venäjän suuri- 
ruhtinaat ja myöhemmin tsaarit Iivana 
IV: n poika Teodor (1557-1598) mukaan 
luettuna. Teodor ei kuitenkaan pystynyt 
maata hallitsemaan ja luovutti vallan lan- 
komiehelleen, samannimisestä oopperas- 
ta laajalti tunnetulle Boris Godunoville. 

Novgorodin hallitsemat lähialueet 
oli jaettu viiteen osaan ja yksi näistä oli 
Vatjan viidennes, johon kuuluivat Inke- 
rinmaa ja Karjala. Viidenneksen lisäk- 
si Novgorodin hallitsemiin alueisiin lu- 
keutuivat pohjoiset alueet Vienanmereltä 
Uralinvuorille asti. Novgorodissa oli ta- 
savaltalainen hallintomuoto ja kaikista 
tärkeistä asioista kuten sodasta, rauhasta, 
hallitsijan valinnasta jne. päätti kansallis- 
kokous eli vetshe. Novgorodin itsehallin- 
to loppui v. 1478, jolloin Moskovan suu- 
riruhtinas Iivana III valloitti kaupungin 
ja liitti Novgorodin maa-alueineen Mos- 
kovan suuriruhtinaskuntaan. Novgorodis- 
sa asui myös suomensukuisten heimojen 
edustajia. Siellä on tehty arkeologisia kai- 
vauksia ja löydetty muun muassa karja- 
lan murteella tuohipaloille kirjoitettuja 
kirjeitä. 

Inkerinsuomalaisia ei tässä vaiheessa 
Novgorodin viidenneksessä asunut, mut- 
ta Inkerinmaan nimen alkuperää ajatelle 
eräänä vaihtoehtona on S. Haltsosen mu- 
kaan ollut A. J. Sjögrenin olettamus, että 


maakunta olisi saanut nimensä Ruotsin 
Olavi Sylikuninkaan tyttären Ingegerdin 
nimestä: ”Hän oli saanut huomenlahjaksi 
Laatokankaupungin sekä siihen kuuluvan 
alueen, kun hänet isänsä tahdosta luovu- 
tettiin v. 1019 Novgorodin suurruhtinas 
Jaroslav /: n puolisoksi.” 

Useammat tutkijat ovat kuitenkin In- 
kerinmaan nimen alkuperän tulkinnassa 
päätyneet maantieteelliseen vaihtoehtoon 
ja pitävät sitä Inkerejoen nimestä joh- 
dettuna. Moskovan suuriruhtinaskunnan 
laajetessa ja sen vallan kasvaessa maa- 
han kaivattiin suuressa määrin eri alojen 
asiantuntijoita, joita houkuteltiin ulko- 
mailta. Suuriruhtinas Iivana IV:n (Jul- 
man) - ensimmäisen venäläisen tsaarin 
- hallinnon aikana (1530-1584) maahan 
saapui paljon käsityöläisiä, oppineita ja 
taiteilijoita hyvin edullisin ehdoin. Suu- 
rin osa tulokkaista oli saksalaisia, ruotsa- 
laisia, tanskalaisia ym. luterilaisuskoisia. 
Heille ja heidän jälkeläisilleen taattiin 
uskonnonvapaus ja paluumahdollisuus 
entiseen kotimaahansa. Moskovan lie- 
peille rakennettiin vv. 1550-1560 ensim- 
mäisiä saksalaisia maahanmuuttajia var- 
ten jopa saksalainen asutuskeskus, jossa 
myöhempi Venäjän tsaari Pietari I vietti 
nuoruudessaan saksalaisten keskuudes- 
sa paljolti aikaansa. Hän arvosti euroop- 
palaista kulttuuria ja päätti opettaa myös 
maansa kansalaiset eurooppalaisille ta- 
voille, mutta toteutti työtään barbaarin 
ottein eli pakotti venäläiset miehet aje- 
lemaan partansa, teenjuonti oli korvat- 
tava kahvilla, hoviväen piti oppia tans- 
simaan mannermaisia tansseja, heidän 
tuli käydä säännöllisesti hovin illanvie- 
toissa yms. 

Pietari I (1689-1725) päätti avata ly- 
hyemmän merireitin Eurooppaan, koska 
Venäjän ainoa merisatama oli tuolloin Ar- 
kangelissa. Kun omassa valtiossa ei hy- 
viä merimiestaitojen asiantuntijoita ollut, 
Pietari matkusti itse opiskelemaan laivan- 
rakennusta Amsterdamiin. Siellä Venäjän 
tsaari työskenteli inkognito muiden työ- 
läisten parissa kirves kädessä telakalla. 

Tsaari Pietari päätyi siihen, että hän 
tarvitsee tulevalle laivastolleen myös 
amiraalin. Sellainen ehdokas löytyikin. 
Hän oli norjalainen Stavangerissa v. 1657 
syntynyt Cornelius Cruis, jonka Pietari I 
tapasi Amsterdamissa ja jolle hän tarjosi 
vara-amiraalin virkaa. Sopimus allekir- 
joitettiin 1698. Cruisin tuli aluksi järjes- 
tää ulkomaisten merimiesten voimin lai- 
vanrakennustoimintaa Etelä - Venäjällä 
Voronezhin kaupungissa. 

Cruis johti v. 1705 venäläisten Retus- 
aaren (nykyisen Kronstadin) puolustus- 
ta ja v. 1708 hänen johdollaan torjuttiin 
ruotsalaislaivaston hyökkäys. Vuoden 
1713 meritaistelussa Cruis epäonnistui 
ruotsalaisten takaa-ajossa, minkä vuok- 
si hänet tuomittiin kuolemaan. Tuomio 
vaihtui kuitenkin karkotukseksi Kazaniin, 
josta Cruis palasi Pietariin jo 1715. Uu- 
denkaupungin rauhansopimuksen jälkeen 
hänet jopa ylennettiin amiraaliksi. 

Cornelius Cruis sai Pietarissa omistuk- 
seensa erään kaupungin parhaista, yläväl- 
lä maalla olevista tonteista, mikä tulvista 
kärsivässä kaupungissa oli tärkeä tekijä. 
Tontti sijaitsi tulevan Eremitaasin pai- 
kalla, johon Cruis rakennutti Pietarin en- 
simmäisen saksalaisen kirkon. Sitä saivat 
käyttää myös muut luterilaiset, inkerin- 
suomalaiset mukaan lukien, siihen saakka 
kun suomalaiset ja ruotsalaiset rakensi- 


vat oman kirkkonsa ( Inkeriläisten Viesti 
n:o 4/2002). Pietarin Pyhän Annan kirkon 
suomalaiseen seurakuntaan kuului 1790- 
luvulla noin 1400 henkeä. 1900-luvun 
alussa Pietarissa oli toistakymmentä lu- 
terilaista kirkkoa, mm. 6 saksalaista, eng- 
lantilainen, ruotsalainen, virolainen, lat- 
vialainen ym. 

Myöhemmin Katariina 7/:n hallinnon 
aikana 1 760-luvulta alkaen maahan muut- 
ti lisää saksalaisia, ruotsalaisia, sveitsiläi- 
siä, hollantilaisia, ranskalaisia ym. tulok- 
kaita, yhteensä yli 10 000 perhettä, jotka 
muodostivat lähinnä maatalousyhteisö- 
jä eli kolonioita. Heidän matkakulunsa, 
maataloudessa tarvittavat työkalunsa, sie- 
menviljan, eläinten, asuin- ja talousraken- 
nusten hinnan sekä heidän pappiensa pal- 
kan maksoi Venäjän valtio. Tämän lisäksi 
heille myönnettiin 10 vuoden verovapa- 
us. Osa tulokkaista siirtyi kaupunkeihin 
ja perusti saamiensa korottomien laino- 
jen turvin puuvilla- ja silkkikangasteh- 
taita, kauppoja yms. Myöhemmin maan 
virkakoneistossa, rautateillä, armeijassa, 
vuori- ja raskaassa teollisuudessa palve- 
li paljon ulkomaalaisia. Pietarissa heidän 
osuutensa nousi noin 8 %:iin kaupungin 
väestöstä. 


Lilja Kuivanen 

Lähteet: 

Berh, V. Zhizneopisanie rossijskago ad - 
mirala K I. Kruisa 1825 
Georgi I. G. Opisanie vseh obitajusclihih 
v Rossijskom gosudarstve narodov. 
1799 

Haltsonen , S. Entistä Inkeriä 1965 

Kolme kelpo kirjaa 


Historiaa harrastaville voin suositella kol- 
mea teosta, joista kukin liikkuu eri vuosi- 
sadalla. 1200-luvun Ruotsia kuvaa Dick 
Harrison teoksessaan Jarlens sekel (Jaar- 
lin vuosisata; ei suomennettu). Teos on 
ilmestynyt v. 2002. Harrison voitti teok- 
sellaan Stora döden vuoden 2000 August 
-palkinnon. 

Koulutietoina varmaan moni muistaa, 
ettei Ruotsissa koskaan ole ollut orjuut- 
ta. Väärin! Harrison toteaa, että orjia oli 
vielä 1330-luvun Ruotsissa, mutta että 
nämä olivat lajinsa viimeisiä. Viikinkiai- 
kojen päätyttyä ei enää käyty sellaisia so- 
tia, joiden tuloksena olisi saatu uusia or- 
jiapa toisaalta orjien omistajat totesivat 
pääsevänsä jonkinlaisesta huoltovelvolli- 
suudesta näitä kohtaan antamalla orjalle 
hiukkasen maata ja vapauttamalla tämän. 
Silloin vapautettu vastaa itse itsestään, ja 
entisen omistajan tila saa edullista työvoi- 
maa lähietäisyydeltä. 

Dick Harrison kuvaa, kuinka Ruotsin 
valtio alkaa kehittyä Birger jaarlin aikana 
ja tämän toimesta. Kun valtio vielä 1100- 
luvulla koostui kuudesta Ruotsin maakun- 
nasta, oli siinä 100 vuotta myöhemmin li- 
sää alueita paitsi Ruotsissa, myös nykyisen 
Suomen alueella. Kehitystä tapahtuu mo- 
nella rintamalla yhtaikaa: kuninkaan valta 
vahvistuu, kirkko saa uusia jäseniä ja pik- 
ku hiljaa alkaa muodostua kaupunkeja. 

Harrison nostaa Birger jaarlin Mag- 
nus - pojan, kuninkaan. Ruotsin kunin- 
kaiden historian giganttien joukkoon yh- 
dessä Kustaa Vaasan , Kustaa II Adolfin ja 
Kaarle XII: n kanssa. Suomalaista lukijaa 
ihmetyttää vain se, että Kaarle XII on mu- 
kana. Tekee mieli ottaa selkoa, miksi? 

Mirkka Lappalainen porautuu viime 
vuonna ilmestyneessä väitöskirjassaan 
Suku - valta - suurvalta Creutz - suvun, 


etenkin kahden sen edustajan kautta Ruot- 
sin yhteiskuntaan sen ollessa suurvaltana 
mahtavimmillaan, siis 1600-luvulla. Lap- 
palainen vihjaa Lorenz Creutzin Pernajan 
kirkossa olevasta haudasta puhuessaan 
siihen, että tämä ei lepäisikään haudassa 
vaan meressä Öölannin itäpuolella. Lorenz 
Creutz teki 1600-luvun Ruotsissa komean 
karriäärin: maaherrana moneen otteeseen, 
kuparikaivosten hallinnosta vastannee- 
na miehenä, Ruotsin suurimman noitaoi- 
keudenkäynnin ankarana tuomarina, (tuo- 
mitsi Raamatun perusteella; ”noitavaimo 
ei saa elää”!) ja viime vaiheessa ilmeisen 
pätemättömänä merivoimien komentaja- 
na, jonka kipparoima alus Kronan räjäh- 
ti virheellisen manööverin seuraamukse- 
na Öölannin itäpuolella 1.6.1676 vieden 
800 miestä meren syvyyksiin. Löytyi ruu- 
mis, jonka taskussa oli Creutzin sinetti, ja 
tämä vainaja haudattiin komein juhlame- 
noin. Miksi asiaa on syytä epäillä? Ellei 
ruumista olisi löydetty, miten olisi käynyt 
Lorenz Creutzin kaksi kartanoa Suomessa, 
omistuksia Liivinmaalla ja Tukholmassa 
käsittäneelle jättiomaisuudelle? 1 600-lu- 
vulla tuskin tunnettiin kuolleeksijulista- 
mismenettelyä; olisiko omaisuus ehkä pää- 
tynyt kruunulle? Vaikka Lappalaisen teos 
on väitöskirja, se on varsin helppolukui- 
nen. Eino Jutikkala on kiittänyt teosta, eikä 
mielestäni syyttä. 

Max Engman liikkuu v. 2004 ilmesty- 
neessä teoksessaan Suomalaisia Pietaris- 
sa etenkin 1 800-luvulla, kosketellen tosin 
myös Pietarin alueen aiempaa historiaa: 
1600-luvun Nyen saa sekin esittelynsä. 
Teos kuvaa myös 1900-luvun tapahtu- 
mia aina Tarton rauhaan saakka. 

Professori Engman on suomenmaak- 
koisten, passilla eläjien erityistuntija. Mi- 
ten nämä erosivat inkerinsuomalaisista? 

Engman on löytänyt eroja ryhmien iden- 
titeettikäsityksissä. Selkeimmin nämä 
tulivat näkyviin keväällä 1917 keskus- 
teltaessa Pietarin ja Inkerin suomalais- 
ten yhteisen kokouksen järjestämisestä. 
Kaapre Tynni oli tuolloin vastustanut ide- 
aa, koska hänen mukaansa suomenmaa- 
laisten tarvitsi ratkaista vain yksittäisiä 
kulttuurikysymyksiä, kun taas inkeriläis- 
ten oli pakko ottaa koko kansallinen ole- 
massaolonsa keskusteltavaksi. 

Max Engman osoittaa, kuinka suoma- 
laiset, suomenmaakkoiset olivat Pietarin 
työmarkkinoilla ainakin maaorjuuden 
loppuun saakka muita ryhmiä kysytym- 
piä. Maaorjataustaisilla oli velvoitteita 
kotikylässään, ja se sai aikaan, että hei- 
dät koettiin työvoimana Pietarissa jos- 
sain määrin epävakaiksi. Engman kuvaa 
myös ketjuuntumista työvoiman hankin- 
nassa: kun työnjohtaja oli suomalainen, 
hän hankki myös suomalaisia alaisia. 


Engmanin teos on verrattoman sisäl- 
törikas, oikea 1800-luvun Pietarin tieto- 
lipas. Itse en ennen Engmanin teoksen lu- 
kemista tiennyt esim. 

että Kuulan häämarssin esitti ensi ker- 
ran julkisesti Mooses Putro v. 1908 

- että lestadiolaisten pietarilaista koko- 
ushuonetta kutsuttiin suutarinkirkok- 
si 

että 1800-luvun puolivälissä noin 2/3 
Pietarin nuohoojista oli suomalaisia 
että Uno Cygnaeus ryhtyi kehittämään 
Suomen kansakoulua saatuaan asialli- 
sesti ottaen potkut Pietarin suomalai- 
sen koulun tarkastajan toimesta 

- että passiviraston toimiala oli niin laa- 
ja: sillä oli konsulaatin, veronkantovi- 
raston ja köyhäinhoitolaitoksen tehtä- 
viä. 

Toivo Iho 


Ammattikorkeakoulujen sosiaali- ja terveysalan 
(Sote-Amkien) Venäjä-verkostossa tapahtuu 


Verkoston toiminta vuonna 2006 

Vuoden 2005 olemme toimineet OPM:n 
erillisrahoituksen turvin. Vuodesta 2006 toi- 
mintamme jatkuu ammattikorkeakoulujen 
kv-toiminnan kehittämisverkoston alla. 

Vuonna 2006 verkosto keskittyy erityi- 
sesti seuraaviin asioihin: 

• Verkko-opintojakson tekeminen inke- 
riläisten pariin harjoitteluun lähtijöi- 
den tueksi ja taustatiedoksi 

• Optiman tietopankin kehittäminen: 
Harjoittelupaikat 
Rahoitusasiat 

Tulkki- ja asiantuntijapankki 

Hankepankki 

Toimintakalenteri 


Opinnäytetyöt ja raportit 

• Maahanmuuttajille suunnattujen orien- 
taatio-opintojen kartoitus ja niistä tie- 
dottaminen 

• Yhteistyön kehittäminen maahan- 
muuttajajärjestöjen kanssa 

• Alan valtakunnallisen Venäjä-Suo- 
mi -seminaarin järjestäminen syksyl- 
lä 2006 

• T&K -yhteistyön kehittäminen 

Kartoitamme edelleen innokkaita teki- 
jöitä yllä mainittua verkko-opintojaksoa 
ajatellen. Kysy lisääjä ilmoittaudu: Soi- 
le. anttila@laurea.fi 

Optiman työtila 

Verkoston työtila löytyy osoitteesta: 
https://optima.discendum.com/laurea 

Tunnus: Venäjä 
Salasana: amk 


soile.anttila@laurea.fi 
Laurea-ammattikorkeakoulu 
Lummetie 2bB 
FI-0 1300 VANTAA 
GSM: 0400 -754 942 
Faksi: 0205 787 200 


Yhteystiedot 

Verkoston koordinaattori toivoo ehdo- 
tuksia ja ideoita, yhteydenottoja niin 
verkoston ammattikorkeakouluilta, yh- 
teistyötahoilta kuin muiltakin asiasta 
kiinnostuneilta. 

Verkoston koordinaattori: 

Soile Anttila 


Hankkeen koordinaattori: 
Pirkko Kivi 
pirkko.kivi@hamk.fi 
Hämeen ammattikorkeakoulu 
Lahdensivuntie 5 
Fl- 131 00 HÄMEENLINNA 
Puh: 03 - 646 7433 
GSM: 050 -342 4733 


MUUT 

LEHDET 

Nauris + kaali = kupulanttu 

Inkeriläisten Viestissä kesällä 2005 il- 
mestyneen juttusarjan Inkeriläisten pel- 
tokasvien geenistöä maailmalla kirjoitta- 
ja, MTT:n erikoistutkija Hannu Ahokas 
kertoo Koelypsy-lehdessä kupulantusta, 
joka on uusi nauriin ja kaalin risteytys. 
Ahokas kehittää kupulanttua Jokioisissa, 
jossa vihannes on kasvanut jo kolmena 
kesänä Maa- ja elintarviketalouden tutki- 
muslaitoksen pellolla. Kupulanttu muis- 
tuttaa hänen mukaansa kiinankaalia, mut- 
ta sen keitetyt lehdet maistuvat erilaiselta 
kuin kiinankaali tai keräkaali. 

(Helsingin Sanomat 13.12.2005) 

Ruotsin Ingria 

Ruotsin inkeriläisten lehti Ingria herät- 
ti toimituksessa muutamia kysymyksiä. 


Kysyimme, pitkäänkö Ingriaa on tehty 
ruotsiksi, pä svenska, miten se on vaikut- 
tanut lukijakuntaanpa kuinka hyvin leh- 
ti saa avustuksia, siis kirjoituksia. Inkeri 
Peterson, Ruotsin Inkeri-liiton puheen- 
johtaja, vastaa: 

Syksystä 1984 lähtien on lehteä tehty 
ruotsiksi. Tilaajakunta on kasvanut niin, 
että nykyinen kanta pyörii kolmen ja puo- 
len, neljänsadan välillä. Tämä merkinnee 
sitä, että Ingrialla on lähes tuhat lukijaa. 

Inkerin käsityksen mukaan lehteä lu- 
kevat sekä nuoret että vanhat. Ilahdutta- 
vana hän pitää sitä, että toimitusryhmä 
on niin nuori, jolloin nämä osaavat aja- 
tella nuorta lukijakuntaa. Toimituskun- 
taan kuuluu neljä 30-35-vuotiasta, jotka 
tekevät kahden ryhminä vuorotellen joka 
toisen numeron. 

Kun Inkeriläisten Viestin toimituk- 
seen tulee avustuksia ryöpsähdellen, jos- 
kus ei mitään ja joskus taas yli tarpeen, 
Ingrian juttujen saanti kuuluu olevan ta- 
saisempaa. 

Toimitus 

Liiton sääntömääräinen 
syyskokous 


Suomen Inkeri— liitto ry:n sääntömääräi- 
nen syyskokous pidettiin Inkerikodissa 
20.1 1.2005. Kokouksen järjestäydyttyä 
päätettiin 

- pitää jäsenmaksut ennallaan 

- pitää Inkeriläisten Viestin tilausmaksut 
ennallaan 

- vahvistaa esitetty toimintasuunnitelma 
ja talousarvio 

- pitää ennallaan hallituksen jäsenten ja 
tilintarkastajien palkkiot ts. ammattiti- 
lintarkastajalle maksetaan laskun mu- 
kaan, muut toimivat korvauksetta. 

Valittiin Toivo Iho liiton puheenjohta- 
jaksi vuodeksi 2006. Valittu kiitti luot- 
tamuksesta. Hallituksen erovuoroiset jä- 
senet Aliisa Majava , Viljo Suomalainen ja 
Toivo Tupin sekä erovuoroinen varajäsen 
Pirkko Huurto valittiin uudelleen vuosik- 
si 2006-2008. Tilintarkastajiksi valittiin 


Yrjö Luukkonen ja Annakaisa Mörttinen , 
varalle Lilja Kurppa ja Kerttu Susi. 

Vuoden 2006 kevätkokous pidetään 
26.3.2006 klo 14. Kutsu kokoukseen jul- 
kaistaan Inkeriläisten Viestissä, lisäksi lä- 
hetetään kirjallinen kutsu kaikille niille 
jäsenjärjestöjen puheenjohtajille, jotka 
ovat ilmoittaneet yhteystietonsa liitolle. 

Hyvinkään Inkeri-kerho ry:n puheen- 
johtaja Irja Pelkonen teki selkoa Hyvin- 
käällä 8.-9.7.2006 pidettävien kesäjuhli- 
en valmistelun nykyvaiheesta. Lisätietoa 
kesäjuhlista julkaistaan Inkeriläisten 
Viestissä kevään kuluessa. 

Järjestäytymiskokouksessaan hallitus 
valitsi varapuheenjohtajaksi Keijo Kor- 
kan , taloudenhoitajaksi Aliisa Majavan ja 
sihteeriksi Anne Tuohimäen. 


Toivo Iho 
Anne Tuohimäki 


Uusi osoiterekisteri laadittu 


Olemme laatineet uuden osoiterekisterin 
tilaajistamme. Pyydämme lukijoita ystä- 
vällisesti tarkistamaan, että osoitetietonne 
ovat lehden takasivulla oikein. 

Samaten listoja tarkastellessamme pa- 
nimme merkille, että lehdellämme on lu- 
kijakuntaa kirjaimellisesti ympäri maail- 


maa. Olisikin mukava saada kuulumisia 
ja tarinoitanne vaikkapa Kanadasta tai 
Australiasta lehdessä julkaistavaksi; tämä 
pyyntö koskee luonnollisesti myös lä- 
hempänä asuvia lukijoitamme. Yhteys- 
tiedot löytyvät tuttuun tapaan lehden en- 
simmäiseltä aukeamalta. 


Toimitus 

KESKUSTELUPALSTA 


Sinä / Te 

Lisäys ja täydennys puheenjohtajamme 
Toivo Ihon kiintoisaan kirjoitukseen Tit- 
teleistä, sinuttelusta ja teitittelystä (Inke- 
riläisten Viesti 12/2005). 

Ruotsalaisten hullaantuminen sinutte- 
luun johtuu siitä, että heillä ei ole ollut 
koskaan käytössä teitittelyä, vaan titte- 
löinti ja "hännittely”. Sanottiin siis "Ot- 
taako rovasti vielä kahvia?” tai "Ottaako 
hän vielä kahvia?” Kumpaakin tapaa on 
esiintynyt myös Suomessa, vaikka meil- 
lä on ollut teitittely kauan käytössä. Vielä 
1900-luvun alussa vaimo saattoi teititellä 
miestään ja lapset vanhempiaan. 

Sinuttelun yleistyminen meillä johtuu 
ennen kaikkea englannin vaikutukses- 
ta ja englannin kielen väärin käsittämi- 
sestä. ”How are you?” tuntuu mukaval- 
ta: "Kuinka voit?” Rentoa ja mutkatonta. 
Nyt on kuitenkin niin, ett ävou merkitsee 
englannissa myös monikon 2. persoonaa, 
eli englantilaiset ja amerikkalaiset teitit- 
televät toisiaan. Sinä on englanniksi thou 
ja se on omistettu Jumalalle. * 

Teitittelyä vieroksuva saattaa sanoa: 
"Minä sanon sinä kun puhun yhdelle 
henkilölle, te kun puhun monelle.” Väite 
ei ole oikea te-pronominin suhteen. Kun 
puhutaan usealle teititeltävälle, sanotaan 
"Oletteko käy neet Intiassa?”, mutta kun 
puhutaan yhdelle, sanotaan "Oletteko 
käynyt Intiassa?”. Suomen kieli siis tun- 
tee teitittelymuodon. 

Teitittelyä meidän on suosittava, eikä 
se millään tavoin ole vieraannuttavaa, 
vaan kaunista ja kohteliasta. Millaisena 
puhuttelu tajutaan, ei riipu vain puhutte- 
lumuodosta vaan hyvin paljon äänensä- 


vystä. Teitittely voi olla lämmintä, sinut- 
telu töykeää. 

Kun Pehr Svinhufvudista (1861-1 944, 
Ukko-Pekka) oli tullut tasavallan presi- 
dentti ja hän saapui kotiseudulleen, van- 
ha emäntä tervehti häntä sanoen: "Sinua, 
Ukko-Pekka, minä teitittelen, muita sinut- 
telen.” Eli asia on todella vivahteikas. 

Meidän on pakko oppia käyttämään 
teitittelyä, jos aiomme käydä eurooppa- 
laisten silmissä sivistyneistä. Vieraan ih- 
misen sinuttelu esimerkiksi Puolassa, 
Saksassa tai Ranskassa on täysin mah- 
dotonta. Arkistossani on lehtileike, jon- 
ka mukaan torimatami sai 4 000 vanhan 
markan sakot, kun oli suutuspäissään si- 
nutellut poliisia. 

Toimin Turun kieli-instituutissa 16 
vuotta. Sinne tuli vierailevia lehtorei- 
ta mm. Saksasta. He olivat yleensä nuo- 
ria tohtoreita. Kun kerran tällainen nuori 
Herr Doctor tuli esittäytymään instituu- 
tin johtajalle, tämä ojensi kätensä: "Asko. 
Meillä on tapana, että opettajat sinutte- 
levat toisiaan.” Tohtori kalpeni, oli vä- 
hällä pyörtyä, pisti kädet selän taakse ja 
sopersi: ”En voi, en voi, meillä vain rois- 
tot sinuttelevat vierasta henkilöä.” Parin, 
kolmen viikon kuluttua hän sitten tuli uu- 
delleen ja sanoi: "Jospa minä sitten...” 

Lopuksi vielä yksi näkemys. Kouluis- 
sa ei enää vallitse hyvä kuri eikä rauhal- 
linen oppimisympäristö. Minun koulu- 
vuoteni olivat 1940-luvulla. Silloin ei 
sinuteltu opettajaa eikä häntä myöskään 
haistateltu. Opettajaa kunnioitettiin, hän 
oli auktoriteetti. Opettajaa ei haluttu mi- 
tenkään loukata. Koululaitos teki pahan 

virheen, kun se pakotti oppilaat sinutele- 
maan opettajiaan. Eivät oppilaat olisi sitä 
halunneet. Tuon suuren erehdyksen seu- 
rauksista kärsitään nyt. 

Teuvo H . Huotari 
tuoman , Turku 

Toimitus kiittää Teuvo Huotaria yllä ole- 
vista ajatuksista. Motiivina kirjoituksel- 
le oli alun perin se, että olin havainnut 
paluumuuttajien hieman vieroksuvan ny- 
kyistä sinuttelukäytäntöämme, ja halusin 


kertoa tavan synnystä tietämäni, joka ei 
suinkaan pyri olemaan tyhjentävä, kaiken 
kattava selvitys. 

Toivo Iho 

* Toimitussihteerin lisäys: Thou on eng- 
lannin vanha sinä-muoto, esim. ”How 
art thou? ” tai ,y Thou shalt not kili ”, jota 
käytetään nykyisinkin vielä runollisessa 
ja ”yläty\’lisessä” kielessä sekä kirkko- 
englannissa Jumalasta puhuttaessa. 


Sukulaisia etsitään 


Etsin isäni Andreas Juhananpoika Hapo- 
sen (s. 22.3.1914, Seulola)ja äitini Rosa- 
lla Juhanantytär Kaartisen (s. 13.1.1914, 
Muja) sukulaisia. 

Yhteydenotot: 

Lilja Niklander 
Silvantie 55 C 
25390 Kiikala 
puh. (02) 738 5396 

Matka Valkeasaaresta Riihimäelle, 
muistoja pitkän elämän varrelta 


Inkeriläisten Viestissä jo aiemmin julkais- 
tun Anna-Mari Akkasesta kertovan jutun 
kirjoittajat ystävällisesti lähestyivät toi- 
mitusta uudelleen. Ohessa jatkoa heidän 
artikkelilleen. 

Anna-Mari Savolainen on syntynyt Val- 
keasaaren Suontaan kylässä vuonna 1914. 
Hänen isänsä Tuomas Savolainen kuoli 
1. maailmansodassa. "Tommilan Anna 
Mari” varttui aikuiseksi Suontaan kyläs- 
sä äitinsä, isovanhempiensa ja setänsä 
perheen kanssa. Savolaisen perhe omis- 
ti elinkelpoisen tilan ja tuottoisan karjan. 
Anna-Marin koulunkäynti jäi vähän kes- 
ken, sillä hänen piti alkaa setänsä lapsi- 
en hoitajaksi. 

Arkiseen elämään tuli epävarmuutta 
1920-luvulta lähtien poliittisista syistä. 
Kyliltä katosi ihmisiä. Toiset loikkasivat 
Suomeen ja toisia "Stalinin vankkurit” 
veivät mm. Siperiaan tai Hiipinään. 

Anna-Marin aloittaessa rippikoulun 
kirkollinen elämä oli jo hiipumassa, sillä 
myös Valkeasaaren kirkkoherra Forstadi- 
us perheineen oli paennut Inkeristä Suo- 
meen. Keitosta kotoisin oleva maanvilje- 
lijä ja evankeliumiyhdistyksen saarnaaja 
Juhana Vaasseli hoiti kuitenkin v. 1929- 
1933 seurakunnallisia asioita ja mm. piti 
rippikoulua, jota Anna-Marikin kävi. 

Anna-Marin setä Sakari Savolainen 
joutui Siperiaan, kun Savolaiset eivät 
suostunut liittymään kolhoosiin. Myös 
pappi Vaasseli joutui Siperiaan yhtä ai- 
kaa Anna-Marin sedän kanssa. Setä-Sa- 
kari kuoli Siperiassa lentävään keuhko- 
tautiin, mutta pappi Vaasseli tuli sieltä 
takaisin ja asui vielä monta vuotta Pet- 
roskoissa. Kovan painostuksen jälkeen 



Anna-Mari 17 -vuotiaana, kuvan lehdelle toimitti 
Outi Mäkelä 


Anna-Mari ja hänen äitinsä taipuivat kol- 
hoosiin vuonna 1933. 

(Ote kirjasta Inkerin suomalaiset 
GPU. n kynsissä, jossa sivulla 62 on jon- 
kun kesäkuussa 1933 Inkeristä lähettä- 
mässä kirjeessä maininta "melkein joka 
viikko vangitaan yksityisiä kansalaisia 
sekä perhekuntia. Niinpä viime maalis- 
kuun 16 pnä Pohjois-Inkerin rajakylissä 
vangittiin toista sataa henkilöä ja vietiin 
Siestarjoelle, josta heidät siirrettiin Pie- 
tariin. Vangittujen joukossa oli mm. Val- 
keasaaren seurakunnanhoitaja Vaasseli. 
Suurin osa vangituista oli ollut aikaisem- 
min pakolaisina Suomessa...”) 

Juho (Jukka) Matinpoika Akkasen 
(synt. 1910) koti oli Valkeasaaren Akka- 
senkylässä. Jukka oli sotaväestä päästy- 

ään (kaksi vuotta puna-armeijassa Kii- 
nan rajalla) ollut Akkasenkylän suuressa 
kolhoosissa työnjohtajana. "Mistä hää lie 
oppint nii hyväks ja ahkeraks työnteki- 
jäks" ihmetteli Anna-Mari. Nuoret, Anna- 
Mari ja Jukka, olivat suunnitelleet häitä 
helluntaille v. 1 936, mutta niin vain kävi, 
että pitikin käydä siviilivihkimisessä päi- 
vää ennen karkotusta, sillä vuonna 1936 
toukokuun 11. päivänä oli pakko lähteä 
Suontaan kylästä, kun kaikki rajakylät 
tyhjennettiin: Mainila, Suontaka, Akka- 
nen, Myllynkylä... Joitakin Valkeasaaren 
kirkonkylän ja Mottorin kylän asukkaita 
oli kuitenkin kotipaikoilla vielä heinänte- 
on aikaan v. 1936. 

Jukan äiti ja kuusi nuorempaa sisarus- 
ta lähti Akkasen kylältä jo muutamaa päi- 
vää ennen nuortaparia, joten Anna-Mari 
ja Jukka joutuivat muista Akkasista eril- 
leen. Jukan isä oli jo silloin kuollut. Juk- 
ka kävi heitä kerran katsomassa, mutta 
sen jälkeen yhteydet Jukan kotiväkeen 
katkesivat. 

Vuonna 1936 lähdettiin siis Valkeasaa- 
relta itään 600 km:n päähän Vologdaan 
ja siellä Anna-Mari ja Jukka olivat noin 
vuoden. Koska entiselle kotiseudulle ei 
saanut palata, Anna-Mari ja Jukka muut- 
tivat "Pietarin taakse" lähelle Skuoritsaa 
Voutilan kylään. Siellä he asuivat hetken 
tilapäisesti tyhjilleen jääneessä talossa ja 
rakensivat sitten oman talon kolhoosin 
maille vuonna 1937. Kolhoosi antoi heille 
puoli hehtaaria maata viljeltäväksi. 

Omassa talossa Jukka ja Anna-Mari 
asuivat poikansa sekä Anna-Marin äi- 
din kanssa. Vuonna 1936 syntyneen po- 
jan lisäksi he saivat vielä kaksi lasta. Tyt- 
tö kuoli kahden viikon vanhana ja hänet 
haudattiin saunan ikkunan alle. Toinen, 
myöhemmin syntynyt poika haudattiin 
Skuoritsan hautuumaalle. Kun saksalai- 
set sitten etsivät miinoja, he varoittivat ta- 
lon asukkaita saunan luona olevasta mii- 


nasta. "Lapsen arkkuhan se siellä oli", 
sanoi Anna-Mari. 

Toisen maailmansodan aikaan Juk- 
ka otettiin taas puna-armeijaan, ja sodan 
melskeissä Anna-Mari menetti miehensä. 
Mihin Jukka mahtoi hävitä? Anna-Mari 
on kaikki nämä vuodet miettinyt mahtoi- 
ko Jukka kuolla rintamalla, vai joutuiko 
hän vangiksi. 

Miehen ja isän menetys oli suuri, mutta 
muuten Anna-Marin perhe selvisi ihmeen 
hyvin sodan jaloissa. Heillä oli syksyl- 
lä perunaa ja viljaa maassa. Saksalaisten 
kenttäkeittiö tuli heidän pihalleen ja he 
olivat töissä saksalaisilla. Saksalaiset ot- 
tivat kyllä heiltä ja muilta kyläläisiltä ko- 
tieläimiä "ruokatarpeiksi", koska heidän 
oma muonakuljetuksensa kulki joukko- 
jen perässä ja sotilailla oli nälkä. Saksa- 
laisilla oli hyvät ruuat ja ylimääräiset he 
antoivat siviileille. Anna-Mari jakoi sit- 
ten salaa isosta ämpäristä ruokaa muille- 
kin puutteessa oleville. 

Kerran Anna-Marin perheen peruna- 
pellolle oli pudonnut pommi eikä kukaan 
saksalaisista uskaltanut mennä pellol- 
le. Niinpä he itse kaivoivat kaiken peru- 
nan! Naapurin "pommittomalta" pellolta 
saksalaiset kaivoivat kaiken ruoaksi kel- 
paavan. Anna-Mari antoi myös omilta 
lehmiltään lypsämäänsä maitoa saksalai- 
sille. Sotilaat pitivät Anna-Marin pojasta 
ja kutsuivat poikaa luokseen huutamal- 
la "komm!" 

Anna-Mari pääsi poikansa ja äitinsä 
kanssa ensimmäisten inkeriläisten jou- 
kossa Suomeen. Toukokuussa 1943 he 
tulivat Suomen Hankoon, jossa Johan- 
nes Virolainen oli heitä vastaanottamas- 
sa. Hangosta heidät vietiin Lohjan ruko- 
ushuoneelle. Anna-Marin Sakari-sedän 
Eeva-M aimo ja lapset joutuivat Asikka- 
laan. 

Tulomatkasta Hankoon Anna-Mari 
muistaa miten hän oli laivan lattialla pol- 

villaan ja oksensi. Suurimmalla osalla 
matkustajista oli meritauti. Anna-Marin 
kysyessä kapteenilta miksi laiva kulkee 
niin kovaa vauhtia, oli kapteeni huutaen 
vastannut vihollisen olevan lähellä. Ve- 
näläiset sukellusveneet seurasivat kahta 
puolta laivaa, mutta eivät upottaneet sitä, 
koska kyseessä oli siviililaiva. Anna-Ma- 
rilla seurueineen oli matkaan lähdettäessä 
hankittuna uudet vaatteet. Matkakasseis- 
sa oli myös melko paljon rahaa, sekä rup- 
lia että Saksan markkoja, sillä Anna-Ma- 
rin äiti oli ennen Suomeen lähtöä myynyt 
viljat, kaksi lammasta, useita kanoja ja 
vienyt heidän lehmänsäkin myytäväksi 
lähelle Hatsinaa. Poika nukkui laivamat- 
kalla rahakassien päällä! 

Vakinainen työpaikka löytyi sitten ai- 
kanaan Riihimäen lasitehtaalta. Riihimä- 


elle rakennettiin myös omakotitalo, johon 
Anna-Marin poika perheineen jäi asu- 
maan, kun hän itse siirtyi palvelutaloon 
jo 20 vuotta sitten. 

Meillä on ollut ilo saada kuulla paljon 
mukavia juttuja elämästä Valkeasaares- 
sa 1920- ja 30-luvuilla, sillä 91-vuotiaan 
Anna-Marin muisti pelaa kuin partaveit- 
si! 

Toivotamme hyvää uutta vuotta kaikil- 
le Inkeriläisten Viesti -lehden lukijoille! 

Pirkko Koso 
Outi Mäkelä 

Pirkko Koso, s-posti: etunimi. sukunimi@ 
ppl.inet.fi 

Outi Mäkelä, s-posti: etunimi. sukunimi@ 
kolumbus.fi (sukunimessä ä=a) 


Korsikattotutkimusta tekeillä 


Monessa Inkerinmaan rakennuksessa on 
ennen vanhaan ollut korsikatto. Niitä on 
tehty niin viljan (rukiin?) oljesta kuin 
myös järviruo’osta, joka jossain päin kul- 
kee myös kaislan nimellä. 

Olisiko lehden lukijoilla 

• muistoja 

• valokuvia 

• piirroksia 

• omakohtaisia kokemuksia kattojen ra- 
kentamisesta? 

Aiheesta on tekeillä tutkimus Teknillisen 
Korkeakoulun arkkitehtiosastolla. Tut- 


kimus liittyy Euroopan Unionin Inter- 
reg 1 1 IA projektiin "Ruovikkostrategia 
Suomessa ja Virossa”. Hankkeessa sel- 
vitetään kattorakentamisen ohella myös 
järviruo’on perinteisiä korjuumenetelmiä 
ja muita käyttötapoja. Kaikki pienetkin 
aiheeseen liittyvät tiedot ovat tutkimuk- 
selle tärkeitä. 

Vastauksia pyydetään osoitteeseen: 

Markku Hyvönen 
Turun ammattikorkeakoulu 
Vehmaantie 1 1 1 , 23 1 00 Mynämäki 
puh: (050) 598 5911 
sähköposti: 

markku.hyvonen@turkuamk.fi 

Inkerikeskuksen asiassa 
laineet lyövät yhä 


Inkerikeskuksen asioista on toimitukseen 
saatu kolme kannanilmaisua. Samalla kun 
lukijakunnan kiusaaminen kovasti henki- 
lökohtaisuuksiin menneellä keskustelulla 
lopetetaan, ohessa lyhyt yhteenveto niis- 
tä: 

Helena Miettinen on huomannut Lilja 
Kuivasen tekstissä faktavirheen, kun tämä 
kertoi opetusministeriön olleen alusta al- 
kaen mukana Keskuksen toiminnassa, 
vaikka Keskus on puhtaasti inkeriläisjär- 
jestöjen perustama. Lilja pahoittelee vir- 
hettään ja kummeksuu, ettei Helena ole 
lainkaan kosketellut kokouksen keskeyt- 
tämiseen ja uuden kokouksen pitoon liit- 
tyneitä kysymyksiä. 

Irina Kapelian pyytää kaikilta ystävil- 
tään anteeksi sitä, että hänestä on puhuttu 
valheita ja perättömiä asioita. Häntä kos- 
kevasta varsin myönteisestä haastattelus- 
ta on mahdoton löytää mitään sellaista, 
mitä pitäisi pyytää keneltäkään anteeksi. 
Sitä kommentoineissa puheenvuorois- 
sa on eräitä kärkeviä väitteitä. Onko näi- 
tä pyydettävä anteeksi? Astuessaan pu- 
heenjohtajan saappaisiin Irina on tainnut 
nousta julkisuuden henkilöiden luokkaan, 
jolloin hänen on siedettävä ankarampaa 
julkista arvostelua kuin ns. tavisten. 


Inkerikeskuksen 1 1 työntekijää ovat 

olleet varmoja siitä, että heidän kan- 
taansa ei julkaista 

katsoneet, että Rudolf Pakki ja Lilja 
Kuivanen ovat vain käyneet Keskuk- 
sen kokouksissa ja yrittäneet siellä 
vaikuttaa uuden pj:n valintaan, mutta 
että he eivät muuten tunne Keskuksen 
toimintaa 

perustelleet sitä. miksi Keskuksen ko- 
kouksissa puhuttiin niin paljon venä- 
jää 

valittaneet, että Keskuksessa tehty 
hyvä työ jää hallintoa koskevien hä- 
lyuutisten alle. 

Viimeksi mainitun kohdan osalta työnte- 
kijät ovat varmaan oikeassa. Kaikki leh- 
det valitettavasti julkaisevat useammin 
negatiivisia uutisia kuin kertovat positii- 
visesta. hiljaisesta kehityksestä. Toimitus 
hartaasti toivoo ja odottaa asiakkaan, siis 
kotoutettavan näkökulmasta tehtyä juttua 
siitä, miten hän on kokenut Inkerikeskuk- 
sen ja siellä tehdyn kotouttamistyön. 

Toimitus 

UUTISIA 

INKERISTÄ 


Näyttelyissä käyntiä 

Marraskuun alussa kävin Pietarissa kah- 
dessa näyttelyssä. Anna Ahmatovan mu- 
seossa venäläinen kuvanveistäjä Vjat- 
sheslav Ulanov esitti eri tekniikalla 
valmistettuja, pääosin Kalevalan hahmo- 
ja esittäviä veistoksia. 69-vuotiaan tai- 
teilijan teokset olivat hyvin perinteisiä, 
Kullervo oli aivan kuin Gallen-Kallelan 
taulusta. Venäjänkieliset tekstit joskus 
naurattivatkin, hahmoista löytyi esim. 
metsien jumala nimeltä Tappio ! Venäläi- 
sen taiteilijan kiinnostus kalevalaisuuteen 
on kuitenkin kunnioitettavaa. 

Venäjän kansantieteellisessä museossa 
erään ison salin nurkassa on suomalais- 
ugrilaisten kansojen nykypäivälle omis- 
tettu valokuvanäyttely, jossa kuvataan eri 
kansojen elämän vaiheita, mukana myös 
muutama kuva Inkerin Liiton järjestämil- 
tä juhannusjuhlilta ja joulupajoista. Tun- 
tui oudolta huomata, että tekemämme 
heimotyö menee suoraan museoon. 


Sampo-keskus täytti vuoden 

Sampo-keskus on monipuolinen yritys. 
Siellä opetetaan suomea, koulutetaan op- 
paita, järjestetään valokuvanäyttelyjä, 
matkailupalveluita sekä valmistetaan ns. 
Sampo-koruja. Kalevala-korujen tapaan 
ne valmistetaan muinaismallien mukai- 
sesti ja mallit saadaan eri suomalais-ugri- 
laisten kansojen arkeologisista löydöistä. 

Sampo-keskus vietti ensimmäiset syn- 
tymäpäivänsä 9.11.2005 Pyhän Marian 
kirkon kryptassa. Monen päivänsanka- 
ria onnitelleen vieraan joukossa oli mm. 
Suomen Pietarin pääkonsuli Juhani Vää- 
nänen. 


Palvelutalojen 

tulevaisuudesta neuvotellaan 

Ensi vuoden alussa Venäjän sosiaalitur- 
vajärjestelmässä otetaan käyttöön uusi 
rahoitusmalli ja vastuu palvelulaitosten 
rahoituksesta siirtyy federaation tasol- 
le. Nykyään vanhusten palvelutalot ovat 
kunnan rahoittamia yksiköitä. 

On luonnollista, että uusi rahoituksen 
myöntävä taho haluaa myös omistaa ra- 
hoitettujen laitosten kiinteistöt, ja tämä on 
omiaan aikaansaamaan ongelmia, kun pu- 
hutaan Suomen valtion varoilla rakenne- 
tuista taloista. Esim. Keiton vanhusten 



Juhlaväki Pyhän Marian kirkon 
kryptassa. Keskellä istuvat 
pääkonsuli Juhani Väänänen ja 
toimitusjohtaja Tatjana By kova. 
Kuva Wladimir Kokko 

palvelutalon rakennukset ovat seurakun- 
nan omaisuutta ja Taaitsan talon omistaa 
Hatsinan Inkeri-Seura, joista kumpikaan 
ei halua luopua omaisuudestaan. 

Muutokset rahoituksessa koskevat Ter- 
volan Maria-kotia lukuun ottamatta kaik- 
kia taloja. Maria-kodin omistaa Skuorit- 
san seurakunta ja se on taloudellisesti 
täysin riippumaton Venäjän viranomai- 
silta saatavista varoista. 

Kauneimmat joululaulut 

Lauantaina, 10. joulukuuta järjestettiin 
tunnelmallinen Kauneimmat joululaulut 
-konsertti Pyhän Marian kirkossa. 

Samana päivänä inkerinsuomalaisten 
Pietarin kuoro piti perinteisen konsert- 
tikierroksensa vanhusten palvelutaloilla 
Taaitsassa, Tervolassa ja Kikkerissä. 



Pietarin kuoron joulun esitys Taaitsan palveluta- 
lolla . kuva Vladimir Kokko 


Pitsilumihiutaleita Tyröstä 

Joulukoristeita Suomesta ja Inkeristä - 
näyttely avattiin marraskuun viimeisenä 
päivänä Suomen Pietarin instituutissa. 
Muiden esineiden rinnalla on näytillä lu- 
menvalkoisia käsin valmistettuja pitsilu- 
mihiutaleita Tyröstä. Taitavat Tyrön nais- 
seurakuntalaiset elvyttävät inkeriläisten 
vanhaa käsityötaitoa menestyksekkäästi. 
Monien mielestä näistä kauniista hiuta- 


leista voi tulla erinomaisen hyvä Inkerin- 
maata symbolisoiva myyntitavara. 

Ensimmäinen joulupaja 

Inkerin Liiton jäsenet osaavat jo odottaa 
joulupajoja joulun lähestyessä. Tämän 
vuoden ensimmäisen joulupajan järjesti 
26.11. Sampo-keskus. Joulupajojen tar- 
koituksena on ylläpitää inkeriläisten pe- 
rinteistä käsityötaitoa. 

Joulupaja Tyrössä 

Pietarista ja Kolppinosta saakka tulee ih- 
misiä osallistumaan perinteiseen joulu- 
pajaan Tyröön. Sen järjestää joka vuosi 
Inkerin Liiton paikallinen osasto. 3. jou- 
lukuuta Tyrön kirkon parvekkeelle ko- 
koontui yli 40 osallistujaa, joille opetet- 
tiin joulukoristeiden valmistamista. 

Lucia vieraili Kikkerissä 

Lucian päivä on lähes tuntematon juhla 
Inkerinmaalla. Sen kauneudesta ja mer- 
kityksestä tuli 13.12. kertomaan Kikkerin 
vanhusten palvelutaloon Alina Otti tek- 
nisen yliopiston opiskelijoineen. Suomea 
opiskelevat nuoret tytöt järjestivät Lucia- 
kulkueen ja lauloivat vanhuksille. 

Inkeristä matkailukohde 

Päättyvän matkailun edistämishankkeen 
tavoitteena on kehittää Inkeriä matkai- 
lukohteena suomalaisille. Tätä varten 
suomalaisen Haaga-instituutin johdol- 
la koulutettiin suomenkielisiä oppaita ja 
suunniteltiin kierroksien reittiä. 

1. joulukuuta inkeriläisoppaat näyt- 
tivät taitonsa Pietari-Hatsina-Skuoritsa 
- reitillä ja joulukuun viimeisinä päivi- 
nä valmistui uusi värikäs Inkerin matkai- 
luesite. 

Puolenpäivän laukaus 
itsenäisen Suomen kunniaksi 

Kaikkihan tietävät, että Pietarissa laukais- 
taan tykki Pietarin ja Paavalin linnoituk- 
sen muurilta tasan kello 12. Uudeksi ta- 
vaksi on viime vuosina vakiintunut tämän 
laukauksen omistaminen jonkin tapahtu- 
man tai henkilön kunniaksi. 6. joulukuu- 
ta Pietarin puolenpäivän tykki laukaistiin 
Suomen itsenäisyyspäivän kunniaksi. 

Samaan aikaan Pyhän Marian kirkossa 
alkoi jumalanpalvelus, jossa liturgina toi- 
mi kirkkoherra Juhani Pörsti ja saaman 
piti rovasti Kosti Laitinen. Puheen kirkos- 
sa piti Suomen Pietarin pääkonsuli Juha- 
ni Väänänen. Iltapäivällä pääkonsulaatis- 
sa pidettiin juhlallinen itsenäisyyspäivän 
vastaanotto. 

Pietarissa 400 
suomalaista yritystä 

Mikkelin ammattikorkeakoulun Pietarin 
yksikkö on toiminut kaupungissamme jo 
10 vuotta. Oppilaitos kouluttaa teknisiä 
asiantuntijoita suomalaisille ja paikalli- 
sille Suomen kauppaa käyville yrityksil- 
le. Vuosijuhlalle omistettu seminaari pi- 
dettiin hotelli Angleterren kokoussalissa. 
Seminaarin osallistujien joukossa oli kon- 
suli Juhani Joutsen, joka puheessaan mm. 
mainitsi, että Pietarissa on nykyään re- 
kisteröity noin 400 suomalaista yritystä. 
Konsuli Joutsenen mukaan keväällä 2005 
Suomen ja Venäjän välinen kauppa ylit- 
ti määrältään neuvostoajan ennätyksen ja 
kehittyy kovaa vauhtia edelleen. 

Kymmeniä inkerinsuomalaisia on saa- 
nut täydennyskoulutusta Mikkelin am- 
mattikorkeakoulun Pietarin yksikössä. 
Mikäli maiden välisen kaupan trendit py- 
syvät sellaisina kuin nyt, tulee tarve hyvin 
koulutetuista asiantuntijoista vain kasva- 
maan. 



Mikkelin ammattikorkeakoulun rehtori Erkki 
Karppanen juhlaseminaarissa, kuva Wladimir 
Kokko 


Yhden rivin uutiset 

• Lokakuun lopussa pidettiin Inkerin 
kirkon kirkolliskokous Pietarin Pyhän 
Marian kirkossa. Piispa Aarre Kuu- 
kaupin johdolla käsiteltiin kirkkom- 
me korkeimman elimen sääntömääräi- 
set kysymykset. Kirkolliskokouksen 
edustajat kävivät myös laskemassa 
seppeleen Levashovan autiolla. 

• Helsingin kauppakorkeakoulun Mik- 
kelin pienyrityskeskus (pyk) täytti 25 
vuotta, joista 12 vuoden ajan sillä on 
ollut toimintaa Pietarissa. 30. marras- 
kuuta pidettiin Pietarissa pieni juhlati- 
laisuus, johon osallistui pyk:n koulu- 
tusohjelmista valmistuneita. 

• 19. joulukuuta järjesti inkeriläisrunoi- 
lijoiden kerho tapaamisensa Pietarin 
kansallisuuksien kulttuuritalolla. Se 
oli IL:n ensimmäinen tilaisuus, joka 
pidettiin tällä kaupungin ylläpitämäl- 
lä talolla. 


Wladimir Kokko 

Pietari 

Siirtyminen paastonaikaan alkaa 


Laskiaisesta alkaa Jeesuksen matka koh- 
ti pitkäperjantain ristiä, mutta myös kohti 
ylösnousemuksen pääsiäistä. Opetuslap- 
sineen hän lähtee ylös Jerusalemiin. Mat- 
ka suuntautuu maantieteellisesti ylöspäin, 
onhan Jeriko lähellä maanpinnan alinta 
kohtaa. Kuollutta merta, joka on n. 400 
m meren pinnan alapuolella. Matka Je- 
rusalemiin tarkoittaa nousua noin 1 000 
metriä ylemmäksi. 

Matka suuntautuu myös sisällöllises- 
ti ylöspäin. Pääsiäisen ylösnousemus oli 
Jeesuksen maanpäällisen vaelluksen hui- 
pennus, jonne matka kulki syvien paik- 
kojen kautta. 

Pääsiäinen on kiintopiste, joka määrää 
muiden kevätkauden kirkollisten merkki- 
päivien sijoittumisen kalenteriin. Laski- 
aissunnuntai on seitsemän viikkoa ennen 
pääsiäistä. Laskiaistiistain jälkeen al- 
koi katolisella ajalla 40 arkipäivän paas- 
tonaika, jota edelsi riehakas juhliminen 
(”came vale” = liha on sallittua). Nimitys 
laskiainen ei tule mäenlaskusta, vaan las- 
keutumisesta paastoon, josta puolestaan 
päästiin pääsiäisenä. Uskonpuhdistuksen 
jälkeen laskiainen menetti merkityksensä 
paastoa edeltävänä karnevaalina, mutta se 
on kuitenkin säilyttänyt muista merkki- 
päivistä poikkeavan iloisen luonteensa. 

Talvista riemua 

Suomalaisen talonpoikaisen laskiaisen 
ilonpito keskittyi mäenlaskuun. Seuraa- 
van kesän pellavan- ja hampunkasvua 
ennustettiin siitä, miten pitkälle kelkka 
liukui mäessä. Samalla huudettiin kotita- 
loon pitkiä pellavia, hienoja hamppuja ja 
lautasenkokoisia nauriita. Naiset pukeu- 
tuivat puhtaaseen, valkoiseen paitaan ja 
muihin valkoisiin vaatteisiin. He kampa- 
sivat ahkerasti hiuksiaan saadakseen pit- 
käkuituista pellavaa ja hamppua. Lapsille 
laitettiin pitkistä kuiduista irralliset laski- 


aisletit. Tytöt laskivat mäkeä hiukset ha- 
jallaan. Mitä kauemmas kelkka luisti, sitä 
pidempiä pellavia saatiin. 

Tämän perinteen taustalla on töiden 
vuotuiseen kiertoon liittynyt työnjuhla: 
kehruut oli saatava valmiiksi laskiaiseen 
mennessä, jotta voitiin aloittaa enemmän 
valoa vaativa kankaiden kutominen. Las- 
kiaiseen, kuten kaikkiin vuotuisjuhliin 
liittyi erilaisia tapoja, taikoja, enteitä ja 
kieltoja, jotka, kumma kyllä, koskivat en- 
nen kaikkea naisten töitä, kun taas mies- 
ten työt liittyivät jouluun. Naisille kuu- 
luivat käsitöiden raaka-aineet, pellava, 
hamppuja villa, karjanhoito sekä talon 
hyötykasvit, herneet, pavut ja nauriit. 

Kehruiden saaminen laskiaiseen men- 
nessä oli tärkeää, koska sen jälkeen päivät 
olivat niin valoisia, että ne voitiin käyttää 
kutomiseen. Laskiaisena ei saanut kehrä- 
tä, muuten lampaat sairastuivat, lehmät 
loukkasivat jalkansa, käärmeet ja kärpä- 
set kiusasivat, myrsky repi katot jne. 

Päivän työt lopetettiin varhain iltapäi- 
vällä, sillä saunassa kylvettiin päivänva- 
lolla. Saunassa ei saanut puhua äänek- 
käästi, muuten hyttyset ja muut hyönteiset 
kiusasivat väkeä kesällä. 

Mäenlaskun rinnalla laskiaiseen liittyä 
toinenkin vauhdikas laji, rekiajelu. Sen 
esikuvina olivat sekä Ruotsin vallan ajan 
säätyläisten rekiretket että Pietarin laski- 
aisajelut. Luistelu tuli muotiin Euroopas- 
sa 1800-luvulla ja Suomessakin alettiin 
järjestää laskiaisena luistelutapahtumia. 

Runsas ruokapöytä 

Kansanomaiseen laskiaisenviettoon Suo- 
messa on liittynyt myös runsas syöminen 
vielä sittenkin, kun se ei enää merkinnyt 
paaston alkua. Ruokaa piti olla yllin kyl- 
lin ja sen tuli olla rasvaista, jotta ruu- 
an riittävyys ja karjaonni olisi taattu tu- 
levana vuonna. Sormia ei nuoltu ruoan 

jälkeen, vaan rasva sai vähitellen kulua 
käyttöesineisiin. Sormiennuolija sai haa- 
van sirpistä, mutta voinsyöjä pystyi käsit- 
telemään hyvin viikatetta. Rasvarieskat, 
läskipannukakut ja siansorkat eivät enää 
ole tavallisia laskiaisherkkuja, mutta her- 
nerokka sekä laskiaispulla kuuluvat edel- 
leenkin laskiaiseen. Hillomunkkeja syö- 
dään nykyisin pitkin vuotta, mutta nekin 
olivat alkujaan laskiaisen leivonnaisia. 

Kaupungeissa syötiin ehkä vähemmän 
rasvaista ruokaa, joskin hernekeitto oli pa- 
kollista kuten laskiaispulla lämpimän mai- 
don kera. Hernekeiton yhteyteen kuului 
aikaisemmin meilläkin lämmin punssi. 

Tuhkakeskiviikko 

Nyttemmin ovat luterilaisetkin ryhtyneet 
viettämään tuhkakeskiviikkoa, laskiais- 
tiistain jälkeistä päivää. Tämä on ensim- 
mäinen paastopäivä ja katumuspäivä. Or- 
todoksit aloittavat paastonsa jo viikkoa 
ennen laskiaista. Katolilaisilla ja ortodok- 
seilla tuhkakeskiviikko on ankara absti- 
nenssipäivä ts. päivä, jolloin katolises- 
sa kirkossa kaikki 14-60-vuotiaat sairaita 
lukuun ottamatta ovat velvolliset paastoa- 
maan, mikä merkitsee, että silloin saa naut- 
tia vain yhden aterian, eikä se saa sisältää 
lihaa. Vastaavanlainen päivä on pitkäper- 
jantai. Kirkoissa vietetään tuhkakeski viik- 
kona tuhkamessua, jonka aikana seurakun- 
talaiset saavat otsaansa tuhkalla piirretyn 
ristin; katumuksen näkyvän merkin. Tuhka 
saadaan polttamalla oksat, jotka ovat olleet 
kirkossa palmusunnuntaina. 

Tuhkakeskiviikon vanha nimi on him- 
murtai. Muinaisruotsin imeberdagher , 
himeberdagher on tarkoittanut paasto- 
viikkojen keskiviikkoja. Sana on lainattu 
anglosaksisesta muodosta ymbrendagas , 
jossa ymbrene merkitsee "ajanjaksoa, 
kiertokulkua". 

Laskiaissunnuntaita vietämme tänä 
vuonna 26. päivänä maaliskuuta, laski- 
aistiistaita 28.3. 


Lähteet: 

http://www.hel2.fi/kaumuseo/vuoden- 

kierto/laskiainen/laskiainen.html 

http://www.jyu.fi/tdk/museo/laskiai- 
nen/lasl .html 

http://www.tapiolanseurakunta.fi/ 

fi/2754 

Katri Einamo 

Tapahtuma- 

kalenteri 

Kokouskutsu 

Suomen Inkeri-liitto r\ :n sääntömääräi- 
nen kevätkokous pidetään 

26.3.2006 klo 14.00 

Inkerikoti 
Karjalatalo 
Käpvlänkuja 1 
00610 Helsinki 

Käsitellään säännöissä kevätkokoukselle 
määritellyt asiat. 

Hallitus 


Turun seudun 
Inkeri-seuran tapahtumia 

19.2.2006 kevätkokous 

17.4.2006 pääsiäisjuhla 

4.6.2006 helluntaijuhla 

1.10.2006 syyskokous ja Mikkelin päi- 
vän tilaisuus 

4.11.2006 Pyhäinpäivän kunniakäynti 
Turun hautausmaalla inkeriläisten muis- 
tomerkillä klo 12.00 ja sen jälkeen juh- 
la klo 13.00 

26. 1 2.2006 joulujuhla 

Tapahtumat klo 14.00 alkaen, pyhäinpäi- 
väjuhla klo 13.00 

Seukot Inkerikodissa torstaisin 


Varissaon kirkko 
Kousankatu 6 
Turku 

Besseda-hetket jatkuvat Palvelupistees- 
sä joka kuukauden 1 .ja 3. perjantai kello 
13.00 Inna Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina kello 16.30 
Palvelupisteessä, Uudenmaankatu 1. Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään 

Inkeri-kerhon tapahtumia 

8.-9.7.2006 Suomen Inkeri-liitto ry:n ke- 
säjuhlat Hyvinkäällä 

Kesäjuhlan ohjelmasta voi ottaa yh- 
teyttä Irja Pelkoseen, h-i.pelkonen@ 
pp.inet.fi tai 040-5505712 

1 . 2.2006 klo 14.00 kevätkokous 

7 . 3.2006 klo 14.00 kerhossa video mat- 
kasta Inkerinmaalle 

4 . 4.2006 klo 14.00 vieraanamme on ro- 
vasti Kirsti Mauranen, joka kertoo työs- 
tään Suomen Lähetysseurassa Inkerin kir- 
kon hyväksi. 

Toukokuun kerhosta ilmoitetaan myö- 
hemmin. 


Inkerikuoron 
harjoitukset jatkuvat 

keskiviikkoisin klo 16.45-18.30 
lnkerikoti 
Käpvlänkuja 1 
00610 HELSINKI 

Kuoroa johtaa Evelin Ojalo. 

Uusia laulajia toivotaan kuoron riveihin 
kaikkiin ääniin. 


lnkerikoti 
Karjalatalo 
Käpylänkuja I 
00610 HELSINKI 

16 . 2.2006 

16 . 3.2006 

20 . 4.2006 

Kokoonnumme klo 13. Ohjelmaa, kes- 
kustelua ja kahvinjuontia. Tervetuloa mu- 
kaan! 

Toukokuun kevätretkestä päätämme 
myöhemmin. 

Tiedustelut: Pirkko Huurto 
puh. (09) 783 391 


Helsingin seudun 
Inkeri-seuran tapahtumia 

lnkerikoti 
Karjalatalo 
Käpylänkuja 1 
00610 Helsinki 

26 . 2.2006 klo 14.00 kevätkokous 

28 . 2.2006 klo 1 1 .00 Kalevalan päivän pe- 
rinteinen kukkien laskeminen Larin Pa- 
raskeen patsaalle 

26 . 3.2006 klo 14.00 kuukausikokous 

23 . 4.2006 klo 14.00 Inkerikuoron kevät- 
konsertti Karjalatalolla 

Tiedustelut: 

Toivo Tupin puh. (040) 578 3894 
Irma Rautio puh. (09) 753 0864 

Levitä Inkeri-tietoa. 


Kirjallisuutta 
Arvo Survo 
Itku Inkerille, 17 € 

Aapo Iho 
Hietajyvä, 3,50 € 

Hellin Suominen 

Mooses Putron elämäkerta, 2,50 € 

Ella Ojala 

Pitkä kotimatka, 14 € 

Pelastunut albumi, 22 € 

Ensimmäinen kevät, 1 6 € 

Ella Ojala 

Sananlaskuja ja tarinoita, 8 € 

Aleksander Störgren 

Mutkainen tie vapauteen, 10 € 

Pekka Nevalainen 

Inkeriläinen siirtoväki 1 940-luvulla, 25 € 

Pekka Nevalainen - Hannes Sihvo (toim.) 

Inkeri-historia, kansa, kulttuuri, 50,50 € 

Heikki Seppänen 

Etelän tien kulkija - Vilho Helanen, 25 € 

.Maria Ripatti 

Elämä yhden kortin varassa, 16,50 € 

Saimi Tuukkanen 

Elämäni helminauha 5 € 

Kalevalaseuran vsk 69-70 
Inkerin teillä, 1 1,50 € 

Maria Luukan laulut ja loitsut, 6,50 € 

E. Pärnänen 
Antti Kivekäs I-II, 9 € 

Mikko Savolainen 
Inkerinmaa. 33,50 € 

Aatu Savolainen 
Suomalainen sissisodassa, 15 € 

Lars Krifors 

Oli onnistuttava, 1 5 € 

Juho Häkkinen 

Siihen maahan, jonka minä sinulle osoitan, 
I-II 15 € 

Sverigesingermanländarnas historia 

24 € 

Lassi Saressalo 
Inkeri, 3,5 € 

Jouko Sihvo 

Inkerin kansan 60 kohtalonvuotta, 24 € 

Albert Pettinen 

Lauluja koululaisille, 4 € 

Albert Pettinen 
Lauluja sekakuorolle, 6 € 

Lauri Santtu 
Murrejuttuja, 2,50 € 

Lilja Kuivanen Toim. 

Inkerin vuotuisjuhlat 2003, 20 € 

Tapani Nokkala 

Paavo Räikkönen Inkerin mies, 25 € 


Äänilevyjä 
Inkerikuoron uusi 
Minä tyttö -CD 10 € 

Inkerikuoro 
Nouse Inkeri ym, 2,50 € 

Kasetteja 
Arvo Survo 
Omall maali, 9 € 

Karttoja 
Inkerin kartta 
vuodelta 1933, 12 € 

Inkerin uusi kartta 
vuodelta 1992, 10 € 

Kylä- ja tiekartta 
Keski-Inkeri, vuodelta 1993, 10 € 

Inkerin pöytälippu 

(satiinia) + salko marmorijalustalla 18,50 € 

Inkerin pöytälippu 

(polyesteria) + salko marmorialustalla 15 € 
Inkerin pöytälippu 
(polyesteriä), 8 € 

Inkerin pöytälippu 
(satiinia), 10 € 

Adressi 

surunvalitteluun, 7 € 

Tilaukset Inkerikoti 

Saatavana Inkerin kulttuuriseurasta 
puh . 09 - 2733 225 

Inkerin satulipas (Miettinen, Uusma) 25 € 
Flink, Toivo & Mäkilä, Eeva. Inkerin lasten 
oppikirja. 7,50 € 

Kalevala. Suomeksi ja venäjäksi. Käännös 
A. Hiiri & E. Kiuru. 23 € 

Miettinen, Helena. Kohtalontie. Kertomus 
inkeriläisen opettajan elämäntaipaleesta 
Inkerinmaalta Ruotsiin ja paluusta 
Neuvostoliittoon. 7.5 € 

Miettinen & Joganson. Petettyjen toiveiden 
maa. Arator. 1 5 € 

Monahof, Ania. Kärsimyksen pyhät kyyneleet. 
13 €. 

Mutanen, Pekka. Vaiennetut sotilaat. 12 €. 
Ojala, Ella. Sananlaskuja, tarinoita ja 
mielleyhtymiä 10 € 

E. Pärnänen. Antti Kivekäs I - 11 9 € 

Sava, Inkeri & Miettinen, Helena. Liljan 
kuva kutsuu. Tarina Neuvostoliittoon 
kadonneesta ja löytyneestä suvusta. 15 € 
Inkeriläistä kansanmusiikkia 
Röntyskät. Piirileikkilauluja Inkerinmaalta 
7.5 € 


inkeriläisten 

Inkeriläisten viesti 
Toimisto 

Lehden tilaukset ja osoitteenmuutokset, 
jäsenmaksut ja tuotetilaukset ym. 
Inkerikoti, Karjalatalo, Käpylänkuja 1, 
00610 Helsinki. Puh. (09) 793 796 
ti klo 18.30-20, Annikki Kelo. 

Sampo 800012-306364. 

Nordea 101030-1085026. 

Ilmoitukset / € 

1/1 sivu 250 €, l / 2 sivu 135 €, l / 4 sivu 85 € 
Kuolinilmoitukset 17 € 

Kiitos- ym. ilmoitukset 10 € 

Tilaushinta 2006 

30 € kotimaahan. Ruotsissa 315 kr, 
muualle 36 €/v (360 kr/v) 

Pääasiamies Ruotsissa 
(hoitaa lehden tilaukset): Viktor Aitman 
Linbanev. 6, 43833 Landvetter, 
ulkomailta: SE-438 35 Landvetter. 

Puh ja faksi 031-916 602 

v_aitman@spray.se 

Ruotsin Inkeri-liiton postisiirtotili 

17 38 88-9 

Sivistvssäätiö 

Hallituksen pj Toivo Makara 
Säätiön postiosoite: 

Vellamonkatu 27, 08100 Lohja 
Sampo 800016-1466601 
Nordea 103150-1202761 
Toimitus 

Päätoimittaja Toivo Iho 
Toimitussihteeri Katri Einamo 
Toimituksen osoite 
Nihtisalontie 18 D, 02630 Espoo, 
puh 040 740 0408 (ark. klo 9.00-1 7.00) 
Internet http:/7\v\> ».inkeriliitto.fi 
(avataan myöhemmin ilmoitettavana 
ajankohtana) 

Sähköposti inkerinviesti@suomi24.fi 
Painopaikka Vammalan Kirjapaino Oy 
Lehti ilmestyy kerran kuukaudessa. 
Aineisto palautetaan vain erikseen 
pyydettäessä. 

Julkaisija Suomen Inkeri-liitto ry. 
Puheenjohtaja Toivo Iho, 

Rauduntie 7 H, 02130 Espoo 


Vieraita Ruotsista 

Göteborgin ukot ja ämmät samoin kuin 
Boräsin ja Tukholman vastaavat vieraili- 
vat Suomessa ja Inkerikodissa 30. 1 .2006. 
Ukkoja kyllä oli, mutta olivatko ne tyttö- 
set ämmiksi karahteerattavia? No, emän- 
täpuoli oli myöskin - Anne Tuohimäen 
kokoamana - nuorinta suomalaista kaar- 
tia; me ukot taas - mitäpä meistä! Kahvia 
juotiin, piirakkaa syötiin ja maailman tä- 
män laidan asiat saatiin kohdalleen. 


Toivo Iho 


Kansikuva: Kauniita kanervia tal- 
ven keskeltä, kuva Katri Einamo 


Numero 4/2006 ilmestyy viikolla 
15. Aineisto toimitukselle 24.3. 
mennessä. 

Numero 5/2006 ilmestyy viikolla 
20. Aineisto toimitukselle 26.4. 
mennessä. 


Moka kävi 

Ja seurauksena oli, että Stalin kuoli viime 
numerossa kolme päivää todellista aiem- 
min. Generalissimuksen tarkka kuolin- 
päivä oli siis 5.3.1953. Anteeksi, lukijat; 
sorry, Josef! 

Tässä numerossa: 


Vieraita Ruotsista s. 2 

Pääkirjoitus: Venäjää vai suomea? s. 3-5 

Cinemaattorin palsta s. 5 

Palvelutaloja lähialueyhteistyönä ja heimoveteraaneja Suomeen s.6-8 

Lukijain kynästä s. 8-9 

Virallisia kokousasioita ja vaikuttavaa ohjelmaa Turussa s. 10 

Inkerikeskuksen kokouksia s. 1 1 

Muut lehdet s. 12-13 

Uutisia Inkeristä s. 14 

Tapahtumakalenteri s. 14-15 



Toivo Iho , Suonien Inkeri - 
liitto ry:n puheenjohtaja 


Venäjää vai 
suomea? 

Näillä palstoilla on kielikysymystä poh- 
dittu muutamaan otteeseen aikaisemmin- 
kin. Pari yhteydenottoa sai palaamaan ai- 
heeseen. Eräs satunnainen vastaantulija 
kiinnitti huomiota siihen, kuinka Suomen 
kirkko vanhalla Inkerinmaalla ja muual- 
lakin Venäjällä inkerinsuomalaisten ja 
heidän jälkeläistensä keskuudessa toimi- 
essaan käyttää venäjää, eikä suosi emä- 
maan, Suomen kieltä. Inkerikeskuksen 
työntekijät puolestaan ihmettelivät, mitä 
pahaa siinä on, jos Keskuksen kokouk- 


seen osallistuvat puhuvat venäjää suo- 
men sijasta. 

Näin on samaa asiaa katsottu vastakkai- 
silta kanteilta. Ensin lyhyt vastaus kum- 
mallekin taholle: kirkonmiehet tuntevat 
asian paremmin, mutta maallikon arvio- 
na voisi kai muistella, ettei alkuperäisessä 
lähetyskäskyssä taidettu puhua käytettä- 
västä kielestä mitään, vain kaikista kan- 
soista? Siihen aikaan kun Inkerin alueen 
väki puhui suomea, kirkonkin käyttämä 
kieli oli suomi. Nykyisin Suomen kirkon 
työntekijät Venäjällä eivät varmaan tulisi 
suomenkielellä yleisesti ymmärretyiksi, 
joten on paras ottaa malliksi lähetystyö: 
Japanissa japaniksi. Venäjällä venäjäksi. 
Jos inkerinsuomalaista juurta olevat per- 
heet ovat kadottaneet suomenkielensä, 
kirkon ensisijainen tavoite ei liene opet- 
taa heille sitä, jos kohta suomea taitavien 
työtekijöiden puheista aina jotain suoma- 
laisuuttakin heijastuu. 

Miksi paluumuuttajien olisi Suomessa 
opittava ja käytettävä suomea? Puhtaas- 
ti käytännön syistä. Suomessa ei oikein 
pärjää, ellei osaa kyllin hyvin suomea (tai 
ruotsia). Jos tänne tulijalla on selkeät ai- 
keet jatkaa jonnekin muualle. Ruotsiin, 
EU-alueelle, USA:han tai Australiaan, ei 
pidä haaskata aikaa suomen opiskeluun, 
vaan kehittää vaikkapa englannin taitoa: 

ei Amerikassakaan venäjällä tule jut- 
tuun. Voisi myös esittää vastakysymyk- 
sen: mitä pahaa siinä on, jos inkerinsuo- 
malaisten lehdessä oudoksutaan sitä, että 
kotouttamistyötä tekevän, kokouskielek- 
seen suomen ottaneen järjestön kokouk- 
sessa ei puhuta suomea? 

Entäpä tulevaisuudessa; onko mitään 
järkeä painostaa paluumuuttajia oppi- 
maan suomea, jos Euroopan yhdenty- 
essä koko EU muuttuu liittovaltioksi, ja 
hyväksyy esimerkiksi vain muutaman vi- 
rallisen kielen? 

Kun USA yli 200 vuotta sitten julistau- 
tui itsenäiseksi, se samalla hyväksyi yh- 
teiset lainsäädäntö- ja käyttöelimet: kaksi- 
kamarisen edustajahuoneen ja presidentin. 
Lisäksi päätettiin dollarin ottamisesta yh- 
teiseksi rahaksi ja englannin ottamises- 
ta viralliseksi kieleksi. Tuntuu siltä, että 
kaikki tämä on aina ollut näin, ja että mui- 
ta mahdollisuuksia ei ollut. Kielikysymyk- 
sen ratkaisu oli kuitenkin jossain määrin 
epävarmaa; englannin sijaan olisi hyvin- 
kin voinut tulla saksa, se kun oli eräissä 
perustajaosavaltioissa laajalti käytössä. 

Kolmesta USA:ta yhdistäneestä elemen- 
tistä: rahasta, kielestä ja yhteisestä lainsää- 
dännöstä EU:ssa on pisimmälle vietynä 
raha. Jos ja kun Englanti suvaitsee joskus 
luopua punnastaan, on muiden ulkopuo- 
lelle jääneiden mukaantulo eurosysteemiin 
vain ajan kysymys. Vireillä edelleen ole- 
van perustuslakihankkeen mutkistuminen 
osoittaa, kuinka vaikeaa monikansallista 
EU:ta on kehittää ja muuttaa lainsäädän- 
töä koskevissa kysymyksissä. Liittovalti- 
oon eli siihen, että EU-parlamentilla olisi 
samanveroinen merkitys kuin USA:n se- 
naatilla ja kongressilla, on kyllä niin pitkä 
matka, etteivät edes nykyisin alle äänesty- 
siän olevat taida ehtiä sitä kokemaan, tok- 
kopa edes heidän lapsensa. 

Yhteisen, koko EU:n käyttämän kielen 
tulo tuntuu kyllä olevan niin pitkän hake- 


misen takana, että sopii kysyä, kannattaa- 
ko sitä hakeakaan? Äskettäin joku kyseli, 
milloin EU:ssa päästään siihen, että Suo- 
mesta voitaisiin muuttaa vaikkapa Sak- 
saan työn perässä yhtä helposti kuin USA: 
ssa muutetaan osavaltiosta toiseen, vaik- 
ka mantereen laidalta toiselle? Jos globa- 
lisaation vaikutuksesta työmarkkinoiden 
kehitys vie siihen, ettei Suomesta töitä 
löydy, vaan työpaikat siirtyvät pysyväs- 
ti muualle, tätäkin joutuvat joskus monet 
harkitsemaan. Uuden, täysin poikkeavan 
kielen opiskelu on tällöin suurin este ja 
vaikeus, yhteiskunnan muut kulttuurierot 
toinen. Vaikka EU:n koneistossa siirryttäi- 
siin käyttämään vain muutamaa kieltä vi- 
rallisina kielinä, en usko kenenkään edes 
haaveilevan siitä, että esimerkiksi pelkäs- 
tään englantia käytettäisiin koko EU:ssa. 

Kielen kulloiseenkin kansainväliseen 
noteeraukseen vaikuttavat monet seikat, 
ja jonkin valtion painoarvo saattaa hei- 
jastua siellä puhutun kielen arvostukseen. 
Oltiinko Suomessa, missä ennen sotia 
kouluissa vielä paljolti luettiin saksaa ns. 
pitkänä kielenä, sodan jälkeen kyllin no- 
peasti kypsiä johtopäätökseen: Saksa hä- 
visi sodan, saksasta ei voi tulla maailman- 
kieltä, siirretään koulutuksen painopiste 
saksasta englantiin? 

Tuntuisi siltä, että jokaisen kannattaisi 
ja pitäisi opiskella niin monta kieltä kuin 
suinkin ehtii ja jaksaa, etenkin naapuri- 
maiden kieliä. Tämän hienon periaatteen 
tiellä on monia esteitä; ajan puute, inhi- 
millinen velttous ja laiskuus ennen muu- 
ta. Ainakin Suomessa ja ainakin venäjän 
opiskelun kohdalla ovat Bobrikovin ajois- 
ta lähtien vaikuttaneet lisäksi Venäjän val- 
tapyrkimyksiin liittyneet ennakkoluulot. 
Erinomainen koululainen Urho Kekkonen 
ei Kajaanin koulussa saanut venäjänkie- 
len viitostaan tyhmyyttään tai laiskuut- 
taan, vaan koska silloin. Venäjän vallan 
aikoihin, kuului asiaan, ettei pakkovenä- 

jää sopinut oppia. Jokainen Suomessa vii- 
me sotien aikana ollut inkerinsuomalai- 
nen kyllä tiesi, että vihollismaan kielen 
käyttö ei ollut oikein järkevää, ryssittelyn 
kohteeksi pääsi muutenkin. Nykyisin ei 
venäjän oppimista vieroksuta enää tällai- 


sin perustein, vaan se alkaa olla samalla 
viivalla toisten kielten kanssa, englanti on 
vain tainnut ratkaisevasti mennä ohi. 


Toivo Iho 


Cinemaattorin palsta 


Matti 

Ohjaus: Aleksi Mäkelä 
Pääosissa: Jasper Pääkkönen, Peter 
Franzen, Juha Veijonen ja Elina Knih- 
tilä 

Valmistumisvuosi: 2006 

Pidä varas, hän on varas ja vie sun sydä- 
men. Näin laulaa Matti Nykänen eloku- 
vassa Matti Nykäsen itsensä laulamana 
ja Jasper Pääkkösen riemukkaasti tul- 
kitsemana. Kuinka yksinkertaisia kan- 
sanviisauksia tyyliin "ehkä join ehkä en” 
viljelevästä mäkisankarista tuli levylaula- 
ja, strippari ja vankilakundi? Näihin ky- 
symyksiin on saatu vastaus jo keltaisten 
lehtien palstoilla, mutta Aleksi Mäkelän 
ohjaamana niihin vastataan varsin viih- 
teellisesti totuutta hiukan muokaten viit- 
teellisessä elämäkertaelokuvassa Matti. 

Matti Nykäsen mäkihyppääjän ura al- 
koi vuonna 1981 ja päättyi 1991. Eloku- 
vassa liikkeelle lähdetään vuodesta 1986, 
jolloin Matti tapasi ensimmäisen vai- 
monsa Tiinan (elokuvassa käytetään ni- 
meä Taina). Samana vuonna Matti repäi- 
si kunnon ryyppyputken vaimon ollessa 
matkassa mukana Keski-Euroopan mäki- 
viikolla. Edes Nykäsen ikitukijan valmen- 
taja Matti Pullin (elokuvassa Maisteri, 
jota Juha Veijonen uskottavasti näyttelee) 
hermot eivät kestä, ja Matti passitetaan 
ulos mäkiviikolta. Nämä tapahtumat ku- 
vataan elokuvassa railakkaan hauskasti ja 
traagisestikin Jasper Pääkkösen päästessä 


karistamaan pahimpia Salattujen Elämien 
pölyjä kintereiltään. On muistettava, että 
kaiken tämän jälkeen Matti voitti Calga- 
ryssa kolme olympiakultaa 1 988, vaikka- 
kin joku on osuvasti joskus todennut että 
Matti Nykänen oli kaikkien aikojen mäki- 
hyppääjä, mutta on uransa jälkeen tehnyt 
kaikkensa jotta tämä unohdettaisiin. 

Suurin osa elokuvasta keskittyykin tä- 
hän unohdukseen, ja tavalla joka ei ai- 
nakaan tätä katsojaa täysin miellyttänyt. 
Matista tehdään lähes joka tilanteessa 
uhri, ja syyllinen useimmilla kerroilla on 
Matin "manageri” ja joka paikan sekoi- 
lija Nick Nevada, jota elokuvassa varsin 
kohtuullisesti esittää ykkösnäyttelijäm- 
me Peter Franzen. Matin suojelusenke- 
liksi elokuvassa rakennetaan Maisterin 
ohella Mervi (elokuvassa Mirva, näytte- 
lijä Elina Knihtilän erinomaisesti tulkit- 
semana). Iltapäivälehtien sivuilta luettuna 
enkelinviittaa on paha pukea, mutta toi- 
saalta onko totuutta lehdissä sen enempää 
kuin elokuvassakaan. 

Matti on ihan viihteellinen pläjäys koh- 
tuullisella huumorilla sävytettynä. Kyllä se 
kannattaa katsoa ainakin jo siksi, että tietää 
mistä tätä kirjoittaessa jo 400 000 ihmistä 
puhuu. Ja herättäähän se hersyviä muistoja 
Matin tietyistä haastatteluista ja kommel- 
luksista erilaisen elämän maanteillä ja syr- 
jäpoluilla. Elämä on laiffii, so not. 

Cinemaattorin tähdet Matille *** (ar- 
vosteluskaala 1-5) 

Jaakko Iho 

Palvelutaloja lähialueyhteistyönä ja 
heimoveteraaneja Suomeen 


Aika rientää! Siitä on jo 15 vuotta, kun 
presidentti Mauno Koivisto totesi inkeri- 
läisten olevan suomalaisia ja paluumuut- 
to alkoi. Kuten tunnettua, oleskeluluvan 
saanti edellyttää suomalaista syntyperää, 
suomen kielen taitoa ja asunnon saamista 
Suomesta. Tähän mennessä maahamme 
on saapunut yli 25 000 inkerinsuomalais- 
ta paluumuuttajaa Venäjältä ja Virosta. 

Paluumuutto-oikeuteen sekä muuttaji- 
en vastaanottoon ja sijoittamiseen liitty- 
vät kysymykset ovat luonnollisesti olleet 
"inkeri-politiikan” keskeinen sisältö. Vä- 
hemmälle huomiolle jäi tässä yhteydes- 
sä kysymys siitä, mikä olisi sopiva tapa 
kohdella niitä inkerinsuomalaisia van- 
huksia, joilla ei ole mahdollisuutta muut- 
taa maahamme. Tähän liittyen tuli myös 
vastata niiden toisessa maailmansodas- 
sa maamme joukoissa palvelleiden hei- 
moveteraanien toiveisiin, jotka ovat ha- 
lunneet muuttaa maahamme heitä varten 
perustettavaan palvelutaloon. Näitä asi- 
oita kuului lähinnä hallinnollisten toi- 
menpiteiden osalta virkatehtäviini sosi- 
aali- ja terveysministeriössä 1990-luvun 
alkupuolella, mistä seuraavassa muistilo- 
keroista esiin kaivettuna eräitä keskeisiä 
tapahtumia. 

Vanhusten palvelutalojen 
rakentamisen ja 
avustustoiminnan alkutaival 

Inkerinsuomalaisten lukumäärästä ei 
1990-luvun alkuvuosina ollut täsmällistä 
tietoa, mutta arviot siitä liikkuivat 80 000:n 
ja 100 000:n välillä. Inkeriläisväestö oli 
toisen maailmansodan aikana ja sen jäl- 
keen hajautunut eri puolille Neuvostoliit- 
toa, mutta ylivoimainen enemmistö heistä 


asui nyky- Venäjän alkuaikoina edelleen 
Pietarin ympäristössä Inkerinmaalla. Pa- 
luumuuttajien määrää oli hyvin vaikea ar- 
vioida, mutta selvänä pidettiin, että valta- 
osa vanhusväestöstä jäisi kotiseudulleen. 
Avustustarpeen arvioinnin lähtökohta oli 
joka tapauksessa tuolloin varsin hataral- 
la pohjalla. 

Avustustoiminnan paikallista organi- 
sointia varten pidettiin tarpeellisena ra- 
kentaa erityisiä palvelutaloja, joiden oli 
tarkoitus paikkakunnallaan huolehtia en- 
nen muuta vanhusten elinolosuhteiden 
välittömästä helpottamisesta näiden koti- 
oloissa, mutta mahdollisuuksien mukaan 
myös heidän toimintakykynsä ylläpitä- 
miseen sekä terveyden- ja sairaanhoitoon 
liittyvien palvelujen järjestämisestä yh- 
teistyössä paikallisten terveysviranomais- 
ten kanssa. Palvelutaloilla itsellään ei ai- 
nakaan aluksi ollut riittäviä voimavaroja 
esimerkiksi kuntoutus- tai terveyspalve- 
lujen antamiseen. 

Käytännön tehtäviä varten sosiaali- ja 
terveysministeriö asetti erityisen Inke- 
ri-projektin, johon ministeriön edustaji- 
en lisäksi kutsuttiin edustajia mm. kum- 
mankin maan inkeriläisjärjestöistä sekä 
Suomen Kirkon Ulkomaanavusta. Tehtä- 
viin kuuluivat mm. urakkatarjouskilpai- 
lujen järjestäminen sekä rakennusprojek- 
tien käynnistäminen ja rakennustöiden 
edistymisen seuranta paikan päällä. Ra- 
kennushakkeet perustuivat kohdealuei- 
den viranomaisten kanssa tehtyihin sopi- 
muksiin. Sopimuksiin sisältyi erityinen 
kiintiö myös venäläisvanhuksille annet- 
tavia palveluja varten. Kohdealueiden va- 
linnasta ja yhteydenpidon järjestämisestä 
alue- ja paikallisviranomaisiin huolehti- 
vat Venäjällä toimivat inkeriläisjärjestöt. 

Toimin jonkin aikaa Inkeri-projektin 
vetäjänä, ja osallistuin Keiton, Kupanit- 
san, Hatsinan ja Petroskoin palvelutalojen 
rakentamishankkeiden toteuttamiseen. 
Näiden hankkeiden valmistelun yhte- 
ydessä osallistuin myös asianomaisten 
alue- ja paikallisviranomaisten kanssa 
käytyihin sopimusneuvotteluihin, jotka - 
kiitos erityisesti inkeriläisedustajien anta- 
man keskeisen panoksen - sujuivat varsin 
joustavasti siihen nähden, että tämänlaa- 
tuinen lähialueyhteistyö vanhustyön alal- 
la oli uuttaja ennen kokematonta kaikille 
hankkeisiin osallistuneille. 

Näissä yhteyksissä tutustuin moniin 
inkeriläisvaikuttajiin, joista tässä mainit- 
takoon Wladimir Kokko , Vihtori Hyyrö - 
nen sekä Hilma Peräläinen Joiden tärkeä 
paikallisten olojen ja ao. viranomaisten 
tuntemus oli ratkaisevaa hankkeiden to- 
teuttamisessa. Myöhemmin vastaavaa 
avustustoimintaa on jatkettu ja palvelu- 
talohankkeita toteutettu myös Virossa. 
Palvelutalojen perustamiseen ja muuhun 
avustustoimintaan on osallistunut myös 
Villa Inkeri -yhdistys, joka on saanut toi- 
mintaansa avustusta Raha-automaatti - 
yhdistykseltä. 

Ministeriön rahoittamaan avustustoi- 
mintaan sisältyi rakennushankkeiden li- 
säksi mm. autojen hankinta joillekin 
palvelutaloille sekä välttämättömien ka- 
lusteiden, työvälineiden ja tarvikkeiden 
toimittaminen myös muuhun kuin pal- 
velutalotoimintaan. Tässä yhteydessä on 
syytä muistaa Suomen Kirkon Ulkomaa- 
navun ja Inkerin kirkon tärkeä panos in- 
kerinsuomalaisen väestön aineellisen ja 
henkisen hyvinvoinnin kohentamiseksi. 

Keiton ja Hatsinan palvelutalohank- 
keiden toteuttamisen yhteydessä sain 
tilaisuuden käydä tapaamassa joitakin 
inkeriläisvanhuksia heidän kotonaan. 
Avustustoiminnan kehittämistarpeiden 
kannalta olivat varsin valaisevia keskus- 


telut vanhusten kanssa heidän jokapäiväi- 
seen elämäänsä liittyneistä ongelmista ja 
vanhusten omista toiveista niiden helpot- 
tamiseksi. 

Kiinnostavaa olisi saada tietää, mikä 
palvelutalojen tilanne on tällä hetkellä, yli 
kymmenen vuoden jälkeen edellä kerro- 
tuista tapahtumista. Omat "kanavani’' nii- 
hin katkesivat vuosia sitten jäätyäni eläk- 
keelle. 

Suomeen muuttaneet 
heimoveteraanit 

Venäjällä toimiva Inkerin Liitto teki muis- 
taakseni vuonna 1993 aloitteen muutaman 
kymmenen maamme puolustusvoimissa 
toisen maailmansodan aikana palvelleen 
heimoveteraanin sijoittamisesta maaham- 
me heille yhteiseen palvelutaloon. Asia 
päätettiin selvittää kartoittamalla vaihto- 
ehtoja esityksen mahdolliseksi toteuttami- 
seksi. Selvityksen yhteydessä tutustuttiin 
useisiin asiasta kiinnostuneisiin tahoihin 
ja laitoksiin eri puolilla Suomea. Valinnan 
kannalta keskeisiä kriteereitä olivat val- 
mius hankkeen toteuttamiseen ja kustan- 
nusten kohtuullisuus. 

Halukkuutta tehtävän hoitamiseen il- 
meni useallakin taholla, mutta todellinen 
valmius sen toteuttamiseen samoin kuin 
kustannukset vaihtelivat huomattavasti. 
Selvityksessä käsitellyistä vaihtoehtoisis- 
ta sijoituspaikoista ministeriö katsoi Pun- 
kaharjun Kuntoutuskeskuksella (Kruunu- 
puisto) olevan realistisimmat edellytykset 
ottaa melko nopeasti 30-35 henkilöä (hei- 
moveteraania ja puolisoa) laitoksen yhte- 
ydessä hoidettavaksi kohtuullisin kustan- 
nuksin. Päätökseen vaikutti olennaisesti 
myös kuntoutuskeskuksen sijainti maan 
itäosassa, mikä merkitsi ainakin osalle 
heimoveteraaneista kohtuullista etäisyyt- 
tä heidän kotiseudulleen tapaamaan tarvit- 
taessa omaisiaan. Tämä näkökohta osoit- 

tautui sittemmin varsin tärkeäksi. Vuonna 
1995 kuntoutuskeskus oli valmis vastaan- 
ottamaan noin 30 heimoveteraania ja puo- 
lisoa omaan erilliseen rakennukseen kun- 
toutuskeskuksen välittömään yhteyteen. 

Tiedustellessani Punkaharjulta asian 
tämänhetkistä tilannetta sain kuulla, että 
tähän mennessä näitä henkilöitä on otet- 
tu vastaan kaikkiaan yli 50. Osa heistä on 
kuollut ja osa on eri syistä palannut takai- 
sin kotiseudulleen. 

Palvelutaloon otettavien henkilöiden 
maksimikiintiö on pidetty 30-35:n ra- 
joissa. Tällä hetkellä heitä on palveluta- 
lossa ja kuntoutuskeskuksen muissa toi- 
mipisteissä kaikkiaan 29 henkilöä, joista 
vanhin on 87-vuotias. Osa on hoidos- 
sa kuntoutuskeskuksen vuodeosastolla. 
Kuntoutuskeskus saa tähän toimintaan 
valtion korvausta, jolla rahoitetaan hoi- 
dettavien täyshoito ml. tarpeelliset sosi- 
aali- ja terveyspalvelut. 


Heimoveteraanien ja heidän puolisoi- 
densa kuljetukset kotiseudultaan Punka- 
harjulle ja sieltä käymään kotiseudullaan 
on alusta pitäen näihin asti hoitanut Al- 
bert Kirjanen, itsekin Suomessa asuva in- 

Pekka Pitsinki 


Kirjoittaja, VTM, 
on eläkkeellä ole- 
va sosiaali- ja ter- 
veysministeriön 
apulaisosastopääl- 
likkö, jonka toimen- 
kuvaan on kuulunut 
mm. inkerinsuoma- 
laisten vanhusten- 
taloprojektin ohja- 
us. 


kerinsuomalainen. 


t ' 



LUKIJAIN KYNÄSTÄ 

Joulumatka 


Lahden Seudun lnkeri-seuran jo perintei- 
seksi tullut joulumatka suuntautui viime 
joulukuun 11. päivänä Mäntsälään. Mu- 
kaamme olivat lupautuneet edellisvuosien 
tapaan myös Nastolan karjalaiset. Tämän- 
vuotisen matkamme olivat suunnitelleet 
Arvo Kurkkinen ja Toivo Puronen. 

Kun sana oli kiirinyt näistä joulukirk- 
komatkoistamme Hyvinkäälle, saimme 
sieltä seuraksemme Irja Pelkosen johta- 
mat Hyvinkään inkeriläiset. Retkeläisiä 
oli Nastolasta 12, Lahdesta 41 ja Hyvin- 
käältä 15. Matkamme alkoi Nastolasta 
kohden Lahtea, josta nousi suurin jouk- 
ko vuokraamamme linja-autoon. Matkal- 


ta otimme lisää väkeä kyytiin vielä Ori- 
mattilastakin. Matkan aikana Väinö Lahti 
kertoi Mäntsälän historian eräästä episo- 
dista; Mäntsälän kapinasta. 

Katsellessani linja-auton kuljetta- 
jan olan yli liikennettä huomasin kul- 
jettajan edessä kämmenen kokoisen 
näyttöruudun. Siinä valui maantiekart- 
ta matkan edistymisen mukaan näyttäen 
pienimmätkin sivupolut ja ohjaten oike- 
alle tielle kohti Mäntsälän kirkkoa. Sa- 
telliitit tekevät näemmä nykyisin saman 
kuin aikoinaan itämaan tähti, sillä ero- 
tuksella, että satelliitti ohjaa myös kai- 
dalle polulle. 

Kanssamme kirkon paikoitusalueelle 
kurvasivat samanaikaisesti hyvinkääläi- 
set ystävämme. Lyhyen käsien puristelun 
jälkeen tutustuimme kirkon pihaan raken- 
nettuun seimeen ja siirryimme 3. advent- 
tisunnuntain jumalanpalvelukseen. 

Kirkonmenojen jälkeen saimme kuul- 
la Soini Hämäläisen kertovan Mäntsälän 
historiasta ja nykymenostakin. Kirvun 
kotiseutumuseo on saanut tilat Mäntsä- 
län kirkon vieressä olevaan vanhaan vil- 
jamakasiiniin. Museon perustaja ja puu- 
hamies Hämäläinen tutustutti meidät 
museon kokoelmiin ja seikkaperäisesti 
luovutetulle alueelle jääneen Kirv un his- 
toriaan. Hämäläinen oli ylpeä siitä, että 
Kirvun kirkon upea valaisinkruunu oli 
saatu pelastettua sodan jaloista ja se on 
nyt saanut arvoisensa paikan Mäntsälän 
kirkossa. 

Museokierroksen jälkeen siirryim- 
me koko joukko seurakuntatalolle, jos- 
sa oli tarjolla jouluruokailu. Kerhomme 
oli saanut jäseniltään ja ystäviltään pie- 
niä arpajaispaketteja, jotka arvoimme ar- 
van ostaneiden kesken. Arpapaketteja oli 
niin runsaasti, että joku taisi saada pari- 
kin voittoa. Kaunis kiitos kullekin arpa- 
paketin lahjoittajalle ja kiitos myös arpa- 
jaisiin osallistuneille. 

Lahdessa kesällä 2005 järjestettyyn 
Inkeri-liiton kesäjuhlaan tuodut Inkerin 
vaakunan ja lipun luovutti Arvo Korkki- 
nen Hyvinkään inkeriläisten tulevan ke- 
säjuhlan toteuttajille Irja Pelkosen väli- 
tyksellä. Kun Arvo aiemmin oli joutunut 


kuljettamaan lippua, jonka pitkä salko ei 
mahtunut henkilöautoon, oli Arvo nikka- 
rimiehenä ottanut sahan käteensä ja kat- 
kaissut salon keskeltä. Laittoi siihen kui- 
tenkin teräsholkin, jolla salko saadaan 
koottua määrämittaansa ja innostutti si- 
sarensa Marian ompelemaan kantopus- 
sin, jossa lippuja vaakuna vastedes kul- 
kevat juhlasta toiseen. 

Soini Hämäläinen lahjoitti Nastolan 
karjalaisille yhteiseksi luettavaksi kir- 
jan Kirv un historiasta. Kirjan vastaanotti 
Marja Rämö. Lahden Seudun Inkeri-seu- 
ra muisti kiitoksella ja pienellä lahjalla 
kolmea puuhanaistaan Marja Rämöä, In- 
keri Ojalaa ja Maria Lahtea. 

Jouluruokailu olikin yhteistilaisuutem- 
me kohokohta: runsas, monipuolinen ja 
maittava. Jokaiselle keittäjälle ja kokille 
mitä parhaimmat kiitoksemme. 

Ruokailun lomassa oli aikaa seurus- 
tellakin, kertoa kokemuksia ja muistel- 
la menneitä. Pöytäseurueessani oli mm. 
Albert Kirjanen , johon sain tutustua ai- 
emmin keväällä muutaman päivän ajan 
Inkeriin suuntautuneella ''kotiseutukier- 
roksella”. Mielestäni Albert on todellinen 
Inkerinmaan tuntija ja oppaanakin mitä 
parhain. 

Kaikki loppuu aikanaan, niin myös 
tämä yhdessäolommekin. Kiitoksien ja 
toivotusten saattelemana suuntasimme 
takaisin kohti Lahtea ja kotejamme. Ku- 
kaan vaan ei tainnut sanoa minne ensi 
joulun matkamme suuntaamme. Aika 
näyttää ja se näkee, joka saa elää. 

Väinö Lahti 

Virallisia kokousasioita ja vaikuttavaa ohjelmaa Turussa 


Turun seudun Inkeri-seura ry piti kevät- 
kokouksensa sunnuntaina 19. helmikuuta 
Varissuon kirkon tiloissa. Virallisten vuo- 
sikokousasioiden jälkeen nautittiin kahvia 
ja hyviä leivonnaisia. Lempi Tatti vastasi 
tarjoilun ja ohjelman järjestämisestä ryh- 
mänsä eli Inna Kapasen jo. Maria Rättelin 
kanssa. Maria oli loihtinut pöytään todel- 
la suussa sulavia ja kauniita piiraita. 

Riitta Sarin soitti kahvihetken päät- 
teeksi flyygeliä ja hän myös säesti juh- 
lassa lauletut virret. 

Juhlaosuuden aluksi laulettiin virsi 
525, jonka jälkeen Katariinan seurakun- 
nan eli Varissuon kirkon oma kappalainen 
Riku Laukkanen kertoi päivän tekstiin 
nojautuen sinapinsiemenistä ja kylvös- 
tä. Kasteessakin kylvetään pieni siemen 
ihmiseen. Jumalan sanan siemen. Se py- 
syy hengissä ja kypsyy rakkauden läm- 
mössä. Sana kasvaa rauhassa, lämmittää 
omaa sydäntä ja siitä kasvaen lähipiirin- 
kin lämmöksi. Laukkanen muistutti, että 
inkeriläiset tietävät, miten siemen pysyy 
hengissä kovankin roudan alla. Jumalan 
sanakin säilyi heidän sydämissään, vaik- 
ka yhteiskunta sen kielsi. Kun tuli läm- 
mön ja hyväksynnän aika, siemen pääsi 
kasvamaan. Hänen puheenvuoronsa pää- 
tettiin virteen 416. 


Irina Peltonen lauloi äitinsä Galinan 
säestämänä kolme laulua, joista viimei- 
nen oli Laps ' olen köyhän kauniin Karja- 
lan. Irina laulaa niin kauniisti, että moni 
kuulija pyyhki silmäkulmiaan liikutuk- 
sen kyynelistä. Irina opiskelee tällä het- 
kellä laulua Turun taideakatemiassa. Hän 
oli puoli vuotta opiskelemassa Venäjällä 
ja suunnitelmissa siintävät opinnot Sibe- 
lius-Akatemiassa. 

Irma Kapanen lausui runon äidinrak- 
kaudesta. Riitta Sarin soitti flyygelillä Ir- 
man laulut. Näin rakkaus kimmeltää ja Äi- 
din kehtolaulu. Sen jälkeen kuultiin Runo 
Melissalle]dL viimeiseksi musiikkikappa- 
le Kuutamolla. Ylimääräisenä ohjelmanu- 
merona Elsa Jääskeläinen luki oman ru- 
nonsa, jossa muisteltiin mennyttä elämää 
ja kiitettiin nykyisestä ajasta. 

Juhlan loppuun laulettiin virsi 338. Se- 
hän on Päivä vain ja hetki kerrallansa , 
joka sopi hyvin Elsan runon tunnelmaan, 
kuten juhlan organisaattori Lempi Tat- 
ti totesi. Jälleen oli vietetty hieno ohjel- 
mallinen hetki yhdessä ja oli kotimatkan 
aika. Eteispuheissa vielä moni ylisti Irina 
Peltosen laulutaitoja. 

Raili Pajula 


Tämän lehden välissä on tilillepanokortti, jolla voi maksaa Inkeriläisten 
Viestin tilauksen vuodelle 2006. Hinnat nähtävissä lehden etuliepeessä sekä 
tilillepanokortilla. 


Toimitus 

Inkerikeskuksen kokouksia 


koskeva keskustelu on lehdessämme jo 
kahteen otteeseen lopetettu. Keskuksen 
hallituksen nykyinen puheenjohtaja on 
kuitenkin kokenut tulleensa asiassa lou- 
katuksi , minkä johdosta on paikallaan , 
että hän voi sanoa sanottavansa: 

Hyvä päätoimittaja, 

Lehtenne numerossa 12/2005 julkaistiin 
Rudolf Pakin ja Lilja Kuivasen syytöksiä 
minua kohtaan. Numerossa 1/2006 ilmoi- 
tettiin Inkerikeskusta koskeva keskuste- 
lu päättyneeksi julkaisematta hallituksen 
tai keskuksen työntekijöiden oikaisua ja 
vastinetta. 

Hyvään tapaan ja lakiin kuuluu oikais- 
ta väärät väitteet ja antaa myös syytösten 
kohteelle oikeus vastata. Tässä tarkoituk- 
sessa pyydän tämän oikaisun ja vastineen 
julkaisemista. 

Pakki väitti, että minulle kelpasivat 
kaikki keinot Inkerikeskuksen puheen- 
johtajavaalissa. Tällaisina keinoina hän 
mainitsi jäsenmärän huikean kasvun 1 . 
ja 2. kokouksen välillä, paluumuuttajien 
tahdon muokkaamisen kolmessa kuukau- 
dessa, oppilaiden kontaktitietojen käytön 
sekä Toivo Piinkin mustamaalaamisen. 
Nämä väitteet ovat täysin virheellisiä. 

Keskuksen jäsenmäärä on kasvanut hui- 
keasti syksystä 2004 lähtien, mutta ei suin- 
kaan eniten 1 .ja 2. kokouksen välillä, vaan 
jo ennen 1 . kokousta. Annoin suostumuk- 
seni puheenjohtajan tehtäviin vasta kolme 
päivää ennen kokousta työmatkalla Pet- 
roskoista. Oppilaiden kontaktitiedot ovat 
keskuksen sihteerillä, ei minulla. Missään 
yhteydessä en ole mustamaalannut Toivo 
Flinkiä, vaan keskittynyt keskuksen asioi- 
hin ja toiminnan kehittämiseen. 

Pakin mukaan erästä kantasuomalais- 
ta ei olisi hyväksytty jäseneksi, koska hän 
ei kuulunut Kapelianin porukkaan ja tu- 
kijoihin. Tämä henkilö oli maksanut jä- 


senmaksunsa 19.8.2005 ja hänet hyväk- 
syttiin jäseneksi hallituksen kokouksessa 
31.8.2005. Hänen osakeyhtiötään ja sää- 
tiötään ei voitu hyväksyä jäseneksi ennen 
kuin päätetään oikeushenkilöiden kanna- 
tusjäsenmaksusta seuraavassa sääntömää- 
räisessä kokouksessa. 

Pakin mielipiteet asioiden korjaamat- 
tomuudesta, jännittyneestä ilmapiiristä 
ja uskalluksen puutteesta ovat nekin vir- 
heellisiä, mutta jääkööt tässä enemmittä 
kommenteitta. 

Lilja Kuivanen syytti myös manipuloin- 
nista vaaleissa ja kymmenien armenialais- 
ten lisätuesta minulle. Kuivasen mukaan 
olen asunut Suomessa vain kolme vuot- 
ta ja olisin paluumuuttajille pääosin tunte- 
maton. Olen asunut Suomessa viisi vuotta 
ja edustanut Inkerikeskusta vuosien ajan 
mitä erilaisimmissa yhteyksissä. Armenia- 
laisten lisätuesta en tiedä mitään eikä In- 
kerikeskuksen jäsenistössä ole tiettävästi 
yhtään armenialaista. Venäjän kieltä käy- 
tettiin 2. kokouksessa niin, että kaikki läs- 
nä olleet ymmärsivät, mitä kokouksessa 
puhuttiin ja tapahtui. En käyttäytynyt ag- 
gressiivisesti Toivo Flinkiä kohtaan, jolla 
oli ollut kaikki oikeudet allekirjoittaa asia- 
kirjoja toiminnanjohtajan sijaisuusaikana. 

Rudolf Pakki ja Lilja Kuivanen eivät 
ole osallistuneet Inkerikeskuksen käytän- 
nön toimintaan. Sitä osoittavat myös tosi- 
asioiden vastaiset syytökset minua ja Inke- 
rikeskuksen toiminnanjohtajaa kohtaan. 

Ystävällisesti 
Irina Kap el iän 
Inkerikeskuksen hallituksen 
puheenjohtaja 

Lehden taholta ei Irina Kapelianin edel- 
lä esittämää haluta mitenkään kommen- 
toida. 

Toimitus 

MUUT 

L EHDET 

Helsingin Sanomat (26.1.2006) selostaa 
Euroopan neuvoston kokousta: 

Euroopan neuvosto (EN) tuomitsi kes- 
kiviikkona totalitarististen kommunisti- 
valtioiden tekemät ihmisoikeusrikokset ja 
vaati jäsenmaidensa kommunistipuoluei- 
ta tekemään samoin. 

Kommunistihallintojen toimet natsi- 
en hirmutöihin rinnastava päätöslausel- 
ma hyväksyttiin neuvoston parlamentaa- 
risessa yleiskokouksessa Strasbourgissa 
äänin 99 puolesta, 42 vastaan. Kyseessä 
on ensimmäinen kerta Euroopassa, kun 
kansainvälinen järjestö tuomitsee kom- 
munistien rikokset. 

”Tämä on historiallinen päivä”, kuva- 
si mietinnön laatinut ruotsalainen oikeis- 
tokansanedustaja Göran Lindblad äänes- 
tyksen jälkeen. 

”Tämä on hyvin tärkeää erityisesti niil- 
le ihmisille jotka kärsivät kommunististen 
hallintojen takia. Nyt he voivat saada mo- 
raalisen hyvityksen”, hän sanoi. 

Kansanedustajista koostuva EN: n par- 
lamentaarinen yleiskokous väitteli pää- 
töslauselmasta kiivaasti noin kolmen tun- 
nin ajan. 

Sitä vastustivat ankarasti kommunisti- 
puolueet muun muassa Kreikassa, Venä- 
jällä ja Ranskassa. Tiistaina noin 200 kom- 
munistien kannattajaa kokoonuii Euroopan 
neuvoston rakennuksen eteen osoittaak- 
seen mieltään päätöslauselmaa vastaan. 

Päätöslauselman mukaan kommunis- 
tiset järjestelmät tappoivat ainakin 94 
miljoonaa ihmistä, lähettivät viattomia 
keskitysleireille ja tuhosivat kokonaisia 
ihmisryhmiä, joita pidettiin uhkana uu- 
delle yhteiskunnalle. 


”Massiiviset ihmisoikeusloukkaukset 
leimasivat poikkeuksetta totalitaarisia 
kommunistihallintoja, jotka hallitsivat 
Keski- ja Itä-Eurooppaa viime vuosisa- 
dalla ja jotka ovat yhä vallassa useissa 
maailman maissa”, siinä perustellaan. 

Päätöslauselman mukaan ihmisoikeuk- 
sia ja demokratiaa vaalivan EN:n on syy- 
tä ottaa asia esiin, sillä kansalaisten tietoi- 
suus kommunistien rikoksista on niukkaa 
verrattuna siihen, miten paljon tiedetään 
natsien tekemistä vääryyksistä. 

Venäjää edustavista parlamentaarikois- 
ta kaikki lukuun ottamatta kansallismie- 
listä Vladimir Zhirinovskia ilmoittivat ää- 
nestävänsä mietintöä vastaan. 

Venäläinen kommunisti Gennadi Zju- 
ganov syytti lehdistötilaisuudessa keski- 
viikkona sitä 'provokaatioksi” ja haluksi 
”elvyttää kommunismi vihollisena” kyl- 
män sodan jälkeen. 

Päätöslauselmaa arv osteltiin myös sii- 
tä, että historiankirjoitus ei kuulu EN:lle 
vaan tutkijoille. 

kommunistiset hallitukset ovat teh- 
neet valtavia virheitä ja rikoksia, mutta 
niistä kertominen on historioitsijoiden 
tehtävä”, sanoi Suomen delegaatiota joh- 
tava kansanedustaja Mikko Elo (sd.), joka 
äänesti päätöslauselmaa vastaan. 

Sitä valmistelleeseen EN:n poliittiseen 
komiteaan kuuluvan Elon mukaan teksti 
on "pelkkää oikeistopropagandaa, jota ei 
pitäisi hyväksyä”. 

Mikko Elon harkinta näyttää pettä- 
neen pahasti, kun hän on hylännyt kaik- 
kien kommunismin sortamien ihmisten 
tuominneen päätöslauselman oikeisto- 
propagandana. 

Seuraavan päivän Helsingin Sanomien 
pääkirjoitus käsittelee samaa asiaa: 

Euroopan neuvosto hyväksyi keski- 
viikkona lausuman, joka tuomitsee kom- 
munistihallintojen rikokset: ”murhat, 
kuolemat vankileireillä, nälänhädät, ki- 

dutukset, orjatyövoiman käytön ja fyy- 
sisen terrorin”. Samalla neuvosto kehot- 
ti jäsenmaissaan toimivia kommunistisia 
puolueita tai niiden perillisiä arvioimaan 
uudelleen historiaa ja omia toimiaan sekä 
tuomitsemaan väärinkäytökset selkeäsa- 
naisesti. 

Linjaus ärsytti monia, erityisesti Eu- 
roopan kommunistipuolueita, jotka pelkä- 
sivät, että koko ideologia tulee näin tuo- 
mittua. Myös Venäjältä kuului kritiikkiä. 
Venäjän EN-edustaj ien johtaja Konstan- 
tin Kosatshov epäili julkilausuman joh- 
tavan dominovaikutukseen: tuomitaan 
kommunististen hallintojen rikokset, sit- 
ten kommunistiset hallinnot määritelmäl- 
lisesti laittomiksi ja lopulta vaaditaan kor- 
vauksia niiden teoista. 

Euroopan neuvosto on pian 60 vuotta 
vanha järjestö, jonka tärkein tehtävä on 
puolustaa ihmisoikeuksia, demokratiaa 
ja oikeusvaltioperiaatteita. Keskiviikon 
linjaus sopi järjestön perusperiaatteisiin 
hyvin ja se oli perusteltu. Kyse oli mo- 
raalisesta kannanotosta rikoksia kohtaan, 
ei ideologian tuomitsemisesta eikä pro- 
pagandasta. Ainoa miinus tulee siitä, että 
järjestö havahtuu tällaiseen vasta vuon- 
na 2006. 

Erityinen huomio kiintyy ; Konstantin 
Kosatshovin kannanottoon , jossa hän 
epäili dominovaikutuksen lopulta johta- 
van korvausvaatimuksiin. Joko viimein 
alkaisi jotain tapahtua? 

Saman päivän Helsingin Sanomissa on 
monille inkerinsuomalaisille valitettavan 
tuttu nimittely johtanut oikeuteen ja louk- 
kaajan tuomioon asti: 

Lahtelaisen yrityksen päällikkö tuo- 
mittiin torstaina sakkoihin kunnianlouk- 
kauksesta, koska hän oli nimitellyt työn- 
tekijää ja tämän vanhempia ryssiksi viime 
lokakuussa. 

Maahanmuuttajapojan lehdenjakelus- 
ta oli tullut huomautuksia, ja päällikkö 


oli pidättänyt pienen osan hänen palkas- 
taan. 

Poika tuli vanhempineen kummastele- 
maan sitä, että hän sai vähemmän rahaa 
kuin hänen palkkanauhaansa oli kirjattu. 

Kun isä oli epäillyt päällikön varas- 
taneen rahat itselleen, tämä käytti perin- 
teistä, halveksivaa sanontaa venäläisistä. 
Perhe koki nimittelyn erityisen loukkaa- 
vaksi, koska se on inkeriläinen. 

Nainen tuomittiin maksamaan kun- 
nianloukkauksesta kymmenen päivä- 
sakkoa yhteensä 200 euroa ja oikeuden- 
käyntikuluja sekä korvaamaan kolmelle 
uhrilleen henkisistä kärsimyksistä 850 
euroa. 

Pääkaupunkiseudun 
maahanmuuttajatyötä halutaan 
tiivistää 

Espoon, Vantaan ja Helsingin yhteistyö- 
tä maahanmuutto- ja monikulttuurisuus- 
asioissa halutaan tiivistää. Työministeriön 
alaisuudessa toimiva Etnisten suhteiden 
neuvottelukunta ETNO esitti monikult- 
tuuriasiain neuvottelukuntien yhteisessä 
kokouksessa, että pääkaupunkiseudul- 
le perustettaisiin työryhmä pääkaupun- 
kiseudun maahanmuuttoon liittyviä eri- 
tyiskysymyksiä tarkastelemaan. 

ETNOn puheenjohtajan Meri-Sisko 
Eskolan mukaan työryhmän tehtävänä 
olisi esimerkiksi arvioida pääkaupunki- 
seudun erityiskysymyksiä ja haasteita 
sekä tehdä ehdotuksia käytäntöjen kehit- 
tämiseksi. 

Suomessa asuvia muiden maiden kan- 
salaisia on pääkaupunkiseudulla noin 
50 000. 

(Länsiväylä 4.2.2006) 
Toimitus 

UUTISIA 

INKE RISTÄ 

Uusi opiskelijaryhmä 
lähdössä Suomeen 

Härmänmaan ammatti-instituutin kanssa 
solmitun yhteistyösopimuksen mukai- 
sesti rekrytoitiin taas joulukuussa Inke- 
rin Liiton työllistämiskeskuksen kautta 
opiskelijoita Suomeen. Tällä kertaa haku 
oli pääosin metallialalle, vaikka muutama 
nuori on päässytkin opiskelemaan mat- 
kailu- ja ravitsemisalaa. Yhteensä opis- 
kelijaksi hyväksyttiin 30 henkilöä. 

On sovittu, että opiskelijoiden pereh- 
dyttävä opiskelu alkaa 4. tammikuuta Pie- 
tarissa. Koulutus toteutetaan Inkerin Lii- 
ton voimin. 

Tulevien oppilaiden edeltäjät Lapual- 
la ovat jo siirtyneet varsinaiseen ammatti- 
koulutukseen ja tulevat opettajien kanssa 
toimeen suomen kielellä. Ammatti-insti- 
tuutin johto on tyytyväinen opetushank- 
keen ensimmäisiin tuloksiin. 

IVladimir Kokko 



Rakennusalan inkeriläisopiskelijat Härmänmaan 
ammatti-instituutissa Lapualla. Kuva Wladimir 
Kokko 


Tapahtuma- 

kalenteri 

Kokouskutsu 

Suomen Inkeri-liitto ry:n sääntömääräi- 
nen kevätkokous pidetään 

26.3.2006 klo 14.00 

Inkerikoti 
Karjalatalo 
Käpylänkuja I 
00610 Helsinki 

Käsitellään säännöissä kevätkokoukselle 
määritellyt asiat. 

Hallitus 


Turun seudun 
Inkeri-seuran tapahtumia 

17.4.2006 pääsiäisjuhla 

4.6.2006 helluntaijuhla 

1.10.2006 syyskokous ja Mikkelin päi- 
vän tilaisuus 

4.11.2006 Pyhäinpäivän kunniakäynti 
Turun hautausmaalla inkeriläisten muis- 
tomerkillä klo 12.00 ja sen jälkeen juh- 
la klo 13.00 

26.12.2006 joulujuhla 

Tapahtumat klo 14.00 alkaen, pyhäinpäi- 
väjuhla klo 13.00 

Varissuon kirkko 
Kousankatu 6 
Turku 

Besseda-hetket jatkuvat Palvelupistees- 
sä joka kuukauden 1 . ja 3. perjantai kello 

13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina kello 16.30 
Palvelupisteessä, Uudenmaankatu 1. Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään 

Inkeri-kerhon tapahtumia 

4.4.2006 klo 14.00 vieraanamme on ro- 
vasti Kirsti Mauranen, joka kertoo työs- 
tään Suomen Lähetysseurassa Inkerin kir- 
kon hyväksi. 

8.-9.7.2006 Suomen Inkeri-liitto ry:n ke- 
säjuhlat Hyvinkäällä 

Kesäjuhlan ohjelmasta voi ottaa yh- 
teyttä Irja Pelkoseen, h-i.pelkonen@ 
pp.inet.fi tai 040-5505712 
Toukokuun kerhosta ilmoitetaan myö- 
hemmin. 


Inkerikuoron 
harjoitukset jatkuvat 

keskiviikkoisin klo 16.45-18.30 
Inkerikoti 
Käpylänkuja 1 
00610 HELSINKI 

Kuoroa johtaa Evelin Ojalo. 

Uusia laulajia toivotaan kuoron riveihin 
kaikkiin ääniin. 


Seukot Inkerikodissa torstaisin 

Inkerikoti 
Karjalatalo 
Käpylänkuja I 
00610 HELSINKI 

16 . 3.2006 

20 . 4.2006 

Kokoonnumme klo 13. Ohjelmaa, kes- 
kustelua ja kahvinjuontia. Tervetuloa mu- 
kaan! 

Toukokuun kevätretkestä päätämme 
myöhemmin. 

Tiedustelut: 

Pirkko Huurto 
puh. (09) 783 391 


Helsingin seudun 
Inkeri-seuran tapahtumia 

Inkerikoti 
Karjalatalo 
Käpylänkuja 1 
00610 Helsinki 

26 . 3.2006 klo 14.00 kuukausikokous 

23 . 4.2006 klo 14.00 Inkerikuoron kevät- 
konsertti Karjalatalolla 

Tiedustelut: 

Toivo Tupin puh. (040) 578 3894 
Irma Rautio puh. (09) 753 0864 


Inkerikeskuksen 
hallituksen puheenjohtajan 
vastaanottoajat 

keskiviikkoisin klo 13-14 


lnkerikeskus 
Hämeentie 103 A 
00550 Helsinki 

Levitä Inkeri-tietoa 


Kirjallisuutta 
Arvo Survo 
Itku Inkerille, 17 € 

Aapo Iho 
Hietajyvä, 3,50 € 

Hellin Suominen 

Mooses Putron elämäkerta, 2,50 € 

Ella Ojala 

Pitkä kotimatka, 14 € 

Pelastunut albumi, 22 € 

Ensimmäinen kevät, 16 € 

Ella Ojala 

Sananlaskuja ja tarinoita, 8 € 

Aleksander Störgren 

Mutkainen tie vapauteen, 10 € 

Pekka Nevalainen 

Inkeriläinen siirtoväki 1940-luvulla, 25 € 

Pekka Nevalainen - Hannes Sihvo (toim.) 

Inkeri-historia, kansa, kulttuuri, 50,50 € 

Heikki Seppänen 

Etelän tien kulkija - Vilho Helanen, 25 € 

Maria Ripatti 

Elämä yhden kortin varassa, 16,50 € 

Saimi Tuukkanen 
Elämäni helminauha 5 € 

Kalevalaseuran vsk 69-70 
Inkerin teillä, 1 1,50 € 

Maria Luukan laulut ja loitsut, 6,50 € 

E. Pärnänen 
Antti Kivekäs I-Il, 9 € 

Mikko Savolainen 
Inkerinmaa, 33,50 € 

Aatu Savolainen 
Suomalainen sissisodassa, 15 € 

Lars Krifors 

Oli onnistuttava, 15 € 

Juho Häkkinen 

Siihen maahan, jonka minä sinulle osoitan, 
I-II 15 € 

Sverigesingernianländarnas historia 

24 € 

Lassi Saressalo 
Inkeri, 3,5 € 

Jouko Sihvo 

Inkerin kansan 60 kohtalonvuotta, 24 € 
Albert Pettinen 
Lauluja koululaisille, 4 € 

Albert Pettinen 
Lauluja sekakuorolle, 6 € 

Lauri Santtu 
Murrejuttuja, 2,50 € 

Lilja Kuivanen Toim. 

Inkerin vuotuisjuhlat 2003, 20 € 

Tapani Nokkala 

Paavo Räikkönen Inkerin mies, 25 € 


Äänilevyjä 
Inkerikuoron uusi 

Minä tyttö -CD 10 € 

Inkerikuoro 

Nouse Inkeri ym, 2,50 € 

Kasetteja 
Arvo Survo 
Omall maali, 9 € 

Karttoja 
Inkerin kartta 
vuodelta 1933, 12 € 

Inkerin uusi kartta 
vuodelta 1992, 10 € 

Kylä- ja tiekartta 
Keski-Inkeri, vuodelta 1993, 10 € 

Inkerin pöytälippu 

(satiinia) + salko marmorijalustalla 18,50 € 

Inkerin pöytälippu 

(polyesteria) + salko marmorialustalla 15 € 
Inkerin pöytälippu 
(polyesteriä), 8 € 

Inkerin pöytälippu 
(satiinia), 10 € 

Adressi 

surunvalitteluun, 7 € 

Tilaukset Inkerikoti 

Saatavana Inkerin kulttuuriseurasta 
pulu 09 - 2733 225 

Inkerin satulipas (Miettinen, Uusma) 25 € 
Flink, Toivo & Mäkilä, Eeva. Inkerin lasten 
oppikirja. 7.50 € 

Kalevala. Suomeksi ja venäjäksi. Käännös 
A. Hiiri & E. Kiuru. 23 € 

Miettinen, Helena. Kohtalontie. Kertomus 
inkeriläisen opettajan elämäntaipaleesta 
Inkerinmaalta Ruotsiin ja paluusta 
Neuvostoliittoon. 7.5 € 

Miettinen & Joganson. Petettyjen toiveiden 
maa. Arator. 1 5 € 

Monahof, Ania. Kärsimyksen pyhät kyyneleet. 
13 €. 

Mutanen, Pekka. Vaiennetut sotilaat. 12 €. 
Ojala, Ella. Sananlaskuja, tarinoita ja 
mielleyhtymiä 10 € 

E. Pärnänen. Antti Kivekäs I - II 9 € 

Sava, Inkeri & Miettinen, Helena. Liljan 
kuva kutsuu. Tarina Neuvostoliittoon 
kadonneesta ja löytyneestä suvusta. 15 € 
Inkeriläistä kansanmusiikkia 
Röntyskät. Piirileikkilauluja Inkerinmaalta 
7.5 € 


inkeriläisten 

VIESTI 


4/2006 




Inkeriläisten viesti 
Toimisto 

Lehden tilaukset ja osoitteenmuutokset, 
jäsenmaksut ja tuotetilaukset ym. 
Inkerikoti, Karjalatalo, Käpylänkuja 1, 
00610 Helsinki. Puh. (09) 793 796 
ti klo 1 8.30-20, Annikki Kelo. 

Sampo 800012-306364. 

Nordea 101030-1085026. 

Ilmoitukset / € 

1/1 sivu 250 €, Vi sivu 135 €, !4 sivu 85 € 
Kuolinilmoitukset 17 € 

Kiitos- ym. ilmoitukset 10 € 

Tilaushinta 2006 

30 € kotimaahan, Ruotsissa 315 kr, 
muualle 36 €/v (360 kr/v) 

Pääasiamies Ruotsissa 
(hoitaa lehden tilaukset): Viktor Aitman 
Linbanev. 6, 43833 Landvetter, 
ulkomailta: SE-438 35 Landvetter. 

Puh ja faksi 031-916 602 

v_aitman@spray.se 

Ruotsin Inkeri-liiton postisiirtotili 

17 38 88-9 

Sivistvssäätiö 

Hallituksen pj Toivo Makara 
Säätiön postiosoite: 

Vellamonkatu 27, 08100 Lohja 
Sampo 800016-1466601 
Nordea 103150-1202761 
Toimitus 

Päätoimittaja Toivo Iho 
Toimitussihteeri Katri Einamo 
Toimituksen osoite 
Nihtisalontie 18 D, 02630 Espoo, 
puh 040 740 0408 (ark. klo 9.00-17.00) 
Internet http://www.inkeriliitto.fi 
(avataan myöhemmin ilmoitettavana 
ajankohtana) 

Sähköposti inkerinviesti@suomi24.fi 
Painopaikka Vammalan Kirjapaino Oy 
Lehti ilmestyy kerran kuukaudessa. 
Aineisto palautetaan vain erikseen 
pyydettäessä. 

Julkaisija Suomen Inkeri-liitto ry. 
Puheenjohtaja Toivo Iho, 

Rauduntie 7 H, 02130 Espoo 


Numerossa 12/2005 olleen tiedon sinut- 
telun Ruotsissa aloittaneesta Bror Rexe- 
distä on Suomen Kuvalehden toimituksen 
sihteeri Kirsi Kiuru ystävällisesti etsinyt 
käyttöömme. Numerossa 11/2005 ollee- 
seen suomalaista konsensusta koskevaan 
artikkeliin saimme eräitä tietoja SAK:n 
historioitsijalta Tapio Bergholmilta. Kii- 
tokset molemmille! 


Toimitus 


Kansikuva: Rääpyvän maanvilje- 
lysseuran kesäkurssilaisia 1900-lu- 
vun alkupuolelta, kuvan lehdelle 
toimitti Mirja Iho 


Numero 5/2ÖÖ6 ilmestyy viikolla 
20. Aineisto toimitukselle 26.4. 
mennessä. 

Numero 6/2006 ilmestyy viikolla 
26. Aineisto toimitukselle 9.6. 
mennessä. 

Tässä numerossa: 

Huhtikuu s. 3 

Pääkirjoitus: Kysymyksiä identiteetin liepeiltä s. 4—5 

Kesäjuhlien alustava toimintasuunnitelma s. 6 

Kirkossa, kirjastossa s. 7-8 

Siitä on 70 vuotta s. 8-9 

Ammattikorkeakoulujen sosiaali- ja terveysalan Venäjä-verkostossa tapahtuu ....s. 10-1 1 

Matka Inkerin juhannusjuhlille s. 1 1 

Muut lehdet s. 12-13 

Lukijain kynästä s. 13 

Uutisia Inkeristä s. 14 

Tapahtumakalenteri s. 14-15 


Huhtikuu 

Huhtikuu, vuoden neljäs kuukausi, on 
saanut nimensä metsätöistä, kun keväällä 
kaadettiin havupuukaski eli huhta. Huh- 
tikuun latinankielinen nimi aprilis tullee 
verbistä aperio, joka tarkoittaa ”avata”. 

21 . 4.753 eaa Romulus ja Rernus tarinan 
mukaan perustivat Rooman kaupungin 
28 . 4.1686 Isaac Newtonin teos Principia 
Mathematica julkaistiin 
25 . 4.1719 Daniel Defoen romaani Robin- 
son Crusoe julkaistiin 
7 . 4.1795 Ranska otti metrin pituuden 
käyttöön mittayksikkönä 
3 . 4.1882 lainsuojaton Jesse James sai 
surmansa, kun Robert Ford ampui häntä 
takaapäin 5 000 dollarin palkkion takia 
14 . 4.1900 Pariisin maailmannäyttely 
avattiin 


10 . 4.1912 RMS Titanic lähti kohtalok- 
kaalle neitsytmatkalleen Southamptonis- 
ta, Englannista New Yorkiin 
19 . 4.1956 Monacon ruhtinas Rainier III 
avioitui amerikkalaisen näyttelijättären 
Grace Kellyn kanssa 
24 . 4.1961 Vasa-laiva nostettiin Tukhol- 
massa 

4 . 4.1968 Martin Luther King Jr. kuoli sa- 
lamurhaajan luoteihin 
26 . 4.1986 Tshernobylin ydinvoimalaon- 
nettomuus 

27 . 4.1994 Etelä-Afrikan ensimmäiset 
monirotuiset vaalit, Nelson Mandela pre- 
sidentiksi 

19 . 4.2005 saksalainen kardinaali Ratzin- 
ger valittiin 265. paaviksipa hän otti ni- 
mekseen Benedictus XVI 

Katri Einamo 

Toivo Iho , Suomen Inkeri- 
liitto ry: n puheenjohtaja 


Kysymyksiä 
identiteetin liepeiltä 


Inkerinsuomalaisia käsittelevissä teksteis- 
sä puhutaan paljon identiteetistä. Sano- 
taan, että he ovat identiteetiltään suoma- 
laisia. Mitä identiteetti oikein on? Onko 
se selkärepun tapainen, niin että sen voi, 
milloin huvittaa, riisua naulakkoon, vai 
onko se jotain ihmisessä olevaa kertakaik- 
kisen järkähtämätöntä? Muuttuuko iden- 
titeetti? Puhutaan kansallisesta, etnisestä 
identiteetistä. Kai muita kotikontuun nau- 
laavia identiteetin lajejakin on olemassa? 
Onko tämän kirjoittaja, joka 20-vuotiaana 
mielsi itsensä inkeriläisen taustan omaa- 
vaksi pohjalaiseksi, viisi vuosikymmen- 
tä myöhemmin enää määriteltävissä näin? 
Olen muuttunut vähä vähältä pohjalaises- 
ta pääkaupunkiseudun asukiksi, kotiky- 
län asiat, jotka vielä 30 vuotta sitten in- 
nostivat kovasti, ovat jääneet taustalle ja 
nyt kiinnostavat lähinnä Tapiolan tienoita 
koskevat uutiset. On jopa kyseenalaista, 
osaanko enää kotikylän murretta sellaise- 
na kuin sitä puhuttiin 50-60 vuotta sitten; 
kuinka aidosti käy tärkeän puoli-h: n ään- 
tämys sanassa menhärp. 

Murre, vielä vahvemmin kieli, liittyy 
identiteettiin ja on kai osa sitä? Kuin- 


ka nopeasti tämä osa-alue voi muuttua? 
Kaksi USA:ssa ollutta vaihto-oppilasta 
kertoivat kumpikin kutakuinkin samoi- 
hin aikoihin, kolmen kuukauden kulut- 
tua, siirtyneensä ajattelemaan englan- 
niksi, mikä tietysti helpotti, kun nopeaa 
aivotyötä kääntämisessä ei enää tarvittu. 
He olivat nuoria lukiolaisia ja liikkeellä 
nimenomaan kieltä oppiakseen. Kuinka 
nopsaan käy sama vaihto vanhoilta, vai 
käykö se lainkaan? 

Suomeen tulleiden inkerinsuomalais- 
ten sulautuminen kantaväestöön on näi- 
hin saakka ollut - kaikki ongelmat muis- 
taen - lopultakin varsin vaivatonta. Sekä 
vuosina 1917-1923 Suomeen siirtyneet 
ja heidän jälkipolvensa että sotavuosi- 
na tänne tulleet inkerinsuomalaiset ja 
heidän perillisensä ovat jo täysin sulau- 
tuneet. Vuodesta 1990 lähtien tulleiden 
paluumuuttajien osalta sulautumispro- 
sessi on vasta aluillaan. Silti voi kysyä 
etenkin ensimmäisten joukossa tulleil- 
ta: missä määrin samaistutte silloiseen 
itseenne, eikö kantasuomalaisuus ole jo 
lyömässä läpi? Jos kymmenen - viiden- 
toista vuoden takainen minänne tulisi 

kadulla vastaan, kumpi olisi itsetietoi- 
sempi? Ja jos silloin puhuitte mieluum- 
min venäjää kuin suomea, mikä on ti- 
lanne nyt? 

Juuri se, että vuoden 1990 jälkeisistä 
paluumuuttajista huomattava osa oli ka- 
dottanut suomenkielensä joko kokonaan 
tai osittain, on merkittävästi vaikeuttanut 
ja hidastanut sulautumisprosessia. Tuli- 
joiden heikonlainen työllistyminen on 
kärjistänyt ongelmaa, ja aiemmin Suo- 
meen tulleisiin inkerinsuomalaisiin ver- 
rattuna tulijoiden identiteetti on pysynyt 
varsin tiukasti ennallaan. Tätä taustaa 
vasten paluumuuttajien suomen taidolle 
säädetyt lisävaatimukset tuntuisivat ole- 
van vain eduksi heille. 

Sotavuosina Suomeen siirtyneistä in- 
kerinsuomalaisista niin hyvin Neuvosto- 
liittoon palanneet 55 000 kuin Ruotsiin 
siirtyneet 4 000-5 000 olivat täysin uu- 
dessa tilanteessa. Oli orientoiduttava uu- 
teen maahan, useimmille uuteen kieleen 
ja outoihin olosuhteisiin. Suomeen jää- 
neet pääsivät monessa mielessä helpoim- 
malla, vaikka elintasokilpailussa Ruotsiin 
siirtyneille hävisivätkin. Perheiden huol- 
tajat keskittyivät jokaisessa kolmessa 
maassa pitämään perheen leivässä, mut- 
ta seuraava polvi törmäsi identiteettion- 
gelmiin viimeistään koulussa. Ne lapset, 
jotka vaurioitta setvisivät kaikesta kiu- 
saamisesta, ovat kehittäneet itselleen lu- 
jan panssarin; luulisi, että he menestyvät 
kaikissa olosuhteissa. On erittäin kun- 
nioitettavaa, jos Neuvostoliittoon siirty- 
neiden tai Ruotsiin menneiden seuraava 
polvi on vielä pystynyt säilyttämään jon- 
kintasoisen suomen taidon. 

Identiteetin tiimoilta voi Suomen kan- 
taväestössäkin havaita siirtymiä ja muu- 
toksia. Suomenruotsalaiset, etenkin Poh- 
janmaan rannikkoseutujen asukkaat, ovat 
hyvin vahvasti integroituneet Ruotsiin ja 
samaistuvat kernaasti ruotsinruotsalaisiin. 


Tämä näkyi Suomen äskettäisissä presi- 
dentinvaaleissa, kun selkeästi NATO:n 
puolesta liputtanut Henrik Lax sai 1 kier- 
roksella yllättävän vähän ääniä, selvästi 
vähemmän kuin RKP:n kannatuspohja 
olisi edellyttänyt. Yhdeksi syyksi tähän 
on sanottu, että vuosikaudet vain Ruotsin 
TV:tä seuranneet Pohjanmaan rannikon 
asukkaat olivat omaksuneet ruotsalaisten 
melko kielteisen NATO-kannan. 

Kuinka on: jos Venäjältä juuri tullut 
paluumuuttaja ajattelee NATOista ve- 
näläiseen tapaan, onko se jotenkin kiel- 
teisempää kuin se, jos hän ajattelisi siitä 
ruotsalaiseen tapaan? 

Onko uskonto identiteetin osa? Kysy- 
myksen uskaltaa juuri ja juuri esittää täl- 
laisena pilapiirrosten ja koraanikoulujen 
aikana, mutta vastauksessa on viisainta py- 
sytellä historiassa, maaoijuuden ajassa, (ks. 
kuitenkin Muut lehdet - osasto! ) Tuolloin 
inkerinsuomalaisilla esivanhemmillamme 
oli kodin ulkopuolella vain yksi paikka, 
jossa heitä kohdeltiin ihmisinä: evankelis- 
luterilainen kirkko. Asia on sanottava juu- 
ri näin, siis opinsuuntaa korostaen. Kirkko 
yhdisti suomalaisuuteen, se opetti luke- 
maan rippikoulussa, suomeksi, kirkolliset 
toimitukset olivat suomenkieliset ja papis- 
to enimmäkseen Suomesta tullutta ja siellä 
koulutettua. Tässä asiassa tsaarivalta näyt- 
ti parhaat puolensa salliessaan inkerinsuo- 
malaisten pitää uskontonsa. 

Venäläiset ja heidän kirkkonsa olivat 
niitä "toisia”. Tästä johtuu mm. se, että 
avioliitot venäläisten kanssa olivat hyvin 
harvinaisia. Kun tätä asiaa korosti vielä 
sananparsikin: ”ei piä mennä vellaiselle” 
jne..., ei uskontorajan ylitys ollut kovin 
yleistä. (Arvattavasti venäläisillä oli, sa- 
nanparsineen, vähintään yhtä negatiivi- 
nen käsitys "tsuhnista”) Suomalaiskylät 
olivat erikseen, venäläiskylät erikseen. 

Toivo Iho 

Suomen Inkeri-liitto ry:n kesäjuhlat Hyvinkäällä 8.-9.7.2006 

Alustava ohjelmasuunnitelma 


Kaupungin pääkirjastossa on kahden viikon 
ajan Inkeri-aiheinen näyttely. Vierailukoh- 
teeksi tarjoamme myös rautatiemuseota, 
koska monille on tuttua lapsuudesta ratayh- 
teys Pietariin, josta kerrotaan museossa. 

Lauantai 8.7. 

Aamusta alkaen helsinkiläisten järjestä- 
mänä kyykkäkilpailu Asemankoulun ken- 
tällä. 

Klo 9.30 Juhlakanslia avautuu seurakun- 
takeskuksessa, jossa myös valokuvanäytte- 
ly juhlien ajan. Seurakuntakeskuksessa on 
mahdollisuus aamupäivän ajan myydä In- 
keri-aiheisia tavaroita. Hyvinkään Inkeri- 
kerho myy arpoja. Kuvanäyttely! 

Klo 9.30-12.00 Hyvinkään Inkeri-ker- 
holaisten kahvio seurakunnan aulakahvi- 
ossa (kirkon vieressä oleva matala osa). 
Kahvi ja pulla 2 €. 

Klo 11.00-12.00 toritapahtuma Hy- 
vinkään torilla. 

Tuulistulla- ja Elvira-tanhuryhmät. Piha- 
pihlaja-kuoro, Toivo Flink. Tilaisuuden yh- 
teyshenkilö Riitta Ovaska Tuglas-seurasta. 

Klo 12.15 viralliset avajaiset kirkossa. 

Seurakunnan tervehdys 

Inkeri-liiton puheenjohtaja Toivo Iho 

Pihapihlaja-kuoro 

Klo 13.00 lounas seurakuntakeskuk- 
sessa 

Klo 15.00 juhla Hyvinkää-salissa, kau- 
pungin tervehdys 

Hannu Pelkonen kertoo työstään Inke- 
rin kirkossa. 

Kahvi lämpiössä väliajalla 3 €. 

Tuulistulla- ja Elvira-tanhuryhmät, Pi- 
hapihlaja-kuoro. 

Juontajana mm. Toivo Tupin. 


Saliin pääsee vain maksuttomalla lipul- 
la, jonka saa ilmoittautumisen yhteydessä 
seurakuntakeskuksessa tai ala-aulasta en- 
nen juhlan alkua. Esiintyjät tulevat saliin 
omalla lipulla esiintyjien tilan kautta, jot- 
ta kaikki pääsevät ja mahtuvat mukaan. 

Tilaisuuden päätyttyä Hyvinkää-salilla 
iltamat, jotka päättyvät viimeistään kel- 
lo 20.30. 

Klo 19.00 Yhteislaulutilaisuus Van- 
hassa kirkossa. Mukana Mooses Putronja 
Mika Piiparisen lauluja, illan ohjelmasta 
vastaa professori Reijo Pajamo. 

Sunnuntai 9.7. 

Klo 10.00 messu. Hyvinkään kirkossa 
saama Erkki Jokinen. 

Klo 12.00 lounas seurakuntasalissa 
Klo 14.00 pääjuhla kirkossa, väliajal- 
la Hyvinkään seurakunnan tarjoama kah- 
vi/tee 

Juhlapuhe professori Jouko Talonen 
Inkeri-liiton puheenjohtaja Toivo Iho 
Tervehdyksiä, tunnustukset. 
Rintamerkki ja ohjelmalehti 5 €. 

Jos osallistuu juhlaan (on lunastanut rin- 
tamerkin), saa lounaan 5 €:lla molempina 
päivinä. Muuten maksettava seurakunnan 
normaali lounashinta. 

Tähän mennessä on esiintyjiä ilmoit- 
tautunut myös Viron Tartosta ja Viljan- 
dista. 

Irja Pelkonen 

Inkeriläisten Viestissä julkaistaan kesä- 
juhlien tarkentuva ohjelmasuunnitelma 
kevään mittaan. 

Toimitus 

Kirkossa, kirjastossa 

Jatkoa lehden edellisessä numerossa esiteltyyn Aapo Ihon elämäkertaan 


Paa vo - veljeni oli esikuvana henkisissä 
harrastuksissa. Hän tilasi meille oman, 
kerran viikossa ilmestyvän lehden, jonka 
nimi silloin oli Uusi Inkeri. Se oli taval- 
lisesti vain nelisivuinen lehtiriepu, mut- 
ta sen merkitys oli meille suurempi kuin 
nykyisille lukijoille on monikymmensi- 
vuinen Hesa. Kun lehti varakoitui, tihensi 
se ilmestymiskertojaan kahdeksi viikos- 
sa. Nimi vaihtui myöhemmin ” Neva ” - 
lehdeksi. Paavo-veljeni toimi myös leh- 
den asiamiehenä pitkän aikaa, ryhtyipä 
sen kirjeenvaihtajaksikin, vaikka minä 
sittemmin sivuutin hänet siinä yleten lop- 
puvaiheessa lehden toimittajaksikin. 

Seurakunnalla oli kirkkorakennukseen 
sijoitettuna lainakirjasto, joka oli auki py- 
häisin kirkonmenojen yhteydessä, ja tä- 
mänkin valistuslaitoksen käytössä oli 
Paavo-veli tien näyttäjänä meille nuorem- 
mille. Siinä asiassa minun oli varsin help- 
po seurata veljen esimerkkiä. Niin pian 
kuin kirja henkisenä ikkunana avautui, 
tuli minusta ahkera kirkonkävijä. Tosin 
meiltä käytiin kirkossa joka pyhä; sään- 
tönä pidettiin, ettei meidän osaltamme 
saanut kirkon ovi jäädä kiinni ainoana- 
kaan pyhänä. Joku aina lähti siinä mieles- 
sä. Mutta meikäläinen meni aina kirjasto- 
mielessä vain sitä hartautta harjoittamaan. 
Valitsin istuinpaikakseni ”poikien parvel- 
ta” ensimmäisen penkin, koska siitä oli 
hyvä näköala joka puolelle. 

Sieltä, varhaisesta lapsuudesta muis- 
tan jo osallistumisen kotoisiin iltahartauk- 
siin. Tapa oli sellainen, että itse kukin 
aikuinen omine virsikirjoineen kokoon- 
tui pöydän ympärille, lapset myös, tot- 
ta kai. Isä useimmiten haki virren, mikä 
veisattiin ennen rukouksen lukua, ja vir- 
ren loppuosa veisattiin rukousten luvun 


jälkeen. Kirjassa oli jokaiselle päivälle 
sekä aamu- että ehtoorukous. Päiväyksen 
perusteella tiesivät kaikki hakea oikean 
kohdan omasta kirjastaan, ja lukutaitoa 
tarvittiin ja se kehittyi, kun lukemiset 
suoritettiin yhteen ääneen, kuorolukuna. 
Usein veli Paavo säesti tekemällään vir- 
sikanteleella. 

Vähitellen tämä tapa jäi meillä pois 
käytöstä, tuli muita harrastuksia. Itse 
muistan kirjojen viehätyksen niin mu- 
kaansa vieväksi, että kaiket vapaa-ajat 
käytin siihen ja hakeuduin hiljaiseen yk- 
sinäisyyteen. Arkiaikaan niitä yksinäisiä, 
hiljaisia hetkiä ei oikein kosolti ollut tar- 
jolla. Mutta siihen siepattiin ruokapöy- 
dässä joku hetki: lusikka toisessa kädessä, 
toisessa kirja. Ja kun ei pitänyt erityis- 
tä kiirettä pöydästä nousemisen kanssa, 
niin jonkun kauniin ja jännittävän hetken 
sai elää omissa maailmoissaan, vaikka 
ympärillä touhusi 9-henkinen perhe aika 
pienissä tiloissa... Luettava oli aivan sa- 
tunnaista, sillä kirjastoa käytettiin melko 
ahkerasti, ja luit, mitä satuit kulloinkin 
saamaan. Kun aloin sen ahkeroinnin, oli 
kirjastonhoitajana opettaja Tuomas Mati- 
kainen , hietamäkeläisiä hänkin ja Kolp- 
panassa aikoinaan valmistunut. Mutta hän 
muutti pois ja tilalle tuli sellainen tavalli- 
nen aikamiespoika, eikä hän osannut juuri 
kirjan valinnassa ohjata, kuten teki opet- 
taja. 

Samassa aiheessa pysyen siirryn ve- 
näläiseen kirjallisuuteen. Kansakoulus- 
sa opittu lukutaito alkoi jo sammaloi- 
tua. Mutta sitten tuli apu itäisiltä mailta: 
Afom-veljeni joutui asepalvelukseen täy- 
sin venäläiseen ympäristöön ja ensi ker- 
ran lomalle tullessaan hän toi pari, kolme 
hankkimaansa venäläistä kirjaa tuliaisik- 

si. Ensimmäiseksi luettavakseni valitsin 
jännittävän nimisen Ellinora Blengheim, 
naisten kostajatar. Ja siitä se alkoi. Lä- 
hes unohduksiin joutunut vieraan kielen 
lukutaito alkoi luistaa, ja aloin haeskella 
luettavaa. Kiitos naapurikoulujen nuorille 
opettajille, jotka avasivat minulle ovensa 
ja lainasivat venäläisiä klassikoita! Enpä 
ollut köyhä enkä kipeä päästyäni tutus- 


tumaan sellaisiin neroihin kuin Pushkin , 
Lermontov , Leo Tolstoi . . . 

Muistin kunnioittaa tällaisilla laina- 
matkoilla myöskin naapuriseurakuntien 
Skuoritsan ja Tuutarin lainakirjastoja. 
Skuoritsassa kävin vain pari kertaa, Tuu- 
tarissa useammin. Tuutarin lainakirjaston 
hoitajana oli valistunut, miellyttävä isän- 
tämies Heikki Rötsä. 


Rivit harvenevat 

Göteborgin inkeriläisten ukkokerhon entinen puheenjohtaja Kalervo Hippeläinen, joka 
oli viime numerossakin mainitulla Suomen-matkalla mukana, on siirtynyt ajasta iäi- 
syyteen. 

Viktor Suomalainen 


Siitä on seitsemänkymmentä vuotta 


Ikipirteä Ella Oja- 
la; syntyään "Mu- 
kavan kakaroita ", 
kuten hän itse mää- 
rittelee, on hänel- 
le ominaisella har- 
taudella muistellut 
70 vuoden takaista 
aikaa Lempääläs- 
sä näin: 

Minä muistan sen. Olen elävä todistus- 
kappale siitä, kun Lempäälän väki sai lo- 
pullisen pakkosiirtokäskyn kotiseudul- 
taan Sisä- Venäjälle. Me, joita ei ollut 
lähetetty Siperiaan, Kuolan niemimaal- 
le tai Aasiaan, tai vangittu yöllä, koska 
Neuvostoliitto alkoi jo silloin valmistau- 
tua Mainilan laukauksiin ja talvisotaan. 
Meidän talvisotamme alkoi vain jo pal- 
jon aikaisemmin. 

Silloin oli kevät. Käet kukkuivat Lem- 
päälän kuusi-havu-koivumetsiköissä. 
Kaikkialla alkoivat metsät valmistaa maas- 
tossaan suurta marja-, sieni, ja tattisatoa. 


Lempäälän järvi välkkyi peilikirkkaana 
ja kätki pintansa alle runsaan kalakannan. 
Mäet ja kukkulat siinsivät kutsuvina, kuten 
naapuripitäjässä kapean Rajajoen toisella 
puolellakin. Maisema ei erottunut naapu- 
ripitäjistään Kivennavasta, Raudusta, Sak- 
kolasta, Valkjärvestä. Se oli, kuten muukin 
Kannas, silmiä hivelevän kaunis. Toksova 
oli kuin Inkerin Sveitsiä. 

Se osa Toksovaa, joka oli lähinnä Lem- 
paalaa, sai kokea saman karvaan pakko- 
siirtokohtalon. Toksova on Lempäälän 
eteläinen naapuri ja lähempänä Pietaria, 
joka puolestaan sijaitsee Inkerinmaan sy- 
dämessä. 

Lempäälän 86 kylää, joista melkein 
kaikki olivat suomalaisia, pakkosiirret- 
tiin juuriltaan. Mukana oli myös joitakin 
inkerikkoja, jotka hekin kokivat olevan- 
sa suomalaisia, vaikka erottuivat uskon- 
noltaan ortodokseina. Nämä inkerikot oli- 
vat Inkerinmaan alkuperäisiä asukkaita, 
jotka eivät paenneet Ruotsin vallan mää- 
räystä siirtyä luterilaiseen uskoon, jonka 
Ruotsin kuningas Kustaa II Adolf mää- 

räsi koko Inkerinmaahan valloittaessaan 
sen vuonna 1611. 

Samana vuonna perustettiin myös Lem- 
päälän seurakunta. En ole niin perehtynyt 
historiaan, että tietäisin onko tämä Lem- 
päälän seurakunta, joka on eräs Inkerin- 
maan vanhimpia seurakuntia ja jonka al- 
kunimi on ollut Kuivasin seurakunta, alun 
perin kuulunut Viipurin hiippakuntaan ja 
ehkä aikojen alussa ollut samaa Kannas- 
ta, joka on kuulunut Käkisalmen lääniin. 
Kuulunut ehkä samaan Suomeen? 

Kuulin radiosta erään esitelmän, jos- 
sa sanottiin Suomen viranomaisten pa- 
hoitelleen Norjan ja eräitten lappalaisten 
oikeutta Jäämereen, kun sellaista ei Suo- 
mella ole. Niin Aleksanteri II oli ehdotta- 
nut, että mikäli Suomi luovuttaa Venäjälle 
alueen jolla sijaitsee tietty rautatehdas ja 
sen työntekijät puhuisivat venäjää eivät- 
kä ymmärtäisi suomea, niin keisari antaisi 
Suomelle osuuden Jäämerestä. Niin teh- 
tiin vaihtokaupat ja raja siirrettiin Rajajo- 
elle saakka. Olen kuullut, että rautatehdas 
sijaitsi Systerbekissä, siis entisten Suo- 
menruotsalaisten alueella, nykyisin Pie- 
tariin kuuluvan Sestroretskin alueella. 

Lempäälän seurakunnan väkiluku on 
vuonna 1917 ollut 8 1 83 henkeä. Siitä mi- 
nulla ei ole tietoa kuinka paljon heitä oli 
silloin, kun lopullinen suomalainen si- 
viiliväestö pakkosiirrettiin Sisä- Venäjäl- 
le. Apuharvennushan tapahtui jatkuvasti 
Teräsmiehen käskyläisten toimesta. 

Vuosia myöhemmin, kun Hmsthev oli 
rehabilitoinut syyttömästi vangitut ja kar- 
kotetut, Lempäälän luterilainen seurakun- 
ta on perustettu uudelleen ja siihen kuu- 
luu nyt 80 jäsentä. Heistäkin suurin osa 
on täysin venäläisiä mummoja, jotka ovat 
todellisuudessa ortodokseja, jos sitäkään. 
Seurakuntaan he ovat liittyneet toivossaan 
saada Suomen suomalaisilta avustuksia. 

Itse entinen kaunis Lempäälän risti- 
kirkko jäi vielä pystyyn, kun väki vie- 


tiin pakolla pois. Kirkko tosin suljettiin 
jo paljon tätä ennen ja oli jo rauhan aika- 
na purettu aivan kuten ihmisten asuinta- 
lotkin. Kirkon paikalla on nykyisin vain 
juoksuhaudasta löydetty kirkonristi. Uusi 
pikkuinen puukirkko on kuin joku venä- 
läinen tsasovna, jonne sopivat ne ihmiset, 
jotka seurakuntaan kuuluvat, mikäli sat- 
tuvat kirkolle samaan aikaan. 

Haluan palata omiin muistoihini ja 
autenttisiin kokemuksiini, aikaan jolloin 
tämä väestö siirrettiin väkisin pois vuosi- 
satoja vanhoilta synnyinsijoiltaan. 

Ihmiset itkivät, mutta minusta, pienes- 
tä tytöstä oli jännittävää, että jotain todel- 
la tapahtui. Minussa asui seikkailumieli 
ja ainoa, jonka varmasti halusin mukaa- 
ni seikkailemaan jonnekin kauas Sisä- Ve- 
näjälle, oli meidän kissamme Pörri, joka 
oli kotoisin samaiselta Siperian suunnal- 
ta, jonne meidätkin nyt karkotettiin. Koi- 
ra, joka aina uskollisesti juoksi vanhem- 
pieni perässä, ei lähtenyt mukaan vaikka 
sen kaulaan köytettiin kettinki. Se irvis- 
teli isälle, ja isä uskoi, että koira halusi 
jäädä kodin vahdiksi, tehtävään joka sille 
kuului. Sen se suoritti elämänsä loppuun 
asti, kulkien pahaisena kapisena ympäri 
taloa nälkäkuolemaansa saakka. 

Kissamme innokkuus synnyinmaalle 
menosta katkesi heti alkuvaiheessa, sillä 
se karkasi korista jonne olin sen pannut. 
Koriin jäi vain kalenteri, jonka äiti repäisi 
irti seinästä kissankorin täytteeksi. Kalen- 
terissa luki vuosi 1936 ja sitä koristi ko- 
measti tutun viiksiniekan tumma tukka ja 
läpitunkeva teräksinen katse kuin röntgen- 
lamppu, joka tunkeutui läpivalaisemaan 
jokaisen salaisimmatkin ajatukset. 

Miten paljon tämä teräslamppu polt- 
ti? Ah, vaietkoon siitä minun huuleni. 
Mitkään sanat eivät riitä kuvaamaan nii- 
tä kärsimyksiä. Sitä tuskaa! Ja kuitenkin 
jotkut ihmiset ovat pelastuneet siltä läpi- 
tunkevalta valolta. 

Ella Ojala 

Ammattikorkeakoulujen sosiaali- ja terveysalan 
Venäjä-verkostossa tapahtuu 


Vuonna 2006 verkosto keskittyy erityi- 
sesti seuraaviin asioihin: 

• Verkko-opintojakson tekeminen inke- 
riläisten pariin harjoitteluun lähtijöi- 
den tueksi ja taustatiedoksi 

• Tietopankin kehittäminen tuleville 
www-sivuille: 

Harjoittelupaikat 

Rahoitusasiat 

Tulkki- ja asiantuntijapankki 
Hankepankki 
Toimintakalenteri 
Opinnäytetyöt ja raportit 

• Maahanmuuttajille suunnattujen orien- 
taatio-opintojen kartoitus ja niistä tie- 
dottaminen 

• Yhteistyön kehittäminen maahanmuut- 
tajajärj estojen kanssa 

• Alan valtakunnallisen Venäjä-Suo- 
mi-seminaarin järjestäminen Diakissa 
15.11.2006 

• T&K-yhteistyön kehittäminen 

Koordinaattori odottaa sähköpostitse 
verkkosivujen tietopankkia varten tieto- 
ja: 

• oppilaitoksessanne tehdyistä Venäjään 
liittyvistä opinnäytetöistä sekä harjoit- 
teluraporteista 

• oppilaitoksenne Venäjällä tapahtuvien 
projektien, opintokäyntien ja harjoitte- 
lujen aikatauluista 

Verkko-opintojakso (3op) 
harjoittelijoiden tueksi 

Kartoitamme edelleen innokkaita tekijöi- 
tä verkko-opintojaksotyöryhmään. Opin- 
to-jakso tehdään Venäjälle ja erityises- 


ti Inkerinmaalle harjoitteluun lähtijöiden 
tueksi. Rahoitus opintojaksoon saadaan 
virtuaaliammattikorkeakoulun kautta. To- 
dennäköisiä opintojakson osa-alueita tu- 
levat olemaan 

• Venäjän terveydenhoito- ja sosiaalitur- 
vajärjestelmä 

• poliittinen historia, kulttuuri uskonto 

ja arvot. 

Kysy lisää: soile.anttila@laurea.fi 

Verkosto etsii osa-aikaista 
koordinaattoria (1 pv/vko) 

Verkoston koordinaattori jää äitiyslo- 
malle 3.6.2006, joten verkosto etsii ti- 
lalle uutta koordinaattoria, joka voisi 
aloittaa työt toukokuussa 2006. Tehtävä 
vaatii aitoa kiinnostusta Venäjän sosiaa- 
li- ja terveysalan kysymyksiin, idearikas- 
ta suhtautumista sekä mielellään aiempaa 
kokemusta ammattikorkeakoulujen Venä- 
jä-yhteistyöstä. 

Työtehtäviin kuuluvat mm. tiedottami- 
nen, erilaisten yhteisten projektien koor- 
dinointi, tiedonhaku sekä yhteydenpito 
yhteistyötahoihin. Vuonna 2006 toteu- 
tettavia verkoston projekteja ovat mm. 
Verkko-opintojakso Venäjälle lähteville 
harjoittelijoille, jonka tekemisen koordi- 
naatiosta koordinaattori vastaa, sekä val- 
takunnallinen Venäjä-seminaarin järjes- 
täminen syksyllä. Koordinaattorin tukena 
toimii idearikas sosiaali- ja terveysalan 
sekä kansainvälisyyden asiantuntijoiden 
ohjausryhmä. 

Lisätietoja tehtävästä saa koordinaatto- 
rilta sähköpostitse ja puhelimitse. Vapaa- 
muotoiset hakemukset palkkatoiveineen 

pyydetään 7.4.2006 mennessä: soile.ant- 
tila@laurea.fi 

Optiman työtila 
poistuu käytöstä 

Verkoston työtila Optimassa jää keväällä 
2006 pois käytöstä, kun työtilassa olevat 
tiedot on siirretty myöhemmin julkais- 
taville www-sivuille (www.sotevenaja. 
com). Optiman työtila löytyy toistaisek- 
si osoitteesta: https://optima.discendum. 
com/laurea 
Tunnus: Venäjä 
Salasana: amk 

Uusia harjoittelupaikkoja 
Suomen lähialueilla 

Sote-amkien Venäjä- verkosto, Sosiaa- 
li- ja terveysjärjestöjen Venäjä-verkos- 
to sekä Kansainvälisen henkilövaihdon 
keskus C1MO tapasivat 3.3.2006 järjes- 
töjen Venäjä- verkostossa ja sopivat vuon- 
na selvitettävistä uusista Venäjän harjoit- 
telupaikoista. Kun paikat ovat löytyneet 
Suomen lähialueilta järjestöjen Venäjä- 
yhteistyön ja -projektien parista, hoitaa 


C1MO käytännön valtakunnalliset haut, 
sopimukset ja yhteydenpidon harjoittelu- 
paikkaan. Tarkoituksena on, että paikat on 
haettavissa jo vuonna 2007. Opiskelijan 
apuraha näihin paikkoihin tulee toistai- 
seksi opiskelijan omasta korkeakoulusta. 
Syksyllä 2006 toteutettaneen ammattikor- 
keakoulujen henkilöstön tutustumismat- 
ka harjoittelu-paikkoja tarjoaviin organi- 
saatioihin. 

Yhteystiedot 

Verkoston koordinaattori toivoo ehdo- 
tuksia ja ideoita, yhteydenottoja niin 
verkoston ammattikorkeakouluilta, yh- 
teistyötahoilta muilta kuin asiasta kiin- 
nostuneilta. 

Verkoston koordinaattori: 

Soile Anttila 
soile.anttila@laurea.fi 
Laurea-ammattikorkeakoulu 
Lummetie 2a 
FI-0 1300 VANTAA 
Puh: 0205 787 230 
GSM: 0400 - 754 942 
Faksi: 0205 787 200 


Matka Inkerin juhannusjuhlille 


Inkerin kulttuuriseura järjestää juhannuk- 
sena matkan Toksovaan. Inkerinmaalle 
juhannusjuhliin 24.6.2006. 

Matkalle lähdetään perjantaiaamu- 
na 23.6. ja sieltä palataan maanantai-il- 
tana 26.6. Ohjelmassa on juhlat lauan- 
taina 24.6. ja lähiseutuihin tutustumista 
sunnuntaina 25.6. Osallistujat voivat il- 
moittautuessaan esittää toivomuksia tu- 
tustumiskohteista. 


Matkan hinnaksi arvioidaan jäsenille 
180 € ja muille 190 €. (Lopullinen hin- 
ta täsmentyy huhtikuun aikana.) Hintaan 
sisältyy matkat, majoitus ja aamiainen. 
Majoitus on 2 h huoneissa joko Tokso- 
van seudulla tai Pietarissa. Lisäksi tule- 
vat viisumikulut. 

Ilmoittautumiset huhtikuun loppuun 
mennessä Alina-Sinikka Saloselle puhe- 
limitse 040 743 7042 tai sähköpostitse 
alina-sinikka@netsonic.fi. 

MUUT 

LEH DET 

Ranskalainen avustusjärjestö pitää 
silavasopalla muslimit loitolla 

Ranskalainen solidaarisuus (SDF) - nimi- 
sen järjestön kodittomille jakama keitto 
on valmistettu sian savulihasta, jotta us- 
kovaiset muslimit tai juutalaiset eivät voi- 
si syödä sitä. Järjestön mukaan ensisijai- 
sesti pitää auttaa ranskalaisia kodittomia, 
koska heitä syrjitään omassa maassaan. 

Järjestö jakaa sianlihakeittoaan Parii- 
sissa jo kolmatta vuotta. Tänä vuonna ja- 
kelusta on kuitenkin syntynyt kohu, kos- 
ka aate vaikuttaa leviävän. Paikalliset 
järjestöt ovat ryhtyneet jakamaan ”iden- 
titeettikeitoksi” kutsumaansa soppaa Niz- 
zassa ja Strasbourgissa. 

(Helsingin Sanomat 12.2.2006) 

Suomalaisesta identiteetistä 

Kanavan numerossa 2/2006 Ritva Siika- 
la kirjoittaa suomalaisesta identiteetis- 
tä mm. näin: Ghettoutuneessa Suomessa 
tänne muuttaneet ihmiset elävät taivas- 
kanavien ja internetin omankielisessä ja 
- kulttuurisessa todellisuudessa eivätkä 
täällä. Siellä on heidän maailmansa. Kon- 
tulan ostari ja Itäkeskuksen juopot ovat 
vain paha fyysinen olosuhde, johon sat- 
tuma on heidät heittänyt. 

Kieli on yksi ongelma, mutta ei ainoa. 
Luulisi, että asiallinen kielikoulutus on 
mahdollista järjestää kaikille tänne tu- 
leville. En kykene ymmärtämään, miksi 
näin ei ole. Jotkut tulijoista ovat suoritta- 
neet akateemisen loppututkinnon, jotkut 
ovat luku- ja kirjoitustaidottomia, joten 
haasteet ovat suuret. Mutta ne ovat eri- 
teltävissä. Ja voitettavissa. Onko vikana 


se, että kursseja järjestämällä voi jopa ra- 
hastaa yhteiskuntaa? 

Suurin ongelma on, että liian har- 
va on tajunnut kulttuurisen muutoksen 
positiiviset mahdollisuudet. Suomalai- 
nen identiteetti on kohisten muuttumas- 
sa, ja sitä on mahdollista rakentaa tie- 
toisesti ja innostuneesti. Kunhan uusiin 
ihmisiin, uusiin virikkeisiin ei suhtau- 
duta poissulkevasti. On kuljettava koh- 
ti. On tutustuttava. On oltava altis muu- 
toksille. Uusi suomalainen identiteetti ei 
synny sullomalla muualta tulleiden ih- 
misten minuus, kulttuurinen perimä ja 
osaaminen kantasuomalaiseen muottiin. 
Jokainen ihminen on kohdattava yksilö- 
nä, häntä on kunnioitettava ja häneltä on 
otettava opiksi. Samalla kun hänelle voi 
jakaa omasta osaamisestaan. 

(Kanava 2/2006) 

Venäjästä keskusteltava 
enemmän ja paremmin 

Turun yliopiston ulkopoliittisen instituu- 
tin tutkija H iski Haukka la analysoi Venä- 
jän tilannetta otsikon Venäjästä keskus- 
teltava enemmän ja paremmin alla mm. 
näin: 

Olennaista on huomata Venäjän kehi- 
tykseen sisältyvä heikkous. Talouskas- 
vusta ja nousussa olevasta itsetunnos- 
ta huolimatta on epävarmaa, kykeneekö 
Venäjä tuottamaan kylliksi resursseja rat- 
koakseen valtavat yhteiskunnalliset ja ta- 
loudelliset ongelmansa. 

Ei ole sattumaa, että saamme jatku- 
vasti kuulla sortuneista rakennuksista 
ja vuotavista putkista Venäjällä. Yksin- 
omaan neuvostokaudelta periytyvä perus- 
infrastruktuuri vaatii tähtitieteellisiä in- 
vestointeja lähivuosina. Hätkähdyttävin 
esimerkki tästä on Lukoilin Vagit Alek- 
perovin lausunto, jonka mukaan ikäänty- 
vät öljynjalostamot ovat vaarassa tehdä 

Venäjästä vuoteen 2009 mennessä öljyn- 
jalostustuotteiden tuojan. 

Tämä lausunto pistää puheet Venäjästä 
uutena ”energiasuurvaltana” oikeanlaisiin 
mittasuhteisiinsa. 

Akuuttien ongelmien hallitsemisen 
jälkeenkin Venäjällä on vielä pitkä mat- 


ka sotilaallisesti uhkaavaksi supervallak- 
si. Puolustusvoimien uudistaminen ei ole 
edennyt eikä kovaa vauhtia supistuva vä- 
estö tarjoa kestäviä reservejä aggressiivi- 
selle sotilaspolitiikalle. 

(Helsingin Sanomat 18.3.2006) 
Toimitus 


LUKIJAIN KYNÄSTÄ 

Onnittelumme 70-vuotiaalle Arvo Korkkiselle 


Lahden seudun Inkeri-seuran talouden- 
hoitaja, melontaneuvos Arvo Korkkinen 
täytti 70 vuotta 8.3.2006. Syntymäpäi- 
vävastaanotto pidettiin lauantaina 11.3. 
Lahden Kahvisaaressa. 

Arvo on syntynyt Tuutarissa Kippolan 
kylässä, josta hän äitinsä ja pikkusiskon- 
sa kanssa joutui lähtemään Viron leirien 
kautta Suomeen. Perhe asettui asumaan 
Rantasalmelle, josta matka Arvon aikuis- 
tuttua johti Lahteen. 

Arvoa kävi onnittelemassa suuri jouk- 
ko melojia, ammattiyhdistysväkeä, enti- 
siä työtovereita, sotaveteraanit ja Suomen 
Inkeri-liiton puheenjohtaja Toivo Iho. On- 
nittelupuheessaan hän muistutti Arvoa, 
kuinka tämä on eläessään joutunut mo- 
nen valinnan eteen. Tärkeimpänä valinta- 



Arvo Korkkisen 70-vuotispäiviä juhlittiin 
11 .3.2006, kuvassa Arvon lisäksi hänen poikansa 
Janne Korkkinen sekä Jannen lapset ( kuva Väinö 
Lahti) 


na Iho mainitsi päätöksen jäädä Suomeen 
senkin jälkeen, kun hänen isänsä muiden 
heimosotureiden lailla luovutettiin Neu- 
vostoliittoon. Iho kiitteli Korkkista hänen 
suuresta panoksestaan neljän Inkeriläis- 
ten kesäjuhlan järjestelyistä. Suomen In- 
keri-liitto myönsi Arvo Korkkiselle Inke- 
ri-viirin. 

Isättömäksi jäänyt Arvo joutui poika- 
sena elättämään perheensä, muta hänen 
toimensa suuntautuivat kohden työelä- 
mää ja urheilua, josta saavutuksena me- 
lontaneuvoksen titteli. Henkisistä har- 
rastuksista mainittakoon näytelmäkerho. 
Suomen kansalaisuus myönnettiin Arvol- 
le vuonna 1958. 

Vielä kerran onnea! 

Väinö Lahti 



Arvon juhlat jatkuivat 13.3.2006, kuvassa Inkeri 
ja Erkki Ojala, Lilja Vaskioja sekä Leena Kork- 
kinen (kuva Väinö Lahti) 

UUTISIA 

INKERISTÄ 


In memoriam 

Helvi Pärssinen poissa 

Helvi Pärssinen (o.s. Kukkonen) syntyi 
21.12.1946 Siperiassa. Perhe oli kotoisin 
Keiton Seltsoista. Helvi puhui suomea äi- 
dinkielenään ja opiskelu Petroskoin yli- 
opistossa suomen kielen laitoksella sujui 
hyvin. Yliopistosta valmistuttuaan hän 
pääsi työhön Svetogorskin (Enson) pa- 
peritehtaan työmaalle. Sen jälkeen 1 970— 
80 -luvulla Helvi työskenteli pitkän aikaa 
Leningradissa suomenkielisenä oppaana 
Intourbyrossa, minkä jälkeen hän toi- 
mi tulkkina eri yrityksissä. Teknillisenä 
tulkkina hän oli aikanaan kaupungin par- 
haimpia ammattilaisia. 

Suomalaisuus on ollut Helville aina 
tärkeää. 1990-luvun alussa hän opetti 
suomea eräässä Seuluskoin peruskoulus- 
sa ja jonkin aikaa Helvi oli työssä myös 
Inkerin Liitolla hoitaen paluumuuttoasi- 
oita. Niistä ajoista moni muistaa hänen 
ystävällisen ja avuliaan tapansa kohdel- 
la asiakkaita. Viime vuosina Helvi opetti 
suomea paluumuuttovalmennuskurssei 1- 
la. Inkerin Liiton kunniakirjalla hänet pal- 
kittiin vuonna 2004. 

Sponsorien klubi sai nimen 

Viime vuoden kesäkuussa perustettu In- 
kerin Liiton sponsorien klubi sai tam- 
mikuussa nimen. Tästä lähtien se toimii 
Orava-klubin nimellä. Alituiseen työs- 
kentelevä, säästäväinen pieni eläin sym- 
bolisoi klubin jäsenten mielestä hyvin 
heidän elämäntyyliänsä. Nykyään klubiin 
kuuluu kuusi jäsentä, jäseneksi pääsee 


maksamalla vähintään 100 euron jäsen- 
maksun vuodessa. Jäsenyys on avoinna 
kaikille. Viime vuonna klubin keräämät 
varat korvasivat noin 80 % juhannusjuh- 
lien kuluista, mikä oli hyvin merkittävä 
panos yhdistyksen vuosibudjettiin. 

Yhden rivin uutiset 

• Vuoden 2006 juhannusjuhlat Inkerin- 
maalla vietetään 24. kesäkuuta Tokso- 
vassa. 

• 22. tammikuuta juhlittiin Keiton kir- 
kossa piispa Kuukaupin virkaan vih- 
kimisen kymmenvuotisjuhlaa lähinnä 
seurakunnan "perhepiirissä” 

Wladimir Kokko 
Pietari 


Tapahtuma- 

kalenteri 

Turun seudun 
Inkeri-seuran tapahtumia 

17.4.2006 pääsiäisjuhla 

4.6.2006 helluntaijuhla 

1.10.2006 syyskokous ja Mikkelin päi- 
vän tilaisuus 

4.11.2006 Pyhäinpäivän kunniakäynti 
Turun hautausmaalla inkeriläisten muis- 
tomerkillä klo 12.00 ja sen jälkeen juh- 
la klo 13.00 

26. 1 2.2006 joulujuhla 

Tapahtumat klo 14.00 alkaen, pyhäinpäi- 
väjuhla klo 13.00 

Varissuon kirkko 
Kousankatu 6 
Turku 

Besseda-hetket jatkuvat Palvelupistees- 
sä joka kuukauden 1. ja 3. perjantai kello 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina kello 16.30 
Palvelupisteessä, Uudenmaankatu 1 . Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään Inkeri-kerhon 
tapahtumia 

8.-9.7.2006 Suomen Inkeri-liitto ry:n ke- 
säjuhlat Hyvinkäällä 
Kesäjuhlan ohjelmasta voi ottaa yhteyt- 
tä Irja Pelkoseen, h-i.pelkonen@pp.inet. 
fi tai (040)550 5712 


Lahden seudun 
Inkeri-kerhon tapahtumia 

23.-27.4.2006 Haapsalun matka. Vapai- 
ta paikkoja voi kysyä Arvo Korkkiselta, 
puh. (03) 781 7681 
8.5.2006 kerhoilta 

Yhteyshenkilö Maria Lahti, puh. (03) 734 
0435 


Inkerikuoron harjoitukset 
jatkuvat 

keskiviikkoisin klo 16.45-18.30 

Inkerikoti 
Käpylänkuja 1 
00610 HELSINKI 

Kuoroa johtaa Evelin Ojalo. Uusia laulajia 
toivotaan kuoron riveihin kaikkiin ääniin. 


Seukot Inkerikodissa torstaisin 

Inkerikoti 
Karjalatalo 
Käpylänkuja I 
00610 HELSINKI 

20.4.2006 Kokoonnumme klo 13. Ohjel- 
maa, keskustelua ja kahvinjuontia. Terve- 
tuloa mukaan! 

Toukokuun kevätretkestä päätämme myö- 
hemmin. 

Tiedustelut: 

Pirkko Huurto 
puh. (09) 783 391 


Helsingin seudun 
Inkeri-seuran tapahtumia 

Inkerikoti 
Karjalatalo 
Käpylänkuja 1 
00610 Helsinki 

23.4.2006 klo 14.00 Inkerikuoron kevät- 

konsertti Karjalatalolla 

Tiedustelut: 

Toivo Tupin puh. (040) 578 3894 
Irma Rautio puh. (09) 753 0864 


Inkerikeskuksen 
hallituksen puheenjohtajan 
vastaanottoajat 

keskiviikkoisin klo 13-14 

Inkerikeskus 
Hämeentie 103 A 
00550 Helsinki 


Inkeriläisten viesti 

Levitä Inkeri-tietoa 


Kirjallisuutta 
Arvo Survo 
Itku Inkerille, 17 € 

Hellin Suominen 

Mooses Putron elämäkerta, 2,50 € 

Ella Ojala 

Pitkä kotimatka, 14 € 

Pelastunut albumi, 22 € 

Ensimmäinen kevät, 16 € 

Ella Ojala 

Sananlaskuja ja tarinoita, 8 € 

Aleksander Störgren 

Mutkainen tie vapauteen, 1 0 € 

Pekka Nevalainen 

Inkeriläinen siirtoväki 1940-luvulla, 25 € 

Pekka Nevalainen - Hannes Sihvo (toim.) 

Inkeri-historia, kansa, kulttuuri, 50,50 € 

Heikki Seppänen 

Etelän tien kulkija - Vilho Helanen, 25 € 

Maria Ripatti 

Elämä yhden kortin varassa, 16,50 € 

Saimi 'Hiukkanen 

Elämäni helminauha 5 € 

Kalevalaseuran vsk 69-70 
Inkerin teillä, 11,50 € 

Maria Luukan laulut ja loitsut, 6,50 € 

E. Pärnänen 
Antti Kivekäs I-II, 9 € 

.Mikko Savolainen 
Inkerinmaa, 33,50 € 

Aatu Savolainen 
Suomalainen sissisodassa, 1 5 € 

Lars Krifors 

Oli onnistuttava, 15 € 

Juho Häkkinen 

Siihen maahan, jonka minä sinulle osoitan, 
I-II 15 € 

Sverigesingermanländarnas historia 

24 € 

Lassi Saressalo 
Inkeri, 3,5 € 

Jouko Sihvo 

Inkerin kansan 60 kohtalonvuotta, 24 € 
Albert Pettinen 
Lauluja koululaisille, 4 € 

Albert Pettinen 
Lauluja sekakuorolle, 6 € 

Lauri Santtu 
Murrejuttuja, 2,50 € 

Lilja Kuivanen Toim. 

Inkerin vuotuisjuhlat 2003, 20 € 

Tapani Nokkala 

Paavo Räikkönen Inkerin mies, 25 € 


Äänilevyjä 
lnkerikuoron uusi 
Minä tyttö -CD 10 € 

Inkerikuoro 
Nouse Inkeri ym, 2,50 € 

Kasetteja 
Arvo Survo 
Omall maali, 9 € 

Karttoja 
Inkerin kartta 
vuodelta 1933, 12 € 

Inkerin uusi kartta 
vuodelta 1992, 10 € 

Kylä- ja tiekartta 
Keski-lnkeri, vuodelta 1993. 10 € 

Inkerin pöytälippu 

(satiinia) + salko marmorijalustalla 18,50 € 
Inkerin pöytälippu 

(polyesteria) + salko marmorialustalla 1 5 € 
Inkerin pöytälippu 
(polyesteriä), 8 € 

Inkerin pöytälippu 
(satiinia), 10 € 

Adressi 

surunvalitteluun, 7 € 

Tilaukset Inkerikoti 

Saatavana Inkerin kulttuuriseurasta 
puh. 09 - 2733 225 

Inkerin satulipas (Miettinen, Uusma) 25 € 
Flink, Toivo & Mäkilä, Eeva. Inkerin lasten 
oppikirja. 7,50 € 

Kalevala. Suomeksi ja venäjäksi. Käännös 
A. Hiiri & E. Kiuru. 23 € 

Miettinen, Helena. Kohtalontie. Kertomus 
inkeriläisen opettajan elämäntaipaleesta 
Inkerinmaalta Ruotsiin ja paluusta 
Neuvostoliittoon. 7.5 € 

Miettinen & Joganson. Petettyjen toiveiden 
maa. Arator. 1 5 € 

Monahof, Ania. Kärsimyksen pyhät kyyneleet. 
13 €. 

Mutanen, Pekka. Vaiennetut sotilaat. 12 €. 
Ojala, Ella. Sananlaskuja, tarinoita ja 
mielleyhtymiä 1 0 € 

E. Pärnänen. Antti Kivekäs 1 - II 9 € 

Sava, Inkeri & Miettinen, Helena. Liljan 
kuva kutsuu. Tarina Neuvostoliittoon 
kadonneesta ja löytyneestä suvusta. 15 € 
Inkeriläistä kansanmusiikkia 
Röntyskät. Piirileikkilauluja Inkerinmaalta 
7.5 € 


inkeriläisten 

Inkeriläisten viesti 
Toimisto 

Lehden tilaukset ja osoitteenmuutokset, 
jäsenmaksut ja tuotetilaukset ym. 
Inkerikoti, Karjalatalo, Käpylänkuja 1, 
00610 Helsinki. Puh. (09) 793 796 
ti klo 1 8.30-20, Annikki Kelo. 

Sampo 800012-306364. 

Nordea 101030-1085026. 

Ilmoitukset / € 

1/1 sivu 250 €, Vz sivu 135 €. !4 sivu 85 € 
Kuolinilmoitukset 17 € 

Kiitos- ym. ilmoitukset 10 € 

Tilaushinta 2006 

30 € kotimaahan. Ruotsissa 315 kr, 
muualle 36 €/v (360 kr/v) 

Pääasiamies Ruotsissa 
(hoitaa lehden tilaukset): Viktor Aitman 
Linbanev. 6, 43833 Landvetter, 
ulkomailta: SE-438 35 Landvetter. 

Puh ja faksi 031-916 602 

v_a i tm an@ spray . se 

Ruotsin Inkeri-liiton postisiirtotili 

17 38 88-9 

Sivistyssäätiö 

Hallituksen pj Toivo Makara 
Säätiön postiosoite: 

Vellamonkatu 27, 08100 Lohja 
Sampo 800016-1466601 
Nordea 103150-1202761 
Toimitus 

Päätoimittaja Toivo Iho 
Toimitussihteeri Katri Einamo 
Toimituksen osoite 
Nihtisalontie 18 D. 02630 Espoo, 
puh 040 740 0408 (ark. klo 9.00-17.00) 
Internet http://\v vYw.inkeriliitto.fi 
(avataan myöhemmin ilmoitettavana 
ajankohtana) 

Sähköposti inkerinviesti@suomi24.fi 
Painopaikka Vammalan Kirjapaino Oy 
Lehti ilmestyy kerran kuukaudessa. 
Aineisto palautetaan vain erikseen 
pyydettäessä. 

Julkaisija Suomen Inkeri-liitto ry. 


MUUT 

LEH DET 

En olisi uskonut, että Muut lehdet - pals- 
talle tulee urheilua, mutta tulipa vain! 
Hesa on 11.4.2006 tehnyt jutun inkeri- 
läisjuoksija Konstantin Kupiaisesta, joka 
sai vuosi sitten Suomen kansalaisuuden, 
kirjoitti ylioppilaaksi ja on parhaillaan 
armeijassa (siis Suomen Raskaassa), tar- 
kemmin sanottuna urheilujoukoissa. 

Kutilaisen ennätys 5 000 metrillä 
(14,39) on suunnilleen samaa tasoa jol- 
la Hannes Kolehmainen voitti kultaa Tuk- 
holmassa 1912, Paavo Nurmi Pariisissa 
1924. Pääsiäisen jälkeen Kostja Kutilai- 
nen menee neljäksi viikoksi Etelä-Afrikan 
lämpöisiin harjoitusoloihin, missä hän on 
jo alkutalvesta ollut. Kutilaisen tavoittee- 
na on päästä mukaan Göteborgin EM-ki- 
soihin ensi kesänä. Toivotamme Kutilai- 
sen Kostjalle onnea ja menestystä! 

Kirjoittaessaan Suomen vähemmistöistä, 
mm. n. 40 000 hengen suuruiseksi kasva- 
neesta venäjänkielisten ryhmästä (0,8 % 
väestöstämme) pitkäperjantain Helsin- 
gin Sanomat on haastatellut Koskelan 
sairaalassa sairaanhoitajana toimivaa 
Lidia Törröstä : ”Suomessa on osattava 
suomea. Töitä ei pysty tekemään venä- 
jän kielellä.” Lidia painottaa. ”Töissä tu- 
lee puhuttua venäjää, koska työkavereista 
moni on venäjänkielinen.” IV:n toimituk- 
sen mielestä Lidia puhuu järkeä. 

Olemme saaneet muutamia Inkerin kirk- 
ko -nimisen lehden numeroita näytille. 

Tässä numerossa: 


Muut lehdet s. 2-3 

Pääkirjoitus: Einstein vai Stalin? s. 4 

Aarre Kuukauppi kymmenen vuotta piispana s. 5-6 

Pitkä pako s. 7-9 

Liiton sääntömääräinen kevätkokous s. 9 

Inkeriläiset ja Karjalaiset heimoveteraanit ry s. 10-12 

Kesäjuhlat 8.-9.7.2006 s. 13-14 

Tapahtumakalenteri s. 14-15 

Tuttavia ja sukulaisia etsitään s. 15 


Aarre Kuukaupin päätoimittama ja Sisko 
Pörstin hyvin ammattimaisen tuntuisesti 
toimittama julkaisu antaa elävän ja mo- 
nipuolisen kuvan Inkerin kirkon laajas- 
ta toimintakentästä. Värillinen kansilehti, 
ja kaikki... Tilaushintakaan ei ole paha, 
kestotilaus Suomeen vain 16 e. Ruotsiin 
22 e. Jaa, jaa. monesko kuolemansynti se 
kateus taas olikaan? 

*** 

Yle 24 Teksti TV 22.4.2006 ja Hesa 
23.4.2006 kertovat, kuinka Katynissa II 
maailmansodan aikana surmattujen puo- 
lalaisten omaiset aikovat nostaa Venäjää 
vastaan kanteen Euroopan ihmisoikeus- 
tuomioistuimessa. Omaisten mukaan Ve- 
näjällä ei ole tehty tutkintaa joukkomur- 
haan syyllisistä. 


Numero 6/2006 ilmesty y viikolla 
26. Aineisto toimitukselle 9.6. 
mennessä. 

Numero 7-8/2006 ilmestyy viikolla 
33. Aineisto toimitukselle 27.7. 
mennessä. 


Noin 20 000 puolalaista jäi puna-ar- 
meijan vangeiksi, kun Neuvostoliitto 
miehitti Itä-Puolan v.1939. Heidät am- 
muttiin v. 1940 Katynissa. 

Neuvostoliiton johtaja Mihail Gorbat- 
sov myönsi v. 1 990 maansa vastuun sur- 
mista. Venäjä lopetti jutun tutkinnan v. 
2004 katsoen, ettei kyseessä ole sotari- 
kos eikä rikos ihmisyyttä vastaan. 

Toimituksen kommentti : Entä Suomen 
valtion vastuu siitä, että se v. 1945 suo- 
pui yhteistyöhön Neuvostoliiton kanssa 
edistäen inkerinsuomalaisten palautta- 
mista? Entä Neuvostoliiton ja sen peril- 
lisen Venäjän vastuu siitä, ettei palautet- 
tuja päästetty kotiseudulleen? Eivätkö 
nämä ole rikoksia ihmisyyttä vastaan? 

Toimitus 


Lilja Kurpan lehdelle toimitta- 
massa kuvassa vietetään Kolppa- 
nan seminaarin 100-vuotisjuhlaa 
Viipurilaisen osakunnan huoneis- 
tossa 15.9.1963. Löytyykö kuvasta 
tuttuja kasvoja? 

Einstein vai Stalin? 


Einstein, Einstein.... 
Niin, suhteellisuusteoria! 
Tuossa on sanottu, ei päh- 
kinänkuoressa vaan abso- 
luuttisesti kaikki, minkä 
me tietäen ymmärräm- 
me Albert Einsteinista. 
En tiedä, kuuluiko Einstein yhteenkään 
järjestöön; hän ei tainnut oikein olla jär- 
jestömies. 




Stalinista tiedämme 
paljon enemmän. Me jär- 
jestöihmiset tajuamme 
ihan hyvin, että Stalin 
valtasi erään järjestön, tu- 
hosi kaikki vastustajansa 
ja hankki näin itselleen ehdottoman val- 
lan sekä tuossa järjestössä että järjestön 
absoluuttisesti hallitsemassa valtavassa 
maassa. Tähän, ainakin järjestön sisäises- 
ti, pohjimmiltaan pyrkivät kaikki kunnon 
järjestöihmiset. Ja kuitenkin täytyisi aina 
muistaa, että Suomessa ei ole järjestäyty- 
mispakkoa vaan jäijestäytymisen vapaus. 
On paljon kelpo väkeä, jota järjestötouhut 
eivät tippaakaan kiinnosta. Kaikki kun- 
nia heille! 

Einsteiniksi en kykene, taidan olla lä- 
hempänä Stalinia, se on helpompaa! Olen 
nyt valtani huipulla. Inkeriläisten Sivistys- 
säätiön hallituksen edellinen puheenjoh- 
taja, nimeä en mainitse, koska Makaran 
Toivo ei siitä tykkäisi, halusi ehdottomasti 
luopua tehtävästäpä niin siinä kävi, että 
minut valittiin suuriin saappaisiin. Ikävä 
tulee miestä, jossa joviaalisuus ja terä- 
vä liikemiesäly somasti yhdistyivät. Kai- 
kenlaiset kunnianosoitusta yrittävät Toi- 
vo kyllä ohjaisi niskasta ulos. 

Kun muutama vuosi sitten ajauduin tai 
ajelehdin liiton puheenjohtajaksi, minul- 
la ei ollut pienintäkään ajatusta siitä, että 
joutuisin aktiivisesti lehdentekoon, se puoli 


tuntui olevan hyvissä käsissä. Toisin kävi. 
Jouduin päätoimittajaksi. Tämän vuoksi 
viime hallituksen kokouksessa aivan oikein 
kiinnitettiin huomiota siihen, ettei koskaan 
tiedä, puhunko tai kirjoitanko päätoimitta- 
jana vai liiton puheenjohtajana. 

Huomauttaja oli täysin oikeassa. Tilan- 
ne on kestämätön. Hallitus ei saa puuttua 
lehden sisältöön, se on toimituksen asia. 
Persoonallisuuttani ei voi jakaa. Raken- 
ne on jotenkin purettava. 

Olen lehdessä, varmaan liiaksikin, 
kiinnittänyt huomiota kielikysymykseen 
ja kansallisuusasioihin. Ainoa niin 
sanotun kulttuurin osa, josta voin sanoa 
jotain ymmärtäväni, on kirjallisuus. 
Toivoisin, että osaisin venäjää niin hyvin, 
että kykenisin lukemaan Kuolleet sielut 
alkukielellä. 

Mikä oli vanhempieni suhde venäläisiin? 
Aapo Iho avusti suojeluskunnan lehteä, 
mutta teki kotona hyvin selväksi, ettei 
hyväksynyt vaahtosuisinta ryssävihaa. 
Hän oli, toisin kuin useimmat 
suojeluskuntalaiset, ollut melko paljon 
tekemisissä venäläisten kanssa, ja tiesi, 
totta kai, että niin venäläisissä kuin 
suomalaisissakin oli miestä useampaan 
kuin yhteen lähtöön. 

Niin, mutta Einstein? Eikö hänestä pi- 
täisi puhua enemmän? Ei. Kaikki tarpeel- 
linen hänestä tuli jo sanotuksi. 

Olen aika paljon kirjoittanut inkerin- 
suomalaisia ja venäläisiä erottavista teki- 
jöistäpä tällöin pohjannut esitystäni van- 
hoilla kansanviisauksilla. Onko mitään 
yhdistäviä viisauksia muistissa? On. 

Sipuli, näet, on frukti sellainen. 

Ett itkee siitä tsuhna, vellainen! 


Toivo Iho 

Kirjoittaja on espoolainen varatuomari 

Aarre Kuukauppi 
kymmenen vuotta piispana 



Piispa Aarre Kuukauppi tuli hiljan ol- 
leeksi virassaan 10 vuotta. Lehtemme sai 
asiasta vihiä, ja saimme seur aavan haas- 
tattelun. Mainittakoon , että piispa toimii 
myös Inkerin kirkon kustantaman Inkerin 
kirkko -lehden päätoimittajana. 15 vuot- 
ta täyttävästä lehdestä on viimeiset kolme 
vuotta tehty suomenkielistä versiota. Leh- 
temme onnittelee Inkerin nykyistä piispaa 
hänen menestyksekkäästä toiminnastaan 
ja toivoo sille hyvää jatkoa. 

Mitkä ovat mielestänne suurimmat 
muutokset 10 vuoden aikana ulkoisis- 
sa olosuhteissa Venäjällä? 

Olen ollut lapsesta saakka "Inkerin kirkon 
jäsen". Nuorena miehenä kuuluin Push- 
kinin seurakunnan pieneen nuorten jouk- 
koon ensi päivistä lähtien. Olen nähnyt 
koko Inkerin kirkon uuden historian. Ha- 


luan vakuuttaa kaikille, että kehitys on ol- 
lut hyvin laaja ja syvä ja suurenmoinen. 

Ennen kaikkea muutokset näkyvät ul- 
konaisissa olosuhteissa. Se, mikä oli 20 
vuotta sitten mahdoton ajatus, on nyt it- 
sestään selvää. Kirkko saa toimia suurem- 
massa vapaudessa kuin koskaan aikai- 
semmin luterilaisten historiassa Venäjällä. 
Kahdesta seurakunnasta se on kasvanut 
lähes 80 virallisen seurakunnan kirkok- 
sipa lisäksi on noin 100 kappeliseura- 
kuntaa. Esimerkiksi Aunuksen ympäris- 
tössä on toimintaa 10 kylässä ja Omskin 
seudulla 2-3 kylässä. Samalla näkyy kir- 
kon laajentuminen: toiminta ulottuu nyt 
kauas Siperiaan asti. Tsitan kaupungista 
saakka on tullut opiskelijoita kirkon kurs- 
seille. Olemme rakentaneet oman Teolo- 
gisen Instituutin, jolla on moderni raken- 
nus ja jossa koulutus on uudenaikaista, 
vaikka linjamme pysyykin traditionaali- 
sena, koska Venäjän yhteiskunta on kon- 
servatiivisempi kuin lännessä. Silti se ke- 
hitys, jossa olen saanut olla mukana, on 
valtava. Vapaus on vaikuttanut siihen, että 
kotimaassa yhteydet ortodoksikirkkoon ja 
viranomaisiin toimivat hyvin, samoin ul- 
komaille on paljon yhteyksiä, kanssakäy- 
mistä ja neuvottelumatkoja. 

V äitetään etteivät Inkerin kirkon työn- 
tekijät käytä työssään suomea vaan ve- 
näjää. Mikä on kantanne asiaan? 

Ne, jotka väittävät, ettei Inkerin kirkko 
käytä suomea vaan venäjää, ovat terve- 
tulleita tekemään työtä Inkerin kirkkoon. 
Tänä päivänä kirkossa toimii useita kym- 
meniä työntekijöitä Suomesta, kauka- 
na Omskissakin on sieltä kaksi perhettä. 
Ainakin 25 seurakuntaa käyttää suomen 
kieltä jumalanpalveluksissaan. On toki 

oltava myös rehellinen ja nähtävä todelli- 
suus Joka kuuluu kirkon perustehtävään. 
Inkerin kirkosta on muuttanut Suomeen 
asumaan ainakin 20 000 suomea puhuvaa 
seurakuntalaista. On myös todellisuutta, 
että venäjän kielen käyttö on kasvanut In- 
kerin kirkossa. 

Esipaimenena tahdon sanoa kaikille, 
jotka vähänkin lukevat Raamattua, ettei 
kirkko ole koskaan ollut suomalais-venä- 
läinen kirkko, vaan se on Kristuksen kirk- 
ko, jonka tehtävänä on julistaa evankeli- 
umia kaikille kansoille. Niin kauan kuin 
viimeinen suomalainen on Venäjällä, pide- 
tään suomenkielisiä jumalanpalveluksia. 
Itse olen aina yrittänyt näyttää esimerk- 
kiä ja omassa perheessäni kaikki puhuvat 
suomea. Monet seurakunnat, esimerkiksi 
Keitto, Toksova, Hatsina ja Pyhä Maria, 
pitävät myös suomen kielen kursseja. 

Miten Venäjän valtio ja ortodoksikirk- 
ko ovat suhtautuneet Inkerin kirkon 
työhön? 

Melkein kaikkialla valtion viranomaiset 
suhtautuvat myönteisesti Inkerin kirkon 
kehitykseen ja uusien kirkkojen rakenta- 
miseen. Muuten nykyinen kehitys ei olisi 
ollut mahdollinen. Ortodoksikirkko suh- 
tautuu myös melko suurella kunnioituk- 
sella, vaikkakaan se ei poista yksityisiä 
ongelmia, joita joskus voi syntyä. Lute- 
rilaiset on poljettu neuvostovallan aikana 
niin perusteellisesti maahan, että tavalli- 
set kansalaiset tietävät hyvin vähän lute- 
rilaisen kirkon historiasta ja sen jäljistä 
Venäjän historiaan. 

Kirkon yksi tehtävä onkin tuoda jul- 
ki rikas ja syvä historiansa. Käyn vuosit- 
tain säännöllisesti tapaamassa sekä Pie- 
tarin alueen metropoliitta Vladimiria että 
Moskovan patriarkka .4 Mse/ II: a ja osal- 
listun ekumeenisten neuvostojen työhön, 
esimerkiksi Theobaltin ja Barentsin alueil- 
la ja Euroopan kirkkojen konferenssissa. 


Millaisina näet kirkon työn kehittämis- 
tarpeet? 

Ennen kaikkea niitä ovat seurakuntien kas- 
vattaminen missionaarisesti rohkeiksi toi- 
mimaan ympäristössään ja uusien ihmis- 
ten haastaminen mukaan seurakuntaan ja 
työhön. On tärkeää, että seurakunnat haas- 
tavat yhä enemmän nuorta väkeä aktiivi- 
seen toimintaan. Menetelmät voivat olla 
hyvin erilaisia. Kirkolle ja seurakunnille 
on kehittymismahdollisuus löytää uusia 
tapoja kohdata uusia ihmisiä. Diakonia- 
työ, musiikki ja lapsityö eri muodoissaan 
antavat tähän mahdollisuuksia. 

Toiseksi taustalla on koko ajan viriä- 
mässä taloudellisen itsenäisyyden ta- 
voittaminen. Se on suuri ja haastava työ 
lähimmän 10 vuoden aikana. Tähän kut- 
summe kaikkia ystäviä, ideat ja ihmiset 
ovat tervetulleita. 

Joudutko matkustamaan paljon, onko 
tässä tapahtunut muutoksia? 

Kansainvälisten ja Venäjän maan sisäisten 
etäisyyksien tähden matkat ovat suuri osa 
työtäni ja hyvin uuvuttavia. Esimerkiksi 
kuukauden päästä lähden Tomskiin, jonne 
avataan uusi saksalainen luterilainen kirk- 
ko ja jonne on tulossa myös liittokansleri 
Merkel Saksasta ja Venäjän johtoa. Juh- 
lan jälkeen lennän Saratoviin, jossa vihi- 
tään seurakunnalle kappeli. Tämä on vii- 
kon keikka. Sitä ennen käyn Suomessa 
ja sen jälkeen matkustan Karjalaan. Mat- 
kustan niin paljon kuin jaksan ja on rahaa, 
mutta tarvetta olisi enemmänkin. 

Miten vietät vapaa-aikasi? 

Talvella pidän hiihtämisestä. Vapaapäivi- 
nä nukun pitkään. Lasten kanssa vietän 
mielelläni aikaa ja pidän myös rakenta- 
misesta. Kun asun Keitossa maalla, riit- 
tää aina pientä puuhaamista. 

Toimitus 

Pitkä pako 

Toivo Jääskeläinen on yksi niistä elossa 
olevista inkerinsuomalaisista, jotka sel- 
visivät Stalinin vainoista ja taistelivat 
Suomen puolella Neuvostoliittoa vas- 
taan. Sodan päätyttyä hänet olisi luovu- 
tettu Neuvostoliittoon. Toivo päätti mo- 
nien kohtalotovereidensa lailla kuitenkin 
paeta Ruotsiin turvaan. Tämä oli jatkoa 
hänen pitkälle paolleen, joka oli alkanut 
jo lapsuudessa perheen epäinhimillisestä 
karkotuspaikasta Keski-Aasiasta. 

Tyyne Martikaisen tuore kirja kertoo 
Toivosta ja hänen vaimostaan Sannas- 
ta. Sen nimi on Stalinin vainot - Toivo 
ja Sanna Jääskeläinen - inkerinsuoma- 
laiset selviytyjät. Tyyne Martikainen on 
aikaisemmin kirjoittanut suomalaisista 
partisaanien hyökkäysten uhreina ja so- 
tavankileirien koettelemuksissa. Uudessa 
kirjassaan hän kirjoittaa Stalinin vainois- 
ta, jotka kohdistuivat kaikkiin venäjän- 
suomalaisiin ryhmiin. 

Veteraani Toivo Jääskeläinen, 86, ter- 
vehtii lämpimästi Inkeri-keskuksen aulas- 
sa. Jääskeläinen syntyi Inkerinmaan Kei- 
tossa, vain reilun kymmenen kilometrin 
päässä Leningradista. "Varhaislapsuuteni 
oli valoisaa ja onnellista aikaa", hän ker- 
too hymyillen. Toivon isä veljineen raken- 
si perheelle komean puutalon vaahteroi- 
den reunustaman tien varrelle. Kasvatettiin 
santamaassa perunaa ja myytiin Leningra- 
diin lähes hevoskuormallinen "omenoik- 
si" kutsuttuja pottuja per viikko. 

Stalinin lujitettua otettaan vallankah- 
vasta 20-luvun lopussa alkoivat hankaluu- 
det Keitossakin. Maataloutta kollektivisoi- 
tiin kovakouraisesti, jopa terrorimaisesti. 
Pakkotyö, poliittinen ja uskonnon vastai- 
nen propaganda olivat todellisuutta. 

Vuosikymmenen vaihduttua alettiin ih- 
misiä karkottaa Siperiaan, heidän muka- 
naan Toivon setä 12-henkisen perheensä 


kanssa. Pitäjän talonpojat huolestuivat to- 
denteolla ja kirjoittivat Suomen hallituksel- 
le vuonna 1931: "Pian on kauniista, ihanas- 
ta Inkeristämme musta muisto vain jäljellä 
jos ei heti saavu apua joltain taholta." 

Toivon lapsuuden muistoihin on piirty- 
nyt elävästi kuva siitä, kuinka Vanja- setä 
kiersi vahtimassa taloa, jossa asiakirjaa 
allekirjoitettiin nimikirjaiminpa kuinka 
kirje piilotettiin kotona samovaariin en- 
nen Suomen konsulaattiin vientiä. Myös 
sen Toivo muistaa, että joku allekirjoitta- 
neista ilmiantoi osan paikalla olleista in- 
kerinsuomalaisista Neuvostoliiton val- 
tiolliselle poliisille. 

Antti- isä tuomittiin kuolemaan, mutta 
tuomio muutettiin myöhemmin kymme- 
nen vuoden vankeustuomioksi. Hänen li- 
säkseen vangittiin kaksikymmentä muu- 
ta allekirjoittanutta miestä. Toivon perhe 
leimattiin "kulakeiksi" eli rikkaiksi tilal- 
lisiksi. "Omaisuutemme takavarikoitiin, 
maata ei enää ollut. Muille köyhille lap- 
sille annettiin koulun kautta ruokaa hal- 
valla tai kokonaan ilmaiseksi, mutta kos- 
ka meidät oli tehty kulakeiksi niin emme 
saaneet mitään. Itse piti leipä saada vaik- 
ka kiven alta. Elimme metsän antimilla 
tai ostimme perunoita ja myimme kau- 
pungilla. Jäi koulunkäynti hataraksi." 

Pian härkävaunut lastattiin täyteen, 
tällä kertaa Keski-Aasiaan karkotetuilla. 
Karkotuksen syyksi kerrottiin liiallinen 
varakkuus. Vaunujen kylkeen oli kirjoitet- 
tu vapaaehtoisia siirtolaisia. Tutkijoiden 
mukaan raja-alue ja Leningradin ympäristö 
päätettiin tuolloin tyhjentää inkerinsuoma- 
laisista heidän epäiltyjen Suomen suhtei- 
densa takia. Kaikkiaan 27 000 inkerinsuo- 
malaista karkotettiin vuosina 1934-1937. 

Toivon perheen karkotuspaikka oli Uz- 
bekistanin ja Kazakstanin rajalla sijaitseva 
Pahta-Aralin puuvillasovhoosi. Karkotetut 
asuivat ankeissa parakeissa, paikalliset is- 
laminuskoiset paimentolaiset helposti siir- 

rettävissä majoissa. Peltojen ojat kiemurte- 
livat korkeiden vallien välissä. Maa halkeili 
kesällä kuumuudesta. "Talvella satoi puo- 
lestaan jatkuvasti vettä. Kadut olivat yhtä 
savivelliä. Kahdeksan perhettä asui yhdes- 
sä ja samassa huoneessa, jossa oli vain yksi 
hella ruuan laittoon. Puita ei ollut. Ainoas- 
taan puuvillan vartta syksyisin ja vuoden 
ympäri piikkiheinää, jota kerääntyi tuulen 
puhureista pieniksi vuoriksi.” 

Ihmisiä alkoi kuolla joukoittain eri- 
laisiin sairauksiin. Keväällä karkotetut 
kuokkivat käsin kovaa maata ja kylvet- 
tiin puuvillaa. Puuvillankorjuuaikaan pel- 
lolle komennettiin kaikki eikä vapaapäi- 
viä tunnettu. 

Karkotettujen työnormit olivat 30-50 % 
korkeammat kuin vapailla työntekijöillä 
ja ruoka-annokset jäivät usein surkeiksi. 
"Kaikesta oli normi. Normin mukaan sai 
palkkaa ja jos ei työnormi täyttynyt niin 
palkka jäi pieneksi. Jopa matojen keruus- 
ta pellolla oli normi. Päivällä kerättiin 
pulloon ja illalla laskettiin madot.” 

Juomavesi oli maitokahvin väristä. Ja 
vaikka se keitettiin, niin vatsataudit kyl- 
vivät kuolemaa. Lisäksi yksipuolinen ra- 
vinto aiheutti erikoisia oireita: "Moni ei 
nähnyt mitään illalla vaan sai kanansil- 
miksi kutsutun näköhäiriön. Pojat kiu- 
sasivat toisiaan, taluttivat peltojen ojiin. 
Harhailimme siellä käsikopelolla”. Toivo 
muistelee nauraen. 

Karkaaminen oli yleistä, mutta vain 
murto-osa onnistui. "Paikalla oli ratsu- 
ja ja vartiomiehiä, jotka lähtivät perään 
aina Taskentiin asti. Senkin jälkeen saat- 
toi jäädä kiinni, mutta ne eivät olleet enää 
paikallisia takaa-ajajia.” Osa karkotettu- 
jen palkasta meni suoraan Neuvostoliiton 
valtiolliselle poliisille. "Itse jouduimme 
vartioinnista maksamaan! Henkilökohtai- 
set dokumentit takavarikoitiin eikä meillä 
ollut oikeutta mennä 1 8-kilometrin pääs- 
sä sijaitsevalle rautatieasemalle.” 


"Sain malarian ja voimakkaan vapi- 
nakohtauksen. Lääkäri kuiskasi minulle, 
että tämä ei parane kuin ilmastoa vaih- 
tamalla.” Myös 17-vuotiaan Toivon äiti 
kannatti karkaamista. Hän keräsi pakora- 
hat myymällä miehensä puvun ja turkin 
torilla, joka kuhisi elämää: islaminuskoi- 
sia paimentolaisia monine vaimoineen, 
vihannes-, hedelmä- ja lihakauppiaita, 
aaseja ja kameleita. 

"Meitä karkasi illalla kolme poikaa ja 
yhden pojan sisar. Kävelimme arolla pit- 
kin ojan pohjaa. Äiti siunasi minut kui- 
vassa kastelukanavassa. 8-vuotias sis- 
ko olisi halunnut lähteä mukaan, mutta 
äiti ei päästänyt.” Siskonsa Toivo näki 
seuraavan kerran vasta 45 vuoden ku- 
luttua. Äitinsä Toivo hyvästeli viimeisen 
kerran. "Meitä eivät painaneet liiat ta- 
varat, vain pala leipää taskussa. Emme 
uskaltaneet mennä vartioidulle pääase- 
malle vaan hyppäsimme junan kyytiin 
Syrdarja-joen sivupysäkiltä. Ostimme 
aluksi lyhyen matkan lippuja. Tasken- 
tin ohitimme raitiovaunussa. Moskovan 
jälkeen rahani loppuivat ja matkustin jä- 
niksenä laukkujen takana katonrajassa. 
Hirvasen kylän mäellä erosimme. Odo- 
timme, että tulisi pimeää ennen kuin 
menisimme kylään. Odotimme ja odo- 
timme, mutta eihän pohjoisessa kesällä 
tule pimeää niin kuin Aasiassa!”, Jääs- 
keläinen virnistää. 

Toivo piileskeli Inkerissä kun Stali- 
nin terrori oli huipussaan vuonna 1937. 
Aika oli hyvin vaarallista karkureille. Ai- 
noastaan Pietarin lähellä sijaitsevaan Le- 
vosovskaja Pustos - nimiseen salaiseen 
kalmistoon haudattiin tuolloin 40 000 
henkeä, joista 13 000 oli suomalaista ja 
inkerinsuomalaista. Ammuttujen joukos- 
sa oli kaikkiin sosiaaliryhmiin kuulunei- 
ta, kommunisteja, nuoria, vanhuksia... 

"Sukulaiset ottivat minut vastaan, mut- 
ta heitä pelotti paljastumiseni ehkä vielä 

enemmän kuin minua. Nukuin saunoissa 
kohtalotovereiden kanssa. Mieltäni pai- 
noi, etten voinut tehdä töitä leipäni eteen 
enkä ostaa vaatteita pieniksi jääneiden ti- 
lalle.” Niin Toivo päätti lähteä Murmans- 
kiin, missä häntä ei tunnettu, mutta päätyi 
pakomatkallaan lopulta Rautuun. Mala- 
riakohtaus iski kuitenkin kesken heinänte- 
on ja lääkäri paljasti sairaalaan kiidätetyn 
potilaansa. Täysi-ikäisyyden saavuttanut 
Toivo joutui armeijaan. 

Taistelin kaikkia vastaan. "Puna-armei- 
jassa suomalaisia. Suomen armeijassa ve- 
näläisiä ja saksalaisia vastaan.” Toivo jäi 
puna-armeijalaisena sotavangiksi vuonna 
1941. Vangin nimen ja sujuvan suomenkie- 
len tultua ilmi suomalaiset sotilaat tarjosi- 
vat Toivolle makeat löylyt kenttäsaunassa. 
Samalla paljastui, että pataljoonan pastori 
Juhani Jääskeläinen oli vangitun serkku! 
Serkkupoika oli ollut opiskelemassa Suo- 
messa papiksi, kun rajat itään sulkeutui- 
vat ja perhe vietiin Siperiaan. Vastapuo- 
lilla taistelleet serkukset tapasivatkin jo 
seuraavana yönä. Toivo anoi vapaaehtoi- 
seksi taistelijaksi Suomen armeijaan. Hä- 
nestä tuli Suomen armeijan taistelulähetti 
ja sotavankien tulkki. Suomen armeijassa 
hän palveli vuoteen 1945 asti. 

Rauhan tultua Suomen puolella tais- 
telleet neuvostoliittolaiset tuli luovuttaa 


Suomesta. Neuvostoliitossa Toivoa olisi 
odottanut kymmenen vuotta vankileiriä, 
ehkä jopa kuolemantuomio. 

”Matkalippu Neuvostoliittoon on nyt 
ilmainen”, tokaisi työnjohtaja sahalla 
vuonna 1946. Valpo oli lähettänyt työ- 
paikalle virallisen etsintäkuulutuslistan. 
Toivo pakeni kohtalotovereineen soutaen 
yli Tomijoen Ruotsiin, vaikka ei osannut 
sanaakaan ruotsia. Haaparannassa he jou- 
tuivat karanteenileirille, mutta pian saa- 
tiin työluvat ja työtä Etelä-Ruotsin teks- 
tiilitehtaista. 

”Unissa juoksen edelleen pakoon ja 
pelkään jääväni kiinni”. Toivo kertoo. 
Pitkä pako jätti jälkensä, mutta Ruotsissa 
elämä tasaantui. Toivo tapasi tulevan vai- 
monsa Sannan ja he perustivat perheen. 

Kuolema oli hengittänyt Sannankin 
kintereillä. Nuorena tyttönä hän pake- 
ni piiritetystä Leningradista. Juoksemal- 
la yli jäätyneen joen lumen tallautuessa 
huopikkaiden alla. Saksalaiset huomasi- 
vat hänet ja tulittivat. Joen toisella ran- 
nalla Sanna huomasi, että luoti oli osu- 
nut. Mutta vain hameen helmaan. Siihen 
oli jäänyt siisti pyöreä reikä. 

Anni Reuter 
VTM, tutkija 


Liiton sääntömääräinen kevätkokous 


Suomen Inkeri— liitto ry:n sääntömääräi- 
nen kevätkokous pidettiin Inkerikodissa 
26.3.2006. Kokouksen järjestäydyttyä esi- 
tettiin vuoden 2005 toimintakertomus ja 
tilinpäätös sekä tilintarkastajien lausunto. 
Liiton puheenjohtaja selosti hallituksen 
kaavailemia suunnitelmia taloudellisen 
tilanteen ratkaisemiseksi. Toimintakerto- 
mus sekä tilinpäätös hyväksyttiin ja vah- 
vistettiin ja asianomaisille myönnettiin 
tili- ja vastuuvapaus. 


Hyvinkään Inkeri-kerho ry:n puheen- 
johtaja Irja Pelkonen teki selkoa Hyvin- 
käällä 8. - 9.7.2006 pidettävien kesäjuhli- 
en valmistelun nykyvaiheesta. Lisätietoa 
kesäjuhlista julkaistaan Inkeriläisten 
Viestissä kevään kuluessa. 

Muita asioita ei ollut esitetty otettavak- 
si esille kokouksessa. 

Toivo Iho 
Anne Tuohimäki 

Inkeriläiset ja Karjalaiset 
heimoveteraanit ry 

Aikaistettu kansallinen veteraanipäivä 23.4.2006 


Juhlapuhe 
Arvoisa juhlayleisö! 

Kiitän Inkeriläiset ja Karjalaiset heimo- 
veteraanit ry :tä saamastani kutsusta esiin- 
tyä puhujana arvokkaassa juhlassanne. 

Jäin eläkkeelle STM:stä vuonna 2000. 
Päätehtäviäni olivat ministeriön talous- 
hallinnon ja kiinteistöhallinnon esimies- 
tehtävät, joissa palvelin lähes 30 vuotta. 
Lisäksi tehtäviini kuului mm. veteraani- 
asioita, joihin liittyen toimin 15 vuoden 
ajan aina eläkkeelle siirtymiseeni saakka 
valtakunnallisen rintamaveteraaniasiain 
neuvottelukunnan puheenjohtajana. 

Eräs sivutehtävistäni 1990-luvun alku- 
puolella oli osallistuminen Suomen ja Ve- 
näjän lähialueyhteistyön osana nk. Inkeri- 
projektiin, mihin kuului mm. vanhusten 
palvelutalojen rakentamista Inkerinmaal- 
le ja Karjalaan. 

Inkeriläisiin heimoveteraaneihin liitty- 
nyt tehtäväni oli olla mukana järjestämäs- 
sä palvelutaloa inkeriläisille heimovete- 
raaneille Punkaharjulle. Aloitteen tähän 
teki Hatsinan Inkeri-seura Vihtori Hyyrö- 
sen allekirjoittamalla kirjeellä muistaak- 
seni vuonna 1993. 

Inkeri-projektin yhteydessä pääsin mu- 
kaan siihen ryhmään, joka vieraili Inke- 
rinmaalla ja Karjalassa palvelutalohank- 
keita edistämässä. Näissä yhteyksissä sain 
tilaisuuden vierailla joidenkin inkerinsuo- 
malaisten vanhusten kodeissa niin maa- 
seutu- kuin kaupunkiolosuhteissakin. Oli 
melkoinen yllätys, kun nämä vanhukset 
puhuivat selvää suomea, vaikka eivät ol- 
leet täällä koskaan edes käyneetkään. Toi- 
nen merkille pantava havainto oli se, että 


vaikka olosuhteet muutoin olivat suoma- 
laisittain katsottuna melko puutteelliset, 
niin asunnot olivat siistejä ja kodikkaita 
ja meille tarjottu ruoka varsin maukasta. 
Inkerinsuomalaiset näyttivät elävän niin 
suomalaisittain, kuin se vallinneissa olo- 
suhteissa oli mahdollista. 

Eniten yllätti vanhusten varsin sujuva 
suomenkielen taito ummikkovenäläisen 
kielienemmistön keskellä. Sain kuitenkin 
kuulla, että inkeriläisnuorisosta tuolloin 
enää vain pieni osa hallitsi ymmärrettä- 
vän suomenkielen taidon. Oliko se merk- 
ki vähittäisestä sulautumisesta venäläi- 
seen yhteiskuntaan ja sen kulttuuripiiriin? 
Siitä on siis aikaa yli kymmenen vuotta. 
Mikä mahtaa olla tilanne tänään? 

Inkerinmaalle ja Karjalaan tehtyjen 
matkojen jälkeen jäin miettimään, mikä 
on ollut sen sitkeyden ja kestävyyden 
perimmäinen ylläpitäjä, jonka ansiosta 
suomalaisen kulttuuriperinteen, suomen 
kielen ja evankelis-luterilaisen uskonnon 
säilyminen vieraassa kulttuuripiirissä ja 
vaikeissa olosuhteissa vuosisatojen ajan 
on ollut mahdollista. Vastaavaa ilmiötä on 
tosin ollut havaittavissa eräiden muiden- 
kin kulttuurien kohdalla muissa maissa. 
Selityksiä on esitetty useitakin, eräs niis- 
tä voimakas kaipuu oman kulttuuripiirin 
yhteyteen, mikä kulminoituu kriisiaiko- 
jen yhteydessä. 

Historiallisilla tapahtumilla ja ennen 
kaikkea sodilla on usein ollut merkittä- 
viä vaikutuksia väestön siirtymiin vierai- 
siin oloihin ja vieraaseen kulttuuripiiriin. 
Suomalaiset ovat pienenä kansakunta- 
na olleet kautta aikojen suurempien naa- 
pureidensa puristuksessa. Ruotsin vallan 

aikana suomalaisten osana oli olla emä- 
maansa sotaisan valtapolitiikan ”käsi- 
kassara” ennen muuta veronmaksajina ja 
välttämättömänä voimavarana kuninkai- 
densa sotajoukoissa niin eurooppalaisia 
kuin venäläisiäkin sotajoukkoja vastaan. 

Kuten hyvin tunnettua, Stolbovan rau- 
hansopimuksessa vuonna 1617 Venäjä 
luovutti Ruotsille Käkisalmen läänin ja 
Inkerinmaan, kuten sanonta kuului "kaik- 
kine lääneineen, maineen ja ihmisineen”. 
Käkisalmen lääni ja Inkerinmaa eivät kui- 
tenkaan saaneet Ruotsin valtakunnas- 
sa samaa asemaa, mikä oli varsinaisella 
Ruotsilla ja siihen vanhastaan kuuluneella 
Suomen maakunnalla. Nämä alueet jäivät 
lähes autioiksi, kun niiden alkuperäisvä- 
estö suurelta osin muutti Venäjälle. Kun 
tilalle muutti sen aikaisen mittapuun mu- 
kaan runsaasti suomalaisväestöä, merkit- 
sivät nämä muuttoliikkeet Suomelle an- 
karaa väestön menetystä. Osan muutoista 
on arveltu tapahtuneen siinä toivossa, että 
Ruotsin harjoittamasta ankarasta verotuk- 
sesta ja kohtuuttomana pidetystä väen- 
otosta Ruotsin sotajoukkoihin olisi näin 
voitu päästä eroon. Inkerinmaalle muutta- 
neet suomalaiset joutuivat kuitenkin pet- 
tymään karvaasti, kun kävi selväksi, että 
suurvalta Ruotsi ei kyennyt eikä ehkä ha- 
lunnutkaan puolustaa valloittamiaan alu- 
eita idässä, vaan suuntasi voimavaransa 
Keski-Euroopan sotatantereille. 

Erityisesti sotaväenotot rivimiehiksi 
olivat ankaria juuri vähäväkisten suoma- 
laisten kohdalla. Upseeristo oli pääosin 
ruotsalaista, mikä ei sinänsä ollut ihme, 
sillä aatelisto, jonka piiristä upseerit rek- 
rytoitiin, oli valtaosaltaan ruotsalaista. On 
laskettu, että sinä noin 160 vuoden ajan- 
jaksona, jona Ruotsista kasvoi suurval- 
ta, noin 1 10 vuotta oli sotavuosia. Niis- 
sä kuoli noin puoli miljoonaa sotilasta, 
heistä useimmat erilaisiin sairauksiin, jot- 
ka johtuivat äärimmäisen vaikeista rinta- 


maolosuhteista ravinnon, vaatetuksen ja 
majoituksen suhteen. Tämä merkitsi suur- 
ta pulaa miehistä. Niinpä pahimpina ai- 
koina joillakin seuduilla yhtä naimaton- 
ta miestä kohti oli kolme naista. Ei siis 
ihme, että varsinkin suomalaisiin kohdis- 
tunut sotaväen otto oli ankara suonenisku 
tuolloin muutenkin vähälukuiselle, vain 
muutaman sadantuhannen asukkaan suu- 
ruiselle väestölle. Tämä merkitsi sitä, että 
naiset, lapset ja vanhukset joutuivat yhä 
useammin vastaamaan siviilielämän yl- 
läpidosta. 

Suurvalta-Ruotsin voimien heiken- 
tyessä Venäjän sotilaallinen voima sa- 
manaikaisesti vahvistui ja sen valtapiiri 
levittäytyi yhä lännemmäksi. Tämä kehi- 
tys sai ratkaisevan sysäyksen, kun tsaari 
Pietari /: n sotajoukot murskasivat kunin- 
gas Kaarle Xll.n ruotsalaiset ja suoma- 
laiset joukot Pultavan taistelussa vuonna 
1709. Tästä lähtien alkoi Suomen ja In- 
kerinmaan irtaantuminen toisistaan, ja In- 
kerinmaalle muuttanut suomalainen vä- 
estö jäi yksin vieraaseen kulttuuripiiriin. 
Tämä sinetöityi sata vuotta myöhemmin, 
kun Ruotsi joutui hävityn Suuren Pohjan- 
sodan seurauksena luovuttamaan koko 
Suomen Venäjän tsaarin valtaan. Tsaari 
Aleksanteri I tosin myönsi uudelle suuri- 
ruhtinaskunnalleen silloisissa oloissa var- 
sin siedettävän autonomianpa aikaisem- 
paan verrattuna suomalainen väestö niin 
Suomessa kuin Inkerinmaallakin sai tar- 
peellisen "hengähdystauon”. Täydellisen 
vapauden kaipuu ja pyrkimys itsenäisyy- 
teen eivät tietenkään kadonneet suoma- 
laisten mielestä, vaan ne nousivat pintaan 
erityisesti myöhempinä kriisiaikoina, joi- 
ta syntyi jo autonomian aikana Suomen 
venäläistämispyrkimysten johdosta. 

Venäjän vallankumouksesta voidaan 
hyvällä syyllä katsoa alkaneen sen ajan- 
jakson, jonka kuluessa suomalaiset niin 
Suomessa kuin Inkerinmaallakin joutui- 

vat kokemaan kautta aikojen kaikkein 
dramaattisimmat kriisinsä. Käytiin kak- 
si maailmansotaa, joissa inkeriläiset soti- 
laat taistelivat sekä Venäjän että Neuvos- 
toliiton joukoissa, Talvi- ja Jatkosodassa 
myös suomalaisia vastaan. Maailmanso- 
tien välissä inkeriläiset joutuivat ankarien 
vainojen kohteeksi ja 2. maailmansodan 
lähestyessä kokemaan väestön pakkosiir- 
toja, joissa niin inkeriläisiä kuin myös 
muuta raja-alueiden väestöä häädettiin 
kodeistaan muualle Neuvostoliittoon. 
Suomen itsenäisyys jouduttiin lunasta- 
maan sotimalla. 

Tervehdyssanoissa jo tuotiin esiin ne 
olosuhteet, joissa useita satoja inkeriläi- 
siä nuoria miehiä liittyi Jatkosodan aikana 
Suomen armeijaan ja taisteli sen riveissä 
Neuvostoliittoa vastaan. He kokivat tais- 
teluissa raskaita menetyksiä niin kaatu- 
neina. haavoittuneina kun kadonneinakin, 
ja eloon jääneet Neuvostoliittoon palau- 
tetut miehet tuomittiin ankariin rangais- 
tuksiin. 

Olen pyrkinyt historiallisella tarkaste- 
lulla osoittamaan, kuinka sodat ovat olleet 
ratkaisevassa asemassa kaikkien suoma- 
laisten kohtalon käänteissä vuosisatojen 
ajan. Mutta parempaan suuntaan on jo 
pitkään oltu menossa. On kulunut lähes 
päivälleen 61 vuotta siitä, kun 2. maail- 
mansota maamme osalta päättyi. Viimei- 
setkin saksalaiset sotajoukot poistuivat 
Lapin sodan ankarien taistelujen jälkeen 
maasta 27.4.1945. Mainittu päivä julis- 
tettiin vuonna 1986 kansalliseksi veteraa- 
nipäiväksi ja ensimmäinen valtakunnalli- 


nen veteraanipäivän pääjuhla järjestettiin 
seuraavana vuonna Lahdessa. 

Kansallinen veteraanipäivä on juhla- 
päivä, jota vietetään ensisijaisesti kansa- 
laisten kiitoksena rintamaveteraaneille 
maan itsenäisyyden ja valtiollisen va- 
pauden pelastamisesta. Perustelujensa 
mukaan se on myös sotien päättymisen 
muistopäivä, millä on haluttu muistuttaa 
rauhan ensisijaisesta merkityksestä kan- 
sojen väliselle yhteistyölle ja turvallisem- 
man elämän rakentamiselle. 

Moni asia muuttui, kun Neuvostoliit- 
to hajosi. Inkerinsuomalaiset saivat pa- 
luumuutto-oikeuden Suomeen, ja heitä 
on muuttanut maahamme kymmenin tu- 
hansin, heidän joukossaan myös heimo- 
veteraaneja. Vähitellen käynnistyi myös 
heimoveteraanien avustaminen oikeutta- 
malla heidät rintama-avustuksen ja kun- 
toutuksen piiriin. Vuonna 1995 muuta- 
malle kymmenelle heimoveteraanille ja 
puolisolle järjestettiin erityinen palveluta- 
lo Punkaharjun Kuntoutuskeskuksen yh- 
teyteen. Nämä tukitoimet symbolisoivat 
kiitollisuuden osoitusta heimoveteraaneil- 
le osallistumisesta maamme vapauden ja 
itsenäisyyden puolustamiseen. 

Näillä sanoilla toivotan heimoveteraa- 
neille ja heidän läheisilleen terveyttä ja 
onnellista jatkoa elämälle. Samalla toivo- 
tan Inkeriläiset ja Karjalaiset heimovete- 
raanit ry: lie parhainta menestystä toimin- 
nassanne heimoveteraanien hyväksi. 

Pekka Pitsinki 

Kesäjuhla 8-9.7.2006 


Kaupungin pääkirjastossa on kahden vii- 
kon ajan, 3.7.-14.7.2006, Inkeri-aiheinen 
näyttely 

Lauantaina 8.7. 

9.30 Juhlakanslia avautuu seurakuntakes- 
kuksessa, jossa on myös valokuvanäytte- 
ly juhlien ajan. Ilmoittautuminen, rinta- 
merkki ja ohjelmalehti 5 € juhlien ajaksi. 
Ilmoittautumisen yhteydessä myydään 
myös lounasliput (5 €) molempina päivi- 
nä. Samalla annetaan lippu Hyvinkää-sa- 
lin tilaisuuteen. 

Seurakuntakeskuksessa on myös mah- 
dollisuus aamupäivän myydä Inkeri-ai- 
heisia tavaroita. Hyvinkään Inkeri-kerho 
myy arpoja. Mahdollisuus tutustua Inke- 
rin suomalaisten sukututkimukseen ala- 
aulassa (Pekka Vikberg). 

9.30-12.00 Hyvinkään Inkeri-kerholais- 
ten kahvio seurakunnan aulakahviossa 
(kirkon vieressä oleva matala osa). Kah- 
vi ja pulla 2 €. 

1 1 .00-1 2.00 Toritapahtuma Hyvinkään to- 
rilla. Lahden inkeriläiset, Tuulistulla- ja El- 
vira-tanhuryhmät. Pihapihlaja-kuoro, Toi- 
vo Flink. Tilaisuuden yhteyshenkilö Riitta 
Ovaska Hyvinkään Tuglas-seurasta. 

12.15 viralliset avajaiset kirkossa: 
Hyvinkään Inkeri-kerhon puheenjohtaja 
Irja Pelkonen, Hyvinkään seurakunnan 
tervehdys pastori Virpi Koivisto, Suomen 
Inkeri-liiton puheenjohtaja Toivo Iho, Pi- 
hapihlaja-kuoro 

13.00 Lounas seurakuntakeskuksessa 

15.00 Juhla Hyvinkää-salissa 


Ohjelmassa mm. kaupungin tervehdys 
Tuija Linna-Pirinen, Hannu Pelkonen 
kertoo työstään Inkerin kirkossa kuvi- 
en avulla. Tuulistulla- ja Elvira-tanhu- 
ryhmät. Pihapihlaja-kuoro, Viljandin Sä- 
vel-kuoro, Tarton Kiuru-kuoro, Viljandin 
Kielo-tanhuryhmä, Tarton Röntyskät, in- 
keriläinen äänimaisema (Helena Mietti- 
nen), Toini Pöllänen: ” Muistitiedon siir- 
täminen sukupolvien välillä'’. 

Kahvi lämpiössä väliajalla, hinta 3 €. 

Saliin pääsee maksuttomalla lipul- 
la, jonka saa ilmoittautumisen yhteydes- 
sä seurakuntakeskuksessa tai ala-aulasta 
ennen juhlan alkua, ohjelman suorittajat 
tulevat saliin ohjelmansuorittajien tilan 
kautta, jotta kaikki pääsevät ja mahtui- 
sivat mukaan. 

Tilaisuuden päätyttyä Hyvinkää-salilla 
tanssi-iltamat, jotka päättyvät kello 20.30. 
Musiikista vastaa Lauri Wivolin. 

19.00 Yhteislaulutilaisuus Vanhassa kir- 
kossa, mukana Mooses Putron ja Mika 
Piiparisen lauluja. Professori Reijo Paja- 
mo, Inkeri-kuoro, kuoro Petroskoista. 


Sunnuntaina 9.7. 

10.00 messu. Hyvinkään kirkossa saar- 
na Erkki Jokinen, Inkeri-kuoro ja Pet- 
roskoin kuoro. Messun jälkeen lähtevät 
kukkastervehdykset Puolimatkan hauta- 
usmaalle. 

12.00 Lounas seurakuntasalissa 


14.00 Pääjuhla kirkossa, väliajalla Hyvin- 
kään seurakuntakeskuksessa kahvi/tee 
Ohjelmassa mm. 

juhlapuhe professori Jouko Talonen, Suo- 
men Inkeri-liiton puheenjohtaja Toivo 
Iho, tervehdyksiä, Viljandinmaan Inke- 
ri-Suomi Kulttuuriseuran puheenjohtaja 
Valeri Luukka, Viron Inkerinsuomalais- 
ten Liiton puheenjohtaja Toivo Kabanen, 
juhlilla mukana olevat kuorot. Tunnus- 
tuksia. 


Vierailukohteeksi ehdotamme vieraillem- 
me myös rautatiemuseota, jossa on näh- 
tävillä runsaasti inkerinsuomalaisia kiin- 
nostavia asioita. Pääsylipun hinta 6 €. 


Irja Pelkonen 


Tapahtuma- 

kalenteri 

Turun seudun Inkeri-seuran 
tapahtumia 

4.6.2006 helluntaijuhla 

1 . 10.2006 syyskokous ja Mikkelin päi- 
vän tilaisuus 

4 . 11.2006 Pyhäinpäivän kunniakäynti 
Turun hautausmaalla inkeriläisten muis- 
tomerkillä klo 12.00 ja sen jälkeen juh- 
la klo 13.00 

26 . 12.2006 joulujuhla 

Tapahtumat klo 14.00 alkaen, pyhäinpäi- 

väjuhla klo 13.00 

Varissuon kirkko 

Kousankatu 6 

Turku 

Besseda-hetket jatkuvat Palvelupistees- 
sä joka kuukauden 1 .ja 3. perjantai kello 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina kello 16.30 
Palvelupisteessä, Uudenmaankatu 1 . Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään 

Inkeri-kerhon tapahtumia 

23 . 5.2006 toukokuun kokous klo 14 Hy- 
vinkään kirkon yläsalissa (huomaa muu- 
tettu paikka!). Mukaan myös kaikki kesä- 
juhlien talkoolaisiksi lupautuneet! 
8 .- 9 . 7.2006 Suomen Inkeri-liitto ry:n ke- 
säjuhlat Hyvinkäällä 
Kesäjuhlan ohjelmasta voi ottaa yhteyt- 
tä Irja Pelkoseen, h-i.pelkonen@pp.inet. 
fi tai (040)550 5712. 


Lahden seudun 
Inkeri-kerhon tapahtumia 

8.5.2006 kerhoilta 

Yhteyshenkilö Maria Lahti, 
puh. (03) 734 0435 

Inkerikuoron 
harjoitukset jatkuvat 

keskiviikkoisin klo 16.45-18.30 

Inkerikoti 
Käpylänkuja 1 
00610 HELSINKI 

Kuoroa johtaa Evelin Ojalo. 

Uusia laulajia toivotaan kuoron riveihin 
kaikkiin ääniin. 

Seukot Inkerikodissa torstaisin 

Inkerikoti 
Karjalatalo 
Käpylänkuja 1 
00610 HELSINKI 

Kokoonnumme klo 13. Ohjelmaa, kes- 
kustelua ja kahvinjuontia. Tervetuloa mu- 
kaan! 

Tiedustelut: 

Pirkko Huurto 
puh. (09) 783 391 


Helsingin seudun 
Inkeri-seuran tapahtumia 

Inkerikoti 

Karjalatalo 


Käpylänkuja 1 
00610 Helsinki 

Tiedustelut: 

Toivo Tupin puh. (040) 578 3894 
Irma Rautio puh. (09) 753 0864 


Inkerikeskuksen 
hallituksen puheenjohtajan 
vastaanottoajat 

keskiviikkoisin klo 13-14 

Inkerikeskus 
Hämeentie 103 A 
00550 Helsinki 


Tuttavia ja sukulaisia etsitään 

Kuvassa on Arvo Pekonen (pikku poi- 
ka oikealla) käymässä Lohjalla 1950- tai 
60-luvulla äitinsä (Maria) ja isän (Mikko, 

Arvon takana) kanssa tapamassa tuttuja 
luultavasti Venjoelta, joita kaksi naista oi- 
kealla. Naiset vuokrasivat asunnon luul- 
tavasti Leevin (poika vasemmalla) isältä 
(takana vasemmalla). Arvo haluaa saada 
yhteyden Leevin ja kuvan naisiin tai hei- 
dän sukulaisiinsa. 

Arvo haluaa myös tietoja äitinsä sis- 
kosta (Katri Susi), joka Saksan kautta tu- 
lon jälkeen joutui johonkin laitokseen/ 
hoitolaan Vaasaan. Kaikki tiedot otetaan 
kiitollisena vastaan. 


Arvo Pekonen 
Strand 170 
SE-83 395 Strömsund 
Sverige 
Puh. +46 670 31016 

Levitä Inkeri-tietoa 


Kirjallisuutta 
Arvo Survo 
Itku Inkerille, 17 € 

Hellin Suominen 

Mooses Putron elämäkerta, 2,50 € 

Ella Ojala 

Pitkä kotimatka, 14 € 

Pelastunut albumi, 22 € 

Ensimmäinen kevät, 1 6 € 

Ella Ojala 

Sananlaskuja ja tarinoita, 8 € 

Aleksander Störgren 

Mutkainen tie vapauteen, 1 0 € 

Pekka Nevalainen 

Inkeriläinen siirtoväki 1940-luvulla, 25 € 
Pekka Nevalainen - Hannes Sihvo (toim.) 
Inkeri-historia, kansa, kulttuuri, 50,50 € 

Heikki Seppänen 

Etelän tien kulkija - Vilho Helanen, 25 € 

Maria Ripatti 

Elämä yhden kortin varassa, 16,50 € 

Saimi Tuukkanen 
Elämäni helminauha 5 € 

Kalevalaseuran vsk 69-70 
Inkerin teillä, 11,50 € 

Maria Luukan laulut ja loitsut, 6,50 € 

E. Pärnänen 
Antti Kivekäs I-II, 9 € 

.Mikko Savolainen 
Inkerinmaa, 33,50 € 

Aatu Savolainen 
Suomalainen sissisodassa, 1 5 € 

Lars Krifors 

Oli onnistuttava, 15 € 

Juho Häkkinen 

Siihen maahan, jonka minä sinulle osoitan, 
I-II 15 € 

Sverigesingermanländarnas historia 

24 € 

Lassi Saressalo 
Inkeri, 3,5 € 

Jouko Sihvo 

Inkerin kansan 60 kohtalonvuotta, 24 € 

Albert Pettinen 

Lauluja koululaisille, 4 € 

Albert Pettinen 
Lauluja sekakuorolle, 6 € 

Lauri Santtu 
Murrejuttuja, 2,50 € 

Lilja Kuivanen Toim. 

Inkerin vuotuisjuhlat 2003, 20 € 

Tapani Nokkala 

Paavo Räikkönen Inkerin mies, 25 € 


Äänilevyjä 
Inkerikuoron uusi 
Minä tyttö -CD 10 € 

Inkerikuoro 

Nouse Inkeri ym, 2,50 € 

Kasetteja 
Arvo Survo 
Omall maali, 9 € 

Karttoja 
Inkerin kartta 
vuodelta 1933, 12 € 

Inkerin uusi kartta 
vuodelta 1 992, 1 0 € 

Kylä- ja tiekartta 
Keski-Inkeri, vuodelta 1993. 10 € 

Inkerin pöytälippu 

(satiinia) + salko marmorijalustalla 18,50 € 

Inkerin pöytälippu 

(polyesteria) + salko marmorialustalla 15 € 
Inkerin pöytälippu 
(polyesteriä), 8 € 

Inkerin pöytälippu 
(satiinia), 10 € 

Adressi 

surunvalitteluun. 7 € 

Tilaukset In keri koti 

Saatavana Inkerin kulttuuriseurasta 
puh. 09 - 2733 225 

Inkerin satulipas (Miettinen, Uusma) 25 € 
Flink. Toivo & Mäkilä, Eeva. Inkerin lasten 
oppikirja. 7,50 € 

Kalevala. Suomeksi ja venäjäksi. Käännös 
A. Hiiri & E. Kiuru. 23 € 

Miettinen, Helena. Kohtalontie. Kertomus 
inkeriläisen opettajan elämäntaipaleesta 
Inkerinmaalta Ruotsiin ja paluusta 
Neuvostoliittoon. 7.5 € 

Miettinen & Joganson. Petettyjen toiveiden 
maa. Arator. 1 5 € 

Monahof, Ania. Kärsimyksen pyhät kyyneleet. 
13 €. 

Mutanen, Pekka. Vaiennetut sotilaat. 12 €. 
Ojala, Ella. Sananlaskuja, tarinoita ja 
mielleyhtymiä 10 € 

E. Pärnänen. Antti Kivekäs I - II 9 € 

Sava, Inkeri & Miettinen, Helena. Liljan 
kuva kutsuu. Tarina Neuvostoliittoon 
kadonneesta ja löytyneestä suvusta. 15 € 
Inkeriläistä kansanmusiikkia 
Röntyskät. Piirileikkilauluja Inkerinmaalta 
7.5 € 


inkeriläisten 

VIESTI 


6/2006 





Oikaisu 


Inkeriläisten viesti 
Toimisto 

Lehden tilaukset ja osoitteenmuutokset, 
jäsenmaksut ja tuotetilaukset ym. 
Inkerikoti, Karjalatalo, Käpylänkuja 1, 
00610 Helsinki. Puh. (09) 793 796 
ti klo 18.30-20, Annikki Kelo. 

Sampo 800012-306364. 

Nordea 101030-1085026. 

Ilmoitukset / € 

1/1 sivu 250 €, Vi sivu 135 €, !4 sivu 85 € 
Kuolinilmoitukset 17 € 

Kiitos- ym. ilmoitukset 10 € 

Tilaushinta 2006 

30 € kotimaahan. Ruotsissa 315 kr, 
muualle 36 €/v (360 kr/v) 

Pääasianiies Ruotsissa 
(hoitaa lehden tilaukset): Viktor Aitman 
Linbanev. 6, 43833 Landvetter. 
ulkomailta: SE-438 35 Landvetter. 

Puh ja faksi 031-916 602 

v_aitman@spray.se 

Ruotsin Inkeri-liiton postisiirtotili 

17 38 88-9 

Sivistvssäätiö 

Hallituksen pj Toivo Iho 

Rauduntie 7 H. 02130 Espoo 

puh. 050 505 2335 

Sampo 800016-1466601 

Nordea 103150-1202761 

Toimitus 

Päätoimittaja Toivo Iho 
Toimitussihteeri Katri Einamo 
Toimituksen osoite 
Nihtisalontie 18 D, 02630 Espoo, 
puh 040 740 0408 (ark. klo 9.00-17.00) 
Internet http://www.inkeriliitto.fi 
(avataan myöhemmin ilmoitettavana 
ajankohtana) 

Sähköposti inkerinviesti@suomi24.fi 
Painopaikka Vammalan Kirjapaino Oy 
Lehti ilmestyy kerran kuukaudessa. 
Aineisto palautetaan vain erikseen 
pyydettäessä. 

Julkaisija Suomen Inkeri-li itto ry. 


Numeron 5/2006 kansikuvan toimittajak- 
si oli virheellisesti ilmoitettu Lilja Kurp- 
pa. Kuvan toimitukselle lähetti Kerttu 
Susi, josta kuva ohessa. Pahoittelumme 
kummallekin sekaannuksesta. Näin käy, 
kun on hatara pää: sotkee kaksi erinäköis- 
tä ihmistä toisiinsa. 

Lisätietoutta Kertun kuvassa esiinty- 
neistä henkilöistä: 

Eturivissä vasemmalla Suomen Inkeri- 
liiton (silloinen yhdistys) puheenjohtaja 
Jukka Savolainen , eturivissä kolmantena 
ja neljäntenä vasemmalta opettajaparis- 
kunta Arvo ja Raakel Suominen , heidän 
jälkeensä rouva Peräläinen , Aale Tynni- 
Haavio ja Martti Haavio. Toisella rivillä 
oikealla Aino ja Aapo Iho. Kolmannel- 
la rivillä tuuheaviiksinen Matti Virolai- 
nen, neljännellä Aila Parkkinen vieres- 
sään Kerttu Susi. 


Toimitus 



Kerttu Susi Lilja Kurppa 

Tässä numerossa: 


Oikaisu s. 2 

Pääkirjoitus: Tempus fugit-aika rientää s. 3-4 

Inkerinsuomalaisten paluumuuttajien 

elämäkertahaastattelut Suomen Kansallisarkistoon s. 4-5 

Kesäjuhlaohjelma 8.-9.7.2006 s. 6-7 

Ammattikorkeakoulujen sosiaali- ja terveysalan (Sote-amkien) 

Venäjä- verkostossa tapahtuu s. 8-9 

Virtuaali-Inkeri internetissä s. 9 

Pripyat - asukasluku nolla s. 10 

Lukijain kynästä s. 11-14 

Tapahtumakalenteri s. 14-15 


Numero 7-8/2006 ilmestyy viikolla 
33. Aineisto toimitukselle 27.7. 
mennessä. 

Numero 9/2006 ilmestyy viikolla 
37. Aineisto toimitukselle 24.8. 
mennessä. 


Kansikuva: Pölkylän muistomerkillä hil- 
jentyneinä Palditskin kautta Suomeen pe- 
lastuneet (vas.) Maria Lahti, Arvo Kork- 
kinen, Marja Rämö, Lempi Toijanaho ja 
Irja Kokko sekä Lahden Inkeri-seuran 
varapj Inkeri Ojala, jonka molemmat 
vanhemmat saapuivat täältä Suomeen, 
(ks. matkakertomus s. 12-14) 


Tempus fugit - aika rientää 


Ensi joulun alla, 21.12.2006 tulee kulu- 
neeksi 15 vuotta siitä, kun suuri ja mah- 
tava Neuvostoliitto virallisesti lakka- 
si olemasta, siis se sama, jonka mahdin 
piti kansallishymnin suomennoksen mu- 
kaa säilyä aikojen taa. Kun tuo liittoval- 
tio synnytettiin v. 1922 tehdyllä päätök- 
sellä, sen eliniäksi tuli vajaat 70 vuotta. 
Hitlerin Saksan piti oleman tuhatvuotinen 
valtakunta, mutta se pysyi pystyssä run- 
saat 20 vuotta. 

Saksan natsien kolmas valtakunta lop- 
pui täydelliseen tappioon. Sen jälkeen 
Saksassa ja sen alaisuuteen kuuluneissa 
maissa on jossain määrin korjattu niitä 
vääryyksiä, joita Hitlerin hallinto oli saa- 
nut aikaan. Juutalaiset ovat saaneet edes 


hieman korvauksia kärsimyksistään, nat- 
sien ryöväämää omaisuutta on palautet- 
tu, myös kiinteistöjä on palautettu niiden 
oikeille omistajille. Neuvostoliiton ha- 
jottua odotukset olivat korkealla: nyt al- 
kaa kommunistien tekemien vääryyksien 
oikaisu. Jeltsinin kaudella jotain tapah- 
tuikin, mutta sen jälkeen jarrut on lyöty 
päälle. Mistä kiikastaa? 

Aika rientää, näin on. Kenen hyväksi 
se rientää, on vaikeampi kysymys. Kom- 
munistien hallitessa maat vietiin niiden 
omistajilta; vuonna 1917 kartanoluokan 
omistajilta ja 1930-luvun kollektivisoin- 
neissa talonpojilta. Onko näitä menetyk- 
siä edes aiottu korvata mitenkään? Inke- 
rinsuomalaisten osalta kysymys on noin 

450 000 hehtaarin alueesta. Ehkä ajatus 
on tämä: odotetaan niin kauan, että vii- 
meinenkin kolhoosiin maata luovuttanut 
ja myös hänen perheensä on kuollut, sit- 
ten vasta aloitetaan maauudistus, ikään 
kuin puhtaalta pöydältä. Toinen suuri ky- 
symys on vainoissa koettujen kärsimys- 
ten korvaaminen. Suomesta sodan jälkeen 
palanneet inkerinsuomalaiset eivät pääs- 
seet koteihinsa, vaan heidät ripoteltiin eri 
puolille Venäjää, vailla oikeutta siirtyä 
Inkeriin. Jotkut inkerinsuomalaiset ovat 
saaneet edes vähäisen korvauksen sota- 


vuosina kärsimistään vääryyksistä, eivät 
kuitenkaan Venäjältä vaan Saksalta, oltu- 
aan siellä palkattomassa työssä. On vai- 
kea uskoa, että energialla vaurastunut ja 
edelleen vaurastuva Venäjä oma-aloittei- 
sesti ryhtyisi korvauksia suorittamaan, ai- 
nakaan ilman kansainvälistä painostusta. 
Tässä olisi ihmisoikeustuomioistuimelle 
pala purtavaksi. 

Toivo Iho 
Kirjoittaja on espoolainen 
varatuomari 


Inkerinsuomalaisten paluumuuttajien 
elämäkertahaastattelut Suomen 
Kansallisarkistoon 


Inkerinsuomalais- 
ten monivaihei- 
nen historia, kuten 
muidenkin kan- 
sojen ja heimojen 
historia on filoso- 
fisesti tärkeä. Inke- 
riläisten kohtalok- 
si tuli olla saarena 
venäläisen kulttuu- 
rin meressä. Mutta 
oliko se ”kulttuuri”, joka kommunisti- 
sen neuvostovallan aikana vei suurim- 
man osan Inkerin suomalaisista osak- 
si ns. neuvostokansaa eli ”neukkuja”, 
ollut osana marxilaista poliittisen tek- 
nologian kulttuuria, vaiko osana jotain 
muutakin kokonaisuutta? Tavallisten ih- 
misten muistissa olevat tiedot tapahtu- 
mista siis ovat historiallisen tiedon tär- 
keinä lähteinä. 

Inkeriläisten Viestin numerossa 5/2005 
tohtori Toivo Flink esitti ajatuksen inke- 


rinsuomalaisten paluumuuttajien elämän- 
vaiheiden kartoittamisesta haastatteluina 
Suomen Kansallisarkistoon. Haastattelut 
ovatkin jo käynnissä. Esimerkiksi Tam- 
pereen yliopiston Slavistiikan laitoksel- 
la tämä projekti on suunniteltu vuosiksi 
2006-2009. Itse olen tekemässä lisensi- 
aattityötä aiheesta "Bolshevikit ja Inkerin 
suomalaiset. Miten kansallisuuskysymys- 
tä käsiteltiin kommunistisissa lehdissä 
vuosina 1918-1938?”. Olen siis kiinnos- 
tunut myös kyseessä olevista haastatte- 
luista. 

Inkerinsuomalaisten onneksi on juridi- 
sia asiakirjoja, jotka kertovat heidän kan- 
sallisen identiteettinsä suojelusta. Vuonna 
1920 Suomen ja Neuvosto- Venäjän väli- 
sen Tarton rauhansopimuksen yhteyteen 
oli laadittu lisäpöytäkirja, jolla Neuvosto- 
Venäjä takasi inkerinsuomalaisten kult- 
tuuriautonomian. Asiantuntijoiden mie- 
lestä tämä lisäpöytäkirja oli verrattavissa 
Kansainliitolle annettuun vakuutukseen 



Viktor Husu 


4 


Inkeriläisten viesti 


vähemmistökansallisuuksien oikeuksista. 
Inkeri-lisäpöytäkirjan päivänpolttavasta 
merkityksestä kertoo sekin, että juuri en- 
nen vuonna 1 99 1 tapahtunutta romahdus- 
taan Neuvostoliitto oli mitätöinyt Tarton 
rauhansopimuksen. 

Kysymys on inkerinsuomalaisten 
identiteetin historiasta, siitä, miten stali- 
nistisesta vainosta huolimatta kansallista 
omanarvontunnetta oli vaalittu sekä sii- 
tä, mitä sille oli tapahtunut sovjetisoinnin 
seurauksena. Ns. neuvostokansan luomi- 
nen oli bolshevikkien päämääränä. NKP: 
n puolueohjelmaan kuului tavoitteena 
kansojen sulauttaminen yhteen. Jo Mar- 
xin ja Engelsin Kommunistisen puolueen 
manifestissa luvattiin, että ''proletariaatin 
valta tulee jouduttamaan kansojen kansal- 
listen eroavaisuuksien häviämistä.” 

Tiedämme hyvin, että monet inkeriläi- 
set paluumuuttajat eivät puhuneet kotona 
"ommaa kofkieltä", saattoivat ehkä vain 
kuulla sitä vanhemmiltaan tai isovanhem- 
miltaan. He oppivat sukunsa kirjakieltä, 
suomen kirjakieltä ainoastaan paluumuu- 
ton yhteydessä järjestetyillä kielikursseil- 
la. Suomenkielinen koululaitos oli hävi- 


tetty Inkerissä jo 1930-luvulla, on ollut 
myös aikoja, jolloin Inkerissä ei ollut in- 
kerinsuomalaisia lainkaan. Näin ollen in- 
kerinsuomalaisten elämänvaiheiden kar- 
toituksen kannalta katsoen haastattelujen 
kieli on tärkeä. Joissakin tapauksissa 
haastattelun tulisi ehkä tapahtua jopa kah- 
della kielellä, koska haastateltavan saat- 
taa olla helpompi ilmaista joitakin asioita 
suomeksi, toisia venäjäksi. Vain ne inke- 
rinsuomalaiset, jotka ovat lukeneet suo- 
mea korkeakoulussa, pystyvät ilmaise- 
maan kaikki asiat suomeksi. 

Eräs mielenkiintoinen seikka: vuonna 
2005 Venäjän hallitus hyväksyi kolossaa- 
lisen ja totaalisen "Venäjän kansalaisten 
patrioottisen kasvatuksen ohjelman vuo- 
sille 2006 - 20 1 0”. Neuvostovallan aika- 
nahan oli ollut voimassa vakituinen ns. 
"työtätekevien kommunistisen kasvatuk- 
sen ohjelma". Voidaankin kysyä, onko 
mahdollista, että vuosia 2006 - 2010 
koskeva Venäjän kansalaisten patrioot- 
tisen kasvatuksen ohjelma olisi unohta- 
nut Neuvostoliitto/Venäjän entiset kan- 
salaiset? 

Viktor Husu 

Kesäjuhlaohjelma 8.-9.7.2006 

Kaupungin pääkirjastossa on kahden viikon ajan, 3.7.-14.7.2006, 
Inkeri-aiheinen näyttely 

Lauantaina 8.7. 

9.30 Juhlakanslia avautuu seurakuntakeskuksessa, jossa on myös 
valokuvanäyttely juhlien ajan. Ilmoittautuminen, rintamerkki 
ja ohjelmalehti 5 € juhlien ajaksi. 

Ilmoittautumisen yhteydessä myydään myös lounasliput (5 €) 
molempina päivinä. Samalla annetaan lippu Hyvinkää-salin ti- 
laisuuteen. 

Seurakuntakeskuksessa on myös mahdollisuus aamupäivän 
myydä Inkeri-aiheisia tavaroita. Hyvinkään Inkeri-kerho myy 
arpoja. Mahdollisuus tutustua Inkerin suomalaisten sukututki- 
mukseen ala-aulassa (Pekka Vikberg) 

9.30- Hyvinkään Inkeri-kerholaisten kahvio seurakunnan aulakahvios- 

1 2.00 sa (kirkon vieressä oleva matala osa). Kahvi ja pulla 2 € 

11-12 Toritapahtuma Hyvinkään torilla. Tuulistulla-ja Elvira-tanhu- 
ryhmät. Pihapihlaja ja Pietarin Inkeri-kuoro, juontajana Pekka 
Vikberg. Tilaisuuden yhteyshenkilöt Riitta Ovaska ja Maija Lil- 
ja Hyvinkään Tuglas-seurasta 
12.15 Viralliset avajaiset kirkossa: Ohjelmassa mm. 

Hyvinkään Inkeri-kerhon puheenjohtaja Irja Pelkonen, Hyvin- 
kään seurakunnan tervehdys rovasti Tauno Tuominen, Suomen 
Inkeri-liiton puheenjohtaja Toivo Iho. Pihapihlaja kuoro, Pet- 
roskoin Inkeri-kuoro. 

13.00 Lounas seurakuntakeskuksessa 

15.00 Juhla Hyvin kää-salissa. Ohjelmassa mm. kaupungin terveh- 
dys Tuija Linna-Pirinen. Hannu Pelkonen kertoo työstään Inke- 
rin kirkossa kuvien avulla, Tuulistulla-ja Elvira-tanhuryhmät, 
Pihapihlaja-kuoro, Viljandin Sävel-kuoro. Inkeri-kuoro, Tarton 
Kiuru-kuoro, Viljandin Kielo-tanhuryhmä, Tarton Röntyskät, 
Inkeriläinen äänimaisema (Helena Miettinen), Toini Pöllänen: 
"Muistitiedon siirtäminen sukupolvien välillä" 

Kahvi lämpiössä väliajalla, hinta 3 €. 

Saliin pääsee maksuttomalla lipulla, jonka saa ilmoittautumisen 
yhteydessä seurakuntakeskuksessa tai ala-aulasta ennen juhlan 
alkua, ohjelman suorittajat tulevat saliin ohjelmansuorittajien ti- 
lan kautta, jotta kaikki pääsevät ja mahtuisivat mukaan. 
Tilaisuuden päätyttyä Hyvinkää-salilla iltamat, jotka päättyvät 
kello 20.30. Musiikista vastaavat Lauri Wivolin ja Pietarin In- 
keri-kuoro sekä musiikkiryhmä. 

1 9.00 Yhteislaulutilaisuus Vanhassa kirkossa, mukana Mooses Putron 
ja Mika Piiparisen lauluja. Professori Reijo Pajamo, lnkeri-kuorot 
Helsingistä ja Petroskoista. 

Sunnuntaina 9.7. 

9.00 Juhlakanslia ja oheistapahtumat kuten lauantaina seurakunta- 
keskuksessa 

10.00 Messu Hyvinkään kirkossa. Kimmo Hujanen. Erkki Jokinen. In- 
keri-kuorot Helsingistä ja Petroskoista. Messun jälkeen lähtevät 
kukkatervehdykset Puolimatkan hautausmaalle. 

12.00 Lounas seurakuntasalissa 

14.00 Pääjuhla kirkossa, väliajalla Hyvinkään seurakuntakeskukses- 
sa kahvi/tee 

Ohjelmassa professori Jouko Talonen, juhlaesitelmä "Baltian ja 
Inkerin kirkot uudessa Euroopassa" 

Ella Ojala, lausunta 

Suomen Inkeri-liiton puheenjohtaja Toivo Iho 
Tervehdyksiä: Viljandinmaan Inkeri-Suomi Kulttuuriseuran pu- 
heenjohtaja Valeri Luukka. Viron Inkerinsuomalaisten Liiton pu- 
heenjohtaja Toivo Kabanen. kuorot Sävel ja Kiuru yhdessä sekä 
Petroskoin kuoroja Pietarin Inkeri-kuoro 
Tunnustuksia 


Tilaisuuksien esiintymisjärjestys ilmenee juhlaohjelmasta, joka 
jaetaan ilmoittautumisen yhteydessä. 

Ammattikorkeakoulujen sosiaali- ja 
terveysalan (Sote-amkien) 
Venäjä-verkostossa tapahtuu 


Suvi Nurmilaukas verkoston 
koordinaattoriksi 

Verkoston ohjausryhmä valitsi kokouk- 
sessaan 25.4.2006 koordinaattorin äitiys- 
loma-ajan sijaiseksi Suvi Nurmilaukak- 
sen. Jouluna sairaanhoitajaksi valmistuva 
alan Venäjä-toimija on aloittanut tehtä- 
vässä 8.5.2006 ja miettii tulevasta ura- 
kastaan seuraavaa: "Mielenkiintoisia, ja 
varmasti myös haasteellisia työtehtäviä 
vaikuttaa olevan edessä. Aikaisemmin 
olen osallistunut Laurea-ammattikor- 
keakoulun Venäjä-toimintaan ollen mm. 
harjoitteluvaihdossa Venäjällä sekä men- 
torina oppilaitoksen projekteissa. Mielen- 
kiinto Venäjä-yhteistyötä kohtaan on kas- 
vanut kaiken aikaa, ja aloitankin erittäin 
mielelläni koordinaattorin tehtävät, sillä 
näin voin entistä aktiivisemmin osallistua 
Venäjä-toimintaan ja olla omalta osaltani 
sitä ehkä kehittämässäkin.” 

Verkko-opintojakso (3 op) 
harjoittelijoiden tueksi 

Opintojakso Venäjälle ja erityisesti Inke- 
rinmaalle harjoitteluun lähtijöiden tueksi 
on tekeillä. Opintojakson osa-alueita tu- 
levat olemaan 

• Sosiaaliset olosuhteet Venäjällä 0,5 
op 

• Sosiaaliturva ja terveydenhoito Venä- 
jällä 1,5 op 

• Inkeriläisyys 0,5 op 

• Minä opiskelijana Venäjällä 0,5 op 

Opintojaksotyöryhmän ensimmäinen ta- 
paaminen pidettiin Tikkurilan Laureas- 


sa 10.4.2006. Tuon jälkeen on ilmoittau- 
tunut vielä uusia tekijöitä. Opintojakson 
projektisuunnitelmaa muokataan vielä 
verkoston ohjausryhmässä. Suunnitelma 
lähetetään kiinnostuneille tekijöille, am- 
mattikorkeakouluihin ja muihin materiaa- 
lista kiinnostuneisiin tahoihin toukokuun 
2006 aikana. Opintojakson on tarkoitus 
olla valmiina käytössä syksyllä 2007. 

Verkoston WWW-sivut 

Verkoston www-sivut julkaistaan pian 
osoitteessa www.sotevenaja.com. Sivuil- 
le on kevään ja kesän aikana tulossa vielä 
paljon lisää tietoa ja kuvamateriaalia. 

Verkoston työtila Optimassa jää kevääl- 
lä 2006 pois käytöstä, kun työtilassa olevat 
tiedot on siirretty verkoston www-sivuil- 
le (www.sotevenaja.com). Optiman työtila 
löytyy vielä toistaiseksi osoitteesta: 

https://optima.discendum.com/laurea 
Tunnus: Venäjä 
Salasana: amk 

Uusia harjoittelupaikkoja Suomen lähi- 
alueilla ja muuta yhteistyötä sosiaali- ja 
terveysjärjestöjen kanssa 

Sote-amkien Venäjä- verkosto, Sosiaa- 
li- ja terveysjärjestöjen Venäjä-verkosto 
sekä Kansainvälisen henkilövaihdon kes- 
kus CIMO ovat jatkaneet yhteistyötään. 

Yhteistyöryhmä kokoontui järjes- 
töjen Venäjä-verkostossa maanantai- 
na 8.5.2006. Alan järjestöihin on tehdyn 
kyselyn perusteella näyttää siltä, että uu- 
sia Venäjän harjoittelupaikkoja on tulos- 
sa myöhemmin valtakunnalliseen hakuun 

CIMOn kautta. Opiskelijan apuraha näi- 
hin paikkoihin tulee toistaiseksi opiske- 
lijan omasta korkeakoulusta. Harjoitte- 
lupaikkoihin järjestetään myöhemmin 
ammattikorkea-koulujen henkilöstön tu- 
tustumismatka. 

Muun yhteistyön alueelta järjestö- 
jä kiinnostivat erityisesti opinnäytetyöt, 
koulutus- ja asiantuntija- sekä hankeyh- 
teistyö. Tarkempia tietoja kyselyn tulok- 
sista voi kysyä verkoston koordinaattoril- 
ta: suvi.nunnilaukas@helsinki.fi. 

Yhteistyöpalaverissa keskusteltiin 
myös ammattikorkeakoulujen vanhoista 
harjoittelupaikoista. Jos omasta koulus- 
ta ei löydy Venäjän harjoittelupaikkoihin 
tarpeeksi lähtijöitä omasta oppilaitok- 
sesta, voi tarjota omia harjoittelupaikko- 
jaan valtakunnalliseen hakuun verkoston 
koordinaattorin kautta: 

suvi.nurmilaukas@helsinki.fi 

Valtakunnallinen Venäjä- 
seminaari 15.11.2006 Diakissa 

Verkosto järjestää ammattikorkeakouluil- 
le ja yhteistyötahoille yhteisen Venäjä-se- 
minaarin 15.11.2006 Diakonia-ammatti- 
korkeakoululla. Seminaarin todennäköisiä 
aihepiirejä tulevat olemaan venäläinen 
yhteiskunta ja Venäjän terveydenhoito- 
järjestelmä, eettiset kysymykset Venäjä- 
yhteistyössä sekä T&K-yhteistyö Venä- 
jä-hankkeissa. 


Tilaisuuden ohjelmaa työstetään ver- 
koston ohjausryhmässä. Ohjelmaa varten 
voi toivomuksia lähettää verkoston koor- 
dinaattorille: suvi.nurmilaukas@helsin- 
ki.fi. 

Kartoitus 

ammattikorkeakouluihin 
syksyllä 2006 

Verkosto uusii vuonna 2005 tehdyn Ve- 
näjä-yhteistyökyselyn ammattikorkea- 
kouluihin elokuussa 2006. Kyselyssä 
kartoitetaan hanketoimintaa Venäjälle ja 
tarvetta AMK-yhteistyöhön. Kyselyssä 
tullaan pyytämään myös tietoja kouluissa 
tehdyistä alan Venäjään liittyvistä opin- 
näytetöistä sekä harjoittelu-raporteista. 

Yhteystiedot 

Verkoston koordinaattori toivoo ehdo- 
tuksia ja ideoita, yhteydenottoja niin 
verkoston ammattikorkeakouluilta, yh- 
teistyötahoilta muilta kuin asiasta kiin- 
nostuneilta. 

Verkoston koordinaattori: 
Suvi Nurmilaukas 
suvi.nurmilaukas@helsinki.fi 
Kylmäojantie 4 H 60 
01390 Vantaa 
GSM: 050 -307 8526 


Virtuaali-lnkeri internetissä 

Inkerin kulttuuriseuran toimittama Virtuaali-lnkeri on nyt internetissä. Siihen 
pääsee sivustoita www.inkeri.com klikkaamalla painiketta Virtuaali-lnkeri. 

Toivomme hauskaa matkaa ja myös täydentäviä kommentteja, kuvia, tarinoi- 
ta. Sivuston täydentyminen on meistä jokaisesta kiinni. 

Helena Miettinen 
Inkerin kulttuuriseura 

npunnmb - HaceAenue hoaö 

Pripyat - asukasluku nolla 



26.4.1986 Tshernobylin 
kaupungissa silloisessa 
Neuvostoliitossa tapahtui 
maailman tähän asti suu- 
rin ydinvoimalaonnetto- 
muus. Kaksikymmentä 
vuotta tämän jälkeen, sy- 
däntalvella 2006, suoma- 
lainen valokuvaaja Lasse 
Arkela matkusti alueel- 
le tarkoituksenaan kuva- 
ta voimalaitoksen yhtey- 
teen rakennettua Pripyatin 
kaupunkia. 

Pripyatista löytyy lä- 
hes kaikki, mitä kaupun- 
gista voisi olettaa löyty- 
vän; sairaala, päiväkoti, 
kouluja, teatteri, uima- 
halli... mutta sieltä ei löy- 
dy ainoatakaan asukasta. 
Kaikki kaupungin 47 000 
asukasta evakuoitiin on- 
nettomuuden seuraukse- 
na. 

Matkalla otetuista ku- 
vista koottiin näyttely, 
npunHmb - HaceAenue 
HOAb, Pripyat - asukas- 
luku nolla , joka oli esil- 
lä Kauhajoella gallerias- 
sa 23.4.-14.5. välisenä 
aikana. Näyttelyn inter- 
net-sivut ovat yhä avoin- 
na osoitteessa www.41ife. 
fi/pripyat. 


Toimitus 
Kuva Lasse Arkela 

LUKIJAIN KYNÄSTÄ 


Jyväskylän yliopiston 
Seniorikuoron konserttimatka 
Pietariin 13.-16.5.2005 

Ahkeran toimintakauden päättyessä, ke- 
sän kynnyksellä, kuorollemme tarjoutui 
mieluisa tilaisuus lähteä konserttimatkal- 
le Pietariin. Sitä edelsi vilkas yhteyden- 
otto kahteen luterilaiseen suomalaiseen 
seurakuntaan Pietarissa. Pietarin Pyhän 
Marian kirkkoon ja Pyhän Johanneksen 
kirkkoon Tyrössä. Saimme kummaltakin 
seurakunnalta ystävälliset kutsut konser- 
toimaan kirkkotiloissa. 

Matkaan lähdimme matkatoimisto Lee- 
na Sillgrenin erinomaisesti järjestämälle 
ja pätevästi johtamalle linja-automatkal- 
le, jota turvallisesti ohjasi Aaro Kuokka- 
nen. Kesän läheisyyden johdosta Seniori- 
kuorolaiset eivät kaikki päässeet mukaan 
lähtemään, joten kutsuimme mukaan JTY: 
n sekakuoron Aallon Laulajat ja sen laulu- 
ryhmän Aksentin sekä Niemettäret Kan- 
gasniemeltä. Tämän laulavan, yli 50 hen- 
gen joukon yhteisenä vaikuttajana toimi 
meidän pitkäaikainen pätevä ja rakastettu 
kuoronjohtajamme Kiillike Vaatmann. 

Pietarissa majoituimme isoon siistiin 
ja valoisaan Sovjetskaja-hotelliin, jossa 
nautimme illallisen. Lauantaina aamul- 
la oli kaupungin kiertoajelu, jolloin kä- 
vimme Piskarjovin hautausmaalla, jonne 
on joukkohautoihin haudattu 900 000 le- 
ningradilaista, jotka menehtyivät Lenin- 
gradin piirityksen aikana vv. 1941-1943. 
Syvän, sanattoman vaikutuksen täydensi 
alueella hillitysti soiva musiikki. 

Matka jatkui Pietarin keskustaan. Py- 
hän Marian kirkkoon harjoituksiin ja ruo- 
kailuun, joka tapahtui kirkon tilavassa, 
siistissä kellariravintolassa. Pöydät oli 


valmiiksi katettuja meitä palveli suomea 
puhuva kirkkoravintolan henkilökunta. 

Pyhän Marian kirkossa konsertin aloitti 
Seniorikuoro laulamalla P J. Hannikaisen 
"Pyhäaamun rauha”. Sitten seurasi joukko 
muita suomalaisia lauluja. Yleisön mielen- 
kiinto selvästi valpastui, kun esitimme R I. 
Tsaikovskin säveltämän laulun "Pieni kul- 
tapilvi” venäjäksi ja suomeksi. Kun esi- 
timme Mooses Putron säveltämän "Nouse 
Inkeri” - laulun, nousi yleisö kunnioittaen 
seisomaan - se oli vaikuttavaa! Jokainen 
kuoro esitti oman ohjelmansa ja sitä riitti- 
kin kahdeksi tunniksi. 

Kun konserttiurakka oli ohi, meille jär- 
jestyi mahdollisuus Neva-risteilyyn Bal- 
tika-jokilaivalla, jossa oli tarjolla sham- 
panjaa ja kaviaarivoileipiä, hedelmiä ym. 
Ohjelmana oli venäläisten nuorten artisti- 
en esittämiä tansseja ja lauluja sekä mu- 
siikkia. Niin päättyi ensimmäinen, run- 
sasohjelmainen lauantaipäivä Pietarissa, 
monelle meistä ensikertalaisena matkas- 
sa olleelle ahaa-elämyksiin. 

Koitti sunnuntai ja matka Tyrön Py- 
hän Johanneksen kirkkoon noin 30 km: 
n päähän Pietarista. Matkalla poikke- 
simme Pietarhoviin, joka on kirjoittajan 
syntymä- ja koulukaupunki. Pienen aje- 
lun aikana näytin mm. kouluni kauniin 
rakennuksen, joka toimii yhä peruskou- 
luna ja lukiona No 416. Koulu perustet- 
tiin v. 1 906 tsaarin hovin perheiden lapsil- 
le sisäoppilaitokseksi. Tärkein oppiaine 
oli silloin ranskan kieli, joka on edelleen 
kunniassa kyseisessä koulussa. 

Kerroin Pietarhovin saksalaisten mie- 
hityksestä ja perheeni dramaattisista het- 
kistä rintaman jaloissa ja raskaasta pois- 
lähdöstä kotoa Saksaan ja leireille, sieltä 
aikanaan Suomeen. Synnyinkaupunkini 

Pietarhovi on kautta aikojen ollut kuului- 
sa kesänviettokaupunki, josta löytyy mm. 
tsaarin kesäpalatsi ja runsaasti suihkuläh- 
teitä. Nyt kävimme joukolle ihailemassa 
suihkulähteitä ja kirkkaasti auringossa ki- 
maltelevia, maailmankuuluja veistoksia 
Suomenlahden etelärannalla. 

Nyt kääntyi bussin nokka kohti Tyröä 
ja sen Pyhän Johanneksen kirkkoa, joka 
on muutama vuosi sitten kunnostettu joi- 
denkin Suomen seurakuntien avustuksella. 
Kirkko on kaunis palatsimainen, runsailla 
pylväillä ja kauniilla parvikaiteilla varus- 
tettu vaaleasävyinen valoisa kirkko; tsaari 
Nikolai /: n rahoittama 1800-luvun toteu- 
tus. Minut on kastettu tässä kirkossa. 

Tyrön evankelisluterilaisella seurakun- 
nalla on pitkä ja raskas historia. Seurakun- 
ta syntyi Kronstadtinlahden eteläpuolella 
vuonna 1642. Pyhän Johanneksen kirkko 
on Tyrön kolmas kirkko. Aikaisemmat oli- 
vat puukirkkoja, joista toisen rakennutti kei- 
sarinna Elisabet Petrovna 1700-luvulla. 

Kirkossa pidetään nykyään jumalanpal- 
veluksia suomeksi ja venäjäksi. Jumalan- 
palveluksen jälkeen Seniorikuoro aloitti 
konsertin, taas P. J. Hannikaisen "Pyhä- 
aamun rauhalla", joka soi nyt tässä tilas- 
sa erittäin kauniisti. Siinä, erittäin hyvän 
akustiikan kirkkosalissa oli helppoa ja 
nautinnollista laulaa. Ja taas "Nouse Inke- 
ri" - laulun soidessa yleisö nousi seisaal- 
leen kunnioittamaan kuuluisan inkerinsuo- 
malaisen säveltäjäneron Mooses Putron 
sävellystä. Taas näkyi tyytyväisiä ja naut- 
tivia ilmeitä, kun lauloimme venäjäksi ja 
suomeksi "Pieni kultapilvi"- laulun. Kon- 
serttimme otettiin hyvin lämpimästi vas- 
taan ja meidät toivotettiin molemmissa kir- 
koissa uudelleen tervetulleksi. 

Onnistuneen konsertin jälkeen nautim- 
me vielä Tyrön kirkon parville katetun 
maukkaan lounaan. Kirkon edustajalle 
ojensimme tuomamme lahjat ja tuomiset 
jaettavaksi niitä tarvitseville. Kiitimme, 


ja kiitämme vieläkin sydämellisestä vie- 
raanvaraisuudesta ja vastaanotosta. Lupa- 
simme tulla uudestaan ja hyvästelimme. 
Jälleen meitä onnisti: saimme Kirovin 
teatteriin liput illaksi Joutsenlampi-balet- 
tiin. Tämä ohjelma täydensi kulttuurimat- 
kan antiamme yli kaikkien odotuksien. 

Seuraavana päivänä olikin jo kotiinpa- 
luu, mutta matkalla poikkesimme matkan- 
johtajamme suosituksesta Kronstadtiin, 
ja sehän kannatti! Pääsin nyt ensimmäis- 
tä kertaa käymään siellä, sillä paikka oli 
ennen sotaa suljettu varuskuntasaari. Nyt 
näin miten siisti ja vauraan näköinen se 
on ja kuinka paljon mielenkiintoista näh- 
tävää siellä ajan kanssa olisi. Keskellä 
saarta on Iisakin kirkon piirustuksilla ra- 
kennettu saaren oma upea kirkko, jossa 
on mm. ihmeellinen valurautakatu. 

Kotimatkalla vielä pysähdyimme talvi- 
sodan Summan muistotaistelupaikassa kun- 
nioittamaan suurten tappioiden muistoa. 

Voisi sanoa, että konserttimatkam- 
me Pietarin kirkkoihin oli hyvin, hyvin 
monipuolinen kulttuuri- ja opintomatka. 
Antoisaa ja moninaista ohjelmaa oli run- 
saasti eikä se unohdu aivan heti. Hieman 
väsyneinä, mutta onnellisina palasimme 
terveinä kotiin onnistuneelta matkaltam- 
me. Kiitos kaikille mukana olleille, sillä 
me yhdessä onnistuimme. 

Pietarin konserttimatkan terveisin 
Olga Kallio 

yksi matkanjärjestäjistä, kuoron laulaja 

Kirjoittaja , FM, on eläkkeellä oleva kiel- 
tenopettaja ja virallinen kielenkääntäjä 

Keväinen Vironmatka 2006 

Lahden Inkeri-kerholaisten Viroon suunni- 
teltu kevätmatka toteutui 24.-27.4. Matkan 
olivat suunnitelleet Arvo Korkkinen , Toivo 
Puronen ja Hilma Tervonen. Kuten monilla 

edellisilläkin matkoillamme olemme aina 
saaneet ystäviämme mukaan, niin myös 
nyt veteraanijärjestöstä ja Nastolan karja- 
laisista. Ryhmämme koko oli 27 henkeä. 

Aamulla kokoonnuimme Lahteen ja 
suuntasimme Orimattilan kautta Helsin- 
kiin. Meloodia-laiva vei meidät ja bus- 
simme hetkessä Tallinnaan, jossa vastassa 
oli oppaaksemme lupautunut Länsi-Viron 
Inkerin Suomalaisten seuran puheenjoh- 
taja Hilma Tervonen. 

Ensimmäisenä matkapäivänämme 
kiertelimme Kloogan leirialueella ja Pal- 
diskissa. jonka kautta inkeriläisiä tuotiin 
Suomeen. Vaikuttavin tutustumiskohde 
oli Pölkylässä oleva leireillä menehty- 
neiden inkeriläisten muistomerkki. Kuin 
uuden elämän ja toivon airueina näin ke- 
vään ensimmäiset sinivuokot korista- 
massa muistomerkille vievää tietä. Lah- 
den seudun Inkeri-seuran puheenjohtaja 
Marja Rämö piti sydämellisen puheen, 
jossa muisteli inkeriläisten raskasta mat- 
kaa Suomeen ja Hilma Tervonen luki Sal- 
li Savorina-Iivarisen kirjasta Runoja Ne- 
van rannoilla runon Pölky-län haudalla. 

Matkamme jatkui ja kävimme tutustu- 
massa taiteilija, taidekriitikko ja opettaja 
Ants Laikmaan ( 1 866-1 942) talomuseoon. 
Monet oppaan kertomat asiat unohtuivat 
heti, mutta mieleen jäi Laikmaan 2600 km: 
n kävely Riiasta Diisseldorfiin. Tätä Taeb- 
lassa sijaitsevaa virolaista kansanperinnettä 
ilmentävää kotiaan Laikmaa rupesi raken- 
nuttamaan jo 1920-luvulla, mutta se ei ollut 
vielä valmistunut Laikmaan kuollessa. 

Haapsalussa majoituimme keskustan 
lähelle pieneen huoneistohotelli Päeva 
Villaan. 

Toisen matkapäivän kohteena oli 
Haapsalun keskustassa oleva Piispanlin- 
na puistoineen. Kiipesimme vartiotorniin, 
jonka korkein kohta on 38 metriä. Linnan 
yhteydessä on osaksi jo vuonna 1279 val- 
mistunut Tuomiokirkko. Samana vuonna 


sai Haapsalu kaupunginoikeudet. Kirk- 
koon tutustuessamme Kyllikki Stenhorg 
luki siellä päivän sanan. 

Kirkko on erinomaisessa kunnossa ja 
siellä toimitetaan jumalanpalvelukset, 
häät ja kasteet. Saimme kuulla myös ta- 
run kirkon Valkeasta neidosta, joka on Vi- 
ron kuuluisin kummitus. Valge Daam il- 
mestyy kastekappelin ikkunaan vuosittain 
elokuussa täysikuun paisteella, eikä häntä 
voi nähdä päivänvalossa. 

Aivan linnan vieressä oli seuraava tu- 
tustumiskohteemme: vanha raatihuone, 
nykyisin Länsi-Viron museo. Huvittu- 
neena luin pääsylipusta, että "täiskasva- 
nu” joutuu maksamaan sisäänpääsystä 10 
Ekr. Museossa on esineistöä jo viikinki- 
ajalta lähtien. 

Kaupunkikierros jatkui meren rantaan 
Promedaanille, johon on 1898 valmistu- 
nut Kuursaal-niminen kaunis puupitsi- 
koristeinen kesäravintola. Rantakadulla 
on myös paikka, jossa säveltäjä Pjotr Ts- 
aikovski (1840-1893) istui kesällä 1867 
nauttimaan meren äänistä. Paikalle on 
tehty kaunis penkki ja viereen laite, josta 
penkillä istuja voi valita Tsaikovskin sä- 
veliä kuullakseen. 

Haapsalussa on myös rautatieasema, 
tosin siellä ei junia ole näkynyt kymme- 
neen vuoteen. Asemarakennuksesta teh- 
tiin hulppeat 216 metriä pitkä, jotta junal- 
la saapuvien ylhäisten kylpylävieraiden ei 
tarvinnut kulkea säiden armoilla poistu- 
essaan junasta. Vuonna 1906 valmistunut 
rakennus on entisöity kauniiksi ja toimii 
nykyisin rautatiemuseona. 

Vielä ehdimme ajella Rohukulan sa- 
tamassa, josta Hiidenmaan laivat lähte- 
vät. Illaksi olivat Haapsalun inkeriläiset 
järjestäneet meille tapaamisen merkeis- 
sä iltajuhlan. Musiikillisesta ohjelmasta 
vastasivat Ulle Meister , hanuri, ja hyppy- 
kepillä tahtia antanut Lempi Kaev (Lem- 
pinen). Herkulliset salaatit oli valmistanut 

Haapsalun inkeriläisten salaattimestari 
Gertu Vääster. Puheitten ja esitelmien vä- 
lissä muistettiin myös 80-vuotispäiväänsä 
viettävää Astrid Magia sekä hieman nuo- 
rempaa allekirjoittanutta. 

Kolmantena matkapäivänä tutustuim- 
me Länsi-Viron luonnonsuojelualueeseen 
Lihulassa, jossa saimme oppaaksemme 
luonto-opas Aarre Lepikin. Kiertokäyn- 
nillä tutustuimme Kasarijoen suistoon 
korkeasta lintutornista käsin sekä Maats- 
aluun erikoiseen viitapuistoniittyyn. Puis- 
tossa oli kota, jollainen lienee ollut mallil- 
taan ensimmäinen kiinteä asumus. Puiston 
eläimistä meille näyttäytyivät hirvi, peu- 
ra, kettu, joutsen, jänis, hanhi ja valtaisa 
joukko lintuja, joita en tuntenut, sekä jo- 
kin käärme ja sammakko. Penijoen karta- 
nossa näimme luonnontieteellisen museon 
ja elokuvaesityksen. Erik Kumari perusti 
vuonna 1 957 koko valtavan 8 000 hehtaa- 
rin kokoisen luonnonsuojelualueen. 

Vielä kävimme Lihulan linnassa, jonka 
Yhdysvalloissa asuva iäkäs omistaja on 
testamentannut Viron valtiolle. Lihulan 
kaupungissa teimme ostoksia ja ruokai- 
limme maantien varressa pienessä Birgit- 
motellissa. Ateriana oli jotakin siskon- 
makkarakeiton tapaista ja päälle kahvit, 
santsata sai niin paljon kuin halusi. Hin- 
ta aterialle oli 30 Ekr eli hieman alle 2 € 
(kun laivassa maksoi pelkkä kahvi 1.70 
€). Motellin isäntä tarjosi joillekin ruo- 
kaa kiitelleille naisille ilmaiseksi leivos- 
kahvit. Itse olisin ostanut matkamuistoksi 
kolpakon, mutta isäntä määräsi hinnaksi 
vain lämpimän kädenpuristuksen. 

Illaksi oli oppaamme järjestänyt juh- 
lan läheisessä kylpylähotelli Laineessa. 
Allekirjoittanut oli kuitenkin jo niin uu- 
punut päivän retkistä, etten lähtenyt ta- 
pahtumaan. En kuitenkaan malttanut olla 
paikallani, vaan lähdin vaimoni Marian 
ja Heikki Sarkkilan kanssa kävelylle kau- 
pungin keskustaan. Postitimme ystävil- 


lemme kortit ja tutustuimme keskustassa 
olevaan vanhaan kalmistoon. 

Neljäs matkapäivä oli matkan paras 
osuus, eli kotiin paluu. Aamiaisen jälkeen 
suuntasimme automme kohden Tallinnaa, 
jossa meillä oli hyvää aikaa kierrellä kau- 
pungilla ostoksilla. Linja-autolla liikku- 
essamme viihdytimme itseämme laulaen, 
runoille ja koettihan jokunen vääntää vit- 
sejäkin. Autonkuljettajanamme toimi erin- 
omaisen hyvä ja rauhallinen Mikko Karhi - 
la. Kierrellessämme suurella linja-autolla 
Haapsalun kapean kapeita kujia tuli use- 
asti mieleen vanha sanonta, että meni niin 
läheltä ettei sunnuntain Helsingin sano- 
matkaan mahtuisi väliin. Mikko kaarteli 
tyylikkäästi autoaan ja löysi pysäköinti- 
paikatkin tutustumiskohteidemme läheltä. 
Vielä kiitos kärsivällisyydestäsi. 

Lopuksi muistutuksena tuleville mat- 
koille: olkaa tarkkoina tavaroittenne ja 
passienne kanssa. En tällä tahdo sanoa, 
että niitä anastettaisiin, vaan että oma 
huolimattomuutemme on hyvin usein 
syynä matkan epäonnistumiseen. 

Väinö Lahti 

Tapahtuma- 

kalenteri 

Turun seudun 
Inkeri-seuran tapahtumia 

1.10.2006 syyskokous ja Mikkelin päi- 
vän tilaisuus 

4.11.2006 Pyhäinpäivän kunniakäynti 
Turun hautausmaalla inkeriläisten muis- 
tomerkillä klo 12.00 ja sen jälkeen juh- 
la klo 13.00 

26.12.2006 joulujuhla 

Tapahtumat klo 14.00 alkaen, pyhäinpäi- 
väjuhla klo 13.00 

Varissuon kirkko 
Kousankatu 6 
Turku 

Besseda-hetket jatkuvat Palvelupistees- 
sä joka kuukauden 1 .ja 3. perjantai kello 
13.00 Inna Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina kello 16.30 
Palvelupisteessä, Uudenmaankatu 1. Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään 

Inkeri-kerhon tapahtumia 

8.-9.7.2006 Suomen Inkeri-liitto ry:n ke- 
säjuhlat Hyvinkäällä 
Kesäjuhlan ohjelmasta voi ottaa yhteyt- 
tä Irja Pelkoseen, h-i.pelkonen@pp.inet. 
fi tai (040) 550 5712. 


Lahden seudun 
Inkeri-kerhon tapahtumia 

Yhteyshenkilö Maria Lahti, 
puh. (03) 734 0435 


Inkerikuoron 
harjoitukset jatkuvat 

keskiviikkoisin klo 16.45-18.30 
Inkerikoti 
Käpylänkuja 1 
00610 HELSINKI 

Kuoroa johtaa Evelin Ojalo. 

Uusia laulajia toivotaan kuoron riveihin 
kaikkiin ääniin. 


Seukot Inkerikodissa torstaisin 

Inkerikoti 
Karjalatalo 
Käpylänkuja 1 
00610 HELSINKI 

Kokoonnumme klo 13. Ohjelmaa, kes- 
kustelua ja kahvinjuontia. Tervetuloa mu- 
kaan! 

Tiedustelut: 

Pirkko Huurto puh. (09) 783 391 


Helsingin seudun 
Inkeri-seuran tapahtumia 

Inkerikoti 
Karjalatalo 
Käpylänkuja 1 
00610 Helsinki 

Tiedustelut: 

Toivo Tupin puh. (040) 578 3894 
Irma Rautio puh. (09) 753 0864 


Inkerikeskuksen 
hallituksen puheenjohtajan 
vastaanottoajat 

keskiviikkoisin klo 13-14 

Inkerikeskus 
Hämeentie 103 A 
00550 Helsinki 

Levitä Inkeri-tietoa 


Kirjallisuutta 
Arvo Survo 
Itku Inkerille, 17 € 

Hellin Suominen 

Mooses Putron elämäkerta, 2,50 € 

Ella Ojala 

Pitkä kotimatka, 1 4 € 

Pelastunut albumi, 22 € 

Ensimmäinen kevät, 16 € 

Ella Ojala 

Sananlaskuja ja tarinoita, 8 € 

Aleksander Störgren 

Mutkainen tie vapauteen, 10 € 

Pekka Nevalainen 

Inkeriläinen siirtoväki 1940-luvulla, 25 € 

Pekka Nevalainen - Hannes Sihvo (toim.) 

Inkeri-historia, kansa, kulttuuri, 50,50 € 

Heikki Seppänen 

Etelän tien kulkija - Vilho Helanen, 25 € 

Maria Ripatti 

Elämä yhden kortin varassa, 16,50 € 

Saimi Tuukkanen 
Elämäni helminauha 5 € 

Kalevalaseuran vsk 69-70 
Inkerin teillä, 1 1,50 € 

Maria Luukan laulut ja loitsut, 6,50 € 

E. Pärnänen 
Antti Kivekäs I-II, 9 € 

Mikko Savolainen 
Inkerinmaa, 33,50 € 

Aatu Savolainen 
Suomalainen sissisodassa, 1 5 € 

Lars Krifors 

Oli onnistuttava. 15 € 

Juho Häkkinen 

Siihen maahan, jonka minä sinulle osoitan, 
I-II 15 € 

Sverigesingermanländarnas historia 

24 € 

Lassi Saressalo 
Inkeri, 3,5 € 

Jouko Sihvo 

Inkerin kansan 60 kohtalonvuotta, 24 € 

Albert Pettinen 

Lauluja koululaisille, 4 € 

Albert Pettinen 
Lauluja sekakuorolle, 6 € 

Lauri Santtu 
Murrejuttuja, 2,50 € 

Lilja Kuivanen Toim. 

Inkerin vuotuisjuhlat 2003, 20 € 

Tapani Nokkala 

Paavo Räikkönen Inkerin mies, 25 € 


Äänilevyjä 
Inkerikuoron uusi 
Minä tyttö -CD 10 € 

Inkerikuoro 

Nouse Inkeri ym, 2,50 € 

Kasetteja 
Arvo Survo 
Omall maali, 9 € 

Karttoja 
Inkerin kartta 
vuodelta 1933, 12 € 

Inkerin uusi kartta 
vuodelta 1992, 10 € 

Kylä- ja tiekartta 
Keski-Inkeri, vuodelta 1993, 10 € 

Inkerin pöytälippu 

(satiinia) + salko marmorij alustalla 18,50 € 

Inkerin pöytälippu 

(polyesteria) + salko marmorialustalla 15 € 
Inkerin pöytälippu 
(polyesteriä), 8 € 

Inkerin pöytälippu 
(satiinia), 10 € 

Adressi 

surunvalitteluun, 7 € 

Tilaukset In keri koti 

Saatavana Inkerin kulttuuriseurasta 
puh. 09 - 2733 225 

Inkerin satulipas (Miettinen, Lusma) 25 € 
Flink, Toivo & Mäkilä, Eeva. Inkerin lasten 
oppikirja. 7,50 € 

Kalevala. Suomeksi ja venäjäksi. Käännös 
A. Hiiri & E. Kiuru. 23 € 

Miettinen, Helena. Kohtalontie. Kertomus 
inkeriläisen opettajan elämäntaipaleesta 
Inkerinmaalta Ruotsiin ja paluusta 
Neuvostoliittoon. 7.5 € 

Miettinen & Joganson. Petettyjen toiveiden 
maa. Arator. 1 5 € 

Monahof, Ania. Kärsimyksen pyhät kyyneleet. 
13 €. 

Mutanen, Pekka. Vaiennetut sotilaat. 12 €. 
Ojala, Ella. Sananlaskuja, tarinoita ja 
mielleyhtymiä 10 € 

E. Pärnänen. Antti Kivekäs I - II 9 € 

Sava, Inkeri & Miettinen, Helena. Liljan 
kuva kutsuu. Tarina Neuvostoliittoon 
kadonneesta ja löytyneestä suvusta. 15 € 
Inkeriläistä kansanmusiikkia 
Röntyskät. Piirileikkilauluja Inkerinmaalta 
7.5 € 

Inkeriläisten viesti 
Toimisto 

Lehden tilaukset ja osoitteenmuutokset, 
jäsenmaksut ja tuotetilaukset ym. 
Inkerikoti, Karjalatalo, Käpylänkuja 1, 
00610 Helsinki. Puh. (09) 793 796 
ti klo 18.30-20, Annikki Kelo. 

Sampo 800012-306364. 

Nordea 101030-1085026. 

Ilmoitukset / € 

1/1 sivu 250 €, Vi sivu 135 €, 14 sivu 85 € 
Kuolinilmoitukset 17 € 

Kiitos- ym. ilmoitukset 10 € 

Tilaushinta 2006 

30 € kotimaahan, Ruotsissa 315 kr, 
muualle 36 €/v (360 kr/v) 

Pääasiamies Ruotsissa 
(hoitaa lehden tilaukset): Viktor Aitman 
Linbanev. 6, 43833 Landvetter, 
ulkomailta: SE-438 35 Landvetter. 

Puh ja faksi 031-916 602 

v aitman@spray.se 

Ruotsin lnkeri-liiton postisiirtotili 

17 38 88-9 

Sivisty ^säätiö 

Hallituksen pj Toivo Iho 

Rauduntie 7 H. 02130 Espoo 

puh. 050 505 2335 

Sampo 8000 1 6- 1 46660 1 

Nordea 103150-1202761 

Toimitus 

Päätoimittaja Toivo Iho 
Toimitussihteeri Katri Einamo 
Toimituksen osoite 
Nihtisalontie 18 D, 02630 Espoo, 
puh 040 740 0408 (ark. klo 9.00-17.00) 
Internet http://vvww.inkeriliitto.fi 
(avataan myöhemmin ilmoitettavana 
ajankohtana) 

Sähköposti inkerinviesti@suomi24.fi 
Painopaikka Vammalan Kirjapaino Oy 
Lehti ilmestyy kerran kuukaudessa. 
Aineisto palautetaan vain erikseen 
pyydettäessä. 

Julkaisija Suomen Inkeri-liitto ry. 


Pääkirjoitus 


Teksti Toivo Iho 

Esitetty > Hyvinkään kirkossa 8. 7.2006 

Pitkäperjantain Helsingin Sanomista luin 
kiinnostuksella Päivikki Antolan näke- 
myksiä ev. lut. kirkon nykyisistä saarnois- 
ta. Tämä ei ole saama, mutta pari Antolan 
teeseistä on silti syytä palauttaa mieleen. 
Ensinnäkin: pitäisi pystyä luomaan ensie- 
fekti, eli paukauttaa heti alkuun sellainen 
ajatus, että kuulijoiden kiinnostus heräisi. 
Ja toinen teesi: on kuulijoita loukkaavaa, 
jos puhuu paperista. 

Se, että otan nyt paperin esiin, ei ole 
tarkoitettu loukkaamaan, eikä liioin en- 
siefektiksi. Paperin käyttöön on kaksi 
syytä. Ensimmäinen on muistin huonon- 
tuminen. Joskus nuorempana olisin voi- 
nut puhua ilman paperien suomaa tukea, 
vaan en enää. Toinen syy: Pyrin sano- 
maan joitakin asioita hyvin täsmällisesti 
ja siten, että sanojani ei käsitettäisi miten- 
kään väärin. Ainakin ne kohdat haluan lu- 
kea ja myös luen mustasta valkoisella. 

Samaisessa Hesan numerossa oli juttu 
Suomen nykyisistä vähemmistöistä. Venä- 
jää puhuvien ryhmä oli kolmanneksi suu- 
rin, 40 000 luokkaa eli 0,8 % kokonais- 
väestön määrästä. Kysymykseni kuuluu: 
suuriko osa tästä joukosta on niitä, jotka 
ovat tulleet inkerinsuomalaisina paluu- 
muuttajina Suomeen? Sanon heti, että en 
tavoittele mitään sellaista, joka pahallakaan 
tahdolla voitaisiin tulkita syrjinnäksi tai ra- 
sismiksi; vapaassa maassa jokainen puhuu 
sitä kieltä, mitä osaaja haluaa. En siis yri- 
tä estää ketään puhumasta ranskaa, italiaa, 
espanjaa, enkä varsinkaan venäjää. 

Venäjää puhuvien joukossa taitaa olla 
noin 20 000 inkerinsuomalaista paluumuut- 
tajaa, eli yli puolet kaikista tähän mennes- 
sä tulleista paluumuuttajista. Tarkkaa tietoa 

fässä numerossa: 


Pääkirjoitus s. 2-3 

Inkeri-liiton kesäjuhlat Hyvinkäällä 8.-9.7.2006 s. 4-13 

Jäsenmaksuilmoitus s. 13 

Matka Siperiaan ystävien luokse s. 14-15 

Muut lehdet s. 15-16 

Salon seudun inkeriläiset vierailivat Inkerikodissa 17.6.2006 s. 16 

Väestöliitolta uusi malli tukemaan maahanmuuttajataustaisten 

perheiden vanhemmuutta s. 17 

Lukijain kynästä s. 18-19 

Uutisia Inkeristä s. 20-28 

Kreivi Sievers johtaa maanmittaustoimitusta s. 29-30 

Tapahtumakalenteri s. 30-31 


Numero 9/2006 ilmestyy viikolla 
37. Aineisto toimitukselle 24.8. 
mennessä. 

Numero 10/2006 ilmestyy viikolla 
42. Aineisto toimitukselle 28.9. 
mennessä. 


Kansikuva: Keskellä kesäjuhlilla puhu- 
nut Hyvinkään kaupunginvaltuuston 
varapuheenjohtaja miehineen, oikealla 
Suomen Inkeri-liiton puheenjohtaja Toi- 
vo Iho 


on mahdoton saada irti, asiasta on vain eri- 
laisia käsityksiä, tämä on yksi niistä. Mitä 
sanottavaa minulla voisi olla venäjää puhu- 
ville paluumuuttajille? Voin viitata samassa 
Hesan numerossa olleeseen erään Venäjäl- 
tä tulleen haastatellun näkemykseen, jon- 
ka mukaan Suomessa ei työmaalla toimies- 
saan pärjää venäjällä, vaan suomea täytyy 
osata. Juuri näin asia on. Nuori väki, kou- 
luikäiset ja sitä nuoremmat, he tulevat kyllä 
oppimaan suomen ihan ”ite eestään’\ ilman 
merkittäviä ponnistuksia, mutta työikäisten 
pitäisi jaksaa paneutua asiaan. 

Suomi ja tänne tulleet paluumuuttajat 
joutuvat tietysti selvittämään monia koh- 
taamiaan vaikeuksia, kielivaikeudet niis- 
tä päällimmäisinä, mutta verrattuna mil- 
tei mihinkä tahansa muuhun pakolaisia 
vastaanottavaan maahan Suomi kuiten- 


kin on päässyt ja tulee pääsemään melko 
vähällä. Näin ajatellen Suomen kannat- 
taisi lisätä tukeaan paluumuuttajien suo- 
men opinnoille. Toisaalta: Kun useimmil- 
la paluumuuttajista on ollut ja edelleen 
tulee olemaan joko jonkinlainen sukupe- 
räinen kontakti suomalaisuuteen ja suo- 
menkieleen tai ainakin jonkinasteinen 
lukkarinrakkaus niitä kohtaan, asentei- 
den puolesta ei pitäisi olla ylitsekäymät- 
tömiä vaikeuksia, ja asenteethan näissä 
asioissa ovat kaikkein tärkeimmät! Siis: 
Inkerinsuomalaisten jälkeläiset, opiskel- 
kaa suomea, se kannattaa! (Toim. huom. 
viimeinen lause esitettiin venäjäksi, kii- 
tos Lilja Kuivasen käännöksen.) 

Kirjoittaja on espoolainen varatuoma- 
ri Joka toimii nykyisin Suomen Inkeri-lii- 
ton puheenjohtajana 

Inkeri-liiton kesäjuhlat 
Hyvinkäällä 8.-9.7.2006 


Teksti ja kuvat Katri Einamo 


Tämän vuoden kesäjuhlat vietettiin edel- 
liskesän tapaan helteisissä merkeissä. Hy- 
vinkäällä näytti lämpömittari molempina 
päivinä likipitäen +30 astetta ja aurinko 
paistoi pilvettömältä taivaalta. Järjestä- 
jille erityiskiitokset hyvin ilmastoiduis- 
ta juhlatiloista! Omat kikkailunsa perille 
pääsemiseen ainakin Helsingistä päin toi 
usean kilometrin mittainen moottoritien 
päällystystyö, minkä johdosta toimituskin 
ehti nipin napin paikalle. Kiirehtiessäm- 
me pysäköintipaikalta kirkkoon näim- 
me tori 11a jo juhlakansaa, jonka joukossa 
mm. Arvi Kemppi (ks. Muut lehdet). 

Seurakuntakeskuksessa oli jo aamul- 
la avattu valokuvanäyttely ja juhlakanslia 
sekä kahvio. Toritapahtumassa esiintyi- 
vät ohjelman mukaan (toimitus ei siiheksi 
vielä paikalle ehtinyt, vrt. tietyöt) tanhu- 
ryhmät Tuulistulla ja Elvira, Pihapihlaja 
ja Pietarin Inkeri-kuoro, Pekka Wikberg , 
Riitta Ovaska ja Maija Lilja. 

Lauantaina juhlallisuudet aloitettiin 
Hyvinkään kirkossa veisaten Suvivir- 
ren kaksi ensimmäistä säkeistöä arviolta 
250-300 hengen voimin. Virren jälkeen 
saimme kuulla Amia Miandinan lausun- 
taapa tämän jälkeen oli vuorossa noin 15 
hengen tuttu esiintyjä Pihapihlaja-kuoro 
sinivalkoisissa asuissaan. Kuulimme he- 
leää kuorolaulantaa osin pianomusiikin 
säestyksellä. 

Kuoroesityksen jälkeen mikrofonin 
varteen asteli Hyvinkään Inkeri-kerhon 
puheenjohtaja Irja Pelkonen, joka toivot- 
ti juhlaväen tervetulleeksi mainiten vas- 
taavia juhlia vietetyn Hyvinkäällä ainakin 
vuosina 1991 ja 1995. Hän mainitsi pu- 
heessaan perheystävänsä Marja Jorosen , 


jolta oli saanut 1980-luvulla Inkerin lipun 
ja Juhani Jääskeläisen kirjan, joita ei an- 
tajansa mukaan sopinut laittaa näkyville. 
Lahjat saivatkin olla aikansa vaatekome- 
rossa, josta ne aikanaan otettiin esille ja 



/ 


Jk 

rlh . 



Tauno Tuominen toi seurakunnan tervehdyksen 
juhlaväelle 



Hyvinkään Inkeri-kerhon puheenjohtaja Irja 
Pelkonen 

Petroskoin upea lnkeri-kuoro 




Puhuja kysyi onko yleisön joukossa 
niitä, jotka joutuivat Hyvinkään asemal- 
ta lähtemään kohti Siperiaa 60 vuotta sit- 
ten, ja käsiä nousikin pystyyn. Vuonna 
2006 nämä samaiset ihmiset ovat paikal- 
la vapaaehtoisesti. Pelkonen lopetti ter- 
vehdyksensä kiittäen juhlien järjesteli- 
jöitä sekä toteamalla juhlien kasvaneen 
vuosi vuodelta. Se on merkki siitä, että in- 
kerinsuomalaiset tarv itsevat yhteyttä toi- 
siinsa yli rajojen. 

Seurakunnan tervehdyksen toi pasto- 
ri Tauno Tuominen, joka kietoi puheensa 
ao. kirkkoviikon teeman ympärille. Tee- 
mana oli ^kadonnut ja jälleen löytynyt” 
(Luuk. 15), jossa kerrotaan Jumalan pe- 
lastussuunnitelmasta, jolla tämä pelastaa 
koko ihmiskunnan. Tuominen sanoi inke- 
rinsuomalaisten kokeneen kautta vuosi- 
en löytymisen ilon aina uudelleen ja teh- 
neet mahdottoman mahdolliseksi. Inkerin 
kirkko jatkaa etsintätyötään edelleen aina 
Uralia myöten. 

Tuomisen jälkeen kuulimme Petros- 
koin Inkeri-kuoron esittämänä kaksi lau- 
lua, joista eritoten Karjalan kunnailla an- 
saitsee erityismaininnan. Sillä esityksellä 
kelpaisi lähteä suuremmillekin lavoil- 
le, laulu oli näiden juhlien helmi. Kuo- 


paremmin ansaitsemalleen paikalle, lip- 
pu Suomen lipun rinnalle Pelkosten olo- 
huoneeseen. Marja Joronen testamenttasi 
omaisuutensa Hyvinkään seurakunnalle, 
josta se annettiin eteenpäin Hyvinkään 
Inkeri-kerholle. 


Juhlaväkeä tauolla kirkon pihamaalla 


Korukauppaa seurakuntakeskuksessa 

ron edustaja mainitsi puheessaan kuoron 
vaalivan suomen kieltäjä kulttuuria läm- 
möllä. 

Ennen lounastaukoa kuulimme vielä 
Suomen Inkeri-liitto ry:n puheenjohta- 
jan Toivo Ihon tervehdyksen, jossa kes- 
kityttiin kielitaidon merkitykseen ja asen- 
teisiin (ks. pääkirjoitus). 

Lounaaksi oli seurakuntakeskuksen 
yläkerrassa tarjolla maukasta lihakeit- 
toa ja marjakiisseliä, joiden päälle pulla- 
kahvit. Kiitos tarmokkaille ja kohteliail- 
le emännille! Toimituksen pöytäseuraksi 
osui Tauno Tuominen ja Pietarin Pyhän 
Marian seurakunnan kirkkoherra Juha- 
ni Pörsti , joiden kanssa kävimme mie- 
lenkiintoisen keskustelun mm. maahan- 
muuttajiin ja kirkollisiin toimituksiin 
liittyen. 

Ohjelma jatkui torin toisella puolella 
sijaitsevassa Hyvinkää-salissa. Juhlati- 



Tyyne Martikainen esitteli kirjaansa Toivo Iholle 



Valokuvanäyttelyä ihailtiin kovasti 


lan alakerrassa, kuin myös aiemmin seu- 
rakuntakeskuksessa, oli myyntipöydillä 
esillä kirjoja, lehtiä, CD-levyjä, arpoja, 
käsityönä tehtyä koruja ja kortteja ym. 
Toimitussihteerillä kävi flaksi, voitin ar- 
valla hienot neuletöppöset. 

Salissa oli iltapäivällä silmämääräises- 
ti arvioiden 500-550 henkeä. Ensimmäi- 
seksi esiintyjäksi lavalle juonnettiin Toivo 
Tupinin ja Irja Pelkosen toimesta Viljan- 
din Sävel-kuoro stetsoneissaan, valkoi- 
sissa paidoissaan ja sinisävytteisissä me- 
koissaan. Kuoro kajautti komeasti viisi 
soljuvaa laulua. 

Hyvinkään kaupungin tervehdyksen 
toi kauniiseen Tuutarin kansallispukuun 
sonnustautunut kaupunginvaltuuston va- 
rapuheenjohtaja Tuija Linna-Pirinen , 
joka aloitti lukemalla katkelman Eeme- 
li Munukaisen muistelmista ja jatkoi ker- 
toilemalla tunnetuimmasta inkeriläises- 



Ilmoittautumisia otettiin ystävällisesti hymyillen 
vastaan helteestä huolimatta 



Väliajalla Hyvinkää-salissa 


6 


Inkeriläisten viesti 





Väliä jalla Hyvinkää- salissa 



An at tekivät kauppansa hyvin 



Viljandin Sävel-kuoro 


tä, Lempaalasta kotoisin olevasta Larin 
Paraskesta, jolta kirjoitettiin muistiin yli 
30 000 runonsäettä. Linna-Pirinen koros- 
ti miten tärkeää on muistojen vaaliminen, 
kun kotimaa ja äidinkieli on vietyjä ker- 
toi vielä miten sodan jälkeen yhteyttä in- 
kerinsuomalaisten kesken pidettiin epävi- 


rallisesti ja kuinka sittemmin toiminta on 
muuttunut avoimeksi. 

Seuraavana puhujavuorossa oli Hyvin- 
kään eläkkeellä oleva kirkkoherra, vapaa- 
ehtoistyössä Inkerin kirkossa jo 10 vuo- 
den ajan toiminut Hannu Pelkonen, joka 
esitteli työtään kiinnostavan valokuvaesi- 
tyksen avulla. Pelkonen kertoi glasnostin 
ja perestroikan ajan avanneen mahdolli- 
suuden vapaaehtoistoimintaan, jota en- 
nen uskonasioista Inkerissä kertominen 
oli hänen mukaansa lähinnä "mummoista 
kiinni". Hannu Pelkosen esityksessä tii- 
vistyi hienosti se myötäeläminen, joka on 
leimannut etenkin Inkerin kirkon vapaa- 
ehtoistyöntekijöiden toimintaa. 

Kuvakollaasin jälkeen lavalle aste- 
li Petroskoin Inkeri-kuoro ja esitti neljä 
kaunista laulua, joista ensimmäinen la- 
tinaksi. Kuoro lupasi seuraavalla kerral- 
la esittää ao. laulun myös suomeksi, sillä 
he olivat edellispäivänä Lahdessa pal- 
velutalossa esiintyessään saaneet siihen 
suomenkieliset sanat eräältä palvelutalon 
asukkaalta. Jäämme odottamaan! 

Hyvinkään Inkeri-kerhon edeltävä pu- 
heenjohtaja Toini Pöllänen muisteli nuo- 
ruutensa tapahtumia ja sitä mitä oli van- 
hemmilta sukulaisiltaan kuullut otsikolla 
"Muistitiedon siirtäminen sukupolvien 
välillä". Pöllänen kertoi, etteivät häntä 
niinkään vanhat asiat nuorena kiinnos- 
taneet, mutta vanhemmiten kyllä sitä- 
kin enemmän. Muistitieto on ensiarvoi- 
sen tärkeää, sillä muita lähteitä ei monesti 
ole. Tämän todistaa sekin, että esitelmöit- 
sijän kirjoituksia ja muisteluita käytettiin 
avuksi eräässä viime vuonna julkaistus- 
sa väitöskirjassa. Pöllänen päätti esityk- 
sensä sitaattiin "sellainen ihminen, jota ei 
menneisyys kiinnosta, ei ole tulevaisuu- 
denkaan arvoinen". 

Ennen väliaikaa kuulimme vielä Tar- 
ton 25-30 hengen vahvuisen Kiuru-kuo- 
ron kauniisti keinuvia lauluja, joista osan 

Inkerin kirkon vapaaehtoistyössä ansioitunut 
Hannu Pelkonen 



Toini Pöllänen muistelee 


haitarin säestyksellä. Kiurun kanssa laval- 
le saapuivat laulujen jälkeen myös Rönty- 
skät ja esittivät kolme tanssia erään tans- 
sijansa pitämän pitkähkön yllätyspuheen 
jälkeen. 

Väliajalla oli aulassa tarjolla kahvia ja 
monen sorttista vehnästä. 

Ohjelma jatkui Pihapihlaja-kuoron 
osin myös pianon säestyksellä hienosti 
esittämällä kolmella laululla, joista yh- 
den sanat kuulimme suomennettuina en- 
nen sen venäjänkielistä esitystä. 

Inkerin kulttuuriseuran puheenjohtaja 
Helena Miettinen piti seuraavaksi herätte- 
lypuheenvuoron inkeriläisen äänimaise- 
man puolesta ja kertoi syksyllä käynnis- 
tettävistä työpajoista. Miettinen viestitti, 
että jokainen Inkerinmaalla asunut voi- 
si miettiä mitä ääniä siellä on kuulunut 
ja sitä minkälaisia ääniä kuuluu korvis- 
sa, kun asuu vähemmistönä joko siellä tai 
täällä. Lisäksi voisi myös miettiä sitä mi- 
ten toisesta paikasta tullut kuulee täällä 
häntä ympäröivät äänet. 

Seuraavana esiintymislavalle asteli 
Tuulistulla-tanhuryhmä Helsingistä joh- 
tajanaan Arvi Kemppi. Ryhmä esitti seit- 
semän reipasta tanssia ja laulua. 

Illalla järjestetyssä yhteislaulutilai- 
suudessa professori Reijo Pajamo kertoi 
Mooses Puttosta ja Mika Piiparisesta , 
ohessa teksti kokonaisuudessaan. 



Pihapihlajat Helsingistä 


Mooses Putro - Inkerin 
Fredrik Pacius 

Kansanvalistusseuran järjestämillä ylei- 
sillä laulu- ja soittojuhlilla Viipurissa v. 
1908 voitti ensimmäisen palkinnon kuo- 
rokilpailussa Pietarin suomalainen laulu- 
seura, jonka esitykset herättivät ansaittua 
huomiota suomalaisissa kuoroasiantunti- 
japiireissä. Kuoronjohtaja Mooses Putro 
syntyi 30. 1 0. 1 848 Inkerinmaalla Tuutaris- 
sa, Nurkkalan kylässä. Isä Matias Putro 

Kiuru ja Röntyskät 



Juhlaväkeä nuorimmasta päästä 


mm 


Helena Miettinen kertoo inkeriläisestä äänimai- 
semasta 


(Putronen) oli varakas talollinen ja pyrki 
antamaan lapsilleen turvallisen koulupoh- 
jan. Mooses oli hyvin musikaalinen herät- 
täen huomiota raikkaalla lauluäänellään. 
Juuri hyvän lauluäänen ansiosta hänet hy- 
väksyttiin Kolppanan seminaariin, vaik- 
ka poika oli vasta 15-vuotias. Opettajak- 
si hän valmistui keväällä 1866 ollessaan 
vasta 17 ja puolen vuoden ikäinen. 20- 
vuotiaana Putrosta tuli Kolppanan semi- 
naarin laulun ja soiton opettajana v. 1 868. 
Putro kävi kevätlukukaudella 1871 Suo- 
messa tutustuen mm. Jyväskylän semi- 
naarin musiikin opetukseen. 

Vuonna 1872 Putro valittiin suomalai- 
sen Pyhän Marian luterilaisen seurakunnan 
urkuriksi Pietariin ja samalla kirkon yhte- 
ydessä toimivan koulun opettajaksi. Putro 
jatkoi opintojaan Pietarin konservatoriossa 
opettajinaan mm. Luchig Homilius ja Niko- 
lai Rimski-Korsakov. Suoritettuaan v. 1878 
konservatorion täydellisen kurssin hän sai 
käyttää arvonimeä "vapaa taiteilija". 

Pietarissa oli ennen vallankumousta n. 
20 000 suomalaistaloista 15 000 kuului 
Pyhän Marian seurakuntaan. Kirkko oli 
valmistunut 1804 ja sinne mahtui 2 000 
henkeä. Kirkosta tulikin vähitellen suo- 
malaisen siirtokunnan henkinen keskus, 
jossa kukoisti vilkas kulttuuritoiminta. 
Putro perusti Pietariin suomalaisen lau- 
luseuran, joka aluksi toimi mieskuorona, 
mutta muuttui parin vuoden kuluttua se- 
kakuoroksi. Siinä oli parhaimmillaan 80 
laulajaa. Kuoron konsertit Pietarissa oli- 
vat usein loppuunmyytyjä. Putro johti 
kuoroa 47 vuotta. Kuoro levytti 1 902/03 
mm. laulut Boreniuksen Muisto, Meri- 
kannon Oma tupa, Sibeliuksen Isänmaal- 
le sekä Kalannista muistiinmerkityn ko- 
raalitoisinnon Nyt ylös sieluni. Kuoron 
suoritus jäi historiaan ensimmäisenä suo- 
malaisena äänilevynä. 

Mooses Putron toimittama ensimmäi- 
nen laulukokoelma Vanhaa ja uutta suo- 

Tuulistulla Helsingistä 


malaisen laulun harrastajille ilmestyi 
1879. Putro kustansi kokoelman käytän- 
nössä itse, mikä oli varmasti suuri talou- 
dellinen uhkayritys. Kokoelmassa on 20 
laulua, niistä yhdeksän Putron omia sä- 
vellyksiä. Putron vihkoja kustansi myös 
Raittiusyhdistys Inkeri, jonka johtokun- 
taan Putro kuului. 

Putron aloitteesta ryhdyttiin myös In- 
kerissä pitämään laulujuhlia. Ensimmäiset 
pidettiin 1899 Skuoritsassa. Laulujuhlia 
varten valmisteltiin vihko Raittiusyhdis- 
tys Inkerin laulukokoelma I, johon sisältyi 
mm Puron säveltämä laulu Nouse Inke- 
ri. Ensimmäisen säkeistön oli kirjoittanut 
Putro ja toisen op. Paavo Räikkönen. Sen- 
suuri pyyhki kuitenkin laulun alusta sa- 
nan Inkeri muuttaen sen muotoon Nou- 
se, kansani ja herää työhön. Laulusta tuli 
sittemmin Inkerin kansallislaulu. Inkerin 
seuraavat laulujuhlat pidettiin 1901 Tuu- 
tarissa, sen jälkeen 1902 Venjoella, 1908 
Tyrössä, 1910 Keitossa ja 1913 Kolppa- 
nassa seminaarin 50-vuotisjuhlien yhtey- 
dessä. Ne jäivät Inkerin viimeisiksi laulu- 
juhliksi ennen vallankumousta. 

Vuonna 1906 valmistui Sävelmistö Ve- 
näjän ev. lut. seurakuntien kirkkokäsikir- 
jaan. Se on vieläkin käytössä Inkerin seu- 
rakunnissa. V. 1910 ilmestyi Hengellisiä 
lauluja sekakuorolle, joka Heikki Kleme- 
tin mukaan on painavinta Putron sävel- 


lystuotantoa. Sävellyksistä tunnetuin Ole 
kanssamme Jeesus esitettiin 1937 Vii- 
purin laulujuhlilla ja joulukuussa 1940 
presidentti Kyösti Kallion hautajaisissa. 
Heikki Klemetti teki Putroa tunnetuksi 
kirjoittaen hänestä 1938 artikkelin Suo- 
men musiikkilehteen. Putron sävellys 
Tule kanssani, herra Jeesus (Hilja Haah- 
ti) otettiin sittemmin kokoelmaan Hen- 
gellisiä lauluja ja virsiä. 

Vuoden 1917 maaliskuun vallanku- 
mouksen seurauksena suurin osa Pieta- 
rin suomalaisista muutti takaisin Suo- 
meen. Putron perhe jäi Pietariin, samoin 
hänen veljensä. Seurakunnan papit muut- 
tivat myös, jolloin Putron perhe toimi 
seurakunnassa pappeina, lukkareina ja 
kirkonpalvelijoina. Mooses Putro läh- 
ti 24.11.1919 siunaamaan erästä seura- 
kunnan jäsentä haudan lepoon. Suruta- 
loon hän ei koskaan tullut. Minne katosi 
71-vuotias säveltäjä, Inkerin musiikkielä- 
män Fredrik Pacius? Siitä ei ole tietoa. Ei 
myöskään tiedetä, missä on hänen viimei- 
nen leposijansa. 

(Suomen kirkkomusiikin historia; 
WSOY 2004) 

Sunnuntai 9.7. 

Edelleen helteisen sunnuntain messun 
avasi Helsingin Inkeri-kuoron esitys, jon- 
ka jälkeen Irja Pelkonen johdatti alttaril- 
le messun suorittajat. Saarnan piti Erkki 
Jokinen, joka onnistui erittäin luontevasti 
kytkemään päivän evankeliumitekstin ny- 
kyaikaan vertaamalla parintuhannen vuo- 
den takaisia kuulopuheita nykyisten ilta- 
päivälehtien lööppeihin. Kolehti kerättiin 
Suomen Inkeri-liiton toiminnan tukemi- 
seksi, ja pyhän ehtoollisen viettoon osal- 
listui merkittävä osa messuväestä. 

Pääjuhla vietettiin Hyvinkään kirkossa. 
Tilaisuuden aloitti Helsingin Inkeri-kuo- 
ro ja heidän jälkeensä kuultiin professo- 

Professori Jouko Talonen 



Sävel ja Kiuru musisoivat 



Lounastauon tunnelmaa seurakuntakeskuksessa 


ri Joitko Talosen juhlaesitelmä Baltian ja 
Inkerin luterilaiset kirkot uudessa Euroo- 
passa. Talonen pohti miten kirkot kesti- 
vät kommunismin vuodet ja toisaalta mi- 
ten Baltian ja Inkerin luterilaiset kirkot 


ovat löytäneet paikkansa uusissa yhteis- 
kunnallisissa oloissa ja selviytyneet uu- 
dessa kansainvälispoliittisessa kehityk- 
sessä vuoden 1991 jälkeen. 

1980-luvun puolivälissä tuli muu- 
tos uskonnonvapauden myötä kun kult- 
tivapaus muuttui uskonnonvapaudeksi 
ja vuosia 1985-1991 voidaankin hyväl- 
lä syyllä kutsua luterilaisen kirkon mur- 
rosvuosiksi Baltiassa ja Inkerissä. Tä- 
män ajanjakson jälkeinen uusi tilanne 
on tuonut uudet haasteet, joskin uskon- 
nonvapaus ja astuminen yhteiskunnan 
normaaliin kehityskulkuun on merkin- 
nyt kirkoille valtavasti uusia mahdol- 
lisuuksia. Kirkko näkyy mediassa, sen 
työntekijöiden koulutus on uudistunut 
ja laajentunut, kirkot ovat liittyneet kan- 
sainväliseen kirkkoliikkeeseen ja Inke- 
rin kirkolla on oma teologinen instituut- 
ti. Toisaalta kirkot elävät edelleenkin 
osin ulkomaisen avustuksen varassa ja 
tämä ei ole täysin ongelmatonta, sillä ta- 
loudellisesti omavarainen voi olla myös 
henkisesti ja teologisesti itsenäinen. Jä- 
senistön lukumäärän nousu on mielen- 
kiintoinen seikka, sillä esim. Suomessa 
kehitys on ollut päinvastainen. 

Inkerin kirkko on Talosen mukaan ol- 
lut rohkea muuttuessaan kaksikieliseksi, 
sillä aika ei palaa enää entiselleen. Kyse 
ei ole vain tulevaisuuden työstä uuden su- 
kupolven parissa, vaan myös laajemmasta 
kansainvälisestä aspektista. Jännite isän- 
maanrakkauden ja kansainvälisyyden vä- 
lillä on ratkaistu hienosti; evankeliumin 
julistaminen venäjäksi Inkerin kirkossa 
on kädenojennus. 

Talonen päätti puheensa siteeraamalla 
Inkerin piispa Aarre Kuukauppia: "Tässä 
maailmassa kaikki muuttuu; ihmiset va- 
littavat Siperiassa ja Muurmanskissa, että 
jopa talvisäät eivät ole enää yhtä vakaat 
kuin ennen. Herra ei muutu. Hän on sama 
eilen, tänään ja iankaikkisesti. Hän rakas- 

taa. Hän antaa uuden elämän, Hän antaa 
iankaikkisen elämän toivon.” 

Ennen kahvitaukoa kuulimme Sävel- 
ja Kiuru-kuoroja yhdessä. Laulajat esit- 
tivät kaksi todella kaunista kappaletta, 
joista jälkimmäinen Mooses Putron sä- 
velmällä. Kahvittelun jälkeen kirkon par- 
vella esiintyi Petroskoin Inkeri-kuoro. 

Lausuntaa esitti Ella Ojala , joka ker- 
toi 70 vuotta kuluneen siitä, kun hänen 
kotikuntansa Lempäälän väki pakko- 
siirrettiin Sisä- Venäjälle. Ojala halusi- 
kin omistaa lausuntansa Lempaalalle ja 
edesmenneelle äidilleen Liisa Makaralle 
sekä juhlaväen äideille ja isille. Kuulim- 
me Liisa Makaran runot Muistojeni Lem- 
päälä ja Kukka sekä Ella Ojalan runon 
Muistojeni Inkeri. 

Tämän jälkeen olivat vuorossa terveh- 
dykset, joita esittämään saapuivat Viljan- 
dinmaan Inkeri-Suomi Kulttuuriseuran 
puheenjohtaja Valeri Luukka , Viron In- 
kerinsuomalaisten Liiton puheenjohtaja 
Toivo Kabanen,]a Ruotsin inkerinsuoma- 
laisten edustaja Toivo Jääskeläinen. 

Tervehdysten jälkeen Suomen Inkeri- 
liiton puheenjohtaja Toivo Iho esitti liiton 
puolesta kiitokset Hyvinkään Inkeri-ker- 
holle ja Hyvinkään kaupungille hyvistä 
järjestelyistä ja/tai sponsoroinnista. Iho 
mainitsi kesäjuhlien olleen kautta aikain 
suuri menestys, joten kerran vuodessa pi- 
dettävät juhlat taitavat edelleen olla ai- 
van paikallaan. Kuulimme myös vetoo- 
muksen Inkeriläisten Viestin puolesta. 
Lehtemme on pyrkinyt vuosien varrella 
avaamaan kanavia useaan suuntaan, mut- 
ta kieli tulee pysymään edelleenkin suo- 
mena. Jotta lehti saadaan pysymään hen- 
gissä, tarvitaan paitsi julkaistavia juttuja, 
myös tilaajia. Lopuksi Toivo Iho vihjai- 
si, kuten tapana on, seuraavien kesäjuhli- 
en pitopaikasta. Mitään ei ole vielä lyöty 
lukkoon, mutta painetta Turun suuntaan 
on! 

Lounasemäntien neuvottelua 




Irja Pelkonen 

Kirkkokansaa 


Manne Kallio 



Kiitin iamerkei llci palki tut 


Tämän jälkeen jaettiin tunnustukset 
kunniamerkkien muodossa 11 ansioitu- 
neelle työstään sen Inkerin hyväksi, jonka 
me kaikki tunnemme omaksemme. Lu- 
ettelo palkituista julkaistaan seuraavassa 
numerossa. Merkin saanut Manne Kallio 
piti kiitospuheen. 



Pastori Tuominen ja liiton viiri 


Huomionosoituksen arvokkaasta työs- 
tään Inkerin hyväksi sai lisäksi Hyvin- 
kään seurakunta, jonka edustaja, pastori 
Tuominen vastaanotti liiton viirin. 

Juhlan lopuksi laulettiin kaikkien kuo- 
rojen johdolla Nouse Inkeri ja Maamme . 

Kiitos Hyvinkäälle erittäin hyvin jär- 
jestetyistä juhlista! 


Suomen Inkeri-liitto ry:n jäsenmaksu 2006 

Tämän lehden välissä on tilillepanokortti, jolla ne yksityiset henkilöt, jotka ha- 
luavat kuulua Suomen Inkeri-liitto ry:hyn henkilöjäseninä, voivat maksaa tämän 
vuoden jäsenmaksun 5 €. Niillä paikkakunnilla, missä toimii Suomen Inkeri-lii- 
ton jäseneksi kuuluva paikallinen seura, kerätään seuran toimesta siihen kuulu- 
vilta jäseniltä oma erillinen jäsenmaksu. 

Suomen Inkeri-liitto ry:n hallitus 

Matka Siperiaan ystävien luokse 


Teksti ja kuva Reino Letonsaari 

Matkan toteutus 

Olen käynyt Siperiassa neljä kertaa vuo- 
sina 1992 ja 1993. Krasnojarsk, mil- 
joonakaupunki Jenisei-joen varrella oli 
ollut yksi Neuvostoliiton suljetuista kau- 
pungeista, minne ulkomaalaisilla ei ol- 
lut mahdollisuutta matkustaa. Tiesimme 
vain, että se on ollut suuren määrän Si- 
periaan karkotettujen ihmisten päätease- 
ma. Tästä toisten matka jatkui jokea pit- 
kin etelään tai pohjoiseen. Jotkut vietiin 
edemmäksi Lena-joen varsille. 

Ensimmäiset suomalaiset Inkerin kir- 
kon edustajat saapuivat kaupunkiin v. 
1990. Heitä muistettiin jumalanpalveluk- 
sessa 15 vuotta myöhemmin. Itse menin 
sinne ensimmäisen kerran vuonna 1 992 
junalla työtovereiden kanssa. Meistä tie- 
dettiin jo odottaakin. Junalla menimme 
siitä syystä, että veimme mukanamme 
suuren määrän Raamattuja ja virsikirjo- 
ja. Silloin pidettiin ensimmäinen juma- 
lanpalvelus kulttuuritalolla, kastettiin joi- 
takin inkeriläisiä ja käytiin hautausmaalla 
siunaamassa hautoja. Vuosia olen halun- 
nut mennä takaisin tapaamaan vielä van- 
hoja ystäviä, ja nyt matkani toteutui. 

Lentomatka venäläisillä 
sisämaanlennoilla 

Meidän piti aluksi lähteä matkaan pie- 
nellä kokeneella ryhmällä, mutta muil- 
le tuli esteitä ja lopulta päätin lähteä yk- 
sin 14.5.2006. Matka hieman jännitti ja 
varustauduin siihen erityisen huolellises- 
ti. Taisin olla ainoa ulkomaalainen, joka 
hortoili keskellä yötä Pietarin sisämaan- 
liikenteen terminaalissa oikeaa lähtöport- 
tia etsien. Portti löytyikin lopulta helpos- 
ti, koska yöllä oli vain vähän liikennettä. 



Krasnojarski laisen kuvanveistäjä Zinitsh Kons- 
tantin Mihailovitshin veistos kuvaa virallisesti 
Leningradin piirityksen ja sodan lapsia. Patsaan 
paljastusjuhlasta tuli alueen inkeriläisten juhlat. 

Pietarista lensimme Novosibirskin kaut- 
ta Krasnojarskiin. 

Kone oli vanha, täynnä ihmisiä ja is- 
tuimet minun kokoiselleni matkustajal- 
le aivan liian lähekkäin, joten tunnelma 
oli todella tiivis. Ihmiset olivat kuiten- 
kin ystävällisiä ja matka meni hyvin. Tu- 
lomatkalla minulla oli jo rutiinia, niin 
että välilaskulla Novosibirskissä oikeas- 
sa joukossa pysyminen ei ollut vaikea- 
ta. Informaatiota oli niukasti, mutta se ei 
haitannut, kun ystävän apu toimii. Eipä 
tällaisissa matkoissa mitään erikoista ole 
silloin kun kaikki toimii niin kuin on aja- 
teltu. Se oli kuitenkin vanhasta muistis- 
ta harvinaista. 

Perillä olikin sitten paljon ystäviä, ko- 
tikäyntejä, uusia mielenkiintoisia tutta- 

vuuksia ja jumalanpalvelus inkeriläisten 
ja armenialaisten kanssa. 

Matkan erikoisin kokemus oli yhtei- 
nen jumalanpalvelus Inkerin kirkon ja 
paikallisen armenialaisen kirkon kanssa. 
Pienessä toimintaa aloitelevassa arme- 
nialaisseurakunnassa on noin 60 jäsentä. 
Melkein kaikki olivat paikalla, lisäksi in- 
keriläisiä. Näin ”sanannälkäistä” seura- 
kuntaa en ole aikoihin nähnyt. He kuun- 
telivat vierasta saarnaajaa hievahtamatta, 
hyvässä etunojassa. Aiheena oli rukous, 
sydämen puhetta Jumalan kanssa. 

Pyhäkoululaiset siunattiin alttarin 
edessä, samoin sairaat saivat polvistua 
alttarille siunattavaksi kokouksen lopus- 
sa. Eräs inkeriläinen mies tuli kertomaan, 
että hänen äitinsä oli kuollut ja haudattu. 


mutta pappia ei ollut siunausta toimitta- 
massa. Siunattiin hyppysellinen Siperian 
multaa, jonka siunatun poika vie äitinsä 
haudalle. Näin toimitaan muuallakin In- 
kerin kirkossa, kun työntekijöitä ei ole. 
Jumala sitäkin poikarukkaa siunatkoon, 
hänen avuton katseensa on vieläkin mie- 
lessäni. 

Joka tapauksessa Krasnojarskissa on 
nyt seurakunta, johon ihmiset voivat ko- 
koontua sanan kuuloon. Pahin hengelli- 
nen nälänhätä on ohi entisessä suljetussa 
kaupungissa. Seurakunta lähetti Suomeen 
paljon terv eisiä ja kiitoksia kaikesta tues- 
ta. ”Tulkaa vielä.” 

Kirjoittaja toimii Inkerin kirkon pappina 


MUUT 

LE HDET 

Referaatit toimituksen 

Puna-armeijan solistista 
"puoliryssäksi” Espooseen 

Espoossa, Tapiolan keskustassa katulau- 
lajana silloin tällöin esiintyvä Arvi Kemp- 
pi lauloi itsensä suuremmankin yleisön 
mieliin 1970-luvulla Finlandia-talossa 
Puna-armeijan kuoron solistina (sävelmä 
oli silloin Löylyä lissää). Kemppi syntyi 
Inkerin Himakkalassa 1931, ja joutui kar- 
kotetuksi kotikylästään 23.3.1942. Matka 
vei härkävaunussa aina Jäämeren rannal- 
le, Lena-joen suistossa sijaitsevan Tit- 
Aryn liepeille liki asumattoman saaren 
joentörmälle. Hän kertoo haastattelussa 
karkotusta edeltävän ajan raskaasta ruo- 


kapulasta, ihmisten menehtymisestä ja ns. 
Pohjolan taudista, joka aiheutuu yksipuo- 
lisesta ruoasta ja vitamiinien puutteesta. 

Monien vaiheiden ja vaikeuksien jäl- 
keen Arvi Kemppi pääsi palaamaan Kar- 
jalaan helmikuussa 1952 ja asettui Pet- 
roskoihin, jossa näki isänsä ensi kerran 
14 vuoteen. Velipuoltaan hän ei ole ta- 
vannut sitten karkotuksen, joskin jälkikä- 
teen on selvinnyt veljen asuneen sotien 
jälkeen Virossa. 

Kempin laulutaidot huomattiin armei- 
japalveluksen aikana ja hänet pestattiin 
ammattilaulajaksi Puna-armeijaan, jossa 
uraa kesti 27 vuotta. Hän asui yhdeksän 
vuotta Itä-Saksassa ja toimi sikäläisis- 
tä kuoroista suurimman solistina kunnes 
muutti Leningradiin. Kyseinen kuoro vie- 
raili Suomessa 1970- ja 1980-luvuilla ja 
vierailujen aikana tutuiksi tulleet suoma- 
laiset kehottivat lopulta Kemppiä muut- 
tamaan Suomeen. ”En ollut ajatuksesta 
ollenkaan innostunut ja sanoinkin, että tu- 
len, jos minulle löytyy työtä, sillä en ha- 

lua asua kenenkään niskoilla. No, tulim- 
me kokeiluksemme ja jäimme.” Muuttoa 
edesauttoi, että Himakkalan identiteetti 
oli läpeensä suomalainen. 

Arvi Kemppiä on haukuttu ryssäk- 
si vain kerran. "Se oli yksi sotaveteraa- 
ni. Sanoin hänelle mistä olen kotoisin ja 
mies läksi kotiinsa. Seuraavana päivänä 
hän tuli taas laulupaikalleni ja katsoi mi- 
nua silmiin. Veteraani totesi ystävällinen 
sävy äänessään miettineensä asiaa ja tul- 
leensa siihen tulokseen, että olenkin vain 
puoliryssä", nauraa Kemppi. 

Arvi Kempin ohjelmisto koostuu suo- 
malaisista kansanlauluista ja tutut laulut 
herättävätkin ohikulkijoiden mielenkiin- 


non. Rahan takia Kemppi ei laulujaan 
laula, vaan kertoo, että laulaminen pitää 
hänet vireessä ja kiinni elämässä. 

(Länsiväylä 14.6.2006) 

Kotimaisten kielten tutkimuskeskuksen 
vähemmistökielten osastonjohtaja Klaas 
Ruppel kirjoittaa, että myös maahanmuut- 
tajilla olisi oltava valtakielen eli suomen 
tai ruotsin taito, koska se on olennaisen 
tärkeää opiskelussa, työnhaussa ja yhteis- 
kunnallisessa toiminnassa yleensä. 

(Helsingin Sanomat 11.7.2006) 


Salon seudun inkeriläiset vierailivat 
Inkerikodissa 17.6.2006 


Teksti Toivo Iho 
Kuvat Anne Tuohiniäki 

Heitä vastaanottamassa olivat allekirjoit- 
taneen lisäksi Anne ja Juha Tuohiniäki , 
Kerttu Susi sekä Irma Rautio. Vieraita oli 
yhteensä 48 henkilöä ja heidän joukos- 
saan olivat matkaa järjestelleet Salo-Us- 
kelan seurakuntayhtymän kaksi edusta- 
jaa. Ryhmää veti Irma Iho. joka on Salon 
kaupunginvaltuuston jäsen. 



Isännät esittelivät vieraille kahvitarjoi- 
lun aikana Suomen Inkeri-liiton toimintaa 
sekä kertoivat lyhyesti Inkeristä ja inkeri- 
läisyydestä. Rattoisan yhteisen hetken jäl- 
keen vieraat siirtyivät lounaalle ja tutus- 
tumaan Helsingin muihin kohteisiin. 

Väestöliitolta uusi malli tukemaan 
maahanmuuttajataustaisten perheiden vanhemmuutta 


Teksti Anne Alitolppa-Niitamo 


Väestöliitossa on etsitty keinoja tukea 
maahanmuuttajataustaisia perheitä, joissa 
on pieniä lapsia. Usein maahanmuuttaja- 
taustaiset vanhemmat tuntevat hämmen- 
nystä ja neuvottomuutta kasvattaessaan 
lapsiaan heille uudessa ja oudossa ympä- 
ristössä. Näin on varsinkin silloin, jos hei- 
dän oma lapsuudenympäristönsä on sel- 
västi eronnut ympäristöstä, jossa he nyt 
kasvattavat omia lapsiaan. Tukea Väes- 
töliitto tarjoaa nyt uudella vanhempien- 
ryhmän mallillaan, jonka tarkoitukse- 
na on vahvistaa vanhemmuutta tiedon ja 
vertaistuen avulla. Väestöliitto lähtee aja- 
tuksesta, että vuorovaikutus vaikuttaa po- 
sitiivisesti hyvinvointiin ja jaksamiseen. 
Sen kautta vanhemmille välittyy myös 
tietoa, tukea ja kuulumisen tunnetta. 

Vertaistuen malli koostuu vanhempi- 
en tapaamisista ja ryhmäkeskusteluis- 
ta, joissa keskitytään vanhemmuuteen ja 
lapsen kehitykseen. Käytännön kehittä- 
mistyötä Väestöliitto on tehnyt Espoon 
kaupungin Perhekeskus-projektin ja las- 
tenneuvoloiden kanssa. Mallista on tuo- 
tettu tuore opaskirja niille, jotka työs- 
sään kohtaavat maahanmuuttajataustaisia 
perheitä. Oppaan toivotaan rohkaisevan 
esimerkiksi neuvoloiden, päiväkotien 
ja järjestöjen työntekijöitä järjestämään 
vertaistuenryhmiä maahanmuuttajataus- 
taisille vanhemmille, joilla on alle kou- 
luikäisiä lapsia. 

Väestöliitto pitää tärkeänä, että van- 
hemmuuden ja lapsen kehityksen tukemi- 
seen keskitytään perheen kotoutumisvai- 
heessa. Vanhempien vertaistuen ryhmät 
ovat tavoitteellista ja ennaltaehkäisevää 
toimintaa. Ryhmäkeskusteluissa ei paino- 
teta niinkään kulttuurisia eroja vaan ko- 


toutumiseen liittyvän haastavan elämänti- 
lanteen vaikutuksia vanhemmuudelle. 

- Suomalainen yhteiskunta on moni- 
mutkainen monille tänne muuttaneille, 
sanoo monikulttuurisuusasioiden pääl- 
likkö Anne Alitolppa-Niitamo Väestölii- 
ton Kotipuusta. - Kulttuurisesta taustasta 
riippumatta kielitaidon puute, yhteiskun- 
nan rakenteiden ja toiminnan puutteelli- 
nen tunteminen ja sosiaalisten suhteiden 
vähäisyys asettavat vanhemmat tilantee- 
seen, jolla voi olla negatiivisia vaikutuk- 
sia heidän kykyynsä toimia kasvattajina. 

Vertaistuen ryhmissä pohditaan, miten 
maahanmuutto vaikuttaa vanhemmuuteen 
ja millaisia erityistarpeita lapsella on kaksi- 
kulttuurisessa ympäristössä. Ryhmissä an- 
netaan myös tietoa alueellisista perhepalve- 
luista ja toimijoista ja luodaan vertaistukea, 
joka voi jatkua myös järjestettyjen tapaa- 
misten jälkeen. Paitsi vanhemmat, myös 
ryhmänohjaajat hyötyvät, sillä heille välit- 
tyy tietoa ja ymmärrystä maahanmuuttaja- 
taustaisten perheiden tarpeista oman am- 
matillisen työnsä tueksi ja kehittämiseksi. 
Uudessa oppaassa annetaan ohjeita vertais- 
ryhmien käytännön organisoimiseen sekä 
tapaamiskertojen teemojen käsittelyyn. 

Julkaisu: Anne Alitolppa-Niitamo, Mo- 
hamed Moallin & Anita Novitsky: Moni- 
kulttuuriset vertai stuenryhmät. Ohjaajan 
opas. Ryhmämalli pikkulapsiperheiden 
vanhemmille. Väestöliitto, Väestöliiton 
Kotipuu, 2006. Hinta 1 1 euroa + postikulut. 
Opasta voi tilata Väestöliitosta netin kautta 
http://www.vaestoliitto.fi/nettikauppa/. 

Lisätietoja: Monikulttuurisuusasioiden 
päällikkö Anne Alitolppa-Niitamo 

Väestöliiton Kotipuu, (09) 2280 5142, 
(050) 301 3015 

LUKIJAIN KYNÄSTÄ 


Runot Maria Abraniova (os.Kabanen) 

Pietari - vieras linna 

Ovat miun jatkoin alla 
Pietarin kiviset katat. 

Kuin ämmäin ja äiäin kuaskut , 
kuin äidiin ja is s äin muistot. 
Pietari - satunmainen , sorja, 
vieras ja ikunomainen. 

Mie kävelen, olen ja muistan. 

Niä - Neva ja Nevski ja sillat! 
Seläs raskaat maitokuksinat, säkit. 
Ja kotti jäi läsimää laps. 

Mies rautatieasemat töissä. 

Sian osaks on - pitkät illat 
ja ikävä valvointa öissä. 

Pietari - kovan leivän linna, 
vieras ja ikunomainen. 

Mie kävelen, olen ja muistan. 
Fontanka,Kresti i Kronshtadt! 

Ja sit oli viel se - 
mistä muuilma sanoi: 

Bolsoi Leningradski blokad. 

Miätkö Katri sisko sie linna ? 

Viel viikoksi fuabrikka jiät. 

Vie terveiset, perunat sinne! 

Jäit pois nyt mein Oskan hiät. 

Kati männ ja ennä ei tullut. 
Vierailta vettä ja leipää kysyi. 
Porstuvan nurkissa yövyi. 

Mihin jäi, mihin hävis - 
ei keneltkä kuullut. 

Pietari - vihatut, vieras linna 
ja aina ikunomainen. 


Mie kävelen olen ja muistan. 

Että joka katulla tässä: 

On Inkerin pellon kivet. 

On Inkerin metsien puut. 

On vnhenpien verinen hiki. 

On - Inkerin kansan luut. 

Pietari - vihatud vieras linna , 
sydämessä aina ikunomainen. 

Röntyskä vieraili Pietarissa keväällä 
2005. Runo on sepitetty Pietarin Inkerin 
Liiton 15-vuotispäiväksi. 

Rukous 

A n ta is taivas, että 
vieressä olisi 
se joka hyvin tietää: 
mitä uattelet, suvatset, 
pelkäät, 

mitä vihaat ja ettet voi 
sietää. 

Vielä se hetki kestää - 
vieressä istuu se, kuka 
ymmärtää siun sanan ja mielen, 
muista siun kodin ja kielen. 

Ja välilä sala itköö 
INKERIN pitkiä teitä. 

Ja kaikkia sitä, mikä 

merkitse - MEITÄ. 


Kiitän, se hetki viel kestää, 
tänään - voi olla huomeen. 
Vieressä henki istuu, 
sisulta oikea - SUOMEN. 

Miun Inkeri 

En ossa itkee Inkeri. 

En ole elänt siei 
Se Tuutah , se Matsina , 
se Kommola ja Kekkilä- 
vua nimet karta! on. 

En ole elänt Inkeris. 

En itke Inkeri. 

Miun Inkeri on äitini , 
on isäni , on ämmäni , 
on veikkoni , on sisoni. 

Miun Inkeri - non mie. 

Miun Inkeri on lapsemme, 
on seuramme, on talomme, 
on kuoromme. 

Miun Inkeri - uot sie. 

En ossa itke Inkeri. 

En ole elänt siel. 

Mut ossan itkee äitijäin, 
mie ossan itke isäjäin ja 
ämmäjäin ja äiäjäin. 

Mie ossan itkee sisojain ja 
ossan itkee veikkojain- 
hyö kaikki männyt on. 

En ossa itkee Inkeri. 

En ole elänt siel. 

On liian paljon itketty 
ja liian - vähän on. 

Tarton Inkerisuomalaisten Seuran 10- 
vuotispäiväksi sepitetty, lokakuu 1998 


Tuais toisella puolella 

Kati sisko, Sirkku pieni, 
lapsuuten hyvä ystävä. 

Mitävard en kuule sinnu, 
Mitävard en nijä sinnu ? 

Missä laulat, missä itket, 
omat virret vieretelet? 

Siskoseni, sirkku pieni, 

Isän , äitin lempikukka. 

Mänit ettää mtsän tuakse, 
nousit korken vuoren harjaan. 
Lensit hännän meren yli, 
läksit rajan toista puolta. 

Kata sisko, sirkku pieni, 
lapsuuten rakas ystävä. 

Tuais ollaan rajan kahta puolta, 
tuais meren eri rannoilla. 

Yhen äitin lapset, 
saman pesän penikat. 

8.7.2006 

Hyvinkäällä 

(Suomen Inkeri-Liiton kesäjuhlat) 


Inkeriläisten viesti 


19 


UUTISIA 

INKERISTÄ 


Teksti V\ ladimir Kokko 

Kuvat Uusi kaarti, VVladimir Kokko, Slava 

Väisänen, Olga Konkova, Andrei Kuznetsov 


Valokuvanäyttely 
Inkerin Liiton tiloissa 


Kymmenisen nuorta valokuvaajaa kuuluu 
Uusi kaarti -nimiseen ryhmään, joka on 
toiminut yli vuoden Inkerin Liiton yhte- 
ydessä. Heidän ensimmäinen näyttelyn- 
sä esitettiin viime syksynä Suomen Pie- 
tarin instituutissa. 1. maaliskuuta uusittu 
näyttely Suomalaisia lähtökohtia avattiin 
lL:n tiloissa. 

Näyttely koostuu 64 isokokoisesta väri- 
valokuvasta. Se osoittaa, kuinka nuoret 
näkevät kotimaansa ja kuinka he tunte- 
vat inkeriläisiä sukujuuriaan. Valokuvien 
aiheet yllättävät: niissä on luonnon kau- 
neutta ja nostalgiaa, nykypäivä suruineen 
ja iloineen sekä kosketusta ikuisuuteen. 

Inkerin Liitolla on aikomus esittää 
tämä jatkuvasti kehittyvä näyttely laajasti 
Inkerinmaalla ja Suomessa. Jatkotyöhön 
nuoria rohkaisi avajaisissa liiton puheen- 
johtaja Aleksanteri Kirjanen. 



U. K. Työkalusto. 
Luut s a , Narvusi-Ko- 
semkina , 2005. 


Suomalais-ugrilaisia 
kansoja tutkittavaksi 

Komin tasavallan pääkaupungissa Syk- 
tyvkarissa pidettiin 6.-7. maaliskuuta tut- 
kimusprojektin työryhmän kokous. Suo- 
malais-venäläisen hankkeen tavoitteena 
on selvittää Venäjällä asuvien suomalais- 
ugrilaisten kansojen nykytilanne. 


Eero eroaa 

Inkerin Liiton Pietarin osasto (Pietarin In- 
kerin Liitto) piti 15. maaliskuuta oman 
vuosikokouksensa. Kokouksessa järjes- 
töä 14 vuotta johtanut Eero Pellinen il- 
moitti eroavansa puheenjohtajan tehtävis- 
tä. Kokouksessa kiitettiin Pellistä tämän 
panostuksesta inkeriläistyöhön. Paikallis- 
järjestön uudeksi puheenjohtajaksi valit- 
tiin Wladimir Kokko. 


Palvelutalot selviytyivät 

Tämän vuoden alusta alkaen Venäjällä 
otettiin käyttöön palvelulaitosverkoston 
uusi rahoitusmalli. Sen mukaan kaikki 
palvelutalot on jaettu kahteen ryhmään. 
Toiset ovat valtion omistamia ja ne ra- 
hoitetaan täysin valtion budjetista, siis 
paikallisella tasolla Leningradin alueen 
ja Pietarin kaupungin hallitusten kautta. 
Toiset ovat yksityisiä ja ylläpitävät toi- 
mintaansa itse, mutta niiltä valtio voi os- 
taa joitakin palveluita. Uusi rahoitusmalli 
on vaikuttanut suomalaisten varoilla ra- 
kennettujen palvelutalojen toimintaan In- 
kerinmaalla. 

Taaitsan ja Keiton vanhusten palve- 
lutalot, joiden kiinteistö on vastaavas- 
ti Hatsinan Inkeri-Seuran ja Keiton seu- 
rakunnan omaisuutta, siirtyvät kokonaan 
Inkerin kirkolle ja kuuluvat jatkossa yksi- 
tyislaitosten ryhmään. Inkeriläistahot ei- 
vät suostuneet luopumaan omaisuudes- 
taan ja kirkko on meillä ainoa, jolla on 

varaa talojen ylläpitoon. Kikkerin van- 
husten palvelutalo siirtyy kokonaan Villa 
Inkeri ry:lle, joka on sen rakentanut. Näil- 
tä kaikilta valtio ostaa palveluita eri muo- 
dossa (esimerkiksi Kikkerissä se maksaa 
10 täyshoidon asiakaspaikkaa, jossa pisin 
hoitokausi on kaksi kuukautta). ’TJusi jär- 
jestelmä synnyttää kauheata sekasotkua, 
nyt meillä on kolme sorttia vanhuksia ja 
kirjanpito sekä jopa päivän ruokalistat 
hoidetaan erikseen. Se vaikuttaa vanhus- 
ten välisiin suhteisiin ja voi aiheuttaa suo- 
malais-venäläistä jännitystäkin talon si- 
sällä”, pahoitellaan Villa Inkerissä. 

Rahoitusta Liteinillä, jonka kiinteis- 
tö on aina ollut kaupungin omaisuutta, 
supistettiin niin, että avopalvelut (käyn- 
nit vanhusten kodeissa) jouduttiin lopet- 
tamaan kokonaan ja palvelupiste jatkuu 
päiväkeskuksena. Vain Tervolan Maria- 
kodin toiminnassa muutoksia ei tapahtu- 
nut, sillä tämä palvelutalo on aina toimi- 


nut itsenäisesti eikä kuulu paikalliseen 
sosiaalilaitosverkostoon. 

Toimintahäiriöistä huolimatta kaikki 
vanhusten palvelutalot selviytyivät uu- 
den siirtokauden vaikeuksista. 

Kokkikoulutus Keitossa 

11.-13.1. pidettiin Keitossa sijaitsevalla 
kirkon teologisessa instituutissa kokki- 
en täydennyskoulutus. Monissa paikois- 
sa Inkerinmaalla ruokitetaan suomalaisia 
turisteja, miten voisimme palvella heitä 
parhaiten, mitä täytyy ottaa huomioon 
valmistettaessa ruokaa suomalaisryhmäl- 
le? Nämä kysymykset olivat koko koulu- 
tuksen lähtökohta. 

Inkerin seurakunnista ja palvelutaloista 
saatiin 12 ammattikokkiosallistujaa suo- 
malaisen keittiömestari Bruno Stalderin 
oppiin. Hänen johdollaan valmistettiin 
karjalanpaistia, merimiespihviä ja tilli- 



W. K. Ruokaa suomalaisittain valmistettiin yhdessä. Oikealla keittiömestari Bruno Stalder. 

lihaa. Yllätyksekseen inkeriläiset saivat 
myös tietää, että Suomessa suolakurkkuja 
syödään smetanan ja hunajan kera. 

Kaikki inkeriläiset naiskokit pitivät 
Brunosta ja toivoivat koulutukselle jat- 
koa. Yhdessä mm. pohdittiin mikä voisi 
olla inkerinsuomalaisten keittiön brändi- 
nä, joka tarjottaisiin joka paikassa. Ky- 
symys jää auki ainakin seuraavaan kou- 
lutusjaksoon asti. 

Kausityövoimasta iso tarve 

Suomen työministeriön aloitteesta järjes- 
tettiin 19. tammikuuta Helsingissä päivän 
mittainen kausityövoimaseminaari, jossa 
olivat edustettuina työhallinto, työnanta- 
jajärjestöt ja Suomen Pietarin pääkonsu- 
laatti. Kutsun tilaisuuteen oli saanut myös 
Inkerin Liiton työllistämiskeskus, jon- 
ka johtaja Natalja Troshinan esitelmäs- 
tä kävi mm. ilmi, että yli 400 työntekijää 
Suomeen lähettävä IL:n työvoimatoimis- 
to (jossa on vain 2,5 virkaa) on koko Luo- 
teis- Venäjän suurin yksikkö, joka toimit- 
taa kausityövoimaa Venäjältä Suomen 
maatiloille saakka. Seminaarissa todet- 
tiin, että eri paikkakunnissa kausityövoi- 
man ongelma ratkennee eri tavoin eikä 
Suomessa ole asiaan mitään valtakunnal- 
lista ratkaisua. 

Historianäyttely 

Suomen Pietarin instituutin tiloissa avat- 
tiin 1. helmikuuta Suomen, Ruotsin ja 
Venäjän yhteisestä historiasta kerto- 
va näyttely. Suomessa 14 vuotta asunut 
projektijohtaja Natalia Ershova koros- 
taa, että projekti tavoittelee ennen kaik- 
kea nuoria, joiden historian tuntemus kai- 
kissa kolmessa maissa tältä osin on melko 
olematonta. 


Paluumuuttajien kielitutkinto 
koneen äärellä 

Suomeen aikovien inkeriläispaluumuut- 
tajien kielitaito testattiin ensimmäistä 
kertaa 9.-10. helmikuuta Pietarissa tieto- 
koneen äärellä. Kaikille kielitestiin kutsu- 
tuille järjestettiin DIPAKLn (digitaalisen 
inkerinsuomalaisten paluumuuttajien kie- 
litutkinnon) harjoittelumahdollisuus ko- 
keen esittelyversiolla Inkerin Liiton toi- 
mistossa. 

Pyhän Marian kirkon kryptassa pidet- 
tyyn kielitutkintoon kutsuttiin noin 40 ih- 
mistä. Kukaan testattavista ei moittinut 
kokeen uutta muotoa. Helmikuun lopus- 
sa pääkonsulaatin kautta saatiin kielitut- 
kinnon tulokset: 80 % testattavista läpäisi 
kokeen. Se on DIPAKLn lyhyen historian 
paras tulos ainakin Pietarissa. 

Kuulumisia Jakutiasta 

Nuorehko jakuuttitutkija Semjon Grigor- 
jev on jo muutaman vuoden ajan ottanut 
selvää Stalinin vainovuosien ”erikoissiir- 
tolaisten” kohtaloista Jakutian tasavallas- 
sa. Arkistoaineistoa tutkiessaan Grigorjev 
havaitsi, kuinka paljon karkotettujen jou- 
kossa oli suomalaisia. Tutkijaryhmä pys- 
tyi keräämään tiedot 4 439 sodan aikana 
Jakuniassa olleesta suomalaisesta. Hei- 
dän nimensä lyhyine tietoineen on jul- 
kaistu kookkaassa kirjassa Kniga pam- 
jati (Muistokirja), jonka yhdistyksemme 
sai Grigorjevilta lahjaksi. On kuitenkin 
todettava, että uhrien listassa on paljon 
puutteita. 

Inkeroisten 
muinaisuus- näyttely 

12. helmikuuta Pietarin niin sanotussa 
Nevanlinnan museossa avattiin Inkerois- 
ten muinaisuus - niminen näyttely. Pien- 

kokoisessa näyttelyssä esitetään viime 
vuosina pääosin Mujajoen laaksosta löy- 
dettyjä arkeologisia esineitä. Niistä kävi- 
jöiden katseen vangitsevat kaksi 1 300-lu- 
vun miekkaa ja eläinaiheiset pronssikorut. 
Aineisto osoittaa inkeroisten kuuluvuutta 
muinaissuomalais-ugrilaisten maailmaan 
ja heidän pitkälle kehitettyä käsityötai- 
toansa. Omassa vitriinissään kimaltelee 
Sampo-koruja, jotka esiintyvät vanhojen 
käsityöperinteiden jatkona. Seinillä on 
suomalais-ugrilaisten kansojen myyttien 
inspiroimia maalauksia, puuveistoksia ja 
nahkatöitä. 




VV. K. Inkeroisten keskiaikaisia miekkoja ja muita 
aseita . 


(Irina Ostanen ja Valeri Kaivanen), jois- 
ta Irina oli huhtikuussa 1986 töissä Prip- 
jatin kaupungissa ja räjähdyksen hetkellä 
1,5 kilometrin päässä reaktorista. Inkeri- 
läinen Raisa Anisimava (os. Vanhanen) sai 
osallistumisestaan remonttitöihin Venäjän 
Urhollisuuden kunniamerkin. 

Saappaan ennätyslennot 
Tuutarissa 

6. toukokuuta kolmisenkymmentä saap- 
paanheittäjää tuli pitämään MM:n Ve- 
näjän turnauksen Inkerinmaalle Tuuta- 
riin. Kilpailijoiden joukossa oli Suomen, 
Ruotsin ja Venäjän edustajia, mutta kaik- 
ki puhuivat keskenään suomea. 

Eeva Niva Ruotsista (ikäluokka yli 45 
vuotta) heitti 37,95 metriä, mikä on uusi 
maailmanennätys! Toisen maailmanennä- 
tyksen päivitti 47, 1 5 metriin suomalainen 
Olavi Väänänen (ikäluokka yli 70 vuot- 
ta). Suomen saappaanheittoliiton presi- 
dentti Jari Isokorppi voitti miesten kil- 
pailun ikäluokassa yli 45 vuotta. 


Näyttelyn järjestävät yhdessä Nevanlin- 
nan museo. Venäjän tiedeakatemian his- 
torian tutkimuslaitos. Suomen Pietarin 
instituutti ja Suomen Pietarin pääkon- 
sulaatti, pääsponsorina oli Okhta Group 
Oy. 

Pyöreitä vuosia 

26. huhtikuuta tuli Tshernobylin ydinvoi- 
malaonnettomuudesta 20 vuotta. Pieta- 
rissa onnettomuuden uhreja muistettiin ja 
säteilyä saaneita remonttimiehiä kunnioi- 
tettiin erilaisissa virallisissa tilaisuuksissa. 
Kävi mm. ilmi, että vähintään 20 inkerin- 
suomalaista oli eri syistä onnettomuuspai- 
kalla. Inkerin Liiton nykyisessä kokoon- 
panossa on kaksi Tshernobylin veteraania 


Kulttuurikilpailu Suomen 
instituutissa 

17 yksityishenkilöä ja yhtyettä kilpaili 
keskenään 1 1.5. Suomen Pietarin instituu- 
tin tiloissa pidetyssä kulttuuritilaisuudes- 
sa. Kulttuurikilpailun nimi oli Suomen ja 
Inkerinmaan kansan viisautta. Kilpailuun 
otettiin vastaan erilaisia taidekappaleita: 
runoja, käännöksiä, lauluja jne. Esitet- 
tyjen kappaleiden taso oli huomattavasti 
korkeampi kuin viime vuonna, niin tai- 
teen kuin suomen kielitaidon kannalta”, 
huomaa tuomariston jäsen Alina Otti. 

Inkeriläisseminaari Turussa 

Turun kaupunki, Turun seudun inkeriläi- 
set paluumuuttajat ry ja Venäjän ja Itä- 

Euroopan instituutti järjestivät Mauno 
Koivisto -keskuksessa Turussa 12. tou- 
kokuuta Mikä on tämä kansa? - Inkerin- 
suomalaisuuden monikulttuuriset kasvot 
-seminaarin. Seminaarin tavoitteena oli 
perehdyttää suomensuomalaisia inkeri- 
läisten problematiikkaan. 

Seminaarin alussa puheenvuoron piti 
Inkerin Liiton puheenjohtaja Aleksanteri 
Kirjanen, joka kuvasi inkerinsuomalaisten 
nykytilanteen koti-lnkerissä ja esitti Inke- 
rin Liiton näkemyksen heidän asemastaan 
uudessa kansainvälistyvässä maailmas- 
sa. Inkerinsuomalaisten kulttuurielämästä 
Neuvostoliiton Leningradissa kertoi pie- 
tarilainen tohtori Tamara Smirnova. Suo- 
malaisista tutkijoista seminaarissa puhuivat 
tohtori Pekka Nevalainen j a tohtori Helena 
Miettinen, jonka esitelmä kohdistui inkeri- 
läisten identiteettikysymyksiin. Turun kau- 
pungin puolesta puheen Muutto Suomeen , 
mahdollisuus vai uhka ? piti kaupunginval- 
tuuston puheenjohtaja ja Ulkosuomalais- 
parlamentin puhemies Pertti Paasio . 

Seminaarin osallistui myös Pietarin in- 
kerinsuomalaisten kuoron lauluryhmä. 


Suomen kielen ja 
kulttuurin päivät 

18. ja 19. toukokuuta Pietarin valtion- 
yliopiston filologisen tiedekunnan ti- 
loissa Turun ja Tampereen yliopisto- 
jen professorit pitivät luennot kielestä 
ja kulttuurista. Yliopiston suomalais-ug- 
rilaisen filologian laitos sai Suomen vi- 
ranomaisilta torstaina 18.5. arvokkaan 
lahjan - kahdeksalla tietokoneella va- 
rustetun suomen luokan. Sen juhlalli- 
siin avajaisiin saapui Suomen kauppa- 
ja teollisuusministeri Paula Lehtomäki , 
joka mm. yllätti yleisöä sujuvan venä- 
jän kielitaidolla. 

Vuonna 2006 yliopiston suomen kielen 
laitos täyttää 80 vuotta, niistä 34 sen johta- 
jana toimi nyt jo eläkkeellä oleva profes- 
sori Zinaida Dubrovina , joka pääsi osal- 
listumaan tilaisuuteen avajaispäivänä. 

Tuutarissa taas oma kirkko 

Viime sota ei ollut rintamalinjalle jääneel- 
le, vuonna 1836 vihitylle kirkkoraken- 

nukselle armollinen. Sodanjälkiset rau- 
niotkin tekivät katsojaan vaikutuksen, 
kunnes Hrushtshevin aikana ne räjäytet- 
tiin maan tasolle. Kirkkomäen juurella 
Inkerin Liitto piti muutaman kerran ju- 
hannusjuhlat ja silloin huolehdittiin jon- 
kin verran vanhasta hautausmaasta, mutta 
nykyään hautausmaakin häviää laajene- 
van Tuutari Park - nimisen urheilukes- 
kuksen tieltä. 

Elpyneen Tuutarin seurakunnan uusi 
kirkkokylä on nyt Pikkola. Siihen raken- 
nettiin yhteistyössä Kouvolan kaupun- 
gin seurakunnan kanssa paljon aiempaa 
vaatimattomampi kirkkorakennus. Vuon- 
na 1998 kirkon rakentamista varten han- 
kittiin maatontti ja rakennustyöt alkoivat 
vuonna 2000. Arkkitehti Pentti Kärjen 
suunnitelman mukaan saman katon alla 
on sekä kirkkosali että pappila, seurakun- 
ta- ja aputilat. 

Helatorstaina 25. toukokuuta 2006 
Tuutarin Pikkolassa pidettiin uuden kir- 
kon vihkimistilaisuus. Ristikulkuetta seu- 
rasi juhlallinen jumalanpalvelus. Kirkon 
vihki käyttöön piispa Aarre Kuukauppi 
Mikkelin piispa Voitto Huotarin , Tuutarin 
kirkkoherra Yrjö Ttyggin , rovasti Sergei 
Tatarenkon , Kouvolan kirkkoherra Kei- 
jo Järdströrnin , rovasti Ar\>o Soitiin ynnä 
muiden avustuksella. 

Vistinässä dokumentin 
ensi-ilta 

27. toukokuuta Vistinissä esitettiin uusi 
dokumenttielokuva nimeltä Inkeroiset. 
Tuuli kantoi heille laulut. Filmi kuvat- 
tiin vuonna 2005 Soikkolan niemimaan 
maisemissa sekä Taipaleenjoella, missä 
asui Larin Paraske. Dokumentin teki- 
jä on pietarilainen Etnos- elokuvayhtiö, 
käsikirjoitus on Olga Konkovan. 


Kirjoituspaja 

Toukokuun 29.-3 1 . päivinä Petroskoissa 
pidettiin kirjoituspaja, joka tarjosi täy- 
dennyskoulutusta inkeriläislehtien kir- 
jeenvaihtajille. Tilaisuuteen osallistui 
neljä koulutettavaa Karjalan suomalais- 
ten Inkeri-liitosta ja neljä Inkerin Liitosta. 
Opettajina toimivat Irina Kapelian Inke- 
rikeskuksesta ja Mikko Nesvitzki Karja- 
lan Sanomista. 

Kaupungilta rahoitusta 
kulttuurityöhön 

Pietarin kaupunginhallituksen nuoriso- 
politiikkavirasto rahoittaa Inkerin Liiton 
Pietarin osaston kulttuuri- ja nuorisotyö- 
tä noin 5 300 eurolla. Laaditun suunnitel- 
man mukaan IL:n Pietarin osaston voimin 
on vuoden 2006 loppupuoliskolla tehtävä 
”kannettava interaktiivinen museo Pieta- 
rin alueen kantakansaf. Museoesineiden 
lisäksi on luotava tarpeiden mukaisesti 
muuttuva sivistävä seminaarin kaltainen 
opetusohjelma, joka voitaisiin toteuttaa 
missä tahansa. Hanke suoritetaan nuor- 
ten inkerinsuomalaisten voimin. 

Kupanitsan 350. vuosijuhla 

Helluntaipäivänä 4.6. Kupanitsan kirkos- 
sa juhlittiin seurakunnan 350. vuosijuh- 
laa. Keskellä Inkerinmaata sijaitseva lute- 
rilainen seurakunta syntyi Ruotsin vallan 
aikana, kun Inkerinmaan kohtalosta sodit- 
tiin Venäjän ja Ruotsin välillä. Nykyinen 
kirkko valmistui Venäjälle merkittävänä 
vuonna 1861, kun talonpojat vapautettiin 
maaorj uudesta. Vuonna 1938 kirkko pant- 
tiin kiinni, mutta sota-aikana 1941-1943 
se avasi ovensa uudestaan. Kolhoosin va- 
rastona toiminut kirkkorakennus palautet- 
tiin seurakunnalle vuonna 1989 kehnos- 
sa kunnossa. 

Juhlapäivänä kirkko oli väkeä täynnä. 
Kunniakutsuvieraana oli uudelleensyn- 
tyneen seurakunnan ensimmäinen kirk- 
koherra pastori Arvo Survo. Juuri hänen 
innostuksensa Inkerin kirkon elpymises- 
tä kannusti 1980-luvun lopussa monia 
tahoja ja yksityishenkilöitä uhraamaan 
varoja Kupanitsan kirkon kunnostami- 
seen. Jumalanpalveluksen toimitti Ku- 
panitsan nuori kirkkoherra Andrei Savo- 
lainen ja saarnasta vastasi piispa Aarre 
Kuukauppi. 

Laulajat Pietarista Narvassa 

10.-11. kesäkuuta Narvassa pidettyihin 
Viron inkerinsuomalaisten liiton järjes- 
tämiin laulu- ja tanhujuhliin osallistui 
parisenkymmentä yhtyettä, joista kak- 
si Pietarista. Lauantai-iltana juhlaväkeä 
tanssittivat Pietarin kuoro ja Suolaa ja 
pippuria -trio. 

Juhannus oV meillä herttainen 

Inkerin Liiton järjestämät kesäjuhlat pi- 
dettiin juhannuksena kolmatta kertaa 


Toksovassa. Vuoden 1991 juhlat Tokso- 
vassa olivat osallistujien lukumäärältä 
historiassamme suurimmat, yli 6 000 ih- 
mistä eri maista juhlivat silloin yhdessä. 
15 vuotta sitten juhlittiin kylän ulkopuo- 
lella kukkaniityillä. 

Vuoden 2006 juhlat pidettiin vuonna 
1994 kunnostetun valkoisen kirkon pihal- 
la. Jumalanpalveluksessa toimi liturgina 
kirkkoherra Eero Kuukauppi ja terveh- 
dyspuheen lausui Suomen Pietarin pää- 
konsuli Juhani Väänänen. Kunniakirjan 
saivat mm. Hietamäen kirkkoherra Väinö 
Kuosti ja Inkerin kirkon teologisen insti- 
tuutin rehtori Tapio Karjalainen. Puheet 
kuultiin myös Eino Pitkäseltä ja Aleksei 
Pahomovilta. 

Juhlaohjelman pääaiheena oli Pohjois- 
Inkeri, jonka historian vaiheista ja vaikut- 
tajista kertoivat konsertin kuluessa juon- 
tajat Olga Konkova yä Wladimir Kokko. 

IL:n tämän vuoden kunniakirjan uh- 
rautuvaisesta työstään inkerinsuomalais- 
ten hyväksi saivat Karjalan suomalaisten 
Inkeri-liiton puheenjohtaja Vadim Byrk- 
land, suomen opettaja Irina Harpak, suo- 
men opettaja Lilja Petrovitsheva, Viron 



O. K. Pieta- 
rin inkeriläi- 
set marssivat 
juhlapaikalle 
Narvan puis- 
tojen läpi. 

inkerinsuomalaisten liiton Tarton osaston meramies Viktor Tilkku , työllistämiskes- 
puheenjohtaja Ester Pruul , Inkerin kirkon kuksen johtaja Natalja Troshina sekä Pie- 
diakoniatyönjohtaja Lilja Stepanova , ka- tarin inkerinsuomalaisten kuoro. 


O. K. Juhlaväki Toksovan kirkko taustalla. 


A. K. Inkerinsuomalaisten perheyhtye Sateenkaari Tveristci. 

O. K. On 

tanssittu 

makeasti 

nuorten 

seurassa. 


Yhden rivin uutiset 

• Stalinin vainot -nimisen kirjan teki- 
jä Tyyne Martikainen vieraili touko- 
kuun alussa Inkerissä. Hän kävi mm. 
Keitossa, josta kirjansa "Selviytyjät” 
Jääskeläiset ovat kotoisin. 

• Inkerinsuomalaisten paluumuuttajien 
kielitutkinto (IPAKI) pidettiin 16. ja 
1 7. toukokuuta Pietarissa Nevan kie- 
li- ja kulttuurikorkeakoulun tiloissa. 
Testatuista 80% läpäisi kokeen. 

• Toukokuun lopussa Taaitsan vanhus- 
ten palvelutalon johtaja vaihtui, yli 


1 0 vuotta taloa johtaneen Paavo Suo- 
malaisen sijalle astui Mirja Vypira- 
lenko. Muutos tehtiin Inkerin kirkon 
päätöksellä, kirkkohan omistaa lai- 
toksen kiinteistön ja vastaa täysin sen 
toiminnasta. Myös Keiton palvelutalo 
sai uuden johtajan samasta syystä. 

• Kesäkuussa Pietarissa pidetyillä Ja- 
lokiven maailma -messuilla Sam- 
po-keskus sai kunniakirjan korujensa 
"muodikkaasta trendistä, joka kehit- 
tää perinteistä kansankäsitaitoa”. 

Kreivi Sievers johtaa 
maanmittaustoimitusta 


Teksti Aapo Iho, ote muistelmista 


Isäni, Andrei Petrovits vähine koulutuk- 
sineen täydensi tietojaan sekä taitojaan 
alinomaa terävänä havainnoitsijana. Käy- 
täntö perehdytti hänet myös venäjänkie- 
leen, niin ettei hän venäläisten kanssa asi- 
oidessaan tarvinnut tulkkia. Kieliopilliset 
virheet puheessa soljahtelivat hupaisina 
kuperkeikkoina, mutta eipä niistä kukaan 
moittinut eikä riidellyt... 

Muistan hänen käyneen kuntakokouk- 
sissa ”desjättidvornoi” (kymmenen talon 
edustaja) nimisessä luottamustehtävässä. 
Sitten hän aikaansa seuraavana miehenä 
oli Stolypinin pääministerikaudella saa- 
nut tietoonsa, että kaikki ne talonpojat, 
jotka lähettävät anomuksen omistaman- 
sa maan pinta- alan suuruisen palstan 
saamiseksi yhteen paikkaan, tulevat saa- 
maan kyläänsä maanmittarin, joka asian 
järjestää. 

Neuvoteltuaan kyläläisten kanssa An- 
drei Petrovits toteutti tämän ylhäältä päin 
annetun vihjeen. Kyllähän se kentällä kä- 
sitettiin, mikä isällisellä hallituksella oli 
takana, sillä olihan eri puolilta Venäjää al- 
kanut kuulua huhuja talonpoikien liikeh- 
timisestä: lisää maata vaativat musikat! 
Mutta kun kylien kesken saatiin itämään 
eripuraisuuden siemen, saatiin tyytymät- 
tömien huomio käännetyksi pois kipeim- 
mästä koko valtakuntaa järkyttävästä 
epäkohdasta. Maan nälkä alkoi talonpoi- 
kaisen keskuudessa olla huutava, sillä 
maaorjuuden lakkautuksen jälkeen suo- 
ritettu maiden jako oli jo ajan mitätöimä. 
Silloinhan perheelle merkittiin niin mon- 
ta maayksikköä (dush) kuinka monta per- 
heessä silloin oli miehen puolta. 


Niinpä niin. Tämä uusi maanjakotou- 
hu merkitsi itse asiassa samaa, mitä mer- 
kitsee pölyn heittäminen silmille. Mutta 
tähän leikkiin kuitenkin eri puolilla maa- 
ta ryhdyttiin. Niin Heimosin kylässäkin. 
Andrei Petrovits, yhdenmiehen maan 
omistaja, lähetti anomuksen, eikä kulu- 
nut pitkää aikaa, kun tuli ilmoitus, että 
kylän isäntien oli kokoonnuttava määrät- 
tynä aikana määräpaikkaan. 

Ellen väärin muista, tämä tapahtui huh- 
ti-toukokuulla 1911. Kylän ukot kokoon- 
tuivat Rist’emon tilavaan paasitupaan. 
Lienen ainoa elossa oleva silminnäkijä, 
jolla on mahdollisuus tämän tilaisuuden 
kuvaamiseen. 

Risfemon pihaan ajoi upea parivaljak- 
ko (autot olivat vielä harvinaisia), jonka 
vetämistä vaunuista nousi kaksi herraa. 
Toinen niistä tiedusti vastaanottamaan 
kiiruhtaneelta isännältä, että tämäkö on 
kokouspaikka? Herrat saateltiin sisään ja 
siellä sen pidemmittä seremonioitta toi- 
nen heistä esittäytyi: "Minä olen kreivi 
Sievers ja olen tullut siitä maanjakoasi- 
asta neuvottelemaan ja päättämään, mitä 
ja milloin tehdään. Toinen herra oli sih- 
teeri, koska otti papereita salkustansa ja 
rupesi kirjoituspuuhiin. 

Ukoista joku asettelihe jo penkille is- 
tuskelemaan, mutta kreivipä ärähti: ”Kun 
minä seison, niin ette tekään istu!” ja ukot 
nouseskelivat noloina pystyyn. Tilaisuus 
jatkui. Kreivi selitteli sitä uutta lakia ja 
ukot kuuntelivat. Sattuipa vielä toinen- 
kin nolo välikohtaus: Poalamatin Poavo, 
yksi niistä heikoimmista meidän Herram- 
me musikoista (kuin myöskin muusikois- 

ta, sillä Poavo saattoi repiä hanurista ulos 
katrillin monipolviset sävelet), niin, hän 
saapui paikalle myöhästyneenä, sisään 
astuessaan sanoi tuollaisen yhteisen hy- 
vän päivän ja tallusteli sitten pöytää kohti 
ojentaen kämmentänsä kreiville... "Mitä 
sinä hölmö sitä likaista käpälääsi minulle 
ojentelet! Painu ulos siitä!" Ja Poavo-par- 
ka perääntyi tuvan pimeimpään soppeen 
toisten taakse säikähtäneenä ja nolona. 

Kokouksen päätökseksi tuli suunnil- 
leen tämä: "Koska tämän Heimosin ky- 
län isännät kannattavat Andrei Petrovitsin 
esittämää maanjakohanketta, se hyväksy- 
tään vitkastelematta toteutettavaksi. Ky- 
län hajallinen sarkajako mitätöidään, ja 
jokaiselle talolle mitataan sille kuuluva 
maaosuus yhteen palstaan. Jos rakennuk- 
sia on muutettava, annetaan valtion puo- 
lesta muuttokustannusavustusta harkin- 
nan mukaan." 

Niin sitten tapahtui. Heimosin kylä, tii- 
viisti kahden puolen kylänkatua rakennet- 
tu, hajosi siten, että Juhansedän Poavo , 
Vanhanjuoslan Heikki ja Yläpekkolan Po- 
avo muuttivat talonsa toisiin paikkoihin. 
Entinen yhteislaidun metsineen joutui ja- 
koon myöskin, ja siitä saivat osansa jo ai- 
emmin Ropsun tien varteen muuttaneet 
Rist 'emon veljekset, sekä Seppä ja Ju- 
hansedän Poavo ja Vanhanjuoslan Heik- 
ki. Suunnilleen 2/3 tästä metsälaitumesta 
meni näille taloille, loput kylään jääneil- 
le. Olikin ankara työ sitä pelloksi raiva- 
tessa. Mutta pelloksi se muuttui. 

Nyt on kylän paikalla soraläjiä... 


Tapahtuma- 

kalenteri 

Turun seudun 
Inkeri-seuran tapahtumia 

1 . 10.2006 syyskokous ja Mikkelin päi- 
vän tilaisuus 

4 . 11.2006 Pyhäinpäivän kunniakäynti 
Turun hautausmaalla inkeriläisten muis- 
tomerkillä klo 12.00 ja sen jälkeen juh- 
la klo 13.00 

26 . 1 2.2006 joulujuhla 

Tapahtumat klo 14.00 alkaen, pyhäinpäi- 
väjuhla klo 13.00 

Varissuon kirkko 
Kousankatu 6 
Turku 

Besseda-hetket jatkuvat Palvelupistees- 
sä joka kuukauden 1. ja 3. perjantai kello 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina kello 16.30 
Palvelupisteessä, Uudenmaankatu 1. Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään 

Inkeri-kerhon tapahtumia 

Yhteyshenkilö Ilja Pelkonen, h-i.pelkonen@ 
pp.inet.fi tai puh. (040) 550 5712. 


Lahden seudun 
Inkeri-kerhon tapahtumia 

Yhteyshenkilö Maria Lahti, 
puh. (03) 734 0435 

Inkerikuoron 
harjoitukset jatkuvat 

keskiviikkoisin klo 16.45-18.30 

Inkerikoti 
Käpylänkuja 1 
00610 HELSINKI 

Kuoroa johtaa Evelin Ojalo. 

Uusia laulajia toivotaan kuoron riveihin 
kaikkiin ääniin. 


Seukot jatkuvat taas syksyllä 

Inkerikoti 
Karjalatalo 
Käpylänkuja 1 
00610 HELSINKI 

Yhteyshenkilö Pirkko Huurto, 
puh. (09) 783 391 


Helsingin seudun 
Inkeri-seuran tapahtumia 

Inkerikoti 
Karjalatalo 
Käpylänkuja 1 
00610 Helsinki 

Yhteyshenkilöt 

Toivo Tupin puh. (040) 578 3894 
Inna Rautio puh. (09) 753 0864 


Inkerikeskuksen 
hallituksen puheenjohtajan 
vastaanottoajat 

keskiviikkoisin klo 13-14 
Inkerikeskus 
Hämeentie 103 A 
00550 Helsinki 


Inkerin kulttuuriseuran 
tapahtumia 

10.9.2006 Syyskonsertti Kallion kirkossa 

Balalaikkaorkesteri Kalinka soittaa nos- 
talgisia sävelmiä Kallion kirkossa 10.9. 
klo 18 järjestettävässä konsertissa. So- 
listina on iki-ihana ja upeaääninen Vik- 
tor Klimenko. Ohjelmia saatavana kirkon 
ovelta hintaan 5 euroa. Tilaisuuden järjes- 
tää Inkerin kulttuuriseura. 

14.9.2006 Eila Lahti-Argutina kertoo 
Stalinin vainoissa kadonneiden suoma- 
laisten etsinnöistään 

Eila Lahti-Argutina, joka on koonnut 
mm. kirjan Olimme joukko vieras vaan, 
kertoo työstään ja vainoissa kadonneiden 
suomalaisten etsinnöistään 14.9. klo 17 
alkavassa tilaisuudessa Karjalatalon In- 
kerikodissa. Tervetuloa joukolla kuunte- 
lemaan ja kyselemään! 

Osallistu Muistorasiatyöpajaan 

Muistot ja muisteleminen on keskeinen 
osa inkeriläistä kulttuuria. Inkerin kulttuu- 
riseura järjestää syksyn myötä Muistora- 
siatyöpajoja, joiden aikana on mahdollista 
muistella omaa elämäänsä ja tehdä yhdes- 
sä alan ammattilaisen kanssa muistorasia, 
jossa elämän tärkeät tapahtumat saavat 
näkyvän muodon. Jututtajina on Suomen 
Punaisen ristin vapaaehtoistyöntekijöitä ja 
visualistina lavastaja Marina Kajava. 

Kyseessä on uusi ja mielenkiintoinen 
työskentelytapa. Muistorasioista on tar- 
koitus tehdä näyttelyjä osallistujien elä- 
mäntarinoista julkaisu. Tule mukaan, jos 
haluat kertoa elämäntarinasi ja saada sen 
myös muiden kuultavaksi. 

Tiedotustilaisuus järjestetään Inkerin 
kulttuuriseuran toimistolla Koivussa ja 
tähdessä osoitteessa Kaarlenkatu 3-5 A 
(Helsingin paloaseman naapurissa) tiis- 
taina 5.9. klo 17. 

Levitä Inkeri-tietoa 


Kirjallisuutta 
Arvo Survo 
Itku Inkerille, 17 € 

Hellin Suoniinen 

Mooses Putron elämäkerta, 2,50 € 

Ella Ojala 

Pitkä kotimatka, 1 4 € 

Pelastunut albumi, 22 € 

Ensimmäinen kevät, 1 6 € 

Ella Ojala 

Sananlaskuja ja tarinoita, 8 € 

Aleksander Störgren 

Mutkainen tie vapauteen, 10 € 

Pekka Nevalainen 

Inkeriläinen siirtoväki 1940- luvulla, 25 € 
Pekka Nevalainen - Hannes Sihvo (toim.) 
Inkeri-historia, kansa, kulttuuri, 50,50 € 

Heikki Seppänen 

Etelän tien kulkija - Vilho Helanen, 25 € 

Maria Ripatti 

Elämä yhden kortin varassa, 16,50 € 

Saimi Tuukkanen 
Elämäni helminauha 5 € 

Kalevalaseuran vsk 69-70 
Inkerin teillä, 1 1,50 € 

Maria Luukan laulut ja loitsut, 6,50 € 

E. Pärnänen 
Antti Kivekäs I-U, 9 € 

Mikko Savolainen 
Inkerinmaa, 33,50 € 

Aatu Savolainen 
Suomalainen sissisodassa, 1 5 € 

Lars Krifors 

Oli onnistuttava, 15 € 

Juho Häkkinen 

Siihen maahan, jonka minä sinulle osoitan, 
I-II 15 € 

Sverigesingermanländarnas historia 

24 € 

Lassi Saressalo 
Inkeri, 3,5 € 

Jouko Sihvo 

Inkerin kansan 60 kohtalonvuotta, 24 € 
Albert Pettinen 
Lauluja koululaisille, 4 € 

Albert Pettinen 
Lauluja sekakuorolle, 6 € 

Lauri Santtu 
Murrejuttuja, 2,50 € 

Lilja Kuivanen Toim. 

Inkerin vuotuisjuhlat 2003, 20 € 

Tapani Nokkala 

Paavo Räikkönen Inkerin mies, 25 € 


Äänilevyjä 
Inkerikuoron uusi 

Minä tyttö -CD 10 € 

Inkerikuoro 

Nouse Inkeri ym, 2,50 € 

Kasetteja 
Arvo Survo 
Omall maali, 9 € 

Karttoja 
Inkerin kartta 
vuodelta 1933, 12 € 

Inkerin uusi kartta 
vuodelta 1992, 10 € 

Kylä- ja tiekartta 
Keski-Inkeri, vuodelta 1993, 10 € 

Inkerin pöytä lippu 

(satiinia) + salko marmorij alustalla 18,50 € 
Inkerin pöytälippu 

(polyesteria) + salko marmorialustalla 15 € 
Inkerin pöytälippu 
(polyesteriä), 8 € 

Inkerin pöytälippu 
(satiinia), 10 € 

Adressi 

surunvalitteluun, 7 € 

Tilaukset Inkerikoti 

Saatavana Inkerin kulttuuriseurasta 
pulu 09 - 2733 225 

Inkerin satulipas (Miettinen, Lusnia) 25 € 
Flink, Toivo & Mäkilä, Eeva. Inkerin lasten 
oppikirja. 7,50 € 

Kalevala. Suomeksi ja venäjäksi. Käännös 
A. Hiiri & E. Kiuru. 23 € 

Miettinen, Helena. Kohtalontie. Kertomus 
inkeriläisen opettajan elämäntaipaleesta 
Inkerinmaalta Ruotsiin ja paluusta 
Neuvostoliittoon. 7.5 € 

Miettinen & Joganson. Petettyjen toiveiden 
maa. Arator. 1 5 € 

Monahof, Ania. Kärsimyksen pyhät kyyneleet. 
13 €. 

Mutanen, Pekka. Vaiennetut sotilaat. 12 €. 
Ojala, Ella. Sananlaskuja, tarinoita ja 
mielleyhtymiä 10 € 

E. Pärnänen. Antti Kivekäs I - II 9 € 

Sava, Inkeri & Miettinen, Helena. Liljan 
kuva kutsuu. Tarina Neuvostoliittoon 
kadonneesta ja löytyneestä suvusta. 15 € 
Inkeriläistä kansanmusiikkia 
Röntyskät. Piirileikkilauluja Inkerinmaalta 
7.5 € 

Inkeriläisten viesti 
Toimisto 

Lehden tilaukset ja osoitteenmuutokset, 
jäsenmaksut ja tuotetilaukset ym. 
Inkerikoti, Karjalatalo, Käpylänkuja 1, 
00610 Helsinki. Puh. (09) 793 796 
ti klo 18.30-20, Annikki Kelo. 

Sampo 800012-306364. 

Nordea 101030-1085026. 

Ilmoitukset / € 

1/1 sivu 250 €, V 2 sivu 135 €, % sivu 85 € 
Kuolinilmoitukset 17 € 

Kiitos- ym. ilmoitukset 10 € 

Tilaushinta 2006 

30 € kotimaahan. Ruotsissa 315 kr, 
muualle 36 €/v (360 kr/v) 

Pääasiamies Ruotsissa 
(hoitaa lehden tilaukset): Viktor Aitman 
Linbanev. 6, 43833 Landvetter, 
ulkomailta: SE-438 35 Landvetter. 

Puh ja faksi 031-916 602 

v_aitman@spray.se 

Ruotsin Inkeri-liiton postisiirtotili 

17 38 88-9 

Sivistyssäätiö 

Hallituksen pj Toivo Iho 

Rauduntie 7 H, 02130 Espoo 

puh. 050 505 2335 

Sampo 800016-1466601 

Nordea 103150-1202761 

Toimitus 

Päätoimittaja Toivo Iho 
Toimitussihteeri Katri Einamo 
Toimituksen osoite 
Nihtisalontie 18 D, 02630 Espoo, 
puh 040 740 0408 (ark. klo 9.00-17.00) 
Internet http://\v>y\v.inkeriliitto.fi 
(avataan myöhemmin ilmoitettavana 
ajankohtana) 

Sähköposti inkerinviesti@suomi24.fi 
Painopaikka Vammalan Kirjapaino Oy 
Lehti ilmestyy kerran kuukaudessa. 
Aineisto palautetaan vain erikseen 
pyydettäessä. 

Julkaisija Suomen Inkeri-liitto ry. 


Kuivinta 
sataan vuoteen 


Teksti Katri Einamo 


Kaikki jo varmaan tietävätkin Suomen 
kesän olleen kuivin sataan vuoteen. Sa- 
detta taisimme saada keskimäärin peräti 
seitsemän sentin verran. Sata vuotta, seit- 
semän senttiä. 

Sata vuotta sitten, kesäkuun 1 . päivä- 
nä 1906 säädyt hyväksyivät uuden val- 
tiopäiväjärjestyksen ja vaalilain. Tätä en- 
nen Suomi oli osa Venäjän keisarikuntaa 
ja säädyt edustivat vain pientä osaa kan- 
sasta. Valtiopäiväjärjestyksen ja vaalilain 
uudistuksella vielä itsenäistymätön Suo- 
mi sai maailman nykyaikaisimman kan- 
sanedustuslaitoksen. 

Venäjältä Suomeen levinnyt poliittinen 
levottomuus suurlakkoineen loi pohjan 
tälle radikaalille eduskuntauudistukselle. 
Suomen 1600-luvulta periytyvä nelisää- 
tyinen valtiopäivälaitos korvattiin yksika- 
marisella eduskunnalla, joka oli silloisen 
Euroopan kansanvaltaisin. Lokakuun en- 
simmäisenä päivänä voimaantulleen val- 
tiopäiväjärjestyksen mukaan äänioikeus 
oli yleinen ja yhtäläinen, ja Suomen nai- 
set saivat täydet valtiolliset oikeudet en- 
simmäisinä maailmassa. Äänioikeus- ja 
vaalikelpoisuusikäraja oli 24 vuotta. Uu- 
distuksen myötä äänioikeutettujen luku- 
määrä kymmenkertaistui nousten noin 1,2 
miljoonaan. 

Ei sata, vaan kaksisataa vuotta sitten 
(1803) presidentti Jefferson osti Napo- 
leonilta Louisianan 15 miljoonalla dol- 
larilla. Kauppahinnaksi tuli siis noin 
seitsemän senttiä hehtaarilta. Tuolloisen 
Louisianan pinta-ala oli noin puolet Eu- 
roopan koosta. 

Mitähän Napoleon nyt tuumaisi? 

Tässä numerossa: 


Toimitussihteeriltä s. 2 

Sivistyssäätiön ansiomerkit s. 3 

Pääkirjoitus s. 4 

Inkerin kirkko laajenee s. 5-6 

Parrin Toivo muistelee s. 6-8 

Salainen satu s. 9-10 

Lukijain kynästä s. 1 1 

Uutisia Inkeristä s. 11-14 

Tapahtumakalenteri s. 14-15 


Numero 10/2006 ilmestyy viikolla 
42. Aineisto toimitukselle 28.9. 


Kansikuva: 

mennessä. 


Kesähelteitä Ahvenanmaalla 
(Kuva: Katri Einamo) 

Numero 11/2006 ilmestyy viikolla 
46. Aineisto toimitukselle 26.10. 



mennessä. 




Inkeriläisten Sivistyssäätiön ansiomerkit vuonna 2006 


Teksti Katri Einamo 

Inkeriläisten Sivistyssäätiön ansiomerkit 
jaettiin Suomen Inkeri-liiton kesäjuhlassa 
Hyvinkäällä heinäkuussa. Merkit myön- 
nettiin seuraaville henkilöille: 

Marja Karhula. Helsinki 
Tytti Piironen, Nurmijärvi 
Elma Puidet, Helsinki 
Lilja Aaltonen, Hyvinkää 
Manne Kallio, Naantali 


Tuula Kallio, Naantali 
Lilja Kuivanen. Helsinki 
Irja Pelkonen. Hyvinkää 
Toini Pöllänen, Hyvinkää 
Leila Salo. Hyvinkää 
Matti Munonen, Kaarina 

Lisäksi tilaisuudessa luovutettiin vuonna 
2004 myönnetty ansiomerkki Erkki Jo- 
kiselle Helsingistä. 

Velanmaksua savussa 


Teksti Toivo Iho 


Suomen Pankilla on yleisölle avoin (mak- 
suton) jatkuva näyttely, jossa esitellään 
maamme rahatalouden historiaa. Siel- 
lä voi mm. siihen halukas kokeilla taito- 
jaan keskuspankin johtajana. Näyttelyssä 
on myös osio, joka kertoo, kuinka Suo- 
mi sai USA:ssa kosolti mainetta pelkäs- 
tään pitämällä sitoumuksensa: kun muut 
ensimmäisen maailmansodan yhteydes- 
sä velkaantuneet valtiot jättivät velkansa 
USA:lle maksamatta. Suomi hoiti maksut 
säännöllisesti. Lehdistö kiinnostui asias- 
tapa Suomi nautti Amerikassa kauan ai- 
kaa suurta arvostusta maana, joka maksoi 
velkansa. Tämä saattaa olla yhtenä syynä 
siihen, että Suomessa arvostetaan kovasti 
niitä, jotka maksavat velkansa ja pitävät 
sitoumuksensa, ja kääntäen: ei pidä luvata 
sellaista, mitä ei kykene täyttämään. 

Moni aikaansa seuraava piti varmana 
etusivun uutista asiasta, kun Venäjä mak- 
soi ennenaikaisesti Suomelle Neuvosto- 
liiton aikaiset velkansa, yli 220 milj. eu- 


roa. Jos vaikkapa 10 vuotta sitten olisi 
sanottu, että tuo velka on poistunut ku- 
vioista nyt, moniko olisi uskonut? - Oli- 
han Helsingin Sanomissa aihetta koske- 
va uutinen, muutama rivi taloussivuilla. 
Lehden pääuutinen koski kylläkin Venä- 
jää, mutta ei velanmaksua, vaan Helsin- 
gin täyttänyttä. Venäjältä kulkeutunutta 
savua. Näyttää siltä, ettei siellä suhtaudu- 
ta metsäpaloihin ihan samoin kuin vaik- 
kapa Suomessa. 

On joka tapauksessa syytä nostaa hat- 
tua Venäjän taloudesta vastaaville siitä, 
että he ovat vastuuntuntoisesti hoitaneet 
pois neuvostovallan aikaiset velat. Näin 
kävi, kun toisena osapuolena olivat ulko- 
vallat. Tämä antaa hyviä toiveita Venäjän 
vastuuntunnosta myös oman maan kan- 
salaisia, esimerkiksi inkerinsuomalaisia 
kohtaan. Mitäs Venäjä on heille velkaa? 

Lyhyesti vastaten: Stalinin aikaisen 
pakkokollektivisoinnin ja terrorihallin- 
non aiheuttamien vääryyksien verran. 

Inkerin kirkko laajenee Marien 
keskuudessa Bashkiriassa 

Piispa Aarre Kuukauppi vihki käyttöön Birskin seurakunnan kirkon 


Teksti ja kuva Irja Pelkonen 

(aiemmin julkaistu Inkerin kirkko -lehdessä) 

Joskus 1990-luvun loppupuolella tuli ko- 
tiimme Hyvinkäällä Joskhar-Olan kirkko- 
herra Juha Väliahon mukana insinööri 
Jura Saitiev Bashikirian Neftekamskis- 
ta. He kutsuivat meitä tutustumaan Bash- 
kiriassa Uralin läheisyysessä asuviin ina- 
rilaisiin. 

Toteutimme tutustumismatkan Bashki- 
riaan elo-syyskuussa 1999. Vierailimme 
pääasiassa marikylissä, niiden kouluissa 
ja kodeissa, kerroimme elämästä Suomes- 
sa ja kirkostamme. Vastaanotto oli kaik- 
kialla lämmin ja vieraanvarainen. Tällöin 
totesimme, ettei näissä kylissä ollut min- 
käänlaisia jumalanpalvelusrakennuksia. 
Islamilaisissa kylissä oli moskeijoita, ma- 
rien luonnonuskonnon lehdot olivat rap- 
piolla. 


Matkan jälkeen mieheni, Hannu Pel- 
konen, Hyvinkään kirkkoherranvirasta 
eläkkeellä olevana, ennätti töihin myös 
Baskortostanin marikyliin ja kaupun- 
keihin. Työhön hän lähti sinne, mistä 
kutsu tuli. Työ oli tavallista papintyötä, 
rippikouluja ehkä 13 eri kylässä, juma- 
lanpalveluksia, kasteita mutta myös ra- 
kennusmiehen työtä, kirkon rakentamis- 
ta. Tapasin siellä useita henkilöitä, joille 
olemme lähettäneet joulutervehdyksiä. 
Olen tiennyt olevani heidän kumminsa, 
mutta en ollut tavannut heitä kaikkia ai- 
kaisemmin. Nyt näimme, kuinka Taivaan 
Isä on pitänyt heistä huolta. 

Lähdin Baskortostaniin seuraavan ker- 
ran viime kesänä, jolloin Birskissa matka- 
seurueemme näki tulevan kirkon paikal- 



Birskin kirkon 
vihkivät kylänjoh- 
taja (vas.) Anatoli 
Kutlusatov, Alpo 
Järvi , diakoni S lava 
Abdullin, Juha Vä- 
liaho, piispa Aarre 
Kuukauppi , Hannu 
Pelkonen ja Harry 
Ruotsalainen. 

la olevan montun. Tuntui mahdottomalta 
ajatella, että sillä paikalla olisi vuoden ku- 
luttua lähes valmis kirkko. Yhdessä ina- 
rilaisten kanssa suomalaiset talkoomiehet 
ja -naiset ovat tehneet hyvää työtä. Perni- 
ön rovastikunnan, Laukaan seurakunnan 
ja Herättäjäyhdistyksen ja monet muut 
vapaaehtoiset ovat olleet ihmettelyn koh- 
teita paikallisille viranomaisillekin. "Ei- 
vätkö saa palkkaa työstään, he maksavat 
ruokansakin itse! Mitä tämä oikein on?" 

Elokuussa 2006 piispa Aarre Kuu- 
kauppi saapui Pietarista yhdessä mei- 
dän suomalaisten ystävien kanssa kirkon 
vihkijäisjuhlaan. Tässä juhlassa talo olisi 
saanut olla suurempikin, mutta ainahan ei 
ole juhlaa. Seurakunnan tarpeisiin kirkko 
on riittävä ja käytännöllinen, kirkkosalin 
alapuolella on keittiö ja tarjoilutilat, ylä- 
kerrassa asunto työntekijälle. 


Juhlan aluksi piispa vihki diakoniksi 
Slava Abdullinin. Vihkijäisjumalanpal- 
velus toimitettiin osittain kolmella kielel- 
lä, venäjäksi, märiksi ja suomeksi. Anu 
Väliahon toimiessa tulkkina. Jos oli mah- 
dollista, niin samasta virrestä laulettiin 
säkeistöjä kaikilla kolmella kielellä. Itse 
vihkimisessä toimivat piispan avustajina 
kylänjohtaja Anatoli Kutlusatov, Alpo 
Järvi, diakoni Slava Abdullin, Juha Vä- 
liaho, Hannu Pelkonen ja Harry Ruot- 
salainen. 

Juhlan loppupuolella piispa toimit- 
ti vielä Slava Abdullinin ja hänen puoli- 
sonsa avioliiton siunaamisen sekä asetti 
katekeetaksi Anatoli Trefilovin Udmur- 
tiasta. 

Birskin seurakunnan kirkkoherrana 
toimii Juha Väliaho. Työ jatkuu marien 
parissa ja työmiehiä tarvitaan. 


Parrin Toivo muistelee 



Ruotsissa , Sandaredissä, elävä , 80-vuo- 
tias Toivo Parri on kirjannut paperil- 
le muistojaan sota-aikana tapahtunees- 
ta siirtymisestä Inkeristä Suomeen. Näin 
Toivo muistelee lähtöä: 

Kevättalvella 1941 meille tuli saksa- 
lainen upseeri ja sanoi, että teidän on läh- 
dettävä tästä pois., koska me tarvitsemme 
lisätilaa ammuksille. Koko kylä oli jo täy- 
tetty ammuksilla, niin myös meidän na- 
vetta.. Kylässä oli enää vähän siviileitä; 
me saimme viipyä muita kauemmin, kos- 
ka meillä asui kaksi fritziä: autonkuljet- 
taja ja keittäjä. 

Saksalaiset ryhtyivät valmistelemaan 
keväthyökkäystä Leningradiin, mutta ei- 
vät ehtineet, kun toverit aloittivat ensin, 
ja fritzeille tuli lähtö. Me olimme silloin 
jo kaukana, Kingisepissä, kun kuulim- 

me, että hyökkäys oli alkanut. Kaikki in- 
keriläiset tuotiin junalla Viroon. Meidän 
matka kesti kaksi viikkoa. Kun pääsimme 
Kingiseppiin, loppui kelkkakelikin; vii- 
meinen osuus käveltiin ojaa pitkin, kun 
muualla ei ollut lunta. Kingisepissä kuu- 
limme, että Viron raja suljettiin, emmekä 
päässeet sinne, vaan meidän oli jäätävä 
Kingiseppiin ja kaikkien piti mennä töi- 
hin: auttamaan saksalaisia valloittamaan 
maailma. 

Toivo Parvi kuvailee perheensä olik- 
keita Kingisepissä : Meille annettiin asun- 
noksi käytävä, joka oli jaettava toisen per- 
heen kanssa. Asunto oli Kingiseppin halki 
virtaavan joen toisella puolen, mutta isä 
sai kohta hommattua asunnon kaupun- 
gin puolelta. Muistan, kun menin viimei- 
sen kerran joen yli tukkeja myöten: uitto 
kun oli jäätynyt syksyllä kiinni. Piti men- 
nä lujaa, mutta se kannatti, kun sillä ta- 
voin vältti kolmen kilometrin kiertomat- 
kan! Kingisepissä jouduimme töihin: isä 
uittoon, sisko konttoriin, minä Mitroski- 
nin prikaatiin maanteitä korjaamaan. Pal- 
kaksi saatiin ns. pajokka päivää kohti:200 
g jauhoja, saman verran leipää, 50 g mar- 
gariinia tai marmelaadia, joskus matois- 
ta juustoa. 

Seuraava muistelusten jakso kertoo 
Kingiseppin siirtoleiristä : Parin kevät- 
kuukauden mentyä kuulimme, että in- 
keriläisiä ruvetaan viemään Suomeen, ja 
sitä varten piti mennä leiriin, josta kulje- 
tetaan aikanaan laivalla Suomeen. Näin 
menimme leiriin, jossa puhkesi lavan- 
tauti! Oli sota-aika, eikä meille riittänyt 
lääkkeitä. Ei muuta kun vartomaan, kuka 
selviää hengissä, kuka kuolee. Meitä oli 
leirillä kaiketi n. 2 000 henkeä; moni per- 
he kuoli kokonaan, meiltä kuolo korja- 
si isän 41-vuotiaana ja siskon 17-vuoti- 
aana. Henkiin jäi Sparren perheestä äiti, 
ja kaksi poikaa. Toivon lisäksi nuorempi 
Reino. Vietimme leirillä kesän, ja hauta- 


simme kuolleet joukkohautaan, jota mi- 
näkin olin kaivamassa, ja myös ajamas- 
sa hautaan saksalaisen ajomiehen kanssa; 
ajamista riitti aamusta iltaan parilla hevo- 
sella. Vainajat käärittiin ruskeaan pape- 
riin ja ladottiin kuin sillit hautaan. Ei ol- 
lut saattajia, ei veisaajia... 

Toivo Parvi jatkaa leirielämän kuvaus- 
taan : Ihmettelenpä, vieläkö löytäisin tä- 
män hautuumaan; olin itsekin jo kovin 
kuumeinen, kun viimeksi kävin hauto- 
ja kaivamassa. Sieltä palatessa maailma 
pyöri silmissäni, kuin olisin ollut huma- 
lassa. Seuraavana päivänä otin isän takin, 
ja läksin sairaalan virkaa muka toimitta- 
vaan erilliseen parakkiin. Siskoni Aino 
kuoli samana yönä; kuulin hänen korah- 
tavan kahdesti, ja sitten oli hiljaista. Aa- 
mulla äiti sanoi, että Aino on kuollut; sa- 
noin kuulleeni ja lähdin sairasparakkiin. 
Sieltä ei moni palannut, vaan minä pala- 
sin, kun äiti onnistui toimittamaan minul- 
le nokkossoppaa. Jotkut onnistuivat pois- 
tumaan leiristä aidan alitse; jos jäi kiinni, 
tiesi se pari päivää putkaa ilman balan- 
taa. (Balanta = ruisjauhojuoma, jota sai 
75 cl.). 

Toivo Parvi ihmettelee kovasti , ettei 
Kingiseppin leiristä ole mitään kirjoitet- 
tu , eikä liioin Veimarista, joka oli vastaa- 
va kuolemanpaikka. Sieltä tuotiin henkiin 
jääneet Kingiseppin leirille ennen Viroon 
kuljetusta; silloin oli eloonjääneitä vähän 
yli 800 henkeä. Kaikki kuljetettiin Baltis- 
kin leirille , entisiin venäläisiin pommi- 
tuksilta säästyneisiin sotilasparakkeihin. 
”Siellä onnistuin pääsemään töihin kulku- 
tautisairaalaan yhdessä toisen pojan kans- 
sa. Saatiin 12-tuntisesta päivästä palkaksi 
ylimääräinen ruoka-annos päivässä. Hyvä 
hanke”, kuittaa Toivo. 

Sparren jäljelle jääneen perheen elä- 
mässä seurasi vaihe Virossa : Siirryim- 
me pois leiriltä; meidät komennettiin här- 
kävaunuihin, ja matka alkoi, ei kukaan 

tiennyt, mihin. Junamme pysähtyi paik- 
kaan nimeltä Kiviöli. Vastassa ollut vi- 
rolainen johti meidät suureen yleiseen 
saunaan, missä oli suuria torakoita. Yöl- 
lä nämä lensivät seinästä seinään, niin 
että kolahti. Pureksivat meidät punaisil- 
le läiskille, olimme niiden syötävinä kak- 
si viikkoa. Taas vaunuihin ja matka jat- 
kui, tällä kertaa ei kovin pitkälle. Tämän 
paikan nimi oli Kohtla-Järvi. Jouduim- 
me asumaan samassa huoneessa toisen 
perheen kanssa, meitä oli siinä huonees- 
sa kaikkiaan 20 henkeä. Äiti joutui töihin 
Kävään; se oli raskasta työtä, kun käsi- 
pelissä lastattiin rautatievaunuja palaval- 
lakivellä. Minä menin rautatielle, mutta 
ajoivat pois viikon kuluttua todettuaan, 
etten ollut täysi-ikäinen. Näin oli tulta- 
va toimeen yhdellä tilillä; minä tosin kä- 
vin kylän yhdessä talossa töissä, kun tar- 
vitsivat, sain päiväruuan ja jonkin verran 
ruokatarpeita. 

Toivo Parvi kuvaa Viroa ja sikäläistä 
byrokratiaa : Täällä Kohtlajärvellä läm- 
mitettiin hellatkin palavallakivellä. Hel- 
loissa ei ollut renkaita, kuten puuhellois- 
sa, vaan yhtenäinen paksu rautalevy, mikä 
tuli punaiseksi lämmittäessä. Kevätpuolel- 
la kuulin yhdeltä nuohoojalta, että inke- 
riläisiä ruvetaan viemään Suomeen. Sitä 
varten piti mennä virastoon ja täyttää ano- 
mukset. - Minähän painelin sinne jo seu- 
raavana päivänä. Nämä virolaiset lomak- 
keet eivät olleetkaan suomalaiselle niin 
helpot ymmärtää: kysyttiin perekont ja esi- 
nimi; minulle täyttä hepreaa, mutta vähän 
mietittyämme päädyimme siihen, että ne 
tarkoittavat suku- ja etunimeä. Niin lähti 
tämä rääkiminen käymään! 

Sitten seurasi Sp arven perheen elä- 
mässä seuraava siirto: Muutaman viikon 
päästä tuli tieto, että määrättyyn aikaan 
tulee juna meitä hakemaan; ei muuta kuin 


pillit pussiin ja rautatien varteen! Tällöin 
alkoi meidän kohdalla pisin nälkäaika; 
meiltä loppui korttiannokset heti alkuun- 
sa, ja matka kesti neljä vuorokautta, ilman 
ruokaa! Välillä seistiin metsässä pitkiä ai- 
koja, kun veli venäläinen pommitti sak- 
salaisia Virossa. Tallinnassa seistiin kaksi 
vuorokautta, kun rata oli poikki. Viimein 
oltiin perillä; Baltiskissa, jossa olimme jo 
olleet. Emme kuitenkaan joutuneet enti- 
seen parakkiin. Laivan Suomeen piti läh- 
teä jo seuraavana päivänä, mutta laivassa 
ei ollutkaan miehistöä: kerrottiin suoma- 
laisen miehistön humalapäissään tappa- 
neen pari saksalaista vartiomiestä, koska 
nämä pitivät viattomia ihmisiä piikkilan- 
kojen sisällä. Parin päivän päästä saatiin 
virolainen miehistö. Näin pääsimme läh- 
temään, ja pääsiäisaamuna 1942 olimme 
Suomessa. Välillä tosin piti pysähtyä, kun 
ruotsalaiset kävivät tarkastamassa laivan. 
Meidän laivamme oli yhdestoista lasti Vi- 
rosta Suomeen. 

Toivo Parvi kertoo nyt , kuinka Sparret 
muuttuivat Parreiksi : Hankoon tultuam- 
me vastassa oli mm. sotilaspastori. Mei- 
dän kohdalla hän, kysyttyään nimeämme, 
katsoi papereitaan todeten, ettei aikaisem- 
min ole tullut Sparreja, vaan on Parreja; 
kysyi, pannaanko teidänkin niineksenne 
Parri? 

Me neuvottelimme äidin kanssa, ja niin 
meistä tuli Parreja: vähän karkumatkalla 
kun olimme. Ison naapurin tai sanoisinko 
isänmaan pelko oli aina mukana! 

Toivo Parvin kertomus päättyy: Han- 
gossa olimme muistaakseni pari viikkoa. 
Sieltä meidät siirrettiin Tampereelle, Ala- 
pispalaan, missä olimme kuukauden ka- 
ranteenissa. Kun ei mitään tauteja ilmen- 
nyt, serkkuni Mirja Iho haki meidät 
Vetelin Isonkylän koululle. Näin alkoi 
elämämme Suomessa. 

Salainen satu 


Teksti Ella Ojala (Aiemmin julkaistu Kirjo 2/2006) 

Lapsena kuulin vain salaisia satuja. Niitä p 
ei ollut tarkoitettu minun korviini, mutta s 
minä kuulin kuitenkin aina pätkän sieltä, 1 
toisen täältä ja annoin mielikuvitukseni r 
muodostaa sitten niistä eräänlaisia koko- h 
naisuuksia. Kuulin, kun vanhemmat ih- 
miset kuiskuttelivat: "Silloin, kun se Vih- r 
reä armeija lompsi tiäll Lempaalas meijän 1 
pelloil, se käi tiäl Varsalan kyläskii." 1 
Sitten seurasi katkos sadussa. Puhut- t 
tiin jotain muuta. Mutta minun päässäni s 
raksutti: "Vihreä armeija." Millainenhan 
se mahtoi olla? "Lompsi pelloill.” Millä c 
lailla "lompsi"? Lensikö se jotenkin köm- \ 
pelösti? Tallasi viljaa? Oliko se koostunut k 
heinäsirkoista? Ja oli siis heinäsirkka-ar- c 
meija. Sellaisista olin kuullut joskus jon- i 
kun lukemana Raamatusta. e 

Sitten satu saattoi saada jatkon.: "Po- s 

loset luuliit, jot hyö vapauttaat Inkerin- J 
maan bolshevismin ikeest, jot talonpojat p 
suaavat itse viljellä maataan ja mantujain. t 
Eivät raukat ymmärtäneet kuin vahva olj c 
Puna-armeija." c 

Siihen aikaan en vielä tiennyt puna-ar- > 
meijastakaan. Puna-armeija, mietin pie- s 

nessä päässäni: Oliko se koottu luteista? 
Olin joskus kuullut, kun joku luki Prav- 1 
dan "lozungin": kaikkien maiden prole- k 

taarit, yhtykää! Ehkä se tarkoittikin juu- 1 
ri, että kaikkien maiden mökkien luteet, s 
yhtykää? p 

Sitten kuului puheen sorinaa: "Myö t 

ehittin ellää uuves talos vast yheksän i 
kuukautta, ko se poltettiin." Kenen talo s 
poltettiin? Ja miksi? Olin kuullut sanan- s 
parren: Lystiist käi lutikkaisiil vaik lie tai- t 

loinki palant." \ 

Sitten muistin, että isäni kotitalohan se 
oli ja isä oli vasta pojannulikka. Ehkä isä r 

oli niin vallaton, että sytytti uuden talon ) 


palamaan, kun kaikkien mökkien luteet 
säntäsivät yöllä isänisän uuteen kotita- 
loon, eikä isä sietänyt yöllistä puna-ar- 
meijaa kimpussaan, kun aamulla ani var- 
hain piti mennä paimeneen. 

"Inkerin lippu laskettiin viimeisen ker- 
ran saloost Kirsalos täs meijän Lempaa- 
las, ko vihreä armeija pakeni Suomeen." 
Tämä kuiskaus oli salaisista kuiskauksis- 
ta salaisempi. Mikä lippu? Missä se Kir- 
salo täällä Lempaalassa oli? 

Kysyinkin sitä äidiltä. Hän sanoi sen 
olevan virallisesti Kirjasalo ja sijaitse- 
van niin Lempäälän rajalla, että oli mel- 
kein Suomen sisällä. Kivennavan ja Rau- 
dun ympäröimä kolkka. Inkerin lipusta en 
uskaltanut kysyä mitään, sillä ymmärsin, 
että se salaisuus oli yhtä vaarallinen kuin 
sekin satusalaisuus, jonka möläytin julki 
Juholassa, naapurissa. Juholoita piti aina 
pelätä. Siellä ei saanut kertoa salaisia sa- 
tuja, Juholan Jussi oli urkkija. Urkkijan 
oli palkannut joku NKVD. Tuo kirjainyh- 
distelmä ei sanonut minulle mitään, mutta 
ymmärsin sen olevan jonkinlaisen erittäin 
salaisten satujen kokoojan. 

Niinpä, kun kerran näin Juholassa ka- 
lenterikuvan, jollainen meilläkin oli, siinä 
kalenterissa oli täsmälleen kaksi saman- 
laista viiksiniekkaa äijää. (Muuten: meillä 
sanottiin isoisää äijäksi. Äidin isää vielä- 
pä kylä-äijäksi, koska morsiamet naitiin 
tavallisesti vieraasta kylästä ja morsiamen 
isästä tuli siten kylä-äijä.) Sellaiset viik- 
siniekat koristivat meidän kalenteria. Toi- 
sella viiksiniekalla vain oli paksu musta 
tukka, toinen oli kalju, sen tukka oli kas- 
vanut pukinparraksi. 

"Äiti, äiti, huusin riemuissani havain- 
noistani: tiälläkin ovat kylä-äijän syöjät"! 
Äiti tuli luokseni, otti kalenterin kädestä- 

ni, ja kiidätti minut nopeasti ulos. "Muis- 
ta sie, jot niist viiksiniekoist et ikinä sua 
sannoo missään mittää." Kyläreissu päät- 
tyi siihen. Minä olin tyhmyyttäni paljasta- 
nut salaisten satujen sankareiteen kuvat. 

Sillä aikaisemmin kotona, kun äiti kuo- 
ri perunoita ja minä istua kiehnäsin äidin 
sylissä samanlainen kalenteri kädessäni, 
kun muita satukirjoja ei ollut. Kalenteris- 
sa oli vain kaksi kuvaaja minusta molem- 
mat kuvat olisivat voineet kuvata kylä-äi- 
jääni. En muistanut miltä hän näytti, kun 
hänet olivat yöllä vieneet nämä kalente- 
rinsankarin miehet jonnekin parempaan 
talteen. Se oli erittäin salainen paikka. Sil- 
loin, kun äiti vilkaisi kuvia, hän sylkäisi: 
"Ovathan ne nyt kylä-äijän kuvia, kylä- 
äijän syöjiä ne ovat." Nyt siis ymmärsin: 
Kylä-äijän olivat syöneet viiksiniekat. Jos 
Juholan Jussi olisi ollut paikalla, minut- 
kin olisi karkotettu yöllä salaiseen paik- 
kaan ja syöty. Sitä en halunnut. Halusin 
elää. 

Tosin minut karkotettiin myöhemmin, 
mutta lempeämmin: Me saimme ottaa 
mukaan karkotuspaikalle tavaroitakin. 
Minusta se satu oli jo paljon hauskempi, 
kuin ne lukemattomat sadut, joista vain 
salaperäisesti kuiskailtiin. Serkkuni oli- 
vat kuolleet juuri tällaisilla karkotuspai- 
koilla. Jotkut serkut jopa matkalla, koska 
viiksiniekkojen miehet kyttäsivät make- 
aa lihaa pomoilleen. 


Minua ei varmasti syötäisi, koska sain 
ottaa mukaan kissankin. Meillä olikin 
maailman kaunein kissa, aito siperialai- 
nen kissa. Ja koska karkotusmiehet tulivat 
hakemaan meidän tavaroitamme ensim- 
mäisenä pienellä kuorma-auton rämisköl- 
lä ja ihmiset saivat kävellä perässä. Minut 
ne kelpuuttivat kissakorin kanssa kyytiin. 
Minusta se oli niin jännittävää, että unoh- 
din pelkoni satujen saaresta, jossa syödään 
ihmisiä, koska minulla oli kissa mukana- 
ni, ja jos ne haluaisivat syödä minut, minä 
tarjoaisin niille alkupaloiksi kissan ja kar- 
kaisin itse sillä välin jonnekin piiloon. 

Kävi kuitenkin niin, että kissa karkasi 
korista. Ja minut sullottiin samaan vau- 
nuun minne koko kylän väkikin sullot- 
tiin. Onneksi vanhempani ja pikkuvelje- 
ni olivat mukana. 

Sitten kasvoin ja menin umpivenäläi- 
seen kouluun, jossa suomen kieli oli kiel- 
letty. Suomenkielinen kirjallisuus oli hä- 
vitetty. Koulussa oli sata oppilasta ja minä 
yksin suomalainen. Opin hyvin venäjän 
kielen. 

Opin arvostamaan Pushkinin satu- 
ja, jotka olivat aivan toisenlaisia kuin se 
satu, joka oli elettävää todellisuutta. Iro- 
nista tässä todellisuudessa oli se, että sa- 
tuin tulemaan myös kouluni parhaaksi 
oppilaaksi ja sain luokkani priimuksen 
paperit. Kunniakirjassa komeilivat nämä 
varhaislapsuuteni pelätyt satuhahmot. 

LUKIJAIN KYNÄSTÄ 


Teksti Lidia Inkeri Soittu 

Laulaa ; laulaa lintu pieni 
Laulaa meille väsyneille 
Sinun laulu on niin kaunis 
Se on lääke sydämelle 
Kun sä laulat laulaa sydän 
Tämä pieni sydänlaulu 
Kertoo meille väsyneille 
Kuinka ihana on kesäkuu 
ja miten kaunis on tämä maa. 

A urinko nousee ja aurinko laskee 
Katso! Kun nousee auringon valo 
Kirkastuu taivas , maailman peili 
Kestää tuo päivä , illalla laskee 
Katso! Kun laskee auringon valo 
Taivas on kuin kultainen sateenkaari. 

Syksyn värit ovat erilaisia 

Maa on kuin iso erivärinen matto 

Tämä matto on niin arvokas ja kallis 


Ihana kävellä tämän maton päällä 
Syksy on kaikkien vuodenaikojen kunin- 
gas 

Kultainen ja värikäs kuningas 

Pitkä tie uuden elämän 
Joka askel on niin vaarallinen 
Aina katson taaksepäin 
Oliko se oikea askel 
Vaikka nyt en voi laskea 
monta askelta olen tehnyt eteenpäin 
Mutta nämä askeleet ovat oikeat 
Ihanaa kun lopussa pääset uuteen elä- 
mään 

ja tiedät kuinka vaikea oli astua 
joka askel eteenpäin. 

Kunnioitan näitä ihmisiä , jotka aina me- 
nevät eteenpäin , vaikka kuinka vaikea tuo 
tie on uuteen elämään. 


UUTISIA 

INKERISTÄ 


Teksti ja kuvat VVIadimir Kokko 

Ajankohtaista inkeriläistä 
Uutiskolumnistin kannanotto 

Suomen 

ulkosuomalaispolitiikalla 
selvät linjaukset 

Vuosisatoja Suomi on ollut maastamuut- 
tomaana, ulkomailla asuvien suomalais- 


ten lukumäärä on Suomi-Seuran arvi- 
on mukaan 1,3 miljoonaa. Eri vaiheissa 
maasta muuttaviin Suomessa suhtaudut- 
tiin eri tavoin, joskus heitä pidettiin ke- 
vytmielisinä onnenonkijoina, joskus jopa 
maanpettureina, mutta melkein aina kiel- 
teisesti. Tilanne on muuttunut 1 980-luvul- 
la, kun elämän kansainvälistymisen vält- 
tämättömyys on tullut kaikille selväksi. 
Kymmenisen vuotta sitten Suomen halli- 
tus alkoi kehittää ulkosuomalaispoliittis- 
ta ohjelmaa esittääkseen virallisesti oman 
kannanottonsa ulkomailla asuviin suoma- 
laisiin. Ohjelman käsittely edistyi hyvin 
hitaasti eikä mennyt ulkosuomalaisparla- 
mentin ohi. Inkeriläisliitoillakin oli mah- 
dollisuus lähettää hallitukseen omia kom- 
mentteja ja toivomuksia sen sisällöstä. 

Suomen hallitus hyväksyi vähän aikaa 
sitten ulkosuomalaispoliittisen ohjelman. 
Valtio huomioi ulkosuomalaiset ja pitää 
heitä rakentavana tekijänä, ohjelma julis- 
taa, että "Ulkosuomalaiset muodostavat 
moniulotteisen voimavaran Suomelle". 
Inkerinsuomalaisten kannalta tärkeintä 
on se, että asiapaperissa meidät luokitel- 
laan ulkosuomalaisiksi, vaikkemme ole 
Suomen kansalaisten jälkeläisiä. Kansa- 
laisuudella ei ohjelman mukaan ole mer- 
kitystä siinä, kuuluuko henkilö ulkosuo- 
malaisiin vai ei. Korostetaan kuitenkin, 
että ” Henkilöiden tulee kuitenkin itse pi- 
tää itseään suomalaisina ". 

Ohjelmassa on määrätty Suomen poli- 
tiikkalinjaukset ja toimenpiteet ulkosuo- 
malaisten suhteen. Hallitus sitoutuu tu- 
kemaan Suomi-kouluja sekä seuraamaan 
ja edesauttamaan suomen opetusta ulko- 
maiden koululaitoksissa. Suomi haluaa 
kehottaa ulkosuomalaisnuoria opiskele- 
maan Suomessa, mikä on inkerinsuoma- 
laisille mielestäni erittäin tärkeää. Paluu- 
muutto on tarkoitus kanavoida enemmän 
Suomen työmarkkinoiden tarpeisiin. Hal- 
litus on velvollinen jatkossakin ylläpitä- 
mään ulkosuomalaisparlamentin toimin- 
taa. 

Suomen hallituksella ja sen ulko- 
maanedustustoilla on ohjelman mukaan 
aikomus tukea ulkosuomalaisten järjes- 
tötoimintaa. Inkeriläisliitot on mainittu 
ohjelmassa erikseen, vaikka maailmas- 
sa toimii noin 1 500 ulkosuomalaisyh- 
teisöä. Olen varma, että tämä poliittinen 
linjaus edistää myös Inkerin Liiton yh- 
teistyötä Suomen hallituksen kanssa tu- 
levaisuudessa. Pienenä kritiikkinä voisin 
vain todeta, että ohjelmassa lukee Venä- 
jän Inkerinliitto , minkä nimistä yhdistys- 
tä ei ole olemassa. 

Ylipäänsä hallituksen ulkosuomalais- 
poliittisessa ohjelmassa (2006-2011) on 
paljon hyvää. Se vahvistaa ulkosuoma- 


laisjärjestöjen varmuutta heimotyön tar- 
peellisuudesta, ei ainoastaan omien koh- 
deryhmien näkökulmasta, vaan maailman 
suomalaisuuden kannalta. 

Suomi-klubi 

Pietarissa on alkanut toimintansa 
26.4.2006 perustettu Suomi-klubi. Klu- 
bin tarkoituksena on toimia yhdistävä- 
nä linkkinä suomalaisille ja venäläisille 
Pietarissa. Se kehittyy opiskelijajärjestön 
pohjalta, mutta jäseniksi toivotaan kaik- 
ki Suomesta ja suomalaisuudesta kiin- 
nostuneet. Aloite Suomi-klubin perusta- 
misesta on tullut mm. pääkonsulaatilta, 
joka tukien suomalaisyritysten toimintaa 
haluaa herättää pietarilaisten opiskelijoi- 
den kiinnostusta työllistymisestä suoma- 
laisiin yrityksiin. Niin sanottuina men- 
tori-yrityksinä Suomi-klubissa toimivat 
Nokian Renkaat , Fazer , Elcoteq , Avenir 
ja YIT. Nämä suomalaisyritykset kaipaa- 
vat itselleen Pietarissa päteviä työnteki- 
jöitä ja ovat valmiit seuraamaan heidän 
kasvuansa opiskeluvaiheesta alkaen. 

Suomi-klubissa on tällä hetkellä 58 ak- 
tiivista jäsentä, puheenjohtajaksi on valit- 
tu Pietarin talous- ja finanssiyliopistossa 
opiskeleva Joonas Turkama. Ensimmäi- 
nen klubin tapahtuma pidettiin 30. kesä- 
kuuta, se oli juhannusjuhla Suomenlah- 
den rannalla. 

"Mansikka on 
punanen marja...” 

Tänä kesänä työllistämiskeskuksen vä- 
lityksellä Suomeen lähti noin 410 työn- 
tekijää eli hiukan vähemmän kuin viime 
vuonna. Työnantajien lukumäärä on taas 
kasvanut viime vuoteen verrattuna, lL:n 
kautta poimijoita kutsui noin 35 suoma- 
laista maatilaa. Noin 85 % kausityövoi- 
masta menee mansikanpoimintaan, mut- 

ta tällä kertaa 40 ihmistä lähetettiin myös 
metsämarjaan. 

Piispa Kuukauppi 

uskontokuntien 

huippukokouksessa 

3.-6. heinäkuuta Moskovassa pidettiin 
maailman uskontokuntien huippukoko- 
us. Huippukokouksessa ei ollut tarkoitus 
keskustella uskonnollisista asioista, vaan 
”antaa uskovaisten vastaus nyky-yhteis- 
kunnan uusiin haasteisiin’’. Avajaiskoko- 
uksessa kuultiin presidentti Putinia ja Pat- 
riarkka Aleksi II:sta. Venäjän luterilaisia 
uskontokuntien huippukokouksessa edusti 
Inkerin kirkon piispa Aarre Kuukauppi. 

Pietarin kuoro Suomen 
inkeriläisjuhlilla 

Inkerinsuomalaisten kuoro Pietarista 
kävi esiintymässä Hyvinkäällä 8.-9. hei- 
näkuuta pidetyissä kesäjuhlissa. Kuorol- 
la oli yhteensä kolme esitystä: kaupungin 
kauppatorilla. Riihimäen vanhainkodissa 
ja yhteisiltamilla Hyvinkää-salissa. 

Juhlien pääjärjestäjänä oli Hyvinkään 
Inkeri-kerho, joka oli saanut merkittävää 
tukea kirkkopiiriltä. Kuorolaiset olivat 
hyvin tyytyväisiä mukavaan majoituk- 
seen seurakunnan kesäleiritaloon Kesijär- 
ven rannassa Lopella. Juhlilla esiintyivät 
myös Petroskoin Inkeri-kuoro , muutama 
musiikkiryhmä Virosta ja Helsingin Tuu- 
listulla. 

Inkeroisjuhlat 

9. heinäkuuta Soikkolan niemimaalla si- 
jaitsevassa Vistinän kylässä, jota voidaan 
pitää inkeroisten pääkaupunkina, pidet- 
tiin perinteiset inkeroisjuhlat. Juuri Vis- 
tinässä on inkeroisten kansanmuseo ja 
inkeroisseuran päätoimipaikka. Juhlien 


kulttuuriohjelmassa esiintyi muutama 
inkeroismusiikkiyhtye sekä Pietarin in- 
kerinsuomalaisten kuoron Korpi-laulu- 
ryhmä. Sen johtaja Olga Konkova, joka 
edustaa inkeroisia suomalais-ugrilaisten 
kansojen koordinaatiokomiteassa, lausui 
mm. juhlapuheen. 

Kirjontakerho 

IL:n Pietarin osaston tiloissa on alkanut 
kirjontakerhon toiminta. Kerran viikossa 
kokoontuvaan kerhoon on ilmoittautunut 
28 naista ja kolme miestä. 

Inkerin äyrämöisten naistenpukujen 
kirjonta ihastutti asiantuntijoita jo 150 
vuotta sitten, ja tämä taidonnäyte on osit- 
tain säilynyt kaikille tutussa Tuutarin pu- 
vussa. Nyt kerholaisten on tarkoitus tutkia 
ja valmistaa omin käsin kirjontakankaita 
ommellakseen niistä kansallispukuja. Al- 
kuvaiheessa auttavat Venäjän, Suomen ja 
Viron museokokoelmista saadut alkupe- 
räisten kirjontakappaleiden valokuvat ja 
arvokkaat aidot kankaat. Varsinaista kä- 
sityötaitoa kerholaisille opettaa Natalja 
Romanova. 



Kirjonta voi olla niin naisten kuin miesten 
harrastus 


Kesäleiri yhteistyön tuloksena 

10 inkerinsuomalaista ja kahdeksan Van- 
han Laatokan sosiaaliviraston lähettämää 

eri-ikäistä lasta pääsi heinäkuussa Suo- 
meen kesäleirille. Ryhmä vietti kolme 
päivää Helsingissä ja sitten viisi päivää 
Perttelin luterilaisen seurakunnan leiri- 
keskuksessa Varsinais-Suomessa. Irina 
Ostosen, Linda Rähmösen ja Olga Ma- 
lyninan johdolla lapset kävivät useassa 
museossa, mm. Turun linnassa ja ainut- 
laatuisessa Salon lehmämuseossa, Naan- 
talin Muumimaailmassa , Turun tuomio- 
kirkossa jne. 

Leiri ei olisi toteutunut ilman Inkerin 
Liiton yhteistyötä muiden tahojen kanssa. 
Helsingin Inkerikeskus ja eritoten Arja 
Tahvanainen auttoivat järjestelyissä, 
päiväkoti Idelia tarjosi tilat Helsingissä, 
Perttelin seurakunta vuokrasi leirin. Sa- 
lossa asuvat inkeriläispaluumuuttajat toi- 
mivat oppaina ja tulkkeina, ja Varsinais- 
Suomen pelastusarmeija järjesti kerran 
lasten iltaohjelman ja toi heille lahjoja. 

Kaikki lapset pitivät kovasti Suomen 
kesäleiristä. Leirin päätyttyä 9-vuotias 
Ilmi Paavilainen Pietarista sanoi: ,v Nyt 
tiedän, etten ole venäläinen vaan suoma- 
lainen”. Jos näin, niin leiri on saavuttanut 
tavoitteensa. Seuraava vastaava lasten ke- 
säleiri alkaa 1 1 . elokuuta. 

Yhden rivin uutiset 

• 7. heinäkuuta pidettiin kansallisuus- 
ja uskontokuntien neuvottelukunnan 
kokous, jossa pääaiheena oli kaupun- 
gin suvaitsevaisuusohjelman käsitte- 
ly. Neuvottelukunta on neuvoa-antava 
elin, johon kuuluvat kansalaisjärjes- 
töjen ja uskontokuntien edustajat. 
Kokoukseen osallistui myös IL:n pu- 
heenjohtaja Aleksanteri Kirjanen. 

• Taidenäyttely, joka on omistettu in- 
keriläistaiteilija Toivo Rännälin 85. 
vuosijuhlalle, on avattu Moskovski- 
piirin näyttelykeskuksessa Pietarissa. 


Tapahtuma- 

kalenteri 

Turun seudun 
Inkeri-seuran tapahtumia 

1.10.2006 syyskokous ja Mikkelin päi- 
vän tilaisuus 

4.11.2006 Pyhäinpäivän kunniakäynti 
Turun hautausmaalla inkeriläisten muis- 
tomerkillä klo 12.00 ja sen jälkeen juh- 
la klo 13.00 

26.12.2006 joulujuhla 

Tapahtumat klo 14.00 alkaen, pyhäinpäi- 
väjuhla klo 13.00 

Varissuon kirkko 
Kousankatu 6, Turku 

Besseda-hetket jatkuvat Palvelupistees- 
sä joka kuukauden 1. ja 3. perjantai kello 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina kello 16.30 
Palvelupisteessä. Uudenmaankatu 1. Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään 

Inkeri-kerhon tapahtumia 

Yhteyshenkilö Irja Pelkonen, 
h-i.pelkonen@pp.inet.fi tai 
puh. (040) 550 5712. 


Lahden seudun 
Inkeri-kerhon tapahtumia 

Yhteyshenkilö Maria Lahti, 
puh. (03) 734 0435 

Inkerikuoron 
harjoitukset jatkuvat 

keskiviikkoisin klo 16.45-18.30 

Inkerikoti 
Käpylänkuja 1 
00610 HELSINKI 

Kuoroa johtaa Evelin Ojalo. 

Uusia laulajia toivotaan kuoron riveihin 
kaikkiin ääniin. 


Seukot syksyllä 2006 

Kokoonnumme torstaina 12.10. sekä tors- 
taina 16.11. klo 13.00. Muistellaan kesää 
ja suunnitellaan talven ohjelmaa. Terve- 
tuloa! 

Inkerikoti 
Karjalatalo 
Käpylänkuja 1 
00610 HELSINKI 

Tiedustelut: Pirkko Huurto 
puh. (09) 783 391 


Helsingin seudun 
Inkeri-seuran tapahtumia 

Inkerikoti 
Karjalatalo 
Käpylänkuja 1 
00610 Helsinki 

Yhteyshenkilöt 

Toivo Tupin puh. (040) 578 3894 
Irma Rautio puh. (09) 753 0864 


Inkerikeskuksen 
hallituksen puheenjohtajan 
vastaanottoajat 

keskiviikkoisin klo 13-14 
Inkerikeskus 

Hämeentie 103 A, 00550 Helsinki 


Inkerin kulttuuriseuran 
tapahtumia 

14.9.2006 Eila Lahti-Argutina kertoo 
Stalinin vainoissa kadonneiden suoma- 
laisten etsinnöistään 

Eila Lahti-Argutina, joka on koonnut 
mm. kirjan Olimme joukko vieras vaan, 
kertoo työstään ja vainoissa kadonneiden 
suomalaisten etsinnöistään 14.9. klo 17 
alkavassa tilaisuudessa Karjalatalon In- 
kerikodissa. Tervetuloa joukolla kuunte- 
lemaan ja kyselemään! 

Osallistu Muistorasiatyöpajaan 

Muistot ja muisteleminen on keskeinen 
osa inkeriläistä kulttuuria. Inkerin kulttuu- 
riseura järjestää syksyn myötä Muistora- 
siatyöpajoja, joiden aikana on mahdollista 
muistella omaa elämäänsä ja tehdä yhdes- 
sä alan ammattilaisen kanssa muistorasia, 
jossa elämän tärkeät tapahtumat saavat nä- 
kyvän muodon. Jututtajina on Suomen Pu- 
naisen ristin vapaaehtoistyöntekijöitä ja vi- 
sualistina lavastaja Marina Kajava. 

Kyseessä on uusi ja mielenkiintoinen 
työskentelytapa. Muistorasioista on tar- 
koitus tehdä näyttelyjä osallistujien elä- 
mäntarinoista julkaisu. Tule mukaan, jos 
haluat kertoa elämäntarinasi ja saada sen 
myös muiden kuultavaksi. 

Tiedotustilaisuus järjestetään Inkerin 
kulttuuriseuran toimistolla Koivussa ja 
tähdessä osoitteessa Kaarlenkatu 3-5 A 
(Helsingin paloaseman naapurissa) tiis- 
taina syyskuun 5 päivänä klo 17. 

Levitä Inkeri-tietoa. 

Kirjallisuutta 
Arvo Survo 
Itku Inkerille, 17 € 

Hellin Suominen 

Mooses Putron elämäkerta, 2,50 € 

Ella Ojala 

Pitkä kotimatka, 14 € 

Pelastunut albumi, 22 € 

Ensimmäinen kevät, 1 6 € 

Ella Ojala 

Sananlaskuja ja tarinoita, 8 € 

Aleksander Störgren 

Mutkainen tie vapauteen, 10 € 

Pekka Nevalainen 

Inkeriläinen siirtoväki 1940-luvulla, 25 € 

Pekka Nevalainen - Hannes Sihvo (toim.) 

Inkeri-historia, kansa, kulttuuri, 50,50 € 

Heikki Seppänen 

Etelän tien kulkija - Vilho Helanen, 25 € 

Maria Ripatti 

Elämä yhden kortin varassa, 16,50 € 

Saimi Tuukkanen 
Elämäni helminauha 5 € 

Kalevalaseuran vsk 69-70 
Inkerin teillä, 1 1,50 € 

Maria Luukan laulut ja loitsut, 6,50 € 

E. Pärnänen 
Antti Kivekäs I-II, 9 € 

.Mikko Savolainen 
Inkerinmaa, 33,50 € 

Aatu Savolainen 
Suomalainen sissisodassa, 15 € 

Lars Krifors 

Oli onnistuttava, 15 € 

Juho Häkkinen 

Siihen maahan, jonka minä sinulle osoitan, 
I-II 15 € 

Sverigesingermanländarnas historia 

24 € 

Lassi Saressalo 
Inkeri, 3,5 € 

Jouko Sihvo 

Inkerin kansan 60 kohtalonvuotta, 24 € 
Albert Pettinen 
Lauluja koululaisille, 4 € 

Albert Pettinen 
Lauluja sekakuorolle, 6 € 

Lauri Santtu 
Murrejuttuja, 2,50 € 

Lilja Kuivanen Toim. 

Inkerin vuotuisjuhlat 2003, 20 € 

Tapani Nokkala 

Paavo Räikkönen Inkerin mies, 25 € 


Äänilevyjä 
Inkerikuoron uusi 
Minä tyttö -CD 10 € 

Inkerikuoro 
Nouse Inkeri ym, 2,50 € 

Kasetteja 
Arvo Survo 
Omall maali, 9 € 

Karttoja 
Inkerin kartta 
vuodelta 1933, 12 € 

Inkerin uusi kartta 
vuodelta 1992, 10 € 

Kylä- ja tiekartta 
Keski-Inkeri, vuodelta 1993, 10 € 

Inkerin pöytälippu 

(satiinia) + salko marmorijalustalla 18,50 € 

Inkerin pöytälippu 

(polyesteria) + salko marmorialustalla 15 € 
Inkerin pöytälippu 
(polyesteriä), 8 € 

Inkerin pöytälippu 
(satiinia), 10 € 

Adressi 

surunvalitteluun. 7 € 

Tilaukset Inkerikoti 

Saatavana Inkerin kulttuuriseurasta 
puh. 09 - 2733 225 

Inkerin satulipas (Miettinen, l usma) 25 € 
Flink, Toivo & Mäkilä, Eeva. Inkerin lasten 
oppikirja. 7,50 € 

Kalevala. Suomeksi ja venäjäksi. Käännös 
A. Hiiri & E. Kiuru. 23 € 

Miettinen, Helena. Kohtalontie. Kertomus 
inkeriläisen opettajan elämäntaipaleesta 
Inkerinmaalta Ruotsiin ja paluusta 
Neuvostoliittoon. 7.5 € 

Miettinen & Joganson. Petettyjen toiveiden 
maa. Arator. 1 5 € 

Monahof, Ania. Kärsimyksen pyhät kyyneleet. 
13 €. 

Mutanen, Pekka. Vaiennetut sotilaat. 12 €. 
Ojala, Ella. Sananlaskuja, tarinoita ja 
mielleyhtymiä 10 € 

E. Pärnänen. Antti Kivekäs I - 11 9 € 

Sava, Inkeri & Miettinen, Helena. Liljan 
kuva kutsuu. Tarina Neuvostoliittoon 
kadonneesta ja löytyneestä suvusta. 15 € 
Inkeriläistä kansanmusiikkia 
Röntyskät. Piirileikkilauluja Inkerinmaalta 
7.5 € 

Inkeriläisten viesti 
Toimisto 

Lehden tilaukset ja osoitteenmuutokset, 
jäsenmaksut ja tuotetilaukset ym. 
Inkerikoti, Karjalatalo, Käpylänkuja 1, 
00610 Helsinki. Puh. (09) 793 796 
ti klo 18.30-20, Annikki Kelo. 

Sampo 800012-306364. 

Nordea 101030-1085026. 

Ilmoitukset / € 

1/1 sivu 250 €, Vt sivu 135 €, V4 sivu 85 € 
Kuolinilmoitukset 17 € 

Kiitos- ym. ilmoitukset 10 € 

Tilaushinta 2006 

30 € kotimaahan, Ruotsissa 315 kr, 
muualle 36 €/v (360 kr/v) 

Pääasiamies Ruotsissa 
(hoitaa lehden tilaukset): Viktor Aitman 
Linbanev. 6, 43833 Landvetter, 
ulkomailta: SE-438 35 Landvetter. 

Puh ja faksi 03 1-916 602 

v_aitman@ spray.se 

Ruotsin Inkeri-liiton postisiirtotili 

17 38 88-9 

Sivistyssäätiö 

Hallituksen pj Toivo Iho 

Rauduntie 7 H, 02130 Espoo 

puh. 050 505 2335 

Sampo 800016-1466601 

Nordea 103150-1202761 

Toimitus 

Päätoimittaja Toivo Iho 
Toimitussihteeri Katri Einamo 
Toimituksen osoite 
Nummitie 30 A, 02730 Espoo, 
puh. 040 740 0408 (ark. klo 9.00-17.00) 
Internet http://vv\v\v.inkeriliitto.fi 
(avataan myöhemmin ilmoitettavana 
ajankohtana) 

Sähköposti inkerinviesti@suomi24.fi 
Painopaikka Vammalan Kirjapaino Oy 
Lehti ilmestyy kerran kuukaudessa. 
Aineisto palautetaan vain erikseen 
pyydettäessä. 

Julkaisija Suomen Inkeri-liitto ry. 


Isä jakoi appelsiinin 

(sota - ajan ja sen jälkeisen 
säännöstelvajan muistoja) 


Teksti Toivo Iho 

Varhaisiin lapsuuden muistoihini lukeu- 
tuu tapahtuma syyskesältä 1939: isä oli 
ostanut lähikaupasta appelsiinin ja jakoi 
sen perheelleen. Muistan hyvin, kuinka 
huolella hän ensin kuori hedelmän ainai- 
sella, joskus kirkkomatkallekin vyölle 
unohtuneella puukollaan, ja sen jälkeen 
jakoi lohkoihin, joista yksi oli minun 
osani. Hyvältä ja makealta se maistui, ja 
hyvä oli, että minä, ahne pikkupoika, tuon 
lohkon sain ja söin, sillä seuraavan kerran 
taisin tuollaista herkkua maistella vasta 
joskus 10-11 vuoden kuluttua. 

Miten opettajaperhe eli ja sai ravintonsa 
sota-aikana Suomen maaseudulla? Kortti- 
annokset olivat olemattoman pienet eikä 
tavaran jakelu tuntunut ainakaan suosivan 
syrjäseutuja, miten lienevät olleet helsin- 
kiläisten asiat? Onneksi musta pörssi toi- 
mi, eivätkä sen paikallishinnat olleet aivan 
pilvissä. Huomattakoon: kyse ei ollut mis- 
tään TV-kaupasta, nimi kirjoitetaan pie- 
nin, ei suurin alkukirjaimin. Entä sopiko 
opettajan asioida siinä pörssissä? Huonos- 
taan se kävi päinsä, ja niin vähitellen kävi 
niin, että minusta, viattomasta, joka lap- 
sista olin ainoana kotosalla (nuorin veli, 
Pekka syntyi 1943) sukeutui kuin sukeu- 
tuikin perheen hankintapäällikkö. Ei se ol- 
lut vaikeaa: piti vain osata oikeaan taloon 
ja nöyrästi kysyä: oisko teillä voita myö- 
rä? Hevosmies taas, silloin kun sellaisen 
tarve oli, saatiin liikkeelle tupakan avul- 
la: tupakoimattomat veljet Yrjöjä Antti 
olivat rintamalta lähettäneet annostupak- 
kansa, ja niissä oli hevosvoimia! 

Muu särvin oli kehnonpuoleista, pait- 
si kesäisin, järven ollessa sula: lahnaa 
tuli huonoillakin verkoilla hyvin. Savus- 

Tässä numerossa: 


Isä jakoi appelsiinin s. 2-3 

Pääkirjoitus s. 4 

Inkeriläispastori Juhani Jääskeläisen jalanjäljillä Inkerinmaalla s. 5-10 

Kaunis Inkerin lippu liehui lyhyen ajan s. 11-12 

Uutisia Inkeristä s. 12-13 

Tapahtumakalenteri s. 13-15 


Numero 11/2006 ilmestyy viikolla 
46. Aineisto toimitukselle 26.10. 
mennessä. 

Numero 12/2006 ilmestyy viikolla 
51. Aineisto toimitukselle 24.11. 
mennessä. 


tettu lahna oli ja on hyvää, mutta vuosi- 
na 1945-55 söin sitä tarpeekseni: sen jäl- 
keen olen kohteliaasti kieltäytynyt: kiitos 
vain. olen jo osani saanut. Entä säännöste- 
lyn purku? Ensimmäisen kahvilaivan tulon 
( Herakles v. 1 946) muistan hyvin, niin pal- 
jon siitä puhuttiin: kahvia aloin kyllä juo- 
da vasta myöhemmin. Saatavien ja syötä- 
vien piiriin tulivat myös kananmunat, kun 
yhden kaverini äiti rupesi kanafarmarik- 
si. Makaronit vapautuivat, ja se, arkisen 
ja mitättömän tuntuinen asia, oli aika mer- 
kittävä: siihen saakka vain peruna oli ollut 
perusruoka-aine, ja millainen peruna? Säi- 
lytystilat ja -menetelmät eivät olleet lähel- 
läkään nykytasoapa niinpä perunat olivat 
kunnollisia vain jonnekin joulun tietämille. 
Makaronit olivat niitä pitkiä, onttoja luiru- 
ja, mutta oikein hyviä kuitenkin! Karkin- 
nälkä tyydytettiin joskus jopa kuivatuilla 
juureksilla, suuresta herkusta kävi etenkin 
puuronkastikkeen nimellä tunnettu, äglön 
makea tuote. Marjoja tietysti syötiin, man- 
sikoita oli heinä-elokuulla ja muita marjoja 


Kansikuva: 

Sotilaspastori Juhani Jääskeläinen 
Laukaanjoen Kosemkinassa 1942 
keskustelemassa paikallisen inke- 
rinsuomalaisen kanssa. .Museovi- 
raston arkisto. 

Kuva: Antti Hämäläinen 


myöhemmin: kotikylän erikoisuutena oli- 
vat syyskuiset tuomenmarjat. 

Joskus kansakouluaikanani alkoi kou- 
luruokailu. Se merkitsi tietysti lämmin- 
tä, hyvää ateriaa, siis lähinnä keittoa tai 
velliä. Silloin myös loppui toisten koulu- 
laisten eväiden vahtiminen; eväät kun ei- 
vät saaneet olla liian huonoja, mutta eivät 
myöskään liian hyviä! 

Suomalaiset eivät suinkaan olleet ai- 
noat vaille hedelmiä jääneet. Äskettäin 
luin, kuinka Saksassa, silloisella Rans- 
kan miehitysvyöhykkeellä asunut. Suo- 
messa sodan aikana ollut Marskin pää- 
majan saksalainen yhdysmies, kenraali 
Erfuhrt oli liikuttunut kyyneliin, kun 
marsalkka Mannerheim käydessään hän- 
tä Sveitsistä käsin tervehtimässä, oli tuli- 
aisina vienyt tuoreita hedelmiä. Tämä ta- 
pahtui v.1948. 

Muistelus koskee vuosia 1939-55. Oli- 
siko Ruotsiin siirtyneillä lukijoilla tai Ve- 
näjällä tuolloin olleilla lukijoilla vastaa- 
via arkipäivään liittyviä kokemuksia? 

Luontaistaloudesta 

kerskakulutukseen 


Teksti Toivo Iho 


Vuodet 1867-1868 muistetaan Suomes- 
sa viimeisinä nälkävuosina. Pohjoises- 
ta etelään liikkuivat silloin kerjäläisjou- 
kot, joista osa kuoli suorastaan tielle, osa 
päätyi häthätää pystytettyihin kunnallisiin 
työpisteisiin - kuollakseen siellä. Halli- 
tus, etenkin valtiovaraintoimituskunnan 
päällikkö Snellman yritti kyllä saada vil- 
jaa maahan, mutta apu tuli hieman myö- 
hässä, pahin oli jo ehtinyt tapahtua. Tästä 
J. V. Snellman on saanut moitteita, sekä 
aikalaisiltaan että myöhemmin. Tämän 
jälkeen ryhdyttiin maataloutta monin ta- 
voin tehostamaan, eikä yhtä pahoja aikoja 
sittemmin ole jouduttu kokemaan. Kan- 
salle yritettiin nälkävuosina myös jakaa 
erilaisia hätäapuneuvoja, joista päällim- 
mäisinä olivat poronjäkälän käyttöä kos- 
kevat ohjeet. Niinkin viisas ja valistunut 
mies kuin Elias Lönnrot oli sitä mieltä, 
että poronjäkälä jauhettuna oli hyvää lei- 
vänjatketta! - Nykypäivän lääkärit takai- 
sivat tuomita jäkälän käytön ihmisravin- 
tona jopa hengenvaaralliseksi. 

Inkerinsuomalaiset selvisivät näistä 
vuosista selvästi paremmin: hiljattain saa- 
vutettu henkilökohtainen vapaus oli niin 
suuri asia, että se sai ihmiset yritteliäik- 
si; saattoi olla, että Inkerin pellot olivat 
niin suojatut, ettei halla niillä vieraillut, 
ja suurkaupungin läheisyys takasi hyvän 
tuotteiden menekin. Inkerin asukkaat oli- 
vat myös oppineet käyttämään tarkkaan 
luonnon antimet, marjat ja etenkin sie- 
net. Sienten käytössä oli suuri ero: kun 
Suomessa jaettiin auliisti jäkäläreseptejä, 
sienten käyttöä vierastettiin. Sananparsien 
tasolla viljeltiin jopa rasistisia näkemyk- 


siä: ”ryssät niitä syö”! Montako ihmis- 
henkeä olisi pelastunut, jos jäkäläohjei- 
den sijaan olisi vaikkapa Suomettaren 
palstoilla jaettu kunnollisia sienten käyt- 
töä koskevia ohjeita? Tuskin nämäkään 
olisivat ainakaan Pohjanmaalla mitään 
auttaneet; siellähän torjuttiin jopa ilmai- 
set lantunsiemenet, koska lantun käyttöön 
ei ollut totuttu. - Paljon myöhemmin, so- 
tavuosina, kun koululaiset oli organisoitu 
erilaisiin talkoopuuhiin, sain Vetelin kun- 
nan sienimestarin arvon oikein kunniakir- 
jan kera; meidän taloutemme taisi vuonna 
1943 olla sen kunnan ainokainen sieniä 
käyttävä kotitalous. 

Inkerinsuomalaiset pitivät sitkeästi 
kiinni sienistään ja marjoistaan. Ne, jot- 
ka siirtyivät sotavuosien jälkeen Ruotsiin, 
lihapatojen, banaanien ja muiden herkku- 
jen pariin, veivät vanhat tottumukset mu- 
kanaan. He elivät tarkasti: ei vain niin, 
että miehet saattoivat ensi alkuun teh- 
dä kahta työtä, jos vain siinä onnistui- 
vat, vaan myös siten, että naiset ottivat 
omakseen Ruotsin metsät ja niiden hyvät 
marja- ja sienivarat. Ruotsalaiset saattoi- 
vat viettää kulutusjuhlia, mutta sinne siir- 
tyneet inkerinsuomalaiset elivät paljolti 
luontaistaloudessa. 

Nykypäivän ihminen elää lainaten: siis 
oikeastaan syömällä tulevaisuuttaan. Se 
on kehittyneen pankkitoimen ja pitkään 
jatkuneen rahanrunsauden ansiosta mah- 
dollista, eikä siinä mitään pahaa voi nähdä, 
kunhan kaikki pitävät järjen päässään säi- 
lyttäen suhteellisuudentajunsa. Pahan päi- 
vän vara on aina säilytettävä, vaikkapa sit- 
ten kunnon tattikeittoreseptin muodossa! 

Inkeriläispastori Juhani Jääskeläisen 
jalanjäljillä Inkerinmaalla 

Teksti Juhani Jääskeläinen 

Kuvat Juhani Jääskeläinen ja Antti Hämäläinen 


Isäni Juhani Jääskeläinen syntyi Keitos- 
sa 1907. Ensi vuonna tulee siis kuluneek- 
si 100 vuotta hänen syntymästään. Jääs- 
keläinen kävi Pietarissa keskikoulun, tuli 
Suomeen 1925, pääsi ylioppilaaksi Käki- 
salmen yhteiskoulusta, valmistui papiksi, 
teki päätyönsä Luumäen kirkkoherrana. 
Hän väitteli teologian tohtoriksi v.1980. 
Väitöskirjan aiheena oli ”Inkerin suoma- 
lainen evankelis-luterilainen kirkko neu- 
vostojärjestelmän ensimmäisenä vuosi- 
kymmenenä 1917-1927”. 

Keväällä 1942 hän oli suomalaisen ko- 
mission mukana tutustumassa inkeriläis- 
ten oloihin Inkerissä saksalaisten miehit- 
tämällä alueella. Syksyllä 1942 hän pääsi 
papiksi samalle alueelle, toimien siellä 
puolitoista vuotta melkein vuoden 1943 
loppuun asti. 

Viime kesäkuussa teimme. Jääskeläi- 
sen lapset, Juhani. Inkeri. Mirjam ja 
Osmo Pietarin-matkan Suomenlahden 


ympäri isän jalanjälkiä seuraten: Tallin- 
na— Narva— Skuoritsa-Hatsina—Keltto- 
Pietari. Olimme Vihdin liikenteen jär- 
jestämällä matkalla, asiantuntijaoppaana 
kenraali Pentti Lehtimäki. 

Matka Helsingistä Tallinnaan tehtiin 
nopealla Nordlandia-laivalla, isä teki 
matkat vielä nopeammin, Malmin lento- 
kentältä lähteneellä lentokoneella. Tallin- 
nassa eivät muodollisuudet juuri haitan- 
neet, isän oli sen sijaan aina Tallinnaan 
tultuaan mentävä paikalliseen saksalais- 
ten turvallisuuspoliisiin (Sicherheitspo- 
lizei) saadakseen liikkumisluvat (Aus- 
weis). 

Narvassa 

Narva oli isän keskuspaikkana. Hän yö- 
pyi siellä aina Narvan kanttorin Aatami 
Hyrrin luona. Yritimme etsiä tämän en- 
tistä osoitetta Lesestrasse 2, mutta kukaan 



JJ: Skuoritsan kirk- 
koa kunnostetaan. 
Keskellä Skuoritsan 
srk:n talouspäällikkö 
Aleksanteri Saveljev, 
vasemmalla Kurko- 
lowon radiotieduste- 
luasemalla palvellut 
Paul Voss, oikealla 
Juhani Juhaninp. 
Jääskeläinen . Taus- 
talla näkyy samainen 
saarnatuolin aukko , 
josta sotilaspastori 
Juhani Jääskeläinen 
saarnasi v.1942. 

ei tuntunut tietävän mistä kadusta nykyi- 
sin olisi kysymys. Etsimme Narvasta Py- 
hän Mikaelin kivikirkkoa ja ortodoksista 
katolista katedraalia. Edellinen oli varsin 
huonossa kunnossa mutta oli korjauksen 
alaisena. Katedraaliin emme valitettavasti 
päässeet sisälle ihailemaan isän muistiin- 
panoissaan mainitsemaa saarnatuolia: 

Kun vuonna 1943 kävin Naimassa kreik- 
kalais-katolisessa Spasso-Preobranskin 
katedraalissa , niin havaitsin ihmeekseni , 
että siellä oli saarnatuoli , sehän aina puut- 
tui kaikista krkatolisista kirkoista. Oppaa- 
na toiminut venäläinen pappi kertoi , että 
kirkko on Ruotsin vallan aikuinen luteri- 
lainen kirkko. Katedraali oli ollut rooma- 
lais-katolinen, perustettu 15. vuosisadalla. 
Se muutettiin 16. vuosisadalla luterilaisek- 
si kirkoksi Jossa piispa Gezeliuskin on vih- 
kinyt monta suomalaista pappia Inkeriä 
varten. Narvan joutuessa Venäjän vallan 
alle , muutettiin kirkko v. 1 708 tsaari Pieta- 
ri Suuren käskystä kr. katoliseksi. 

Narvassa on kaksi linnaa vastakkaisil- 
la puolilla Narvajokea: Hermannin linna 
ruotsalaisten rakentama ja livananlinna 
venäläisten tekemä. Historia tietää ker- 
toa myös Iivanan linnan ja Vaske-Narvan 
luterilaisista seurakunnista 1600-luvulla, 
mutta ne hävisivät, kuten aikanaan seit- 
semän muuta Inkerin seurakuntaa 1600- 



JJ: Pyhän Marian kirkossa jumalanpalveluksen 
jälkeen , vasemmalta lukien Juhani Jääskeläinen, 
Inkeri Papp, Mirjam Jokiranta, Osmo Pietari 
Jääskeläinen ja jumalanpalveluksen pitänyt 
rovasti Pertti Huttunen. 


luvun lopulla. Sota, nälkä ja julma vihol- 
linen ovat ennenkin Inkerin suomalaista 
kansaa ja sen seurakuntia tuhonneet. 

Suomalaisilla oli sodan aikana radio- 
tiedusteluasema Kurkulanniemellä Eestin 
Inkerissä, Kosemkinassa. Matkaseuruees- 
sa oli eräs henkilö joka oli palvellut ali- 
kersanttina Kurkulan (saks. Kurkolovvo) 
radiotiedusteluasemalla. Tämä henkilö oli 
nimeltään Jaakko Valtanen. Myöhem- 
min hänestä tuli kenraali ja Puolustus- 
voimien komentaja. Isä kertoo muistiin- 
panoissaan, että hän kävi suomalaisella 
radiotiedusteluasemalla Kurkolassa. Ken- 
raali Valtanen muisteli myös että siellä oli 
käynyt suomalainen sotilaspastori. 

Matkaseurueeseen kuului myös radio- 
tiedusteluasemalla ollut Paul Voss. Hän 
löysi sotapäiväkirjoistaan seuraavanlaisia 
merkintöjä: 

15.10.1942: Ust-Lugasta (Laukaa) 
soitti suomalainen pastori Jääskeläinen 
ilmoittaen tahtovansa järjestää juma- 
lanpalvelusta täkäläisessä kylässä. Ali- 
kersantti Wähälä meni häntä noutamaan 
hevosella puolimatkaan. Klo 21.00 ilta- 
hartaus. 15.12.1942: Iltapäivällä Nurmi 
ja ja Koskenoja kävivät kylässä levittä- 
mässä tietoa suomenkielisestä jumalan- 
palveluksesta, joka pidetään Kosemki- 
nan kirkolla ensimmäisenä joulupäivänä 
klo 8.00. Tieto tästä otettiin joka puolella 
suurella ilolla vastaan. 

Skuoritsassa 

Tunnusomaista Skuoritsan kirkolle ovat 
mahtavat pylväät pääoven edessä. Kirk- 
koa parhaillaan korjataan ja kaiken pitäi- 
si olla valmiina vihkiäisiin 8. 1 0.2006. Oli 
jotenkin historian siipien havinaa ilmas- 
sa kun totesin ryhmällemme että edellisen 
kerran kirkkoa korjattiin isäni johdolla. 
Skuoritsan seurakunta ja kirkkorakennus 
olivat olleet keskeisiä isäni toiminnassa 

AH: Sotilaspastori Juhani Jääskeläinen Lau- 
kaan joen Kosemkinassa 1942 keskustelemassa 
paikallisen inkerinsuomalaisen kanssa. Museovi- 
raston arkisto. 

vuosina 1942-43, kuten hänen muistiin- 
panoistaan käy ilmi: 

Skuoritsan kirkko on rakennettu Inke- 
rin maaperästä kaivetusta kalkkikivestä 
("paasikivestä") v.1839 keisari Nikolai 
I:n toimesta. Siinä oli ollut 1300 istuma- 
sijaa. Siinä kuuluivat olleen myös Inkerin 
parhaat urut. Bolsheviikit olivat muutta- 
neet kirkon klubiksi tuhoten barbaarimai - 
sesti kirkon sisustuksen , myös urut. Mie- 
helle \ joka oli kirkontornista sahannut 
ristin poikki , oli maksettu palkkioksi kol- 
me litraa votkaa. Syksyllä 1942 kunnosti 
seurakunta kirkkonsa jälleen pyhään tar- 
koitukseen käytettäväksi. 

9.12.-42 Työhön kutsutut rippikou- 
lulaiset tänään poissa. Illalla toi Aata- 
mi Kukko tiedon , että Kuidusin Ortsk.n 
komendantti on käskenyt hakemaan rip- 
pikouluun menneet kaikki pois. Hän ei 


anna yhdellekään lupaa mennä rippi- 
kouluun eikä yhdellekään lupaa mennä 
Skuoritsan kirkkoon sunnuntaina juma- 
lanpalvelukseen. On huomenna soitetta- 
va Matsinaan. 13.12.-42 Jumalanpalve- 
lus Skuoritsan kirkossa , väkeä noin 1000 
henkeä. 5. 3. -44 kirje Mikko Pelliltä Mel- 
lunkylästä: "Ne viimekesäiset kirkolliset 
jumalanpalvelukset joita vietettiin yhdes- 
sä siellä Skuoritsan kirkossa eivät kos- 
kaan jää unhotuksiin, muistatte varmaan 
kuka minä olen. Te toimititte jumalanpal- 
veluksen täydellisesti, minä vaan vähäi- 
nen urunsoittaja, hauskat olivat ne hetket 
jotka kumminkin kohta loppuivat". 

7-20.9.-42 Kesäkuussa 1937 oli Skuo- 
ritsan kirkossa pidetty' vielä hartaushetkiä. 
Seurakunnanhoitaja Jaatinen oli vangit- 
tu kesällä 1937. Kirkonkirjat bolsheviikit 
veivät 1939. Ehtoolliskalustosta ei tietoa. 
Kivikirkko päältä melko vahva, sisustus 
puuttuu. 29.11.-42 Kello 7 aamulla mat- 
ka saksalaisella autolla Skuoritsaan, jos- 
sa kirkossa jumalanpalvelus ja kirkonko- 
kous, jossa valittiin seurakunnan esimies 
ja kirkkoneuvosto ja rakennustoimikunta. 
Päätettiin jatkaa kirkon korjausta. Pidin 
saarnan saarnatuoliaukosta. 

3.12. -42 Olin johtamassa Skuoritsan 
kirkon korjaamista. 26. 11. purkivat Skuo- 
ritsan miehet kirkostaan näytelmälavan 
ja laudoista, ent. kirkonpenkeistä, laittoi- 
vat 22 pitkää kirkonpenkkiä, 500 hengel- 
le istuimet sekä väliaikaisen alttarinkin. 
Särkyneisiin ruutuihin luvattiin Hatsinas- 
ta myös lasia. Kirkon sisusremontti, sie- 
dettävään kuntoon saakka, ei ole kovin- 
kaan suuri. Peltikattokin on varsin ehjä, 
vain tornin puolelta on pahoin rikki, mut- 
ta tornin alla on eteinen, joten kirkkoon 
ei ainakaan pääse satamaan. 

20. 12. -42 Konfirmaatio ja jumalanpal- 
velus Skuoritsan kirkossa. Väkeä kirkos- 
sa n. 2000 henkeä. Kerrottiin että Kuidu- 
sin kyläläiset olivat lähteneet yhteisestä 

sopimuksesta kirkkoon , vaikka olikin ko- 
mendantti jyrkästi kieltänyt kaikki kulku- 
luvat. Eniten ehtoollisvieraita elämässä- 
ni rintamatilaisuutta lukuun ottamatta. 
Skuoritsan kirkonkorjaus jatkuu. Siellä 
on innostuttu melkein liikaa: alttariin ja 
saarnatuoliin kuulemma käytetään prons- 
siväriäkin, jota on jo hankittu. 

13.6.-43: Helluntaina Skuoritsan kirk- 
ko kaunistettu koivuilla oikein hyvin. Aa- 
mulla ensin hautauksia , mm. siunattu 
vanha hauta, jossa äiti ja 3 lasta jotka isä 
murhasi. Kirkko ääriään myöten täynnä 
väkeä, tuli kuumaksi vaikka korkea. Ju- 
malanpalveluksen jälkeen vihitty kirkos- 
sa 6 paria ja kastettu n. 20 lasta. 

Skuoritsan kirkko kunnostetaan uudel- 
leen vuonna 2006. Seurakunnan talous- 
päällikkö Aleksanteri Saveljev kertoi 
mitä kirkolle oli tapahtunut syksyllä 1944: 
Puudostin kylästä oli tullut joukko punaso- 
tilaita kirkkoon, olivat katsoneet siellä jon- 
kun elokuvan ja ammuskelleet. Aamulla 
kirkko oli palanut. Tapahtuman oli nähnyt 
eräs 8-vuotias poika Puudostin kylästä. 

Hatsinassa 

Hatsinan kunnostetussa kirkossa toimis- 
tonhoitaja Alvina Minaseva piti hienon 


esityksen kirkon kunnostamisesta ja oli 
hyvin kiinnostunut tietämään isämme ja 
yleensäkin seurakunnallisesta toimin- 
nasta Hatsinassa vv. 1942-1 943. Antti 
Hämäläisen kuvateoksessa ^Kadonnut- 
ta Inkeriä’” on tunnettu rippikouluku- 
va, jossa sotilaspastori Juhani Jääskeläi- 
nen seisoo Wehrmachtin elokuvateatterin 
edessä usean sadan rippikoululaisen ym- 
päröimänä. Yritimme etsiä tätä paikkaa, 
mutta kinosalia ja ”Teatterikadun ja Ber- 
liner U:n kulmaa” ei löytynyt. Minasevan 
kertoman mukaan teatteri on purettu. En- 
tinen paikka löytyi Puistokadun kulmas- 
ta. Isämme muistiinpanoista löytyy mm. 
seuraavanlaisia katkelmia Hatsinasta: 

- Tammikuussa 1942 suomalainen Ko- 
missio matkasi Narvan kautta Grasno- 
Gvardeiskiin eli Matsinaan. Komissio to- 
tesi, että Inkerin suomalaisten luettelointi 
oli saksalaisten toimesta jo viety melko 
pitkälle. Komissio tapasi kenraalimajuri 
Stahleckerin, joka toimi Saksan turvalli- 
suuspoliisin päällikkönä kaikissa pohjoi- 
silla vallatuilla alueilla. Stahlecker suh- 
tautui inkeriläisten avustamiseen erittäin 
myönteisesti. Hatsinassa oli pakolaislei- 
rissä suuren suuressa lautaparakissa 36 
henkeä, 9 perhettä. Parakki oli kylmä, pi- 
meähkö ja täynnä savua, jota kamina tup- 



AH: Koprina n kirkon- 
miehiä ja sotilaspastori 
Juhani Jääskeläinen 
1943. Museoviraston 
arkisto. 

rusi. Kuminan ympärillä kyyköttivät nämä 
täysissä pukimissa itseään lämmitellen. 
Lapset itkivät , että heillä on nälkä. Hatsi- 
nassa pääkadun varrella puiston kulmas- 
sa nähtiin 3 miestä hirtettynä, vakoilijoita. 
Kauppatoriksi muodostuneen portin edes- 
sä myös 3 miestä hirtettynä. Olivat varas- 
taneet joululahjapaketteja 1000 kpl. 

Olen saanut saksalaisilta luvan järjes- 
tää tammikuun alussa jumalanpalveluk- 
sen ehtoollisen kera saksalaiseen eloku- 
vateatteriin Hatsinaan. 

Hatsinan suomalais-virolais-saksalai- 
nen kirkko on pienennetty jäljennös Skuo- 
ritsan kirkosta.. Siinä olivat lisänä vain 
sivuparvekkeet , jotka Skuoritsan kirkos- 
ta puuttuivat. Bolsheviikit polttivat kir- 
kon perääntyessään. Vuosiin ei sekään 
ollut seurakunnan käytettävänä. Kirkko 
oli rakennettu ja ylläpidetty Hatsinan kei- 
sarillisen hovin varoilla. Toimituksia ei 
ole ollut Hatsinan väliaikaisessa kirkossa 
noin lokakuun lopulta 1941, kun pommi- 
tuksessa särkyivät lasit, sitten jotkut vei- 
vät raamitkin pois. Hatsinan kirkossa oli 
ollut viimeinen tilaisuus 20.12.1938, sit- 
ten suljettiin kirkko, kaikki sisustus kel- 
loineen revittiin. 

4. 1.-43 Jumalanpalvelus Hatsinassa 
Propaganda St af. Kino-Saalissa. 15.3- 
43 pk: Rippikoulu Hatsinassa, 2 viikkoa, 
Kinosalissa Teatterikadun ja Berl. U. kul- 
massa, teatterin eteisaulassa. Majailin 
komendantin asuintalossa. - Useita päi- 
viä oppilaat seisoivat, ei penkkejä, kun 
komendantti oli unohtanut. Uusia oppi- 
laita tuli koko viikon. Häiriöitä: päiviä 
poissa saksalaisten töissä, erilaisia todis- 
tuksia, käynti WiKo:ssa, pommin ja it:n 
jyrähdyksiä, penkkien siirtämiset koulun 
päättyessä, laatikkojen rikkoutuminen, 
kirjojen puute. 

28.3.-43 Tänään päätin Hatsinan rip- 
pikoulun, oppilaita vähän vailla 250. 
Konfirmoin Hatsinan teatterissa, jossa oli 


myös parveke. Rippikoululaiset täyttivät 
melkein koko lattian, vain 40 henkeä mah- 
tui heidän taakseen istumaan. Muu yleisö 
oli parvekkeella. Niitäkin sai päästää ko- 
vin vähän: vain yksi jokaisen konfirmo itä- 
vän omainen, ei ollut muuta tilaa. Piti jär- 
jestää pääsy lipuilla. Koulua pitäessä oli 
monenlaiset vaikeudet: muutamia päiviä 
kaikki oppilaat seisoivat tunneilla, ei ollut 
penkkejä, kuka istua kyyhötti tiilien pääl- 
lä, kuka halon, kuka oli kohonnut melkein 
katonrajaan jonkun laatikon päälle. 

Konfirmaatiojumalanpalveluksen pää- 
tyttyä puristin jokaisen rippikoululaise- 
ni kättä ja sanoin erojaisiksi: ” Nuoret ! 
Tämä voi olla viimeinen kerta, kun näem- 
me toisiamme tässä elämässä. Jumala tei- 
tä siunatkoon ja varjelkoon. ” 

10.10.-43 Tänään oli minulla Hatsi- 
nassa ehtoollisjumalanpalvelus. Täällä 
on kiihkeä Suomeen siirtymishalu. Rinta- 
ma on täällä ollut suhteellisen rauhallis- 
ta, mutta Hatsinan lähellä tai Hatsinaan 
heittää silloin tällöin jonkun pommin tai 
tykin ammuksen. Missään hengenvaaras- 
sa en ole ollut. 26.10.-43 Viimeinen suo- 
malaisten kuljetusjuna lähdössä Hatsi- 
nassa, n. 1000 henkeä. Viemme siihen 
junaan kirkkojen tavarat. Hatsinassa rip- 
pikoulua pidettiin tykkien jylinässä ja ik- 
kunoiden täristessä. Muutamat kranaatit 
ja pommit putosivat itse kaupunkiin. Op- 
pilaat ovat joutuneet rippikoulumatkal- 
la niin lähelle räjähtäviä kranaatteja että 
ovat saaneet multaa päälleen. 

Keitossa ja Pietarissa 

Isäni on syntynyt Keitossa Taurun kyläs- 
sä Tahvalan talossa v. 1 907. Talo purettiin 
1950-luvulla. Keiton uutta koulutuskes- 
kusta esitteli Sulo Jääskeläinen - ehkä 
kaukaista sukua. 

Isämme oli oli toiminut Luumäen kirk- 
koherrana ja samainen Luumäen seura- 

kunta on myöhemmin ollut paljolti muka- 
na Keiton kirkon rakentamisessa. Keiton 
uudessa kirkossa ihailimme mm. lasis- 
ta alttaritaulua, johon varat lahjoitti ai- 
koinaan isämme perikunta. Etsimme sen 
vanhan kirkon (rak.v.1768) paikkaa mis- 
sä isä oli poikana kirkossa käynyt. Ruo- 
hottunut paikka löytyi paikallisen oppaan 
johdolla läheiseltä mäeltä. 

Isä kertoo muistelmissaan käynnistään 
tässä kirkossa jouluna: 

Ihan pienestä pitäen olin aina muka- 
na joulukirkossa , hartaasti lauloin pen- 
kissä. Muistan kerran , minähän olin pieni 
poika , matkustin kirkkoon isän kanssa sa- 
massa reessä , niin oli hyvin kirkas tähti- 
taivas aamulla. Isä näytti tähtiä että tuol- 
lainen tähti ensimmäisenä joulunakin 
paistoi. Rupesin kuvittelemaan , että se on 
se sama tähti joka ilmestyy joka joulu. 

Pietarissa pääkohteena oli Pyhän Ma- 
rian kirkko Suurella Tallikadulla. Isäm- 
me keskeisiä tavoitteita aina 1950-lu- 
vulta kuolemansa asti oli saada Pyhän 
Marian kirkko jälleen seurakunnalliseen 
käyttöön ja saada Inkeriin suomalainen 
pappi. Näistä asioista hän jatkuvasti pu- 
hui, lähetti kirjeitä arkkipiispoille ym. ja 
muutenkin pyrki vaikuttamaan että seu- 
rakunnallinen toiminta Inkerissä elpyisi. 
Esimerkkinä kirje arkkipiispa Simojoelle 
tammikuussa 1975: 

Anottava , esitettävä , pyydettävä olisi 
jatkuvasti ja väsymättä... 

Kirkkojen avaamisessa voisi ensi ta- 
voitteeksi varmaan ottaa Leningradin , 
sitten Spankkovan ja ehkä Kupanitsan. 
Pappi olisi saatava lähetetyksi Pietariin 
ja Petroskoihin. Suomalaiset siellä toivo- 
vat saavansa käyttöönsä entisen Pietarin 
p. Marian suomalaisen kirkon ent. Ison 
tallikadun varrelta , n:o 6. Kadun nykyi- 
nen nimi on Zeljabovan katu... 

Nämä tavoitteet ovat toteutuneet. Sisa- 
rusten kesken osallistuimme suomenkie- 


liseen ehtoollisjumalanpalvelukseen Py- 
hän Marian kirkossa. 

Isämme kävi keskikoulun kirkon vie- 
ressä olevassa rakennuksessa. Sisään ra- 
kennukseen yritimme mutta ovet olivat 
lukossa: 

Vuosina 1923-1925 kävin Pietarin 
entistä suomalaista 7-luokkaista yhteis- 
koulua. Koulu oli ollut P. Marian seura- 
kunnan omistama ja nauttinut Suomen 
valtion avustusta. Koulun nimenä oli nyt 
Pietarin I ja II asteen työkoulu , erikois ni- 
meltään IV vähemmistökansallisuuksien 
työkoulu. 

Vuoden 1925 jälkeen seuraavan kerran 
isämme näki Pyhän Marian kirkon turis- 
timatkalla syyskuussa 1981: 

Pyynnöstäni tehtiin linja-automat- 
ka Zeljabovan kadulle (ent. S. Tai li katu) 
katsomaan ent. suomat, p. Marian kirk- 
koa. Yritettiin mennä sisälle , mutta kir- 
kosta tuli juuri silloin ulos mies ja nainen , 
he eivät päästäneet sisälle , vaikka pyrim- 
me. Minä käytin hyväksi sitä vähäistä ve- 
näjän kielen taitoa. Kirkko on nyt kasvi- 
huoneena. Menin sitten vasemmalle talon 
pihaan nro 6-8. Siellä on mm. ent. pap- 
pilat ja khran virasto, samoin siellä toi- 
sella puolella eri kerrroksissa ovat suo- 
mat. yhteiskoulun 7 luokkahuonetta sekä 
alakerrassa suuri juhlasali, mutta kaikki 
ovat käyttämättömiä. 

Isämme kuoli v.1988. Hän uskoi elä- 
mänsä loppuun asti että ”vielä Inkerin 
kirkko nousee”. 

Nähtyämme Skuoritsan kirkon uudis- 
tamisen, Hatsinan, Keiton ja Pyhän Ma- 
rian kirkot voimme todeta että näin on 
käynyt. 

Kirjoittaja on rovasti Juhani Jääskeläisen 
vanhin poika, Juhani Jääskeläinen, joka 
valmistelee parhaillaan isästään muistel- 
mateosta. 

Kaunis Inkerin lippu liehui lyhyen ajan 


Teksti Ella Ojala (julkaistu Aamulehdessä 8.9.2006) 


Inkerin lippu on 
hieman Suomen 
lippua nuorempi. 
Se liehui Inkeris- 
sä vuosina 1919- 
1920. Lipun otti 
käyttöön Inke- 
rin pataljoona va- 
paustaistelussa 
vuonna 1919. Li- 
pun on piirtänyt kapteeni E.J. Haapakos- 
ki ja se on saanut värinsä Inkerin vaa- 
kunasta. Lipun keltaisen värin sanotaan 
muistuttavan Inkerin viljavia peltoja, si- 
nisen ristin viilaavaa Nevajokea ja punai- 
sen värin muistuttavan savea, josta teh- 
tiin tiiliä. 

Lippu sai suopean vastaanoton vapau- 
tetuilla alueilla. Lipulla haluttiin kuulua 
samoihin pohjoismaisiin luterilaisiin ris- 
tilipputunnuksiin. Vaikka se alun perin oli 
pataljoonalippu, siitä tuli rakas niille ihmi- 
sille, jotka ehtivät nähdä lipun, sillä tällä 
lipulla oli Inkerissä hyvin lyhyt elinaika. 

Ja Inkerin itsenäisyyshaaveet loppui- 
vat siihen, kun synnyinpitäjässäni Lem- 
päälän Kirjasalossa Inkerin lippu lasket- 
tiin salosta viimeisen kerran, kun niin 
sanottu vihreä armeija pakeni rajan yli 
Suomeen armeijan komentajansa Jussi 
Sihvon johdolla. 

Näin lipun vasta ensimmäisen kerran 
Tampereella Tammelan kansakoulun pi- 
halla inkeriläisten kesäjuhlilla 60-luvun 
puolella, kun se liehui Suomen lipun vie- 
ressä. Sydämeni oli pysähtyä, vaikka ku- 
kaan ei kertonut mikä lippu se oli. 

Sillä ymmärsin samassa, kun lippu lie- 
hui kauniina kuin auringonvalo siniristei- 
neen Suomen siniristilipun rinnalla, että 
se on meidän oma lippumme. Me inke- 


rinsuomalaisethan olimme maailman har- 
taimpia luterilaisia, kun meillä ei muuta 
turvaa ollut kuin Jumala. 

Inkerinmaalla ei varsinaista omaa lip- 
pua ollut koskaan, koska Inkeri on aina 
kuulunut Venäjän vallan alaisuuteen. Sik- 
si hämmästyin, kun kävin Vapriikissa. 
Kansain kohtaloita - näyttelyssä ja Inke- 
rin lipun kohdalla kerrottiin vain inkeri- 
koista. Inkerikot olivat varsinaisia Inke- 
rinmaan asukkaita, ennen kuin Ruotsin 
kuningas Kustaa II Adolf valtasi Inke- 
rinmaan vuonna 1611 Jolloin Lempäälän 
luterilainen seurakunta perustettiin. 

Ruotsin kuningas halusi luterilaistaa 
koko Inkerinmaan, mutta nämä ortodok- 
si-inkerikot eivät siihen suostuneet ja pa- 
kenivat suuremmaksi osaksi Tverin Kar- 
jalaan tai Itäkarjalaan. Heidän tilalleen 
Ruotsi määräsi Suomesta autioon maa- 
han suomalaisia asukkaita. 

Tokihan Inkeriin muutti Suomesta pal- 
jon vapaaehtoista väkeäkin. Inkerinmaan 
kohtaloksi koitui sitten Neuvostoliiton ai- 
kana täydellinen eristyneisyys. 

Ortodoksi-inkerikot eivätkä inkerin- 
suomalaisetkaan ehtineet nähdä omaa lip- 
puaan, sillä heidän yläpuolellaan on aina 
liehunut Venäjän tai Neuvostoliiton lippu. 

Inkerin lippua en olisi nähnyt minä- 
kään, jos emme olisi onnistuneet pääse- 
mään karkotuspaikaltamme pois. Sillä 
koko Lempäälän rajapitäjän 86 suoma- 
laista kylää karkotettiin lopullisesti jo 
vuonna 1 936 Sisä- Venäjälle ja passit otet- 
tiin pois. Olimme kansalaisluottamus- 
ta vailla olevia kansalaisia, joilla ei ollut 
oikeutta matkustaa minnekään. 

Siitä on nyt 70 vuotta, kun Stalin piti 
meitä kaikkia erityisen vaarallisina ja alkoi 
valmistelut jo silloin talvisotaan. Omaisem- 

me määriteltiin jo aikaisemmin kulakeiksi 
ja vietiin Kuolan niemimaalle tai Siperiaan 
ja Aasiaan. Miehet vangittiin sielläkin, kei- 
tä ei ollut vangittu vielä kotona. Lempaalas- 
ta tuli suljettu raja-alue, jonne oli asiaa vain 
sotilashenkilöillä ja heidän perheillään. 


Olen pahoillani, kun emme ole kelvan- 
neet nyt kansojen evakkonäyttelyyn Ber- 
liinissä. Meillä inkerinsuomalaisilla kun 
ei ole ollut omaa valtiolippua, kärsimyk- 
semme ei ole ollut näin ollen yleisen huo- 
mion arvoista. 


UUTISIA 

INKERISTÄ 


Teksti NVladimir Kokko 

Ajankohtaista inkeriläistä 
Uutiskolumnistin kannanotto 

Inkeriläisyys ja kieliongelma 

Inkerinsuomalaisten äidinkieli on kiis- 
tatta suomi. Esi-isämme puhuivat koti- 
kylissään tietenkin omaa murretta, mutta 
se oli vain yksi monista itäsuomen mur- 
teista. Kirkoissa ja kouluissa käytettiin ai- 
van samaa kirjekieltä kuin Suomessakin. 
Suomen kieli on aina ollut merkittävänä 
osana inkerinsuomalaisten identiteettiä. 
Nykytilanteessa, kun Venäjällä, Viros- 
sa ja Ruotsissa inkerinsuomalaiset muo- 
dostavat vain vähälukuisen vähemmistön, 
suomen kielen unohtuminen siellä epäi- 
lemättä osoittaa myös entisen identiteetin 
osittaista menettämistä. 

Seuraavaksi esille nousee kysymys 
voiko olla inkeriläinen suomea osaamat- 
ta? Kokemukseni sanoo, että kyllä voi, 
vaikka kielitaidolla se on paljon helpom- 
paa. Kielihän ei ole identiteetin ainoa 
osa, ja jos ihminen on todella kiinnos- 
tunut omista sukujuuristaan ja Inkerin- 
maan historiasta, jos perheessä ylläpi- 


detään suomalaisia tapoja ja säilytetään 
luterilainen uskonto, niin ihminen jää in- 
keriläiseksi. Tiedän monta tapausta, kun 
syntyperäänsä arvostava, mutta kielitai- 
doton kaksikymppinen inkeriläinen kym- 
menen vuoden kuluttua puhui jo sujuvaa 
suomea. Identiteetti voi kuolla pois, mut- 
ta se pystyy myös kehittymään! Inkeri- 
läisliittojen tärkeimpiä tehtäviä on juuri 
suomen kieltä ja suomalaista kulttuuria 
opettamalla edesauttaa tätä kehittymistä, 
nimenomaan tällä tavalla voimme yhdis- 
tysten voimin vaikuttaa inkeriläisyyden 
säilymiseen. 

Mutta onko vain suomen kielellä mer- 
kitystä inkeriläisyydessä? Minusta ei, 
meidän kaikki koti-Inkerissä asuneet esi- 
isämme osasivat myös venäjää, rehel- 
lisesti sanoen jotkut puhuivat sitä aika 
huonosti. Ilman taitavasti (ja hauskas- 
ti!) venäjästä lainattujen sanojen käyt- 
töä inkerin murretta ei voi kuvitellakaan. 
Se tarkoittaa mm. että venäjää ymmär- 
tämättä ei voi oikein ymmärtää murret- 
ta puhuvaa inkeriläistä. Venäjänkielinen 
ympäristö on merkittävästi vaikuttanut 
inkeriläisyyteen. Muistan, kun yli 10 
vuotta sitten tutustuin erääseen Ruotsis- 
sa asuvaan sukulaiseeni, joka evakuoitiin 
Suomeen 11-vuotiaana. Vaimoni kanssa 
hän sai puhua venäjää ja piti siitä oikein 
paljon. Hän selvästi piti venäjän kielen 
taitoansa arvossa. Suomi-venäjä -kak- 
sikielisyys on ollut aina rikkauttamme, 
joka nykyäänkin korottaa inkeriläistyö- 
voiman hintaa työmarkkinoilla. Aikaa 
myöten joillakuilla kaksikielisyys on ke- 

liittynyt suomi-venäjä-viron tai suomi-ve- 
näjä-ruotsin (tämä on jo aika harv inaista) 
kolmikielisyydeksi. Onko monikielisyy- 
dessä tuleva kohtalomme? Kansainvälis- 
tyvässä maailmassa se tuntuu tarpeellisel- 
ta ja ajankohtaiselta. 

Kun kesäjuhlilla tapaavat eri mais- 
sa asuvat inkerinsuomalaiset, suomi toi- 
mii heidän välillään Esperantona”, muita 
kieliä käytetään vain apuvälineinä. Luu- 
len, että jatkossakin varsinkin kasvavan 
Suomessa asuvan inkeriläisväestön vai- 


kutuksella suomen kieli säilyttää roolin- 
sa inkeriläisyydessä, toisin kuitenkin on 
tilanne inkerin murteella. Pelkään, että se 
vaikenee varsin pian, viimeiset murteen 
osaajathan ovat viisikymppisiä muutamaa 
poikkeusta lukuun ottamatta. Ongelma- 
na on se, ettei inkeriläisliitoilla ole toi- 
mivia menetelmiä, miten murre voitaisiin 
säilyttää eikä sillä ole sen entistä käyt- 
töympäristöä. Valitettavasti murteemme 
kirkas väri inkerinsuomalaisten identitee- 
tissä sammuu. 


Tapahtuma- 

kalenteri 

Suomen Inkeri-liitto ry:n 
sääntömääräinen syyskokous 

pidetään marraskuun 26. päivänä 2006 

klo 14.00 

Inkerikoti 
Käpylänkuja 1 
00610 Helsinki 

Hallitus 


Turun seudun 
Inkeri-seuran tapahtumia 

4.11.2006 Pyhäinpäivän kunniakäynti 
Turun hautausmaalla inkeriläisten muis- 
tomerkillä klo 12.00 ja sen jälkeen juh- 
la klo 13.00 

26. 1 2.2006 joulujuhla 

Tapahtumat klo 14.00 alkaen, pyhäinpäi- 
väjuhla klo 13.00 


Varissuon kirkko 
Kousankatu 6 
Turku 

Besseda-hetket jatkuvat Palvelupistees- 
sä joka kuukauden 1. ja 3. perjantai kello 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina kello 16.30 
Palvelupisteessä, Uudenmaankatu 1 . Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään 

Inkeri-kerhon tapahtumia 

Sunnuntaina 5.11.2006 kello 14 Lilja 
Kuivanen kertoo Leonid Gildin kirjasta. 
Kirja käsittelee inkerinsuomalaisten koh- 
taloita Stalinin vainoissa. 

Sunnuntaina 3. 12.2006 kello 14 joulujuh- 
la seurakuntakeskuksen isossa salissa. 
Yhteyshenkilö Irja Pelkonen, 
h-i.pelkonen@pp.inet.fi tai 
puh. (040)550 5712. 

Lahden seudun 
Inkeri-kerhon tapahtumia 

Yhteyshenkilö Maria Lahti, 
puh. (03) 734 0435 


Inkerikuoron 
harjoitukset jatkuvat 

keskiviikkoisin klo 16.45-18.30 

Inkerikoti 
Käpylänkuja 1 
00610 HELSINKI 

Kuoroa johtaa Evelin Ojalo. 

Uusia laulajia toivotaan kuoron riveihin 
kaikkiin ääniin. 


Seukot syksyllä 2006 

Kokoonnumme torstaina 16.11. klo 13.00. 
Muistellaan kesää ja suunnitellaan talven 
ohjelmaa. Tervetuloa! 

Inkerikoti 
Karjalatalo 
Käpylänkuja I 
00610 HELSINKI 

Tiedustelut: Pirkko Huurto 
puh. (09) 783 391 


Helsingin seudun 
Inkeri-seuran tapahtumia 

Inkerikoti 
Karjalatalo 
Käpylänkuja 1 
00610 Helsinki 

Yhteyshenkilöt 

Toivo Tupin puh. (040) 578 3894 
Irma Rautio puh. (09) 753 0864 


Inkerikeskuksen 
hallituksen puheenjohtajan 
vastaanottoajat 

keskiviikkoisin klo 13-14 

Inkerikeskus 
Hämeentie 103 A 
00550 Helsinki 


Inkerin kulttuuriseuran 
tapahtumia 

Tule tekemään muistorasia 

Inkeriläisillä on suuri tarve kertoa omis- 
taja sukunsa elämänvaiheista. Nyt siihen 
on mahdollisuus Inkerin kulttuuriseuran 
Muistorasiatyöpajassa, jonka aikana osal- 
listujien on mahdollista muistella oma 
elämäänsä ja tekemään muistot näkyvik- 
si muistorasiaan yhdessä pajan vetäjien 
kanssa. 

Kynnys tulla mukaan on matala. Jokai- 
nen on oman elämänsä asiantuntija, sen 
sijaan visuaalista ja käytännön apua muis- 
torasian tekemiseen tarjoaa Inkerin kult- 
tuuriseuran taiteilijat - toki yhteistyössä 
elämäntarinan kertojan kanssa. 

Jututtajina toimivat Suomen Punaisen 
Ristin koulutetut vapaaehtoistyöntekijät. 
Ensimmäinen ryhmä 4.10. kokoontumi- 
sia on kerran viikossa neljä kertaa. Toi- 
nen muistorasiatyöpaja aloittaa Keravalla 
26.10. ja kokoontumiset ovat Talkooren- 
kaan Hyvinvointiakatemiassa. 

Ilmoittautumiset puhelimitse Inkerin 
kulttuuriseuraan puh (045) 132 9191, tai 
poikkeamalla henkilökohtaisesti toimis- 
toomme, osoite Kaarlenkatu 3-5 A arki- 
sin klo 10-15. 

Tilkkutarinat näytteillä Stoassa 

Viime talvena pidetyn Tilkkutarinatyö- 
pajan tuotokset ovat näytteillä Stoassa 

23.10.-3.11. Tllkkutarinoissa inkeriläis- 
juuriset naiset kertoivat elämäntarinoi- 
taan painamalla kuva kangastilkuille. Tu- 
loksena oli viisi peitettä. Stoassa ovat ne 
ja rypäs uusia tilkkuteoksia. Stoa on auki 
arkisin klo 10-20, perjantaisin klo 18: 
een. Viikonloppuisin Stoa sulkee oven- 
sa jo klo 16. 

Kevään Inkeriniatkoille otetaan 
vastaan ilmoittautumisia 

Länsi- ja Keski-Inkeri 1. 17.-20.5.2007 
Alustavan suunnitelman mukaan Mat- 
kalle lähdetään Helatorstaina 17.5. Mat- 
kustamme kantosiipialuksella Tallinnan 
kautta Narvaan, jossa ylitämme rajan ja 
olemmekin jo entisellä Inkerinmaalla. 

Ensimmäisen päivän tutustumiskoh- 
teina ovat Suomenlahden rannalla olevat 
pitäjät Kosemkina. Kattila, Soikkola ja 
Kaprio, mikäli alueille pääsy on sallittua. 
Osa entisestä Inkerinmaasta kuuluu raja- 
vyöhykkeeseen. Ensimmäinen yöpymi- 
nen on Villa Inkerin palvelutalossa hos- 
tel-tyyppisissä oloissa (saatavilla vain 4 
hengen huoneita). Matka jatkuu aamulla 
ja mahdollisuus on tutustua Skuoritsaan, 
Tuutariin, Hietamäkeen, Venjokeen sekä 
mahdollisuuksien mukaan myös muihin 
Keski-Inkerin pitäjiin. Toinen yö on Ho- 
telli Hatsinassa kahden hengen huoneis- 
sa. Kolmantena päivänä kierrellään sekä 
Hatsinan ympäristön inkeriläiskylissä 
että tutustumme alueen keisarillisiin pa- 
latseihin. Yöpyminen Hotelli Hatsinas- 
sa. Neljännen päivän aamulla lähdetään 
paluumatkalle kohti Narvaa ja Tallin- 
naa. Oppaana Inkerissä on tutkija Alek- 
sej Krjukov, joka tuntee Inkerin paikal- 
lishistorian tarkemmin kuin moni muu. 
Koko matkan punaisena lankana on, että 
matkalaisilla olisi mahdollisuus poiketa 
sukujensa entisillä paikoilla, joten lopul- 
linen matkareitti muotoutuu lähtijöiden 
mukaan. Arvioitu hinta ilman yhteisvii- 


sumia on noin 250 euroa. Matkalle mah- 
tuu mukaan enintään 24 henkilöä. Mat- 
kanjohtajana Helena Miettinen. 

Ennakkoilmoittautumiset 
email: koivujatahti@inkeri.com 
tai puhelimitse Tytti Piiroselle 
(050) 529 0756. 

Keski- ja Itä-lnkeri II, 4.-7.6.2007 
Edellisen kanssa samansisältöinen matka 
tehdään 4-7.6. Tutustumiskohteina ovat 
erityisesti Inkerin eteläisimmät ja itäisim- 
mät pitäjät kuten Liissilä ja Järvisaari. Ar- 
vioitu hinta ilman yhteisviisumia on noin 
250 euroa. Matkanjohtajana on Alina-Si- 
nikka Salonen. 

Ilmoittaudu email: koivujatahti @netti.fi 
tai puhelimitse Alina-Sinikka Saloselle 
(040) 743 7042. 

Inkeriläisiä lautanauhoja tekemään 

Upea ja innostava neulakintaiden opet- 
tajamme Laura Hämäri on lupautunut 
opastamaan meitä lautanauhojen tekemi- 
seen kaksi-iltaisella kurssilla 7. ja 14.11. 
klo 17-20. Kurssimaksu on 8 euroa (mo- 
lemmat illat). 

Lautanahoja tehtiin aikoinaan Inkeris- 
sä vaatteiden somistukseksi ja nyt meillä 
on mahdollisuus uudelleen perehtyä tä- 
hän esiäitiemme käyttämään tekniikkaan. 
Laura tuo mukanaan tarvittavat työväli- 
neet. Tilaisuus pidetään Karjala-talon In - 
keri-kodissa, osoite Käpy länkuj a 1. 

Inkerin kulttuuriseuran toimisto 
Koivuja tähti 
Kaarlenkatu 3-5 A 
00530 Helsinki 

Yhteyshenkilö Helena Miettinen 

Levitä Inkeri-tietoa 


Kirjallisuutta 
Arvo Survo 
Itku Inkerille, 17 € 

Hellin Suominen 

Mooses Putron elämäkerta, 2,50 € 

Ella Ojala 

Pitkä kotimatka, 14 € 

Pelastunut albumi, 22 € 

Ensimmäinen kevät, 16 € 

Ella Ojala 

Sananlaskuja ja tarinoita, 8 € 

Aleksander Störgren 

Mutkainen tie vapauteen, 10 € 

Pekka Nevalainen 

Inkeriläinen siirtoväki 1940-luvulla, 25 € 

Pekka Nevalainen - Hannes Sihvo (toim.) 

Inkeri-historia, kansa, kulttuuri, 50,50 € 

Heikki Seppänen 

Etelän tien kulkija - Vilho Helanen, 25 € 

Maria Ripatti 

Elämä yhden kortin varassa, 16,50 € 

Saimi Tuukkanen 
Elämäni helminauha 5 € 

Kalevalaseuran vsk 69-70 
Inkerin teillä, 1 1 ,50 € 

Maria Luukan laulut ja loitsut, 6,50 € 

E. Pärnänen 
Antti Kivekäs I-II, 9 € 

Mikko Savolainen 
Inkerinmaa. 33,50 € 

Aatu Savolainen 
Suomalainen sissisodassa, 15 € 

Lars Krifors 

Oli onnistuttava, 15 € 

Juho Häkkinen 

Siihen maahan, jonka minä sinulle osoitan, 
I-II 15 € 

Sverigesingermanländarnas historia 

24 € 

Lassi Saressalo 
Inkeri, 3,5 € 

Jouko Sihvo 

Inkerin kansan 60 kohtalonvuotta, 24 € 
Albert Pettinen 
Lauluja koululaisille, 4 € 

Albert Pettinen 
Lauluja sekakuorolle, 6 € 

Lauri Santtu 
Murrejuttuja, 2,50 € 

Lilja Kuivanen Toim. 

Inkerin vuotuisjuhlat 2003, 20 € 

Tapani Nokkala 

Paavo Räikkönen Inkerin mies, 25 € 


Äänilevyjä 
Inkerikuoron uusi 

Minä tyttö -CD 10 € 

Inkerikuoro 

Nouse Inkeri ym, 2,50 € 

Kasetteja 
Arvo Survo 
Omall maali, 9 € 

Karttoja 
Inkerin kartta 
vuodelta 1933, 12 € 

Inkerin uusi kartta 
vuodelta 1992, 10 € 

Kylä- ja tiekartta 
Keski-Inkeri. vuodelta 1993, 10 € 

Inkerin pöytälippu 

(satiinia) + salko marmorijalustalla 18,50 € 
Inkerin pöytälippu 

(polyesteria) + salko marmorialustalla 15 € 
Inkerin pöytälippu 
(polyesteriä), 8 € 

Inkerin pöytälippu 
(satiinia), 10 € 

Adressi 

surunvalitteluun, 7 € 

Tilaukset Inkerikoti 

Saatavana Inkerin kulttuuriseurasta 
puh. 09 - 2733 225 

Inkerin satulipas (Miettinen, Uusma) 25 € 
Flink, Toivo & Mäkilä, Eeva. Inkerin lasten 
oppikiija. 7,50 € 

Kalevala. Suomeksi ja venäjäksi. Käännös 
A. Hiiri & E. Kiuru. 23 € 

Miettinen, Helena. Kohtalontie. Kertomus 
inkeriläisen opettajan elämäntaipaleesta 
Inkerinmaalta Ruotsiin ja paluusta 
Neuvostoliittoon. 7.5 € 

Miettinen & Joganson. Petettyjen toiveiden 
maa. Arator. 15 € 

Monahof, Ania. Kärsimyksen pyhät kyyneleet. 
13 €. 

Mutanen, Pekka. Vaiennetut sotilaat. 12 €. 
Ojala, Ella. Sananlaskuja, tarinoita ja 
mielleyhtymiä 10 € 

E. Pärnänen. Antti Kivekäs I - II 9 € 

Sava, Inkeri & Miettinen, Helena. Liljan 
kuva kutsuu. Tarina Neuvostoliittoon 
kadonneesta ja löytyneestä suvusta. 15 € 
Inkeriläistä kansanmusiikkia 
Röntyskät. Piirileikkilauluja Inkerinmaalta 
7.5 € 


inkeriläisten 

Inkeriläisten viesti 
Toimisto 

Lehden tilaukset ja osoitteenmuutokset, 
jäsenmaksut ja tuotetilaukset ym. 
Inkerikoti, Karjalatalo, Käpylänkuja 1, 
00610 Helsinki. Puh. (09) 793 796 
ti klo 18.30-20, Annikki Kelo. 

Sampo 800012-306364. 

Nordea 101030-1085026. 

Ilmoitukset / € 

1/1 sivu 250 €, Vi sivu 135 €, !4 sivu 85 € 
Kuolinilmoitukset 17 € 

Kiitos- ym. ilmoitukset 10 € 

Tilaushinta 2006 

30 € kotimaahan. Ruotsissa 315 kr, 
muualle 36 €/v (360 kr/v) 

Pääasiamies Ruotsissa 
(hoitaa lehden tilaukset): Viktor Aitman 
Linbanev. 6, 43833 Landvetter, 
ulkomailta: SE-438 35 Landvetter. 

Puh ja faksi 031-916 602 

v_aitman@spray.se 

Ruotsin Inkeri-liiton postisiirtotili 

17 38 88-9 

Sivistyssäätiö 

Hallituksen pj Toivo Iho 

Rauduntie 7 H, 02130 Espoo 

puh. 050 505 2335 

Sampo 8000 1 6- 1 46660 1 

Nordea 103150-1202761 

Toimitus 

Päätoimittaja Toivo Iho 
Toimitussihteeri Katri Einamo 
Toimituksen osoite 
Nummitie 30 A, 02730 Espoo, 
puh. 040 740 0408 (ark. klo 9.00-17.00) 
Internet http:/Av>v>v.inkeriliitto.fi 
(avataan myöhemmin ilmoitettavana 
ajankohtana) 

Sähköposti inkerinviesti@suomi24.fi 
Painopaikka Vammalan Kirjapaino Oy 
Lehti ilmestyy kerran kuukaudessa. 
Aineisto palautetaan vain erikseen 
pyydettäessä. 

Julkaisija Suomen Inkeri-liitto ry. 


Ilmoitus 

Oli kerran Antti , 
jolla oli tantti , 
iso elefantti , 
jolta loppui kantti , 
kun hanttiin pani Antti, 
anna lantti intti Antti , 
jolla oli tantti , 
iso elefantti... 



Numero 12/2006 ilmestyy viikolla 
51. Aineisto toimitukselle 24.11. 
mennessä. 

Numero 1-2/2007 ilmestyy viikolla 
5. Aineisto toimitukselle 5.1. 
mennessä. 


Kansikuva: 

Ensilumi Espoossa 31.10.2006. 
Kuva: Katri Einamo 

Tässä numerossa: 


Toimitussihteeriltä s. 3 

Pääkirjoitus s. 4-5 

Haastateltavana Juhani Pörsti s. 5-6 

Hyvinkään Inkeri-kerhossa toivotaan 

vanhoille suomea puhuville muutto-oikeutta s. 7-8 

Inkerin Kirkko ilmestynyt kahdella kielellä 15 vuotta s. 9-10 

Kylänpatsas ja lyhesarrain s. 10-11 

Uutisia Inkeristä s. 11-13 

Tapahtumakalenteri s. 13-15 


Ensilumi 

Lähde: http://yle.fi/saa/artikkelit/idl22 1 0. html 


Tyypillisenä vuotena ensilumi ehtii sataa 
lokakuun loppuun mennessä ainoastaan 
Pohjois-Suomen alueella. Tihkusadetta lu- 
kuun ottamatta Suomen sateet kehittyvät 
nk. jääkideprosessissa. Tämä tarkoittaa 
sitä, että keskikesälläkin ylhäällä ilmake- 
hässä sade on yleensä lunta, mutta se sulaa 
alas pudotessaan ensin rännäksi ja sitten 
vedeksi. Jo syksyllä ilmakehän alimmat 
kerroksetkin voivat olla niin kylmiä, että 
maahan asti sataa räntää tai lunta. 

Rannikolla sateen olomuotoon vaikut- 
taa huomattavasti tuulen suunta. Jos ran- 
nikolla tuuli puhaltaa lämpimältä (tai al- 
kutalven aikana sulalta) mereltä, sateet 
muuttuvat yleensä vedeksi vaikka sisä- 
maassa tupruttaisi sakeasti lunta. Tuulen 
suuntaan vaikuttaa puolestaan matala- 
paineen reitti. Matalapaineen keskuksen 
tarkkaa reittiä on vaikea ennakoida var- 
sinkaan useita päiviä aiemmin; toisinaan 
jo reitin muuttuminen parisenkymmentä 
kilometriä pohjoisemmas saattaa "muut- 
taa" etelärannikolle ennustetut lumisateet 
vesisateeksi - ja päinvastoin. 

Koska ensilumi tulee keskimäärin? 

Keskimääräisenä vuotena ensimmäinen 
ehjä lumipeite (lunta aamulla maassa vä- 


hintään 1 cm) tulee Pohjois-Suomeen lo- 
kakuun aikana, Oulun läänin länsiosaa 
lukuun ottamatta. Jos Pohjois-Lapissa 
ensilumi valkaiseekin maan tyypillisenä 
vuotena jo lokakuun alussa, niin yleen- 
sä lounaisrannikolla ja -saaristossa lunta 
pitää odotella marras-joulukuun vaihtee- 
seen asti. Hitaasti jäähtyvän meren vai- 
kutuksesta rannikolla sateet tulevat usein 
alkutalvestakin vetenä, jos mereltä puhal- 
tavat lauhat tuulet. 

Pysyvän lumen tulo 

Lumet ehtivät yleensä sulaa moneen ot- 
teeseen ennen kuin saadaan pysyvä lumi. 
Keski- ja Pohjois-Lapissa pysyvä lumi 
tulee tilastojen valossa jo lokakuun puo- 
lella. Tyypillisesti pysyvän lumipeitteen 
raja etenee kohti Lounais-Suomea niin, 
että lumi jää viimeisimpänä maahan me- 
ren äärellä. Keskimääräisenä talvena py- 
syvän lumipeitteen raja yltää marras- 
kuun viimeisenä päivänä Oulun läänin 
lounaisosasta Pirkanmaan pohjoisosaan 
ja edelleen Etelä-Karjalaan. Lounaisim- 
massa Suomessa pysyvä lumipeite saa- 
daan yleensä vasta vuodenvaihteessa - 
siellä keskimäärin joka toinen joulu on 
valkea. 

Paluumuuttojonon katkaisu 

Teksti Toivo Iho 


Suomen linja inkerinsuomalaisia kohtaan 
muuttui, kun hallitus päätti katkaista jo- 
non siten, että uusia tarjokkaita ei enää 
jonoon oteta, eli siis vähitellen lopettaa 
inkerinsuomalaisten v. 1990 alkaneen pa- 
luumuutto-oikeuden. Noin 25 000-30 000 
henkeä ehti päästä Suomeen kuudentoista 
vuoden aikana, nyt tie on tässä systeemis- 
sä poikki. Suunnitelman mukaan jonon 
purkua kuitenkin nopeutetaan. Tarvitta- 
vaa ulkomaalaislain muutosta käsiteltäes- 
sä on eri tahoilla mahdollisuus vielä lau- 
sua asiassa kantansa. 

Inkerinsuomalaisten ensi aalto tuli tän- 
ne vuosina 1917-1923, sen jälkeen raja 
sulkeutui jokseenkin tarkoin; harvoihin 
vuoden 1923 jälkeen paenneisiin Suo- 
mi sovelsi rajalla sen mukaista kohtelua 
kuin kulloisetkin välit itäisen rajanaapu- 
rin kanssa edellyttivät. Voi kuitenkin sa- 
noa, että sotavuosiin asti Suomeen saakka 
päässeisiin nähden linja oli yhtenäinen: 
Pakolaisapu - niminen organisaatio an- 
toi ensi hätään elannon, sitten jokainen 
sulautui ja sopeutui omin avuin, samalta 
lähtöviivalta kantaväestön kanssa. 

Sotavuosien mittavien väestönsiirtojen 
vaiheita on näillä palstoilla käsitelty pe- 
rusteellisesti jo useaan kertaan. Tässä riit- 
tää sen toteaminen, että lähinnä Linko- 
miehen hallituksen toteuttama n. 63 000 
inkerinsuomalaisen siirto sotavuosina 
perustui osittain työvoiman tarpeeseen, 
osittain haluun siirtää heimoveljet pois 
sodan jaloista, kun taas Paasikiven hal- 
lituksen toimesta tapahtunut 55 000 ih- 
misen palauttaminen - ei Inkerinmaalle, 
vaan Neuvostoliittoon -oli hävityn sodan 
aiheuttama pakkoratkaisu; ei kuitenkaan 
välirauhansopimuksesta johtuva. 


Mitkä olivat tasavallan presidentti Koi- 
viston Holkerin hallituksen aikana esit- 
tämän paluumuuttokutsun motiivit? Ku- 
kaan valmisteluvastuussa olleista ei ole 
niistä mitään virkkanut, minkä vuoksi ar- 
vailut ovat vaihdelleet. Päätöksen taus- 
toja arvioidessa on syytä muistaa, että 
Neuvostoliitto oli tuolloin vielä olemas- 
sa, vaikkakin viimeisillään. Ainakin seu- 
raavia paluumuuttopäätöksen perusteita 
kuulee esitettävän: 

päättäjien altruismi ja halu hyvittää so- 
tavuosien virheet 
- työvoiman tarve 

pyrkimys välttää joko täällä tai jossain 
kansainvälisessä instanssissa mahdol- 
lisesti esitettävät korvausvaateet: vain 
muutamaa vuotta palautusten jälkeen, 
eli 1951 solmittu kansainvälinen pa- 
kolaissopimus selvästi kieltää pako- 
laisten luovutuksen maahan, jossa 
nämä voisivat joutua vainon kohteek- 
si. Tällä kohtaa on syytä muistuttaa 
paitsi siitä, että Suomi pystyi ratifioi- 
maan tuon sopimuksen paljon myö- 
hemmin, myös siitä, että saattaa olla 
kyseenalaista, olivatko sotavuosina 
tänne siirretyt inkerinsuomalaiset pa- 
kolaisia käsitteen kansainvälisoikeu- 
dellisessa mielessä. 

Näiden motiivien perään joutuu kysele- 
mään taas nyt, kun paluumuuttojärjestel- 
mää ollaan muuttamassa. Jos kyse v. 1 990 
oli sotavuosina pakon alla tehtyjen virhei- 
den hyvityksestä, on syytä muistaa, että 
ani harvoille silloin palautetuille on voitu 
enää suoda uutta tuloa Suomeen; aika on 
tehnyt työnsä. Tämäntyyppisissä ratkai- 

suissa on tietenkin typerää tuijottaa päälu- 
kuun, päätöksen on perustuttava muunlai- 
siin arvoihin. Joka tapauksessa näyttäisi 
siltä, että Suomen oikeusvaltion sodan- 
jälkeisen lamaantumisen aikana Zda- 
novin ja Kosyginin toimesta Stalinin 
kynsiin luovuttaman 55 000 inkerinsuo- 
malaisen tilalle saadaan lähinnä Venäjäl- 
tä poistuvaa väkeä paluumuuton kautta 
samaa luokkaa oleva määrä, kun jonos- 
sa jo olevat otetaan lukuun mukaan. On 
myös syytä muistaa, että Suomi on vuo- 
den 1990 jälkeen eri tavoin avustanut In- 
kerinmaan alueella asuneita inkerinsuo- 
malaisvanhuksia. 


Pari seikkaa olisi otettava huomioon. 
Ensinnäkin päätöksen perustelut olisi 
huolella julkistettava, ettei sen motiiveis- 
ta vain syntyisi väärää kuvaa, ettei esi- 
merkiksi sitä nähtäisi osana Suomen sisä- 
poliittista taistelua. Linjauksista ei pitäisi 
myöskään luoda niin ehdottomia, että ne 
täysin sulkevat pois perheiden yhdistämi- 
sen tai muuten vaikeuttavat myöhemmin 
ehkä tarvittavan hyvän työvoiman maahan 
pääsyä. Kuten Juha Riikosen Hyvinkään 
Aamupostin jutusta (s. 7-8) näkyy, myös 
suomenkieltä taitavissa inkerinsuomalais- 
ten vanhemman polven edustajissa voi olla 
väkeä, joka on halukas paluumuuttoon. 


Haastateltavana Juhani Pörsti 


Kysymykset Katri Einanio, kuva Juhani Pörsti 



Miten tulit lähteneeksi työhösi Inkeriin ja 
Pietariin? 

Olin alun pitäen kiinnostunut Inkerin ev. 
lut. kirkon työstä Venäjällä. Suomen 
ev.lut. kirkon kirkkohallituksessa toimies- 
sani osallistuin Inkerin kirkon lähetystyötä 
käsitteleviin kokoontumisiin ja näillä mat- 
koilla tutustuin Inkerin kirkon johtaviin 


työntekijöihin ja lähetyksen vastuunkan- 
tajiin. Piispa Aarre Kuukauppi kehotti 
minua hakemaan avoinna ollutta Pietarin 
Pyhän Marian seurakunnan kirkkoherran 
virkaa. Hain sitä ja tulin valituksi. 

Mitä teit sitä ennen? 

Kuten edellä mainitsin, toimin vuosina 
1994-2001 kirkkohallituksessa mm. lä- 
hetysteologina, jolle kuuluivat kirkon lä- 
hetystyötä ja uskontodialogia koskevat 
tehtävät. 

Mitkä ovat suurimmat haasteet työssäsi? 
Pyhän Marian kirkko on Inkerin kirkon 
tuomiokirkko, joka sijaitsee Bolshaja 
Konjushennaja -kadulla keskellä vanhaa 
Pietaria. Siinä järjestetään kaikki kirkon 
suuret kokoontumiset: kirkolliskokouk- 
set, juhlat, konsertit ja seminaarit. Kirkos- 
sa käy myös paljon vierailevia ryhmiä. 
Pyhän Marian kirkossa järjestetään vii- 
koittain kolme jumalanpalvelusta: suo- 
menkielinen sunnuntaina klo 10.30 ja 
venäjänkielinen klo 13.30, lisäksi on ve- 

näjänkielinen viikkojumalanpalvelus kes- 
kiviikkoisin klo 19.00. Kuukauden ensim- 
mäisenä lauantaina klo 1 7.00 on kirkossa 
Tuomas-messu. Näiden tilaisuuksien jär- 
jestäminen on keskeinen osa työtäni. Seu- 
rakunnassa on kaikkiaan 18 työntekijää, 
jotka kaikki osaltaan huolehtivat kirkon 
toiminnasta ja palveluista. 

Toimin myös työntekijöiden esimie- 
henä ja olen vastuussa seurakunnan toi- 
minnasta ja taloudesta, jonka käytännön 
yksityiskohdista huolehtii seurakun- 
nan pääkirjanpitäjä. 

Mitä normaali työviikkosi pitää sisällään? 
Työviikkoon sisältyy monia kokouksia, 
joissa käsitellään esim. seurakunnan henki- 
löstöön ja talouteen liittyviä asioita. Myös 
toimintaan liittyviä palavereita pidetään 
säännöllisesti. Toimin seurakuntaneuvos- 
ton puheenjohtajana ja valmistelen yh- 
dessä hallintosihteerin kanssa neuvoston 
kokoukset, joita pidetään 1-2 kertaa kuu- 
kaudessa. Osallistun myös seurakunta- 
valtuuston kokouksiin, joita pidetään 4-5 
kertaa vuodessa. Teen kotikäyntejä eten- 
kin liikuntakyvyttömien vanhusten luona, 
joille annan pyydettäessä Herran Pyhän 
ehtoollisen. Otan vastaan seurakunnassa 
vierailevia muiden seurakuntien ja yhtei- 
söjen edustajia. Pidän yhteyttä myös Pie- 
tarissa sijaitsevaan Suomen pääkonsulaat- 
tiin ja Suomen Pietarin instituuttiin, joiden 
kanssa seurakunta tekee yhteistyötä. Py- 
hän Marian kirkkoon suunnitellaan uusia 
urkuja ja osallistun urkutoimikunnan työ- 
hön varsinkin Venäjällä. 

Luonnollisesti toimin vuorollani juma- 
lanpalveluksissa liturgina ja saarnaajana 
sekä huolehdin kirkollisista toimituksista. 

Ketkä tai mitkä ovat tärkeimmät 
yhteistyökumppan is i ? 

Pyhän Marian seurakunnalla on ystävyys- 
seurakuntia Venäjällä, Suomessa, Yhdys- 


valloissa ja Ruotsissa. Tärkeitä yhteistyö- 
kumppaneita ovat myös Inkerin Liitto, 
Suomen pääkonsulaatti ja Suomen Pie- 
tarin instituutti. 

Miltä tulevaisuudensuunnitelmasi 
näyttävät? 

Omat tulevaisuudensuunnitelmani ovat 
auki: jatkan toistaiseksi nykyisessä tehtä- 
vässäni. Toivon että Pyhän Marian kirkko 
saisi kehittyä pyhäksi paikaksi, johon lap- 
set ja nuoret, kaikenikäiset ihmiset voisi- 
vat tulla etsimään yhteyttä Jumalaan ja 
toinen toisiinsa. 

Käytätkö työssäsi paljon venäjää? 
Millainen on venäjän kielen taitosi? 
Haluaisin käyttää venäjää enemmän, mut- 
ta vajavainen kielitaitoni asettaa sille ra- 
joituksia. Onneksi työtovereissani ja seu- 
rakuntalaisissa on suomea ja muitakin 
kieliä taitavia, joiden apuun voin tarvit- 
taessa turvautua. 

Terve is esi Inkeriläisten viestin lukijoille? 
Rakkaat inkerinsuomalaiset Venäjällä, 
Suomessa ja eri puolilla maailmaa! Lute- 
rilainen kirkko on ollut vuosisatojen ajan 
teidän Äitinne, joka on huolehtinut, kas- 
vattanut ja vaikeina aikoina antanut toi- 
voa ja rohkeutta katsoa eteenpäin. Jos et 
ole vielä seurakunnan jäsen, liity ja tule 
sen eläväksi jäseneksi. Näin ovat monet 
jo tehneet ja saaneet siitä lujan pohjan 
omaa elämäänsä varten. Myös seurakun- 
nat Suomessa ja Venäjällä tarvitsevat tei- 
dän panostanne, teidän kokemustanne ja 
tulevaisuudenuskoanne. 

"Jos sinä. Herra, pidät mielessäsi synnit. 
Herra, kuka silloin kestää? Mutta sinun on 
armo, sinä annat anteeksi, että me eläisim- 
me sinun pelossasi." (Psalmi 130: 3—4) 

Juhani Pörsti toimii kirkkoherrana Pyhän 
Marian seurakunnassa Pietarissa. 

Hyvinkään Inkeri-kerhossa toivotaan 
vanhoille suomea puhuville muutto-oikeutta 


Teksti Juha Riikonen (julkaistu aikaisemmin Hyvinkään Aamupostissa) 


Moni inkerinsuomalainen lähti 
viimeiselle matkalle Hyvinkään 
asemalta 

Inkerinsuomalaiset eivät enää vastaisuu- 
dessa voi yhtä helposti anoa Suomen kan- 
salaisuutta, kuten vuodesta 1990 on ollut 
mahdollista. Nyt jonossa olevat hyväksy- 
tään, mutta uudet halukkaat joutuvat pär- 
jäämään ominensa. 

Hyvinkään Inkeri-Kerho ry:n puheen- 
johtaja Irja Pelkonen on sitä mieltä, että 
kaikille vanhoille, suomea puhuville in- 
keriläisille pitäisi tarjota halutessaan ti- 
laisuus muuttaa pikimmiten Suomeen. 


- Osa on jonossa, osa ei ole uskaltanut tai 
osannut liittyä. Inkerinsuomalaiset ovat 
aitoja suomalaisia, kuten mekin ja heille 
pitäisi taata turvattu vanhuus, jos he vain 
tänne tulla haluavat. Irja Pelkonen kuuluu 
miehensä Hannu Pelkosen kanssa Inke- 
rin piispan vihkimänä ja kirkkohallituk- 
sen kutsumana Inkerin kirkon vapaaeh- 
toistyöntekijöihin. 

Vuonna 1991 Suomeen muuttanut 
Anna-Lempi Miändina ja pari vuotta 
myöhemmin tullut Albert Kirjanen ovat 
olleet paluumuuttajia. He ehtivät sodan 
aikana asua pari vuotta evakossa Suomes- 
sa, ennen kuin heidät piti rauhanehtojen 



Albert Kirjanen, Hyvinkään Inkeri -kerhon puheenjohtaja Irja Pelkonen ja Anna-Lempi Miändina os. 
Virolainen antaisivat kaikkien vanhan polven inkerinsuomalaisten muuttaa Suomeen ilman jonotusta. 

mukaan palauttaa takaisin Neuvostoliit- 
toon. - Moni meistä teki työtä Suomessa 
ja karkotettiin sen jälkeen Keski- Venäjäl- 
le. Elämä on ollut todella kovaa. Vanhat 
inkerinsuomalaiset ovat sydämeltään suo- 
malaisia ja he kuuluisivat tänne. Tunsin, 
että pääsin muuttamaan tänne omaan syn- 
nyinmaahani, Hyvinkäällä asuva Miändi- 
na sanoo. - Sen sijaan monet venäjää pu- 
huvat nuoremmat vaativat tänne pääsyä 
kaukaisten sukulaissuhteiden perusteel- 
la tai jopa tekaistuilla papereilla. Sellai- 
set tulevat vaan tänne etuuksia vaatimaan, 
Miändina vertaa. 

Kirjanen on Inkeri-seuran perustajia 
Gorbatsovin aikana. Hän on Suomeen 
tulostaan lähtien omistautunut heimove- 
teraanien auttamiselle. Viimeksi hän oli 
viemässä eläkerahoja Tverin Karjalas- 
sa asuvalle Suomen puolesta taistelleel- 
le heimoveteraanille. Maanantaina hän 
lähtee taas Karjalaan viemään joulun- 
aluslahjoja vähäosaisille suomensukui- 
sille. - Kaikille heimoveteraaneille pitäi- 
si järjestää heti pääsy tänne, jos he vain 
itse haluavat, tai varmistaa, että heillä 
on kotonaan rajan takana hyvät vanhuu- 
den päivät, tähdentää Kirjanen, joka asuu 
Mäntsälässä, mutta kuuluu Hyvinkään In- 
keri-kerhoon. - Jotkut sanovat, ettei Suo- 
mi ole heille mitään velkaa, mutta he ovat 
samoja suomalaisia, jotka ovat vaan jou- 
tuneet väärälle puolen rajaa. 

Anna-Lempi Miändina os. Virolai- 
nen on syntynyt Tuuterin seurakunnas- 
sa Hieprolan kylässä. Hän oli 17-vuo- 
tias, kun Saksa jyräsi Inkerinmaan. Äiti, 
Anna-Lempi ja kaksi sisarusta pakeni- 
vat Viroon ja sieltä edelleen Suomeen. 


-Täällä oli hyvä olla. Olisimme voineet 
mennä Ruotsiin, mutta äiti pelkäsi Sta- 
linin vainoja, kun isä oli vankilassa ja 
veli Neuvostoliiton puolella. Meille lu- 
vattiin pääsy kotiseudulle, mutta rajalla 
vaunut lukittiin ja meidät kyydittiin Kes- 
ki- Venäjälle. 

Albert Kirjanen on syntynyt Skuo- 
ritsan seurakunnassa Tehvinän kylässä. 
Hänkin tuli evakkona perheensä kanssa 
Viron kautta Suomeen. Ensin perhe oli 
Oitissa leirillä, josta evakot jaettiin maa- 
taloihin ja tehtaisiin töihin. Äidin yksi 
veli oli puna-armeijassa, toinen taisteli 
Suomen puolesta. - Kun lähtö tuli, rajal- 
ta meidät kuskattiin suoraan Pihkovaan. 
Pakkanen oli hirmuinen ja jouduimme 
asumaan pienessä parakissa. Ruokaa ei 
saatu, mutta onneksi ihmisillä oli Suo- 
mesta otettua evästä, jotka jaettiin. Sitten 
meidät haettiin kolhoosiin töihin. 

Tarinat ovat pitkiä ja pysähdyttäviä ja 
kyyneleet virtaavat heidän niitä kertoes- 
saan. Ihmeellinen yhteensattuma on, että 
Hyvinkään naapurin Hausjärv en entinen 
kirkkoherra Jalmari Laurikkala on kas- 
tanut Anna-Lempi Miändinan Tuuterissa. 
Laurikkala oli viimeinen inkerinsuoma- 
lainen pappi, joka karkotettiin Suomeen. 

Hyvinkään asema oli yksi kokoamis- 
paikoista, mistä moni inkerinsuomalai- 
nen lähetettiin takaisin Neuvostoliittoon 
kovia kokemaan. Myös Kirjaset lähetet- 
tiin Hyvinkäältä pitkälle matkalle naa- 
purimaahan. - Neuvostoupseeri oli mei- 
tä kokoamassa ja lupasi pikaista paluuta 
kotiseudulle. Isäni sanoi aina, ettei ryssän 
sanaan ole luottamista ja hän oli siinä ai- 
van oikeassa. Kirjanen juttelee. 

Inkerin Kirkko ilmestynyt 
kahdella kielellä 15 vuotta 


Teksti Sisko Pörsti 

Joulukuussa 1991 ilmestyi Inkerin Kirk- 
ko -lehden ensimmäinen numero, joka 
enteili Inkerin evankelis-luterilaisen kir- 
kon syntymistä 1.1.1992. Kyse oli itse 
asiassa 380 vuotta vanhan kirkon toi- 
minnan elpymisestä kommunismin vuo- 
sikymmenten jälkeen. Vuonna 1991 vielä 
Viron kirkkoon kuulunut Inkerin rovasti- 
kunta perusti lehden, jonka päätoimittaja 
oli Leino Hassinen ja vastaava toimitta- 
ja Tatjana Paas. 

Lehteä on toimitettu vuoroin kaksikie- 
lisenä, vuoroin kahtena erillisenä lehte- 
nä. 

Aluksi ilmestyivät erikseen 1 8-sivuiset 
suomen- ja venäjänkieliset versiot. Vuon- 
na 1 994 erikieliset lehdet yhdistettiin 28- 
sivuiseksi julkaisuksi. Toimitussihteerik- 
si tuli Timo Kivioja, mutta 1996 Tatjana 
Paas palasi vastuuseen. Kymmenvuotiaa- 
na lehti eriytyi jälleen kahdeksi versiok- 
si, joissa oli sama materiaali: suomenkie- 
linen julkaisu oli lähinnä venäjänkielisen 
käännös. Vuosina 2001-03 toimitussih- 
teerinä oli Svetlana Kuukauppi, ja pari 
vuotta venäjänkielistä lehteä julkaisi 
Moskovassa Luterilainen tunti, joka lisä- 
si siihen omaa aineistoaan. 

Vuoden 2004 alusta venäjänkieli- 
sen lehden vastaavaksi toimittajaksi tuli 
Pavel Krylov ja suomenkielisen Sisko 
Pörsti. Lehtiä alettiin toimittaa omina jul- 
kaisuinaan, koska niillä on suurelta osin 
eri kohderyhmät. Venäjänkielinen leh- 
ti painetaan Pietarissa ja se leviää lähin- 
nä Inkerin kirkon seurakuntiin Venäjäl- 
le. Suomenkielisen lehden 900 tilaajasta 
valtaosa on Suomessa asuvia kirkon tuki- 


joita ja ystäviä, ja loput 1500 kappaleen 
painoksesta myydään irtonumeroina Ve- 
näjällä asuville suomentaitoisille seura- 
kuntalaisille ja turisteille. Jonkin verran 
lehteä tilaavat myös Ruotsissa asuvat in- 
keriläiset. 

Molempien lehtien päätoimittaja on 
Inkerin kirkon piispana Hassisen jäl- 
keen 10 vuotta toiminut Aarre Kuu- 
kauppi. joka on nuoresta asti seurannut 
läheltä kirkon syntyä ja kehitystä. Hän 
toteaa kirkostaan, jossa puhutaan suo- 
men ja venäjän lisäksi nykyisin myös 
mordvaa, maria ja useita muita kieliä: 
”Se ei ole suomalais-venäläinen kirkko, 
vaan osa Kristuksen kirkkoa, jonka teh- 
tävänä on julistaa evankeliumia kaikil- 
le kansoille. On tärkeää, että seurakun- 
nat haastavat yhä enemmän nuorta väkeä 
aktiiviseen toimintaan. Olemme raken- 
taneet oman Teologisen Instituutin. Sillä 
on uusi rakennus ja koulutus on ajanmu- 
kaista, vaikka linjamme pysyykin tradi- 
tionaalisena, koska Venäjän yhteiskun- 
ta on konservatiivisempi kuin lännessä. 
Silti se kehitys, jossa olen saanut olla 
mukana, on valtava.” 

Seurakuntia Kuolan 
niemimaalta Siperiaan 

Ennen vallankumousta Inkerin kirkko oli 
hallinnollisesti sidoksissa Pietarin saksa- 
laiseen kirkkoon. Seurakuntia oli silloin 
32 ja niissä jäseniä 147 000. Neuvostoval- 
lan aikana erityisesti 1 930-luvulla karko- 
tukset, vankileirit ja teloitukset tuhosivat 
seurakuntien elämän ja kirkot suljettiin. 

Petroskoin ja Pushkinin seurakuntien 
syntyminen 1970-luvulla virittivät uudel- 
leen kirkollista elämää. Seurakuntia hoiti- 
vat virolaiset papit Ja 1990 Viron kirkol- 
liskokous perusti Inkerin rovastikunnan, 
johon tässä vaiheessa kuului jo 15 seura- 
kuntaa entisen Inkerin alueelta ja luovute- 
tusta Karjalasta. Pappeja alettiin pikakou- 
luttaa Helsingin yliopistossa ja diakoneja 
Pushkinissa. Myös diakoniatyö vanhus- 
ten parissa virisi nopeasti. 

Piispaksi myöhemmin valittu Leino 
Hassinen kertoi Inkerin Kirkko -lehden 
ensimmäisessä numerossa kirkon lähi- 
vuosien kehittämisohjelmasta, että sii- 
nä korostuvat Jumalanpalveluselämä ja 
työntekijäin koulutus, oppimateriaalin 
valmistaminen ja tiedottaminen”. Venä- 
jänkielinen materiaali todettiin välttämät- 
tömäksi, koska vain vanhempi sukupolvi 
osasi enää hyvin suomea. 

Viron itsenäistyminen nopeutti myös 
Inkerin kirkon uudelleensyntymistä. Lä- 
hetystyö Venäjällä asuvien suomensu- 


kuisten kansojen keskuudessa ja inkeri- 
läisten sirottelu ympäri laajaa maata ovat 
kasvattaneet kirkkoa niin että siihen kuu- 
luu tällä hetkellä yli 70 seurakuntaa Kuo- 
lan niemimaalta Siperiaan. Aktiivisia seu- 
rakuntalaisia on noin 15 000. 

Lehden ensimmäisessä numerossa jul- 
kaistiin Arvo Survon runo ”Nouse, oi ka- 
donnut Inkeri, kirkkosi raunioista”. Tämä 
säe oli vuoden 2003 loppuun asti myös 
lehden kannessa, ja yhä edelleen sen 
käännös on säilytetty venäjänkielisen leh- 
den logossa. Inkeriläisten paluumuutto on 
siirtänyt suuren osan suomenkielisestä In- 
keristä takaisin emämaahan. 

Piispa Kuukauppi on kuitenkin toi- 
veikas: - Työtä tehden Inkerin kirkko ta- 
voittaa yhä uusia jäseniä kaikista kan- 
sallisuuksista. Näin toteutuu Vapahtajan 
Sana: ”Minä annan teille tulevaisuuden 
ja toivon.” 

Lehden voi tilata sähköpostiosoitteella 
inkerinkirkkolehti@yahoo.com ja vuosi- 
kerta (neljä numeroa) maksaa 16 e. 


Kylänpatsas ja lyhesarrain 

(Inkerin, etenkin Heimosin kyläkuvasta) 

Teksti Aapo Ihon muistelmista 


Inkeriläinen kylärakennelma oli oma- 
laatuinen. Maastosta johtuen siinä saat- 
toi olla poikkeuksiakin. Tavallinen kylä- 
kuva käsitti kahden puolen suoraa katua 
rakennettuja taloja, joiden edustalla tie- 
tä vasten oli pieni puistikko. Talojen vä- 
lit olivat 10-30 metrin mittaisia. Säleaita 
saattoi erottaa alueet toisistaan. Tässä ka- 
turintamassa sijaitsivat tuparakennukset, 
joita saattoi olla kaksi peräkkäin: silloin 
etu- ja takatupa. Välittömästi tuparaken- 
nuksen vieressä siten, että kattojen räys- 


täät olivat n. metrin päässä toisistaan sisä- 
puolelta katsoen, oli kujarakennus, jonka 
katon alle oli sovitettu navetta, talli ja ka- 
lustovaja. Kujan päätyseinä käsitti sara- 
nalleen kaksipuolisen portin, josta saattoi 
ajaa sisään isonlaisen kuorman; kujara- 
kennuksen yläosaa käytettiin olkisäiliö- 
nä. Välikattona saattoi olla vain riukuja. 
Kujarakennuksen ulkoseinä oli joko hir- 
sinen tai laudoista tehty. Sisäsivulla ei ol- 
lut seinää, vaan kattorakennelma oli pyl- 
väiden varassa. 

Näitä rakennuksia seuraavan rivistön 
kadulta katsoen muodostivat heinäladot 
eli sarraimet, jotka olivat niin tilavat, että 
talven mittaan tarvittava rehu mahtui nii- 
hin, ja ne täytettiin heinänteon aikana. 
Heinät kuivattiin lopullisesti ladon lähei- 
syydessä karheilla. 

Seuraavana, hieman latorivistöä kau- 
empana, oli saunojen rivistö. Saunat oli- 
vat sisäänlämpiäviä, ja joka talolla oli 
omansa. Ulommaisimpana rakennus- 
rivistönä olivat riihet. Riihi saattoi olla 
kahden, jopa kolmenkin talon yhteinen. 
Siihen kuului varsinainen riihi, jossa vil- 
ja kuivatettiin, sen jatkona ” kuomina ’ 
eli luuva , ja sen jatkona taas rummenus. 
Kuominaa vastapäätä saattoi olla suoja 
puimatonta viljaa varten, nimeltään ’7y- 
hesarrairT . Maaston salliessa kylän taus- 
talla oli vielä kellarien yhtenäinen raken- 
nusryhmä; mieluusti mäkirinteessä, ettei 
vesi päässyt niihin. 

Lisäksi kuului kyläkuvaan vielä ” ky- 
län patsas ”, ts. pylväs, jossa oli venäjäksi 
kylän nimi, ja montako "sielua'’ sen maa- 
alueeseen kuuluu. (Merkintä oli venäjäksi 
dush, tarkoittaen maayksikköä, suomeksi 
sana merkitsee sielua). 

Heimosin kylä oli poikkeus: maaston 
vuoksi katu jakautui keskivaiheilla kah- 


teen suuntaan. Muodostuneen välikol- 
mion oikea sivusta aleni rakennuksil- 
le soveltumattomaksi rämäköksi. Kadun 
molemmat päät olivat kahta puolta raken- 
netut, mutta keskusta vain yhdeltä puolen. 
Kadun haaraumaan jäävän kolmion kan- 
taan jäi pieni, Lakiaksi kutsuttu tasanne, 
joka oli mieluisa lasten leikkipaikka, ol- 
letikin kun sen alalaidassa oli kylän yhtei- 
nen savikuoppa. Toisetkin savikukot sii- 
nä muovailtiin ja savikakut paistettiin... 
Rämäkön toisessa laidassa oli kylän yh- 
teinen pyykkipaikka, ”tiikk?\ kehyksillä 
varustettu, ’’ lähekaivon ” nimellä tunne- 
tusta kirkasvetisestä lähteestä virtaavan 
veden puhtaana pitämä. 

Viljelmät alkoivat heti ulkorakennus- 
ten ympäriltä ja jatkuivat naapurikylien 
viljelmiin asti. Heimosin naapurikyliä 
olivat Routeela, Maksima, Törölä, Kapr- 
la (venäläinen). Alakylä ja Kokatsju eli 
Mihailofka (venäläinen). Vaikka venä- 
läiset kylät olivat aivan naapureina, ei 
niiden kanssa ollut juuri minkäänlaista 
kanssakäymistä. Isäni, sepän, paja-asi- 
akkaina niiden asukkaista olivat monet, 
vaikka molemmissa venäläiskylissä oli 
omat seppänsä ja pajansa. Isä oli kai tak- 
soissaan sopivampi ja oli tunnettu luotet- 
tavasta työstään. 


UUTISIA 

IN KERISTÄ 

Teksti NVladimir Kokko 

Ajankohtaista inkeriläistä 
Uutiskolumnistin kannanotto 


Ikuinen kulkurikansa? 

"Inkerläiseks’ olen syntynyt, koditonna 
kuljeskelen nyt...’’, tunnetun romanilaulun 
olen muistanut lapsuudestani asti. Tohtori 
Helena Miettinen on joskus sanonut in- 
kerinsuomalaisia maattomaksi kansaksi. 
Pitääkö paikkansa, että kansamme on tuo- 
mittu ikuisen kulkurin kohtaloon? 

Mikä on inkerinsuomalaisten kotimaa? 
Kysymys ei ole uusi. Jos luettaisiin sadan 

vuoden vanhaa inkeriläislehdistöä, niin 
kysymys nousee jatkuvasti esille. Onko 
se Suomi, ja Venäjälle esi-isämme joskus 
eksyivät vain? Onko se Inkerinmaa, jossa 
kansamme erikoispiirteet ovat muodostu- 
neet ja jossa isovanhempamme nousivat 
Golgataan? Kelpaavatko inkerinsuoma- 
laisten kotimaiksi Karjala, Viroja Ruot- 
si, joihin moni inkeriläinen on juurtunut 
maailman sodan jälkeen? 

Vastatakseni näihin vaikeisiin kysy- 
myksiin ryhdyin analysoimaan juutalais- 
ten kokemusta. Heitä todella sanotaan 
ikuiseksi kulkurikansaksi. Juutalaisten ja 
inkerinsuomalaisten kohtaloissa on pal- 
jon yhteistä. Ikivanha esi-isien maa jos- 
sain kaukana, uusi kotimaa ja pakolli- 
nen karkoitus sieltäkin, vankina vieraalla 
maalla, joukkomurhat ja kaipuu koti- 
maahan, unohtuva äidinkieli ja siirtymi- 
nen toiseen kieleen sekä ”uuden luvatun 
maan" kutsu... Juutalaisilla oli vuosisatoja 
sopeutuakseen näihin olosuhteisiin. Mitä 
voimme oppia heidän kohtalostaan? 

1 . Kansa voi jäädä eloon asuen sirpalei- 
na eri maissa, jos se pysyy esi-isiensä 
uskossa ja säilyttää hengelliset suhteet 
esi-isiensä maahan. 

2. Kansa voi viihtyä ja menestyä olles- 
saan vähemmistönä, jos se on tarpeek- 
si suvaitsevainen ja oppii enemmistö- 
kansan kielen. 

3. Pois kuoleva kieli voi elpyä uuteen 
eloon. 

4. Ihmisessä voi elää sovussa kaksi kan- 
sallisidentiteettiä. 

Inkerinsuomalaisten tapauksessa ihminen 
voi jäädä suomalaiseksi, asuipa hän sitten 
missä tahansa, jos hän samastuu suoma- 
laisuuteen. Olen huomannut, ettei tähän 
vaikuta Suomalaisen veren” prosentti- 
osuus. On ihmisiä, joiden molemmat van- 
hemmat ovat inkerinsuomalaisia, mutta 


he sanovat itsensä venäläisiksi. On vain 
”neljännesinkeriläisiä”, jotka kielitaitoisi- 
na ovat epäilemättä suomalaisia. 

Jakutiaan sodan aikana joutunut isotä- 
tini osasi vähän jakutian kieltä Keittoon 
palattuaan. Selviytyäkseen inkerinsuoma- 
laisten oli pakko olla suvaitsevia Jakua- 
tiassa ja Etelä-Kazakstanissa, Virossa ja 
Ruotsissa. Joka paikassa opittiin paikal- 
listen kieli. 

Tiedättekö, että nykyheprea on uu- 
destaan ”keksitty” ja ”viljelty” kieli? 
120 vuotta sitten sitä ei puhunut kukaan. 
Meidän on paljon helpompaa jäädä suo- 
menkielentaitoisiksi; lähellähän on Suo- 
mi, jossa esi-isiemme kieli kukkii ja ke- 
hittyy. 

Eräs Ruotsissa syntynyt inkerinsuo- 
malainen kertoi minulle, että hän selväs- 
ti tuntee itsensä niin inkeriläiseksi, kuin 
ruotsalaiseksi. Kaksoisidentiteetistä kuu- 
lin monesti myös Virossa asuvilta inkeri- 
läisiltä. Tuntuu siltä, että minussakin elä- 
vät sekä suomalainen että pietarilainen 
(venäläisten erikoisrotu). 

Joka ihmisellä on koti, on mukavaa, 
että nykyään inkerinsuomalainen itse 
päättää, missä se on. ”Joka kodin ikku- 
nasta näkyy vain kotimaa”, on kirjoitta- 
nut inkeriläisrunoilija Armas Mishin, 
joka minusta on ihan oikeassa. 

Kirjoituspaja Pietarissa 

Uusien suomenkielisten toimittajien 
saaminen on kirjoituspajojen päätavoit- 
teena. Inkeriläisaiheista kirjoittavia kou- 
lutetaan, jotta saataisiin enemmän niitä, 
jotka osaavat kertoa, mitä tapahtuu in- 
kerinsuomalaisten maailmassa”. 

Hankkeen projektipäällikkö Matti Ar- 
minen Helsingin Inkerikeskuksesta oli 
kutsunut Pietarin syyskuisen kirjoituspa- 
jan kouluttajiksi mm. YLE:n toimittaja 
Marja Mannisen, Suomessa ilmestyvän 

venäjänkielisen Spektr- lehden päätoimit- 
taja Elina Gusiatinskyn sekä Inkerikes- 
kuksen hallituksen puheenjohtaja Irina 
Kapelianin. 

Yhden rivin uutiset 

• Vatjalainen museo Luutsan kylässä 
paloi tuhoisassa tulipalossa 16. syys- 
kuuta. Museo on palanut jo toisen ker- 
ran sen lyhyessä historiassa. 

• Lokakuussa aloitettiin lL:n kautta ope- 
tusmateriaalien postitus niille kauka- 


na asuville paluumuuttoa jonottaville, 
jotka eivät voi käydä paluumuuttoval- 
mennuskurssilla. 

• Jalkalan museossa Karjalan kannak- 
sella pidettiin 30. syyskuuta professo- 
ri Vladimir Barvshnikovin vetämä 
suomalais-venäläinen historiasemi- 
naari, johon osallistui noin 20 tutki- 
jaa. Pastori Aleksei Uimanen kertoi 
tilaisuudessa Inkerin kirkon seurakun- 
tien historiasta. 


Tapahtuma- 

kalenteri 

Suomen Inkeri-liitto ry:n 
sääntömääräinen syyskokous 

pidetään marraskuun 26. päivänä 2006 

klo 14.00 

Inkerikoti 
Käpylänkuja 1 
00610 Helsinki 

Hallitus 


Turun seudun 
Inkeri-seuran tapahtumia 

26.12.2006 joulujuhla klo 14.00 alkaen 

Varissuon kirkko 
Kousankatu 6 
Turku 

Besseda-hetket jatkuvat Palvelupistees- 
sä joka kuukauden 1 . ja 3. perjantai kello 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 


Hallitus kokoontuu joka kuukauden 
ensimmäisenä maanantaina kello 16.30 
Palvelupisteessä, Uudenmaankatu 1 . Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään Inkeri-kerhon 
tapahtumia 

Sunnuntaina 3. 1 2.2006 kello 1 4 joulujuh- 
la seurakuntakeskuksen isossa salissa. 
Yhteyshenkilö Irja Pelkonen. h-i.pelkonen@ 
pp.inet.fi tai puh. (040) 550 5712. 


Lahden seudun 
Inkeri-kerhon tapahtumia 

9.12.2006 joulumatka Valkealaan 

15.1.2007 klo 15.00 kerhoilta 

12.2.2007 klo 15.00 kevätkokous 

12.3.2007 klo 15.00 kerhoilta 

10.4.2007 klo 15.00 kerhoilta 

14.5.2007 klo 15.00 kerhoilta Kahvi- 
saaressa (kyykkäharjoitukset) 

11.6.2007 klo 15.00 kerhoilta Kahvi- 
saaressa (kyykkäharjoitukset) 
heinäkuussa matka inkeriläisten kesä- 
päiville 

13.8.2007 klo 15.00 kerhoilta 

10.9.2007 klo 15.00 kerhoilta 

8 . 10.2007 klo 15.00 syyskokous 

12 . 11.2007 klo 15.00 kerhoilta 

9 . 12.2007 joulumatka Pertunmaa / Män- 
tyharju 

Kerhoillat ilman erityismainintaa ja ko- 
koukset osoitteessa Kirkkokatu 5, Lahti 
Yhteyshenkilö Maria Lahti, 
puh. (03) 734 0435 


Inkerikuoron 
harjoitukset jatkuvat 

keskiviikkoisin klo 16.45-18.30 

Inkerikoti 
Käpylänkuja 1 
00610 HELSINKI 

Kuoroa johtaa Evelin Ojalo. 

Uusia laulajia toivotaan kuoron riveihin 
kaikkiin ääniin. 


Seukot syksyllä 2006 

Kokoonnumme torstaina 16 . 11 . klo 13.00. 
Muistellaan kesää ja suunnitellaan talven 
ohjelmaa. Tervetuloa! 

Joulujuhla Inkerikodissa torstaina 
7.12. klo 13.00 joulumuistojen tunnel- 
missa. Kahvitarjoilua kuten aina. Terve- 
tuloa, vanhat ja nuoret! 

Inkerikoti 
Karjalatalo 
Käpylänkuja 1 
00610 HELSINKI 

Tiedustelut: Pirkko Huurto 
puh. (09) 783 391 


Helsingin seudun 
Inkeri-seuran tapahtumia 

Inkerikoti 
Karjalatalo 
Käpylänkuja 1 
00610 Helsinki 

Yhteyshenkilöt 

Toivo Tupin puh. (040) 578 3894 
Irma Rautio puh. (09) 753 0864 


Inkerikeskuksen 
hallituksen puheenjohtajan 
vastaanottoajat 

keskiviikkoisin klo 13-14 

Inkerikeskus 
Hämeentie 103 A 
00550 Helsinki 


Inkerin kulttuuriseuran 
tapahtumia 

Tule tekemään niuistorasia 

Inkeriläisillä on suuri tarve kertoa omista 
ja sukunsa elämänvaiheista. Nyt siihen on 
mahdollisuus Inkerin kulttuuriseuran Muis- 
torasiatyöpajassa Jonka aikana osallistujien 
on mahdollista muistella oma elämäänsä ja 
tekemään muistot näkyviksi muistorasiaan 
yhdessä pajan vetäjien kanssa. 

Kynnys tulla mukaan on matala. Jokai- 
nen on oman elämänsä asiantuntija, sen 
sijaan visuaalista ja käytännön apua muis- 
torasian tekemiseen tarjoaa Inkerin kult- 
tuuriseuran taiteilijat - toki yhteistyössä 
elämäntarinan kertojan kanssa. 

Jututtajina toimivat Suomen Punaisen 
Ristin koulutetut vapaaehtoistyöntekijät. 
Ensimmäinen ryhmä 4 . 10 . kokoontumi- 

siä on kerran viikossa neljä kertaa. Toi- 
nen muistorasiatyöpaja aloittaa Keravalla 
26.10. ja kokoontumiset ovat Talkooren- 
kaan Hyvinvointiakatemiassa. 

Ilmoittautumiset puhelimitse Inkerin 
kulttuuriseuraan puh (045) 132 9191, tai 
poikkeamalla henkilökohtaisesti toimis- 
toomme, osoite Kaarlenkatu 3-5 A arki- 
sin klo 10-15. 


Kevään Inkerimatkoille otetaan 
vastaan ilmoittautumisia 

Länsi- ja Keski-Inkeri I. 17.-20.5.2007 
Alustavan suunnitelman mukaan Mat- 
kalle lähdetään Helatorstaina 17.5. Mat- 
kustamme kantosiipialuksella Tallinnan 
kautta Narvaan, jossa ylitämme rajan ja 
olemmekin jo entisellä Inkerinmaalla. 

Ensimmäisen päivän tutustumiskoh- 
teina ovat Suomenlahden rannalla olevat 
pitäjät Kosemkina, Kattila, Soikkola ja 
Kaprio, mikäli alueille pääsy on sallittua. 
Osa entisestä Inkerinmaasta kuuluu raja- 
vyöhykkeeseen. Ensimmäinen yöpymi- 
nen on Villa Inkerin palvelutalossa hos- 
tel-tyyppisissä oloissa (saatavilla vain 4 
hengen huoneita). Matka jatkuu aamulla 
ja mahdollisuus on tutustua Skuoritsaan, 
Tuutariin, Hietamäkeen, Venjokeen sekä 
mahdollisuuksien mukaan myös muihin 
Keski-Inkerin pitäjiin. Toinen yö on Ho- 
telli Hatsinassa kahden hengen huoneis- 
sa. Kolmantena päivänä kierrellään sekä 
Hatsinan ympäristön inkeriläiskylissä että 
tutustumme alueen keisarillisiin palatsei- 
hin. Yöpyminen Hotelli Hatsinassa. Nel- 
jännen päivän aamulla lähdetään paluu- 
matkalle kohti Narvaa ja Tallinnaa. 

Oppaana Inkerissä on tutkija Alek- 
sej Krjukov, joka tuntee Inkerin paikal- 
lishistorian tarkemmin kuin moni muu. 
Koko matkan punaisena lankana on, että 
matkalaisilla olisi mahdollisuus poiketa 


sukujensa entisillä paikoilla, joten lopul- 
linen matkareitti muotoutuu lähtijöiden 
mukaan. Arvioitu hinta ilman yhteisvii- 
sumia on noin 250 euroa. Matkalle mah- 
tuu mukaan enintään 24 henkilöä. Mat- 
kanjohtajana Helena Miettinen. 

Ennakkoilmoittautumiset email: 
koivujatahti@inkeri.com tai puhelimitse 
Tytti Piiroselle (050) 529 0756. 

Keski- ja Itä-Inkeri II, 4.-7.6.2007 
Edellisen kanssa samansisältöinen matka 
tehdään 4-7.6. Tutustumiskohteina ovat 
erityisesti Inkerin eteläisimmät ja itäisim- 
mät pitäjät kuten Liissilä ja Järvisaari. Ar- 
vioitu hinta ilman yhteisviisumia on noin 
250 euroa. Matkanjohtajana on Alina-Si- 
nikka Salonen. 

Ilmoittaudu email: 

koivujatahti@netti.fi tai puhelimitse 
Alina-Sinikka Saloselle (040) 743 7042. 


Inkeriläisiä lautanauhoja tekemään 

Upea ja innostava neulakintaiden opet- 
tajamme Laura Hämäri on lupautunut 
opastamaan meitä lautanauhojen tekemi- 
seen kaksi-iltaisella kurssilla 7. ja 14.11. 
klo 17-20. Kurssimaksu on 8 euroa (mo- 
lemmat illat). 

Lautanahoja tehtiin aikoinaan Inkeris- 
sä vaatteiden somistukseksi ja nyt meillä 
on mahdollisuus uudelleen perehtyä tä- 
hän esiäitiemme käyttämään tekniikkaan. 
Laura tuo mukanaan tarvittavat työväli- 
neet. Tilaisuus pidetään Karj alatalon In- 
kerikodissa, osoite Käpylänkuj a 1. 

Inkerin kulttuuriseuran toimisto 
Koivuja tähti 
Kaarlenkatu 3-5 A 
00530 Helsinki 

Yhteyshenkilö Helena Miettinen 

Levitä Inkeri-tietoa 


Kirjallisuutta 
Arvo Survo 

Itku Inkerille, 17 € 

Hellin Suoniinen 

Mooses Putron elämäkerta, 2,50 € 

Ella Ojala 

Pitkä kotimatka, 14 € 

Pelastunut albumi, 22 € 

Ensimmäinen kevät, 1 6 € 

Ella Ojala 

Sananlaskuja ja tarinoita, 8 € 

Aleksander Störgren 

Mutkainen tie vapauteen, 10 € 

Pekka Nevalainen 

Inkeriläinen siirtoväki 1940-luvulla. 25 € 
Pekka Nevalainen - Hannes Sihvo (toim.) 
Inkeri-historia, kansa, kulttuuri, 50,50 € 

Heikki Seppänen 

Etelän tien kulkija - Vilho Helanen, 25 € 

Nlaria Ripatti 

Elämä yhden kortin varassa, 16,50 € 

Saimi Tuukkanen 
Elämäni helminauha 5 € 

Kalevalaseuran vsk 69-70 
Inkerin teillä. 1 1,50 € 

Maria Luukan laulut ja loitsut, 6,50 € 

E. Pärnänen 
Antti Kivekäs I-II, 9 € 

Mikko Savolainen 
Inkerinmaa. 33,50 € 

Aatu Savolainen 
Suomalainen sissisodassa, 1 5 € 

Lars Krifors 

Oli onnistuttava, 15 € 

Juho Häkkinen 

Siihen maahan, jonka minä sinulle osoitan, 
I-II 15 € 

Sverigesingermanländarnas historia 

24 € 

Lassi Saressalo 
Inkeri, 3,5 € 

Jouko Sihvo 

Inkerin kansan 60 kohtalonvuotta, 24 € 
Albert Pettinen 
Lauluja koululaisille, 4 € 

Albert Pettinen 
Lauluja sekakuorolle, 6 € 

Lauri Santtu 
Murrejuttuja, 2,50 € 

Lilja Kuivanen Toim. 

Inkerin vuotuisjuhlat 2003, 20 € 

Tapani Nokkala 

Paavo Räikkönen Inkerin mies, 25 € 


Äänilevyjä 
Inkerikuoron uusi 

Minä tyttö -CD 10 € 

Inkerikuoro 

Nouse Inkeri ym, 2,50 € 

Kasetteja 
Arvo Survo 
Omall maali, 9 € 

Karttoja 
Inkerin kartta 
vuodelta 1933, 12 € 

Inkerin uusi kartta 
vuodelta 1992, 10 € 

Kylä- ja tiekartta 
Keski-Inkeri, vuodelta 1993, 10 € 

Inkerin pöytälippu 

(satiinia) + salko marmorijalustalla 18,50 € 

Inkerin pöytälippu 

(polyesteria) + salko marmorialustalla 15 € 
Inkerin pöytälippu 
(polyesteriä), 8 € 

Inkerin pöytälippu 
(satiinia), 10 € 

Adressi 

surunvalitteluun, 7 € 

Tilaukset Inkerikoti 

Saatavana Inkerin kulttuuriseurasta 
puh. 09 - 2733 225 

Inkerin satulipas (Miettinen, Uusma) 25 € 
Flink, Toivo & Mäkilä, Eeva. Inkerin lasten 
oppikirja. 7,50 € 

Kalevala. Suomeksi ja venäjäksi. Käännös 
A. Hiiri & E. Kiuru. 23 € 

Miettinen, Helena. Kohtalontie. Kertomus 
inkeriläisen opettajan elämäntaipaleesta 
Inkerinmaalta Ruotsiin ja paluusta 
Neuvostoliittoon. 7.5 € 

Miettinen & Joganson. Petettyjen toiveiden 
maa. Arator. 1 5 € 

Monahof, Ania. Kärsimyksen pyhät kyyneleet. 
13 €. 

Mutanen, Pekka. Vaiennetut sotilaat. 12 €. 
Ojala, Ella. Sananlaskuja, tarinoita ja 
mielleyhtymiä 10 € 

E. Pärnänen. Antti Kivekäs I - II 9 € 

Sava, Inkeri & Miettinen, Helena. Liljan 
kuva kutsuu. Tarina Neuvostoliittoon 
kadonneesta ja löytyneestä suvusta. 15 € 
Inkeriläistä kansanmusiikkia 
Röntyskät. Piirileikkilauluja Inkerinmaalta 
7.5 € 


Inkeriläisten 

VIESTI 


12/2006 




Inkeriläisten viesti 
Toimisto 

Lehden tilaukset ja osoitteenmuutokset, 
jäsenmaksut ja tuotetilaukset ym. 
Inkerikoti, Karjalatalo, Käpylänkuja 1, 
00610 Helsinki. Puh. (09) 793 796 
ti klo 18.30-20, Annikki Kelo. 

Sampo 800012-306364. 

Nordea 101030-1085026. 

Ilmoitukset / € 

1/1 sivu 250 €, !4 sivu 1 35 €, !4 sivu 85 € 
Kuolinilmoitukset 17 € 

Kiitos- ym. ilmoitukset 10 € 

Tilaushinta 2006 

30 € kotimaahan. Ruotsissa 315 kr, 
muualle 36 €/v (360 kr/v) 

Pääasiamies Ruotsissa 
(hoitaa lehden tilaukset): Viktor Aitman 
Linbanev. 6, 43833 Landvetter, 
ulkomailta: SE-438 35 Landvetter. 

Puh ja faksi 031-916 602 

v_aitman@spray.se 

Ruotsin Inkeri-liiton postisiirtotili 

17 38 88-9 

Sivistvssäätiö 

Hallituksen pj Toivo Iho 

Rauduntie 7 H, 02130 Espoo 

puh. 050 505 2335 

Sampo 800016-1466601 

Nordea 103150-1202761 

Toimitus 

Päätoimittaja Toivo Iho 
Toimitussihteeri Katri Einamo 
Toimituksen osoite 
Nummitie 30 A, 02730 Espoo, 
puh. 040 740 0408 (ark. klo 9.00-17.00) 
Internet http://\vwvv.inkeriliitto.fi 
(avataan myöhemmin ilmoitettavana 
ajankohtana) 

Sähköposti inkerinviesti@suomi24.fi 
Painopaikka Vammalan Kirjapaino Oy 
Lehti ilmestyy kerran kuukaudessa. 
Aineisto palautetaan vain erikseen 
pyydettäessä. 

Julkaisija Suomen Inkeri-liitto ry. 


Ilmoitus 

Oli kerran Antti , 
jolla oli tantti , 
iso elefantti , 
jolta loppui kantti , 
kun hanttiin pani Antti, 
anna lantti intti Antti, 
jolla oli tantti , 
iso elefantti... 

Oy Tantti, tarkan lantti. 

r 

Numero 1-2/2007 ilmestyy viikolla 
5. Aineisto toimitukselle 5.1. 
mennessä. 

Numero 3/2007 ilmestyy viikolla 
11. Aineisto toimitukselle 16.2. 
mennessä. 


Kansikuva: 
Rauhallista joulua! 
Kuva: Katri Einamo 

Tässä numerossa 


Pääkirjoitus s. 3-4 

Haastattelussa Antti Kokkinen s. 5-6 

Suomen Inkeri-liitto ry:n syyskokous s. 7 

Lukijain kynästä s. 7-9 

Muut lehdet s. 9 

Staarostana v. 1917 s. 10 

Uutisia Inkeristä s. 11-13 

Tapahtumakalenteri s. 14-15 


Tervetuloa ja näkemiin 


Jo viime numerossa käsittelimme paluu- 
muuttojonon uutta tilannetta. Tällä ker- 
taa asiaa pohtii FM Irina Kapelian, joka 
toimii Inkerikeskuksen hallituksen pj:nä. 

Perjantai 20.10.2006 oli uutisten suhteen 
huippupäivä: Lahden EU-huippukokous, 
presidentti Putin, mielenosoittajat. Ve- 
näjä - Gruusia, energialähteet ja... inke- 
riläiset paluumuuttajat saman tien. Tar- 
kemmin sanottuna inkerinsuomalaisten 
paluumuuton lopettaminen. 

Helsingin Sanomilla tuskin oli tarkoi- 
tus nostattaa kohua inkeriläisten keskuu- 
dessa, mutta asiat vain sattuivat yhteen. 
Vastakaikua, jota Hesarin artikkeli herät- 
ti, eivät odottaneet itse inkeriläisetkään. 
Inkerinsuomalaiset, yleensä hieman va- 
rovaisina ilmaisemaan tunteitaan, harkit- 
sivat tällä kertaa yhtäkkiä jopa mielen- 
osoituksen järjestämistä. 

Kohun nouseminen on ymmärrettävää. 
Lakkautuspäätöksen seuraukset tulevat 
olemaan epäinhimilliset. Inkerinsuomalai- 
set tietävät sen aiheuttavan perheiden ja- 
koa, yksinäisiä vanhuksia ja kyvyttömyyt- 
tä vaikuttaa tulevaisuuteen. Onhan heidän 
kotimaansa historiassa sivuja, jolloin asu- 
minen eri maassa tarkoitti elinikäistä ero- 


amista läheisistä. Arvet ovat vieläkin ar- 
koja. Pelkoja suru ovat huonoja neuvojia. 
Tilanteen pitäisi nyt antaa rauhoittua. 

Mihin sitten olen pyrkimässä viestil- 
läni? En suinkaan osoittamaan kiittämät- 
tömyyttä maalle, joka on osannut vuonna 
1991 luoda upean paluumuutto-ohjelman. 
Siihen perustuen Suomi on ottanut vas- 
taan ihmisiä, jotka tulevat tänne etsimään 
kadonnutta henkistä yhteyttä suomalai- 
siin ja kohentamaan suomalaista identi- 
teettiään, joka heiltä on yritetty viedä pois 
heidän synnyinmaassaan. Traagisinta on, 
että paluumuutto-ohjelmasta on tullut ta- 
vallisesta, pienestä ihmisestä välittävän 
demokraattisen Suomen symboli. 

Muistuu mieleen vanhemmat paluu- 
muuttajat, jotka ovat uhmakkaasti pitäneet 
kiinni uskonnostaan ja identiteetistään. Tai 
ne nuoremmat, jotka säilyttivät tai jopa 
opettelivat kielen, vaikka muut pitivät sitä 
tarpeettomana ja menneisyyden merkkinä. 

Nyt valtion ja median antama viesti on 
selkeä: valtio pyrkii työperäiseen maahan- 
muuttoon eikä paluumuuttajan statuksella 
muuttavista ole siihen. Heistä on vain huu- 
merikollisuuteen tai muuhun rikollisuuteen. 

Mihin tavallisten kansalaisten ja polii- 
tikkojen näkemys perustuu? Onko olemas- 

sa tilastotietoa siitä, paljonko rikollisten 
luvuissa on inkerinsuomalaisia paluumuut- 
tajia? Paljonko heitä on työssä tai työttö- 
minä? Miten tutkimus on tehty? Tosiasia 
kuitenkin on: inkerinsuomalaisia ei voida 
tilastoissa mitenkään erotella omaksi ryh- 
mäkseen. Äidinkielen perusteella heidät 
merkitään joko suomalaisiksi, venäläisik- 
si, tai virolaisiksi... Viralliset tilastot eivät 
siis tunne lainkaan inkerinsuomalaisten 
vähemmistöryhmää. Tilastoja on yksin- 
kertaisesti mahdotonta tehdä! 

Siitä huolimatta tiedotusvälineet luo- 
vat paluumuuttajista kuvaa Suomelle hai- 
tallisena tulijamassana. Eivät he ole sitä. 
He tekevät työtä, maksavat veroja, syn- 
nyttävät Suomelle lapsia. Lapsia, joista 
Suomi kasvattaa niitä "oikeita”; suoma- 
laisia työntekijöitä, vaikuttajia tai mitä 
kulloinkin tavoitteena on. 

Totta kai, inkerinsuomalaiset on elävä 
yhteisö, jossa on vajavaisuuksiakin. Mut- 
ta miksi tiedotuslähteet tuovat esiin vain 
negatiivisia uutisia? Missä ovat rakenta- 
vammat uutiset: inkeriläisten paluumuut- 
tajien menestystarinat, nuorten opiskelu- 
ja työsaavutukset? 

Inkerinsuomalaisten mentaliteetti on lä- 
heinen suomalaisille - myös he pitävät ma- 
talaa profiilia, tekevät sisukkaasti työtä, ei- 
vätkä hekään pyri itse julkisuuteen, jos ei 
ole erityistä sanottavaa. Jos ja kun heille- 
kin joskus annetaan suunvuoro, niin silloin 
he saavat lausua vain muutaman sanasen. 
Näyttääkseen, että kyllä ne puhuakin osaa- 
vat. Uutiskanavat kuvaavat maahanmuut- 
tajia ainoastaan poliitikkojen haastattelu- 
jen tai maahanmuuttolakien uudistuksista 
kertovien uutisten mykkänä taustakuvana. 

Tasavertaiseen keskusteluun pyrkivät 
vain tietyt, maahanmuuttajille tarkoitetut tai 
maahanmuuttajien voimin tehdyt tiedotus- 
välineet. Moniko suomalainen seuraa niitä? 
On syytä epäillä, että niiden lukija- ja katso- 
jakuntakin koostuu itse maahanmuuttajis- 


ta ja ihmisistä, joiden työn kohderyhmänä 
maahanmuuttajat ovat. Miten suomalaisille 
annetaan monipuolista tietoa paluumuutta- 
jista? Vai eikö ole tarkoitustakaan? 

Inkeriläiset ovat joutuneet prässin vä- 
liin: toisaalta pyritään työpainotteiseen 
maahanmuuttoon, toisaalta pelätään, että 
he vievät työpaikkoja ja siksi maahan- 
muuttoa halutaan rajoittaa. 

Olettaisin, että Suomen on pyrittävä 
tasavertaisuuteen luomalla työpaikkoja, 
työllistymisohjelmia, etteivät ihmiset tur- 
haantuisi kurssikierteessä tai kotiseinien 
sisällä. Mitä jos paluumuuttajille annettai- 
si pikkuisen laajempi valinnan vara kuin 
pelkkä työllistyminen siivousalalle? Näin 
heistäkin saadaan tavoitettua työvoimaa. 
Tuntuu kurjalta lukea erään paluumuut- 
tajan perheenjäsenen kurssihakemukses- 
ta: Venäjällä lääkäri. Suomessa siivooja. 
Kunnioitan tämän henkilön valintaa, mut- 
ta eikö tämä ole voimavarojen ja osaami- 
sen haaskausta? 

”Ette ole toivottuja” on huono vies- 
ti kaikin puolin. Se on erittäin haitallis- 
ta omaa identiteettiä vasta rakentavalle, 
täällä asuvalle nuorten inkerinsuomalais- 
ten sukupolvelle. Katkeruus on huono 
kasvattaja. Uskon vanhemmankin suku- 
polven salaa pyyhkivän poskelta voimat- 
tomuuden kyyneleen. 

Kiellot ja lakkauttamiset eivät ole kos- 
kaan tehneet hyvää jälkeä. Jos niitä käyte- 
tään, niin ne pitää perustella hyvin. Pelkkä 
pelottelu tänne muuttavien lukumäärällä 
ei riitä. Mitä jos vain jatkettaisiin jonossa 
(jopa lähes 10 vuotta) olevien käsittelyä? 
Ja jätettäisiin mahdollisuus lopuille, har- 
voille inkerinsuomalaisille, hakeutua tän- 
ne paluumuuttajana. 

Vakaa näkemykseni on, että median tu- 
hoava asenne ei tee hyvää Suomelle eikä 
kieltojen ja lakkautusten avulla edistetä 
moniarvoisen, monikulttuurisen ja syrji- 
mättömän yhteiskunnan kehittymistä. 

Haastattelussa Antti Kokkinen 


Teksti Katri Einamo, kuva www.brv.com 



Palkka, eläke, opintotuki ja toimeentulo- 
tuki. Näiden puitteissa me yleensä pun- 
taroimme taloutemme tulo- ja menoarvi- 
ot. Riittääkö raha vuokraan, voinko ostaa 
viikonvaihteeksi vähän parempia ruokia? 
Miksi sähköyhtiöissä kääritään optioita, 
mutta kuluttajahinnat sen kun nousevat? 
Sanotaan, että raha pyörittää maailmaa, 
mutta onko näin? Pyörittääkö maailma 
sittenkin rahaa? Miten se raha oikeastaan 
maailmalla liikkuu? 

Inkeriläisten Viestin tässä ja edeltä- 
vässä numerossa on esiintynyt ilmoituk- 
sen muodossa yritys nimeltä Tantti Oy. 
Mistä on kyse? Näin joulun alla ja ve- 
ronpalautusten ja mätkyjen jälkilaineis- 
sa on mielenkiintoista kurkistaa hieman 
toisenlaiseen maailmaan, ja seuraavassa 
henkilöhaastattelussa kysymmekin Tantin 
vetäjältä mikä hän on miehiään ja miten 
hän rahan liikkeet maailmalla näkee. 


Kuka olet ja mitä teet? 

Nimeni on Antti ja olen ns. venture capi- 
talit (pääomasijoittaja). Olemme muit- 
ten partnereitteni kanssa lainanneet ison 
säkillisen rahaa; tätä rahaa käytämme ra- 
kentaaksemme uusia yrityksiä ja siten 
työpaikkoja ympäri maailmaa. Tyypil- 
linen kohdeyrityksemme on kehittänyt 
uuden palvelun tai uuden teknologian: 
meidän painopisteemme yrityksen kehi- 
tyksessä on rahoituksen lisäksi löytää oi- 
keat ihmiset kehittämään näistä yrityksis- 
tä menestyksellisiä. 

Uusien asioiden kehittäminen on aina 
vaikeata; niinpä tyypillisesti vain yksi 
kymmenestä yrityksestä menestyy. On- 
nistumisten tuotot ovat toisinaan hy- 
vinkin suuria: näin ollen yksi onnistuja 
enemmän kuin maksaa yhdeksän epäon- 
nistujan viulut; jää vielä voittoakin. Mei- 
dän toimintamme perustuu siihen, että 
löydämme näitä onnistujiapa se ei on- 
nistu riskejä välttämällä. 

Oma toimintani kanavoituu Tantti Oy 
-nimisen suomalaisyhtiön kautta. Sivu- 
toimisesti olen myös Tantti Oy:n toimi- 
tusjohtaja ja olen päättänyt käynnistää 
markkinointikampanjan, jossa käytän 
tätä lehteä tärkeänä kommunikaatiovä- 
lineenä. 

Mitä normaali työviikkosi pitää 
sisällään? 

Olen tavallisesti noin neljäsosan työajas- 
tani matkoilla. Tällä hetkellä paimennan 
kahta yritystä Etelä-Koreassa, yhtä UK: 
ssa, yhtä Kaliforniassa ja yhtä Israelissa. 
Teen tavallisesti töitä klo 6-10 aamulla 
(Kaliforniaan ja itään) ja klo 18-22 illal- 
la (Kaliforniaan). Koetan pitää päiväl- 

lä urheilutauon ja nukun toisinaan myös 
päiväunet. Hoidan tavallisesti myös lap- 
set aamulla kouluun ja vastaanotan heidät 
koulusta kotiin. 

Jo olemassa olevien yritysten lisäksi 
tärkeä osa työtäni on uusien yritysaihioi- 
den etsiminen. Tämä tapahtuu lukemal- 
la uusien yritysten toimintasuunnitelmia. 
Työssäni käytän sähköpostia ja puhelin- 
ta; joskus laskin olevani yli 15 tuntia vii- 
kossa puhelimessa. Käytännössä konttori 
kulkee mukanani. 

Miten olet päätynyt nykyiseen työhösi? 

Olen ollut samoissa töissä vuodesta 1 998 
asti. Oltuani ensin noin 10 vuotta Nokian 
palveluksessa päätimme partnerieni kans- 
sa perustaa ensimmäisen rahastomme. 

Koulutukseltani olen DI ja MBA. Näi- 
tä opiskeltuja ammattitaitoja tärkeäm- 
mäksi olen oppinut ymmärtämään ko- 
tona opetetut käyttäytymisen perusteet: 
kodin opeilla olen pärjännyt niin myrs- 
kyssä kuin tyynessäkin ja monella eri 
mantereella. 

Ketkä tai mitkä ovat tärkeimmät 
yhteistyökumppanisi? 

Työyhteisössäni on 16 ihmistä ympäri 
maailmaa. Kalifornian piilaakso. Hertzlia 
Israelissa, Peking ja Shanghai Kiinassa, 
Seoul Koreassa. Näiden ihmisten kanssa 
olen tekemisissä päivittäin, vaikken näe- 
kään kaikkia heistä kuin kerran kolmes- 
sa kuussa. 

Omien työkaverieni lisäksi olen lähes 
päivittäin tekemisissä kaikkien paimenta- 
mieni yritysten johtohenkilöiden kanssa; 


yhteydenpito vaihtelee sen mukaan min- 
kälaisia ongelmia kulloinkin ollaan rat- 
komassa. 

Mitkä ovat suurimmat haasteet 
työssäsi? 

Vaikeinta ja mielenkiintoisinta työssäni 
on oikeiden ihmisten löytäminen oikeil- 
le paikoille. Ihminen pitää sisällään niin 
paljon yllätyksiä, että joka päiväksi löy- 
tyy uutta ihmeteltävää. 

Miltä tulevaisuudensuunnitelmasi 
näyttävät? 

Koetan nauttia elämästä jokaisena päivä- 
nä, koskaan kun ei tiedä milloin hiekka 
loppuu tiimalasista. Koetan auttaa lapsi- 
ani kasvamaan kunnon ihmisiksi. 

Mikä on suhteesi inkeriläisyyteen? 

Äitini vanhemmat olivat molemmat inke- 
riläisiä. Tämä on herättänyt kiinnostus- 
ta ja kunnioitusta inkeriläisyyteen; olen 
aina ollut kiinnostunut historiasta ja olen 
viime aikoina lukenut paljon inkeriläisten 
ankaraan kohtalon tarinoita. Tuntuu välil- 
lä aivan ihmeelliseltä, että tämän kohta- 
lon lihamyllyn läpi on saattanut selvitä! 

Terveisesi Inkeriläisten Viestin 
lukijoille? 

Toivotan kaikille hyvää joulua ja onnel- 
lista uutta vuotta. 

Tähän toivotukseen yhtyy myös Viestin 
toimituskunta. Oikein hyvää joulua ja on- 
nentäyteistä, rauhaisaa uutta vuotta teil- 
le, lukijamme! 

Suomen Inkeri-liitto ry:n syyskokous pidettiin 26.11.2006 
Tehdyt päätökset: 


1 . Vuonna 2007 ei peritä liittymismak- 
sua. 

2. Jäsenyhdistyksen jäsenen maksu 
(2 e), henkilöjäsenen jäsenmaksu 
(5 e) sekä kannattavan jäsenen jäsen- 
maksu ( 17 e) päätettiin v. 2007 pitää 
ennallaan. 

3. Inkeriläisten Viestin tilausmaksut 
päätettiin pitää ennallaan, eli Suo- 
meen 30 e/v sk. Ruotsiin 315 SEK/ 
vsk sekä muihin maihin 36 e/v sk tai 
360 SEK/vsk. 

4. Esitettiin ja vahvistettiin vuoden 
2007 toimintasuunnitelma ja 28 060 
euroon päättyvä talousarvio hallituk- 
sen esitysten mukaisina. 

5. Päätettiin, että hallituksen jäsenille ei 
makseta v. 2007 palkkioita. Tilintar- 
kastajien palkkiot maksetaan laskun 
mukaan. 

6. Valittiin Toivo Iho yksimielises- 
ti Suomen Inkeri-liitto ry:n puheen- 
johtajaksi vuodeksi 2007. 


7. Erovuoroiset hallituksen jäsenet Ma- 
ria Lähtijä Anne Tuohimäki valit- 
tiin uudelleen varsinaisiksi jäsenik- 
si vuosiksi 2007-2009. Mainituiksi 
vuosiksi valittiin hallituksen uudeksi 
varsinaiseksi jäseneksi Lilja Kuiva- 
nen ja varajäseneksi samaksi ajaksi 
Tytti Piironen. 

8. Tilintarkastajiksi vuodeksi 2007 va- 
littiin Yrjö Luukkonen ja Annakai- 
sa Mörttinen. ja heidän varamiehik- 
seen Lilja Kurppa ja Kerttu Susi. 

9. Päätettiin pitää vuoden 2007 ke- 
vätkokous 25.3.2007 ja syyskoko- 
us 25.11.2007 Inkerikodissa. Ko- 
kouksista ilmoitetaan Inkeriläisten 
Viestissäpä lisäksi sihteeri toimittaa 
kokouskutsut yhteystietonsa asian- 
mukaisesti päivittäneille jäsenyhdis- 
tyksille. 

10. Vuoden 2007 kesäjuhlista ilmoitetaan 
myöhemmin Inkeriläisten Viestissä. 


LUKIJAIN KYNÄSTÄ 


Musta korppi 


Teksti Irja Tjurneva 

Vuosi 1937. Syksy, pitkät pimeät illat ja yöt 
vielä pimeämmät. Asuimme Tyrössä. Kyläs- 
sä vangittiin ihmisiä miltei joka yö, aina tuli 
uusia ja uusia kansan vihollisia. Se kauhea 
terrorismi olisi valloittanut koko Neuvosto- 
liiton, mikäli Stalin {kiltti poika, tällaisen ni- 
men antoi hänelle äitini) olisi ollut elossa. 

Sinä yönä meillä oli kotona isä ja kaksi 
veikkoa, yksi veli oli yötyössä Leningra- 


dissa. Äiti ei ollut kotona. Minä ja siskoni 
Martta nukuimme samassa sängyssä, ku- 
ten aina. Kello oli kaksi yöllä, kun miehet 
kuulivat, että meidän kapeaa katuamme 
kulkee auto meidän talomme suuntaan. 
He hyppäsivät ikkunoihin kaikki kuin 
komennettuina sängyistään. Veljet ja isä 
juoksentelivat ikkunasta ikkunaan. Vaik- 
ka ulkona oli pimeää, oli selvä että auto 

seisahtui juuri meidän talomme eteen. Me 
kaikki pelästyimme. 

Ikkunoista näki hyvin, että ulkona sei- 
soi se musta korppi. Kenet korppi nyt vie, 
mietti jokainen. Voi viedä jokaisen, isän 
ja kaksi veljeä, sillä hehän olivat kaik- 
ki syyllisiä. Isä oli kulakki ja veljet ku- 
lakin lapsia. Jo olisi aika kuulla koputus 
oveen, mutta ei! Ihmeellisempää edel- 
leen oli, kun autossa painettiin kaasua ja 
se lähti liikkumaan. Meille kaikille tuli 
hyvä mieli, koetus oli ohi. 

Kenet he veivät, kuka oli seuraava kan- 
san vihollinen? Meitä vastapäätä, kauniis- 
sa uudessa talossa asui perhe: isä, äiti ja 
kaksi koulupoikaa. Kutsuimme heidän 

Kuusi kämmenellä 


Teksti Ella Ojala 

Inkeriläisten Viestin nro 10 päätoimitta- 
jan kirjoitus Isä jakoi appelsiinin toi mi- 
nulle mieleen oman appelsiinitarinani, 
mutta lukija voi sen löytää kirjastani Pit- 
kä kotimatka. Aivan kaikista kirjoistani 
löytyy sota-ajan kurjuudet ja puutteet. 
Ensimmäisestä keväästä jo rauhan ajan 
ihanuus ja kurjuus. 

Mutta koska meillä on nyt joulu, juh- 
la armas lapsien, niin taidan tässä kirjoit- 
taa saksalaisten miehitysajan erään koke- 
mukseni, joka tosin tämäkin on Pitkässä 
kotimatkassa. Mutta kertaus on opinto- 
jen äiti, niinhän sanotaan, myös venäjäk- 
si: Povtarenje matj utsenja. 

Niinpä ensimmäisenä jouluna, jolloin 
elettiin saksalaisten valtaamalla Inkerin 
alueella ja jolloin ei kauppoja ollut. Eikä 
yksinkertaisesti mitään saanut mistään, 
ellei jotakin onnistunut kerjäämään sak- 
salaisilta sotilailta. Ihmisiä kuoli nälkään 
sinä ensimmäisenä talvena ja seuraavana- 
kin. Me lapset yritimme löytää omat soti- 


isäänsä Nikolai-sedäksi. Setä oli hirmui- 
nen kommunisti (saimme kuulla jälkeen- 
päin, että hän oli kertonut yhden ihmisen 
olevan kansan vihollinen) ja koko meidän 
perheemme pelkäsi häntä. 

Aamulla kävi selväksi, että seuraa- 
va kansan vihollinen olikin setä Nikolai. 
Vaimo ja kaksi poikaa karkotettiin ko- 
toaan pois ja setä oli ammuttu. Meidän 
perheemme säilyi sotaan asti eikä ketään 
vangittu. 

Minun kohtalonani oli, kun sodan pii- 
rityksen aikana minut vietiin pois Lenin- 
gradin alueelta Jäämeren rannalle kalas- 
tamaan. Muutimme Suomeen 53 vuoden 
jälkeen. 


laamme, joilta kerjäsimme leipää. Minul- 
la oli eräs ystävällinen sotilas, joka aina 
yritti antaa minulle jotakin, leipäpalan, 
kun häneltä sellainen liikeni. Myöhem- 
min opin kerjäämään myös leivän pääl- 
le voita ja kun kielitaitoni oikein koheni, 
kerjäsin leivän päälle vielä hunajaakin, 
koska näin saksalaisten sellaista pistele- 
vän oman voileipänsä päälle. 

Kutsuin sotilasta Piippu-ukoksi, koska 
hän aina poltteli piippua. Joulun alla Piip- 
pu-ukko oli saanut kotoaan paketin ja jou- 
lumieli sulatti niin Piippu-ukon sydämen, 
että hän toi osan paketistaan minulle jaet- 
tavaksi sen veljieni kanssa. Piippu-ukon 
paketista löytyi jotakin niin ihmeellistä, 
että silmäni suurenivat entisestään, kun 
hän kotitekoisten muutaman pikkuleivän 
lisäksi, jollaisia en ikinä ennen ollut mais- 
tanut, sillä eihän kolhoosin talonpoikais- 
naiset pikkuleipiä jouluksi paistaneet, he 
paistoivat piirakoita ja vehnästä, jos sat- 
tuivat saamaan vehnäjauhoja. Jos saivat 

vehnäjauhoja, saattoikin olla niin hassu 
tilanne, ettei sattunutkaan saamaan hii- 
vaa. Tämä ihanuus kaikki rauhan aikana. 
Sota-aikana kukaan ei siis paistanut mi- 
tään, sillä mitään ei ollut. 

Niinpä Piippu-ukon pikkuleivät olivat 
jotain taivaallista herkkua, joita ei olisi 
raaskinut suustaan alas nielaista, mutta 
sulivathan ne ja vajosivat nälkäiseen vat- 
sanpohjaan ennätysajassa. Eikä niitä saa- 
nut jaon jälkeen kuin yhden pienen pik- 
kuleivän. 

Ihmeellisin kuitenkin jäi kämmenelle, 
ja se oli kimmeltävä joulukuusi. En ollut 
Neuvostoliitossa koskaan sellaista näh- 
nyt. Se oli kuin sadun taikamaailmasta ja 
kimmelsi joistakin hopeanvärisistä siro- 
telluista kimmellysaineista vihreyttä vas- 
taan kuin taikakalu, joka oli pudotettu toi- 


sesta maailmasta, ehkä suoraan taivaasta. 
Kuin enkelkuoro olisi alkanut laulaa En- 
keli taivaan lausui näin: Miks hämmäs- 
tyitte säikähtäin ? Mä suuren ilon ilmoi- 
tan , maan kansoille nyt koittavan. 

En tiedä miten saksalaiset olivat taika- 
kuusensa taikoneet. Mitä sen pienen vih- 
reäneulaisen silkkipaperikuusen päälle oli 
siroteltu, mutta se oli kaunein kuusi, jon- 
ka ikinä olin nähnyt. Emmekä me, jot- 
ka olimme menettäneet sodan melskeessä 
kotimme ja asuessamme silloin Hietamä- 
en Hyttilän kylässä Uatilan läpikäytävä- 
huoneessa, omaa joulukuusta saaneet- 
kaan. Kaikki tämä on kerrottu Pitkässä 
kotimatkassa. En vain muista, osasinko 
kertoa sen kuusen vaikutuksen ihan yhtä 
palavasti kuin vieläkin nyt sen vuosikym- 
menten läpi muistan. 


näyttelyille ja rakennukseen muuttaa ta- 
kaisin myös Pietarin suomalainen koulu. 
Tiloja vuokrataan myös muille suoma- 
laisille yhteisöille ja yrityksille. Suomen 
Pietari-instituutin toiminnasta vastaa Pie- 
tari-säätiö, jonka hallituksen puheenjoh- 
tajana toimii Arto Mustajoki. Talo korja- 
taan lainarahalla ja valtion avustuksella. 

Referaatit Katri Einanio 


MUUT 

LEHDET 


Pietari saa Suomi-talon 

(Helsingin Sanomat 18.11.2006) 

Pietari saa parin vuoden kuluttua Suo- 
mi-talon. Pietarin kaupunki on vuokran- 
nut tarkoitukseen Pyhän Marian kirkon 
ns. kirkkokartanon rakennuksen. Tiloihin 
muuttaa mm. Suomen Pietarin-instituut- 
ti kirjastoineen ja Suomalais-venäläisen 
kauppakamarin toimisto. Tilaa on myös 


Espoon seurakunnat tukevat 
Petroskoin kirkkohanketta 

(Helsingin Sanomat 19.11.2006) 

Espoon seurakuntayhtymä avustaa 5 000 
eurolla Petroskoin luterilaisen kirkon ra- 
kentamista. Kustannusarvio on 925 000 
euroa, josta kokoon on nyt saatu noin 
puolet. Petroskoin kirkon rakentaminen 
on Inkerin kirkon suurimpia hankkeita. 

Staarostana v. 1917 


(Aapo Ihon muistelmista) 


Tuli vuoden 1915 syksy, ja alettiin hara- 
voida yhä uusia ikäluokkia ja uudelleen 
tarkastaa ”raakatuita”. Minä olin kyllä 
saanut vapautuksen, mutta nyt alkoi olla 
tarvis kuormastokelpoisia, ja sitä tietä 
välttääkseni lähdin Pietariin ja pääsin tut- 
tavien avulla sotatarvetehtaan kirjoihin. 
Tehdas piti miehensä, joten kuormastoko- 
mennuksesta ei enää ollut pelkoa. 

Outoahan kaupunkielämä ensi alkuun 
oli. mutta kaikkeen tottuu. Tuli sitten 
vuosi 1917. Jo edellisen vuoden loppu 
oli täynnä outoa jännitystä. Tunsin asi- 
oiden kehityksen koko lailla läheltä, ja 
odotin päivä päivältä näkeväni, kuinka 
oikein käy! 

Sattui vain niin kummasti, että itse ku- 
mouksen puhkeaminen jäi minulta pai- 
kan päällä näkemättä! Läksin pistäyty- 
mään kotona Hietamäellä. Aamujunalle 
kiiruhtaessani pääsin hädin tuskin vartio- 
ketjun läpi Liteinajan sillalla. Kun iltaju- 
nalla tuossa puoli kymmenen maissa pa- 
lasin kaupunkiin, tapasin sen jo täydessä 
riemussa: vallankumous oli tapahtunut ja 
väliaikaisen hallituksen viestiautot ristei- 
livät ympäri kaupunkia levittäen tietoa ta- 
pahtuneesta. Kuljin jalan läpi kaupungin 
Viipurin puolella sijainneeseen asuntoo- 
ni, nähden matkalla paljon sellaista, mikä 
oli uuttaja outoa kurinalaisuudessa elä- 
neen kaupungin katukuvassa. Siellä tääl- 
lä vielä paukahteli, mutta ratkaisu oli jo 
tapahtunut ja kansa riemuitsi. 

Jonkin ajan kuluttua alkoivat työtkin 
taas. Ellen väärin muista, vallankumous- 
päiviltä maksettiin täysi palkka, vaikkei 
mitään tehty! 

Heti kärkeen tehtiin sellainen uudistus 
tehdaskomennossa, että perustettiin työ- 


läisedustajista tehtaan hallinnon rinnal- 
le ”vanhinten neuvosto”. Työläisiä taisi 
olla 3 000 paikkeilla. Neuvostossa istui 
muistaakseni 17-18 edustajaa eli ”staa- 
rostad\ minä niiden joukossa suomalais- 
ten edustajana. Suomalaisia oli parisataa, 
ja kielitaitoisena jouduin siis tuollaiselle 
paikalle. Sain jättää pommien sorvaami- 
sen. Detaljityönäni oli shrapnellin kuo- 
ren pohjan syrjän pehmennys eli pyöris- 
tys, ja keskimääräinen saavutus oli 300 
kpl päivässä, parhaina päivinäni pääsin 
yli 500 kappaleen, jota toiset jo katsoivat 
karsaasti, he kun olivat pidempään olleet 
töissä, eivätkä oikein minulle pärjänneet. 
Paljon riippui terän karkaisusta. Joskus 
se onnistui oikein hyvin ja silloin tuli jäl- 
keäkin. 

Me herroiksi valitut siirryimme työ- 
ajassakin konttoriaikaan, tulimme kym- 
meneksi ja poistuimme jo ennen työläisiä, 
oikein pääportista ja ilman tavanmukais- 
ta propuskaa. Propuska käsitti metallisen 
numerolevyn, mikä illalla otettiin ja aa- 
mulla jätettiin konttoriin, jonka läpi kul- 
ku työmaalle tapahtui. 

Tehtävänäni neuvostossa oli avustus- 
anomusten laatiminen ja niiden esittely 
istunnossa. Avustusten anojat tulivat jo- 
nossa pöytäni ääreen ja tolkuttivat asian- 
sa, jolle piti antaa kirjallinen asu. Tämän 
lisäksi minulle uskottiin tämän avustus- 
kassan hoito. Varat saatiin suoran pankis- 
ta tehtaan ao. tililtä, ja usein kävin yksin 
hakemassa rahoja. Kerrankin kanniske- 
lin käsissäni nättiä 10 000 ruplan paket- 
tia, rupla oli silloin vielä iso raha! Tässä 
hommassa olin aina vuoden 1917 syk- 
syyn saakka, jolloin otin lopputilin ja läh- 
din käymään kotitalossa. 

UUTISIA 

INKERISTÄ 


Teksti \Vladimir Kokko 

Kuvat Andrei Kuznetsov ja Viktor Uzhvijev 

Ajankohtaista inkeriläistä 
Uutiskolumnistin kannanotto 

Lokakuu mietityttää 

5. lokakuuta on Inkerin nimipäivä... In- 
keriläisillä on syytä juhlia, sillä meillä ei 
ole virallista kansallisjuhlaa kalenterissa. 
Ja näin tehdään ainakin Inkerinmaalla ja 
Suomessa. Lokakuun 5. päivän läheisyy- 
dessä yhdistyksemme järjestää kansan- 
juhlat, konsertit ja joitakin seminaareja. 

Lokakuussa on myös muitakin merk- 
kipäiviä. 30. lokakuuta on Venäjällä Sta- 
linin vainovuosien muistopäivä. 15. lo- 
kakuuta 1988 Taaitsassa pidettiin Inkerin 
Liiton perustamiskokous, 14. lokakuuta 
1920 solmittiin Tartossa Suomen ja Neu- 
vosto-Venäjän välillä rauhansopimus. 

Liitteenä Tarton sopimukseen kuu- 
luu mm. Venäjän federaation inkerinsuo- 
malaisia koskeva julistus. Inkeriläisasi- 
at nousivat silloin esille kansainvälisen 
politiikan aiheeksi ensimmäistä kertaa 
historiassa. Tässä julistuksessa Venäjän 
federaatio virallisesti turvaa inkerinsuo- 
malaisten kulttuurioikeudet, kuten esim. 
oikeuden itse ^päättää opetusasioistaan’’, 
paikallisesta hallinnosta ja käräjäasiois- 
taan. Näin suomen kielen erikoisasema 
Inkerinmaalla tunnustettiin virallisesti 
niin koululaitoksissa kuin julkisessa elä- 
mässä. Kansallemme myönnettiin myös 
paikallinen itsehallinto. Jotkut historioit- 
sijat sanovat tätä aikaa kansallis-kulttuu- 


risen autonomian kaudeksi. Oliko se to- 
della näin? 

Minusta autonomiasta ei voi puhua- 
kaan. Bolshevikkien johtama valtio puut- 
tui opetuksen sisältöön täydellä voimalla. 
Jopa senaikaiset paikalliset suomenkieli- 
set aapiskirjat olivat täynnä kommunistista 
propagandaa. Tekstit ovat pioneereista ja 
runot kolhoosielämästä. Musiikkitunneilla 
laulettiin ''Kannamme Helsinkiin punaisen 
lipun , jossa on sirppi ja vasara Paikal- 
linen hallinto oli muodollisesti paikallis- 
neuvostojen käsissä (ja meillä oli 1 920— 
30-luvuilla jopa kansalliset suomalaiset 
kyläneuvostot ja yksi kansallinen piiri), 
mutta käytännössä kaikesta päättivät kom- 
munistisen puolueen komiteat. Valtiossa, 
jonka virallinen muoto oli ”työväen dikta- 
tuuri”, ei ollut sijaa itsehallinnolle. 

Kulttuurielämässä oli kuitenkin paljon 
hyvää. Leningradissa toimi suomalainen 
teatteri, yli 10 lehteä ja aikakauslehteä 
ilmestyi säännöllisesti suomen kielellä, 
noin 300 oppilaitoksen opetuskielenä oli 
suomi ja kirjapaino Kirja julkaisi suomen- 
kielistä kirjallisuutta. Kaikki tämä oli niin 
sanotun ”korenizatsija-politiikan” tulos. 
”Korenizatsija” on bolshevikkien keksi- 
mä termi, joka tarkoittaa lähinnä ”kan- 
takansallistamista”. Antaen vähemmis- 
tökansoille sivistystä ja kehityspotkua 
niiden kansalliskulttuureille, valtiovallalla 
oli tarkoitus kasvattaa joka vähemmistö- 
kansassa uusi eliitti, joka olisi lojaali val- 
taapitäville. Tässä onnistuttiin ilmeisesti 
vaihtelevin tuloksin, kun 1937-38 maan 
kommunistijohto lopetti kaikki kansalli- 
set koulutus- ja sivistyskeskukset. 

Lokakuun muistopäivät antavat joka 
tapauksessa inkerinsuomalaisille toivoa 
kulttuurinsa ja kielensä säilymisestä. 

Inkerin matkailua on lisättävä 

” Viime vuonna Keitossa sijaitsevan In- 
kerin kirkon teologisen instituutin kautta 

majoitus järjestettiin noin 1 500 vieraal- 
le. Matkailijaryhmien vastaanotosta saa- 
dut tulot muodostavat noin kolmasosan 
oppilaitoksen budjetista ” kertoi Pietaris- 
sa pidetyllä matkailualan työpajalla ta- 
louspäällikkö Sulo Jääskeläinen. 

Matkailupalveluja kehitetään sivutoi- 
mintana Kikkerin, Tervolan ja Taaitsan 
vanhusten palvelutaloilla sekä Pietarin 
Pyhän Marian, Haapakankaan ja Tok- 
sovan seurakunnissa. Joitakin palveluja 
järjestetään Inkerin Liiton tai Sampo-kes- 
kuksen kautta. 

Palveluiden lisäämisestä kiinnostu- 
neet kokoontuivat 5.-6. lokakuuta mat- 
kailualan työpajalla Liteinin vanhusten 
palvelupisteellä projektipäällikkö Merja 
\Vahlroosin ja Haaga-instituutin koulut- 
taja Hannu Piirasen johdolla. 

Toksovassa oli hauskaa 

Inkerin päivän pääjuhlat pidettiin 7.10. 
Toksovan kirkon maatontilla. Juhlimaan 
saapui vähintään 150 henkeä. 

Juhlat alkoivat klo 13.00 saappaanheit- 
tokilpailulla. 



A. K. Saappaanheitossa heittotekniikka on 
tärkeintä... 


Juhlimiset jatkuivat kirkossa, missä 
puheenjohtaja Aleksanteri Kirjanen ter- 
vehti yleisöä, minkä jälkeen Pietarin in- 
kerinsuomalaisten kuoro konsertoi. Seu- 
raavaksi seurakuntatalolla lounastettiin, 
minkä jälkeen oli vuorossa kilpailuja ja 
kansantanhuja. Juhlapäivän ohjelman laa- 
ti IL:n neuvoston jäsen Olga Konkova. 

Vanhasta kirkosta uusi 

Skuoritsan seurakunta Inkerinmaan sy- 
dämessä on seutumme vanhimpia luteri- 
laisia seurakuntia, se perustettiin vuonna 
1624. Seurakunta on elänyt eri histori- 
an vaiheita ja ehkä parhaimmat aikansa 
1 800-luvun alkupuolella. Silloin sitä tuki 
Hatsinan keisarillinen hovi, jonka raha- 
avulla v. 1 839 pystyttiin rakentamaan iso 
Pyhän Katariinan kivikirkko. Kirkko riis- 
tettiin seurakunnalta v. 1937, ja se muut- 
tui kolhoosin klubiksi. Samana vuonna 
vangittiin ja teloitettiin kirkkoherra Ant- 
ti Jaatinen. Saksalaisten miehittämäs- 
sä Skuoritsassa pikaisesti korjattu kirkko 
avasi lyhyeksi aikaa ovensa uudestaan ja 
viimeinen jumalanpalvelus siinä pidettiin 
8.10.1943. Joko vuonna 1944 tai 1945 kir- 
kossa syttyi tulipaloja sen jälkeen kirkko- 
rakennus on alkanut rappeutua. 

Vuonna 1 990 uudelleen perustettu seu- 
rakunta on hankkinut vaatimattoman ke- 
vyen puurakennuksen kirkokseen. Haa- 
ve vanhan kirkon kunnostamisesta eli 
kuitenkin monien seurakuntalaisten sie- 
luissa. Ensimmäisenä avuksi tuli tarmok- 
kaan läänirovastin Raimo Jalkasen joh- 
tama Rautalammin seurakunta. Kolehteja 
kerättiin eri puolilla Suomea, Ruotsissa 
ja Yhdysvalloissa, sillä jo rakennusma- 
teriaaleihin meni 150 000 euroa. Raken- 
nusmestari Taisto Matilaisen johtamiin 
rakennustöihin osallistui paljon vapaaeh- 
toisia suomalaisia työntekijöitä pääosin 
Herättäjä-yhdistyksestä. 12 vuotta kes- 

täneen työn tuloksena on ainutlaatuinen 
arkkitehtoninen ratkaisuja toimiva Skuo- 
ritsan kirkko. 



V. U. Ulkopuolelta kirkon näkymä ei ole juuri- 
kaan muuttunut. 


Arkkitehtinä toimi Pekka VVesamaa ja 
sisustuksen suunnitteli Ulla \Vesamaa. 



V. U. Arkkitehdit ja rakennusmestari vasemmalta 
oikealle: Ulla We samaa, Pekka We samaa. Taisto 
Matilainen . 


Skuoritsan Pyhän Katariinan kirkko vihit- 
tiin uuteen käyttöön 8. 1 0.2006. Vihkimis- 
jumalanpalveluksen toimitti piispa Aarre 
Kuukauppi kirkkoherra Pavel Krylof- 
fin avustamana. Saaman piti rovasti Rai- 
mo Jalkanen. 

Juhla jatkui puheilla, lahjoituksilla 
ja konserttikappaleilla. Kunniamainin- 
nan saivat Aleksanteri Saveljev, Lil- 
ja Stepanova, pastori Juhani Isosaari, 
Albert Kirjanen ja pastori Esko Jal- 
kanen. 



V U. Vihkimisjumalanpalvelus toimitettiin piispa 
Aarre Kuukaupin johdolla. 



V. U. Kirkko oli täynnä väkeä ja ilmapiiri lämmin. 


Kuoro konsertoi Virossa 

Heimopäivät pidettiin Virossa 10.-15. 
lokakuuta ja ohjelmassa oli konsertte- 
ja, luentoja, näyttelyitä jne. Pietarin in- 
kerinsuomalaisten kuoron Korpi-yhtye 
kutsuttiin osallistumaan ensimmäistä nyt 
kertaa, ja Korpi esiintyikin 1 1 kertaa kuu- 
dessa kaupungissa. 

Hallituksen ehdotus: ei uusia 
paluumuuttojonoon 

Suomen valtioneuvosto teki 19. lokakuu- 
ta (viitaten Hallituksen ulkosuomalais- 
poliittiseen ohjelmaan) ehdotuksen siitä, 
että inkerinsuomalaisten paluumuuttojo- 
no täytyy sulkea uusilta hakijoilta ja että 
jonossa olevien hakemukset käsiteltäi- 
siin nopeutetusti. Paluumuuttokäytäntöei 
kuitenkaan muutu välittömästi, koska se 
edellyttää ulkomaalaislain muuttamista. 

Tapahtuma- 

kalenteri 

Turun seudun 
Inkeri-seuran tapahtumia 

26 . 12.2006 joulujuhla klo 14.00 alkaen 

18 . 2.2007 kevätkokous klo 14.00 

9 . 4.2007 pääsiäisjuhla klo 14.00 

27 . 5.2007 helluntaijuhla klo 14.00 

30 . 9.2007 syyskokous ja Mikkelinpäivän 
tilaisuus klo 14.00 

3 . 11.2007 Pyhäinpäivän kunniakäynti Tu- 
run hautausmaalla klo 12.00 Inkeriläisten 
muistomerkillä ja sen jälkeen juhla klo 
13.00 alkaen 

26 . 12.2007 joulujuhla klo 14.00 

Varissuon kirkko 
Kousankatu 6, Turku 

Besseda-hetket jatkuvat Palvelupistees- 
sä joka kuukauden 1. ja 3. perjantai kello 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina kello 16.30 
Palvelupisteessä, Uudenmaankatu 1 . Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään 

Inkeri-kerhon tapahtumia 

7.1.2007 klo 14 Jouni Laine teatteri Be- 
tasta kertoo ensi kesänä Hyvinkäällä, 
Suomen rautatiemuseon puistossa esi- 
tettävästä näytelmästä Martti Rautanen- 
Nakanbale. 

4.2.2007 klo 14 kevätkokous, kahvit, jon- 
ka jälkeen on vieraanamme Helena Miet- 


tinen. Hän on paneutunut erityisesti inke- 
rinsuomalaisten muistojen keräämiseen. 
Tiedustelut Irja Pelkonen, h-i.pelkonen@ 
pp.inet.fi tai puh. (040) 550 5712. 


Lahden seudun 
Inkeri-kerhon tapahtumia 

15 . 1.2007 klo 15.00 kerhoilta 

12 . 2.2007 klo 15.00 kevätkokous 

12 . 3.2007 klo 15.00 kerhoilta 

10 . 4.2007 klo 15.00 kerhoilta 

14 . 5.2007 klo 15.00 kerhoilta Kahvi- 
saaressa (kyykkäharjoitukset) 

11 . 6.2007 klo 15.00 kerhoilta Kahvi- 
saaressa (kyykkäharjoitukset) 
heinäkuussa matka inkeriläisten kesä- 
päiville 

13 . 8.2007 klo 15.00 kerhoilta 

10 . 9.2007 klo 15.00 kerhoilta 

8 . 10.2007 klo 15.00 syyskokous 

12 . 11.2007 klo 15.00 kerhoilta 

9 . 12.2007 joulumatka Pertunmaa / Män- 
tyharju 

Kerhoillat ilman erityismainintaa ja ko- 
koukset osoitteessa 
Kirkkokatu 5, Lahti 
Tiedustelut Maria Lahti, 
puh. (03) 734 0435 


Inkerikuoron 
harjoitukset jatkuvat 

keskiviikkoisin klo 16.45-18.30 

Inkerikoti 
Karjalatalo 
Käpylänkuja 1 
00610 Helsinki 

Kuoroa johtaa Evelin Ojalo. 

Uusia laulajia toivotaan kuoron riveihin 
kaikkiin ääniin. 


14 


Inkeriläisten viesti 



Seukot 

Tiedustelut Pirkko Huurto 
puh. (09) 783 391 

Inkerikoti 

Karjalatalo 

Käpylänkuja 1, 00610 Helsinki 


Helsingin seudun 
Inkeri-seuran tapahtumia 

Tiedustelut 

Toivo Tupin puh. (040) 578 3894 
Irma Rautio puh. (09) 753 0864 

Inkerikoti 

Karjalatalo 

Käpylänkuja 1, 00610 Helsinki 


Inkerikeskuksen tapahtumia 

www.inkerikeskus.fi 

Inkerikeskus ry 

Hämeentie 103 A, 00550 Helsinki 


Inkerin 

kulttuuriseuran tapahtumia 

Kevään Inkerimatkoille otetaan vas- 
taan ilmoittautumisia 

Länsi- ja Keski-Inkeri I, 17 .- 20 . 5.2007 
Alustavan suunnitelman mukaan Mat- 
kalle lähdetään helatorstaina 17.5. Mat- 
kustamme kantosiipialuksella Tallinnan 
kautta Narvaan, jossa ylitämme rajan ja 
olemmekin jo entisellä Inkerinmaalla. 

Ensimmäisen päivän tutustumiskoh- 
teina ovat Suomenlahden rannalla olevat 
pitäjät Kosemkina, Kattila, Soikkola ja 
Kaprio, mikäli alueille pääsy on sallittua. 
Osa entisestä Inkerinmaasta kuuluu raja- 
vyöhykkeeseen. Ensimmäinen yöpymi- 
nen on Villa Inkerin palvelutalossa hos- 


tel-tyyppisissä oloissa (saatavilla vain 4 
hengen huoneita). Matka jatkuu aamulla 
ja mahdollisuus on tutustua Skuoritsaan, 
Tuutariin, Hietamäkeen, Venjokeen sekä 
mahdollisuuksien mukaan myös muihin 
Keski-Inkerin pitäjiin. Toinen yö on Ho- 
telli Hatsinassa kahden hengen huoneis- 
sa. Kolmantena päivänä kierrellään sekä 
Hatsinan ympäristön inkeriläiskylissä että 
tutustumme alueen keisarillisiin palatsei- 
hin. Yöpyminen Hotelli Hatsinassa. Nel- 
jännen päivän aamulla lähdetään paluu- 
matkalle kohti Narvaa ja Tallinnaa. 

Oppaana Inkerissä on tutkija Alek- 
sej Krjukov, joka tuntee Inkerin paikal- 
lishistorian tarkemmin kuin moni muu. 
Koko matkan punaisena lankana on, että 
matkalaisilla olisi mahdollisuus poiketa 
sukujensa entisillä paikoilla, joten lopul- 
linen matkareitti muotoutuu lähtijöiden 
mukaan. Arvioitu hinta ilman yhteisvii- 
sumia on noin 250 euroa. Matkalle mah- 
tuu mukaan enintään 24 henkilöä. Mat- 
kanjohtajana Helena Miettinen. 

Ennakkoilmoittautumiset email: koi- 
vujatahti@inkeri.com tai puhelimitse 
Tytti Piiroselle (050) 529 0756. 

Keski- ja Itä-Inkeri II. 4 .- 7 . 6.2007 
Edellisen kanssa samansisältöinen matka 
tehdään 4-7.6. Tutustumiskohteina ovat 
erityisesti Inkerin eteläisimmät ja itäisim- 
mät pitäjät kuten Liissilä ja Järvisaari. Ar- 
vioitu hinta ilman yhteisviisumia on noin 
250 euroa. Matkanjohtajana on Alina-Si- 
nikka Salonen. 

Ilmoittaudu email: koivujatahti @netti.fi 
tai puhelimitse Alina-Sinikka Saloselle 
(040) 743 7042. 

Inkerin kulttuuriseuran toimisto 
Koivu ja tähti 

Kaarlenkatu 3-5 A , 00530 Helsinki 
Tiedustelut Helena Miettinen 

Levitä Inkeri-tietoa 


Kirjallisuutta 
Arvo Survo 
Itku Inkerille, 17 € 

Hellin Suominen 

Mooses Putron elämäkerta, 2,50 € 

Ella Ojala 

Pitkä kotimatka, 14 € 

Pelastunut albumi, 22 € 

Ensimmäinen kevät. 16 € 

Ella Ojala 

Sananlaskuja ja tarinoita, 8 € 

Aleksander Störgren 

Mutkainen tie vapauteen, 10 € 

Pekka Nevalainen 

Inkeriläinen siirtoväki 1940-luvulla, 25 € 

Pekka Nevalainen - Hannes Sihvo (toim.) 

Inkeri-historia, kansa, kulttuuri, 50,50 € 

Heikki Seppänen 

Etelän tien kulkija - Vilho Helanen, 25 € 

Maria Ripatti 

Elämä yhden kortin varassa, 16,50 € 

Saimi Tuukkanen 

Elämäni helminauha 5 € 

Kalevalaseuran vsk 69-70 
Inkerin teillä, 1 1 ,50 € 

Maria Luukan laulut ja loitsut, 6,50 € 

E. Pärnänen 
Antti Kivekäs I-II, 9 € 

Mikko Savolainen 
Inkerinmaa, 33,50 € 

Aatu Savolainen 
Suomalainen sissisodassa, 15 € 

Lars Krifors 

Oli onnistuttava. 15 € 

Juho Häkkinen 

Siihen maahan, jonka minä sinulle osoitan, 
I-II 15 € 

Sverigesingermanländarnas historia 

24 € 

Lassi Saressalo 
Inkeri, 3,5 € 

Jouko Sihvo 

Inkerin kansan 60 kohtalonvuotta, 24 € 
Albert Pettinen 
Lauluja koululaisille, 4 € 

Albert Pettinen 
Lauluja sekakuorolle, 6 € 

Lauri Santtu 
Murrejuttuja, 2,50 € 

Lilja Kuivanen Toim. 

Inkerin vuotuisjuhlat 2003, 20 € 

Tapani Nokkala 

Paavo Räikkönen Inkerin mies, 25 € 


Äänilevyjä 
Inkerikuoron uusi 
Minä tyttö -CD 10 € 

Inkerikuoro 

Nouse Inkeri ym, 2,50 € 

Kasetteja 
Arvo Survo 
Omall maali, 9 € 

Karttoja 
Inkerin kartta 
vuodelta 1933, 12 € 

Inkerin uusi kartta 
vuodelta 1992, 10 € 

Kylä- ja tiekartta 
Keski-Inkeri, vuodelta 1993, 10 € 

Inkerin pöytälippu 

(satiinia) + salko marmorij alustalla 18,50 € 

Inkerin pöytälippu 

(polyesteria) + salko marmorialustalla 1 5 € 
Inkerin pöytälippu 
(polyesteriä), 8 € 

Inkerin pöytälippu 
(satiinia), 10 € 

Adressi 

surunvalitteluun. 7 € 

Tilaukset Inkerikoti 

Saatavana Inkerin kulttuuriseurasta 
puh. 09 - 2733 225 

Inkerin satulipas (Miettinen, Uusma) 25 € 
Flink, Toivo & .Mäkilä, Eeva. Inkerin lasten 
oppikirja. 7,50 € 

Kalevala. Suomeksi ja venäjäksi. Käännös 
A. Hiiri & E. Kiuru. 23 € 

Miettinen, Helena. Kohtalontie. Kertomus 
inkeriläisen opettajan elämäntaipaleesta 
Inkerinmaalta Ruotsiin ja paluusta 
Neuvostoliittoon. 7.5 € 

Miettinen & Joganson. Petettyjen toiveiden 
maa. Arator. 1 5 € 

Monahof, Ania. Kärsimyksen pyhät kyyneleet. 
13 €. 

Mutanen, Pekka. Vaiennetut sotilaat. 12 €. 
Ojala, Ella. Sananlaskuja, tarinoita ja 
mielleyhtymiä 10 € 

E. Pärnänen. Antti Kivekäs l - II 9 € 

Sava, Inkeri & Miettinen, Helena. Liljan 
kuva kutsuu. Tarina Neuvostoliittoon 
kadonneesta ja löytyneestä suvusta. 1 5 € 
Inkeriläistä kansanmusiikkia 
Röntyskät. Piirileikkilauluja Inkerinmaalta 
7.5 € 


